תכתובת בנושא הספר של יעקב קורי "הרפובליקה השניה של ישראל", על הבחירות של שנת 2019, ונושאים אחרים במשך כשנה: מ- 9.10.2018 עד 31.10.2019

**מבוא**

באחד המכתבים האחרונים שלי בתקופה של כשנה מאוקטובר 2018 מועד פרסום הספר שלי "הרפובליקה השניה של ישראל" ועד אוקטובר 2019 כתבתי: "במקום לפרסם את היצירות שלי (עם ספרים של אלף פלוס עמודים, מחזה של חמש מערכות, מסות ארוכות ומאמרים של אלפי מילים) בסוף המאה ה- 19 אני מפרסם זאת בעידן הטוויטר כשמוטת הקשב של הציבור היא לכל היותר 6 דקות...". אך בדילמה בין פרסום הרעיונות שלי בציוצים לבין ליבון הסוגיות כבדות המשקל בספרים עבי כרס ומבוססים אני מעדיף את העומק על פני השטחיות. לא שלא התפתיתי לכתוב את רעיונותי בקצרה. אדרבא, כל רעיון הרפובליקה השניה של ישראל החל לפני כעשור כאשר כתבתי בדף אחד מה המצע של התנועה, אלא שהואשמתי בשטחיות. כשכתבתי לאחד האתרים הפופולריים על משבר יום הדין הצפוי לדעתי ב- 2020 במאמר בן 500 מילה כפי שביקשו, הם דחו אותו כי הדברים לא מבוססים דיים. גם מאמרים ארוכים יותר של עמוד, שניים או שלושה (ניסיתי הכל) נדחים מנימוקים כאלה או אחרים, המעלים חשד שמא מה שלא מוצא חן בעיניהם הוא תוכן המאמרים ולא אורכם כי הם נוגדים את דיעות המו"לים.

בסופו של דבר אני יכול לפרסם את המסות והמאמרים הארוכים שלי כמעט רק באתר "מחלקה ראשונה NEWS1" שמוכנים לפרסם מאמרים ומסות ארוכים ואילו את ספריי הארוכים והמבוססים אני מפרסם כספרים דיגיטליים, בדיוק כפי שאני רוצה בלי התערבות של עורך שבדרך כלל רק מקלקל ולא מוסיף, הניתנים להורדה ללא תמורה, באתר שלי ובאתר האוניברסיטאות והמוסדות שמוכנים לפרסם אותם כאוניברסיטת חיפה, אינסאד, אומ"ץ, שבי"ל.

ואם כבר אני מתבטא בצורות כתיבה ארכאיות כספרים עבי כרס או ספרים בכלל (אם כי אני צועד עם הזמן ומפרסם ספרים דיגיטליים מודפסים ולא כתובים בכתב יד...), מחזות בני חמש מערכות ולא מערכוני סטנד אפ, ספרי מסע ואוטוביוגרפיות, מסות בעשרות עמודים ומאמרים עם אלפי מילים, ולא ציוצים נשיאותיים או פוסטים הזוכים ללייקים, בחרתי בספרים האחרונים שלי ובמיוחד בספרי האחרון "הרפובליקה השניה של ישראל" לפרסם קורספונדנציה עם אישים דגולים ואזרחים מהשורה על נושאי הספר ונושאים אחרים, שחושפים תובנות מעמיקות ביותר שלא מוצאות ביטוי בשום מסגרת אחרת ומציגים רעיונות השונים, סותרים או משלימים את דעותי. (אני גאה במשפט הארוך בן שש השורות שלא היה מבייש את תומאס מאן, אם כי הוא כותב משפטים של עשרות שורות.)

להבדיל מרבים אחרים שמוכנים לתת חשיפה רק לחברי ה"כת" של היונים בתיאטרון ובסרטים, או של החרדים, של תומכי ביבי ושל משיחיים כאלה ואחרים, בין אם המשיח הוא הרבי מלובביץ' או גרוסמן ועוז, פונדמנטליסטים איסלמיים, ניאו ליברלים, אנטי אקולוגים ודומיהם, אני נותן במה בספריי לבעלי דיעות "דיסידנדיות", כפי שבחרתי מנהלי מחלקות שהיו לא פחות טובים ממני כשעבדתי בארגונים גדולים ולא ננסים מלחכי פינכא כמקובל בישראל. אני מאוד אוהב להתבטא במכתבים ארוכים ומעמיקים ולכן אני לא זנחתי את האימיילים ולא עברתי לווטסאפים המנוונים שבהם אתה משבח כל "אמרת שפר" על זיקנה, אהבה או ענייני דיומא בתנאי שתהיה בת 10 מילים בלבד.

אני מפיק הנאה רבה מיצירות מופת המבוססות על קורספונדנציה כמו מכתבי האהבה בין ג'ורג' סנד לאלפרד דה מיסה, הרומן "יחסים מסוכנים" של לאקלו, "יסורי ורטר הצעיר" של גתה ועוד. כשאני כותב מכתב אני משקיע זמן רב בכתיבתו, מהימים שבהם כתבתי מכתבים בכתב יד לרותי בחודשים המועטים שחלפו בין תחילת חברותנו לנישואינו ושפרסמתי יחד עם מכתבי רותי רעיתי בספר שהקדשתי כולו לרותי שניתן להורדה באתר שלי, ועד ימינו אלה כאשר אני מתבטא בנושאי הרפובליקה השניה וסוגיות אקטואליות. זאת עוד צורת התבטאות עם קסם משלה, תפוצה של אחד לאחד או אחד לרבים כאשר אני כותב בנושא אקטואלי ושולח את אותו המכתב בצורה אישית למכותבים רבים, כי איני רוצה לפרסם זאת במאמר ולקבל טוקבקים שלא תמיד ראויים לפרסום בגלל איכותם.

פרסום המכתבים גם ללא ציון שם המכותבים כפי שבחרתי לעשות זאת ביצירה זאת הוא צורה נוספת לפרסום רעיונות בסוגיות היום ולא בצורת ספר או מאמר. תהליך קבלת האישורים לפרסום מכתבי התשובה הוא ארוך ומסורבל במיוחד אם מדובר בעשרות מכותבים אבל אני עושה זאת כשאני מפרסם ספר. הפעם טשטשתי את זהות המכותבים כי מה שחשוב אלה התובנות שנחשפו בקרוספונדנציה ולא זהות הכותבים. ויש לי אותה הערכה לכל מכותב, ידוען או לא. ואם עם השנים נוצר בסיס קוראים של עשרות עד מאות למאמריי, ספריי ומכתביי – דיינו!

אימייל שנכתב לעשרות ידידים ב- 9.10.18 בעקבות פרסום הספר "הרפובליקה השניה של ישראל" ב- 8.10.18

אני שמח לשלוח לך קישור לגירסה הסופית של הספר החדש שלי "הרפובליקה השניה של ישראל": [***Book - Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf) . הספר מופיע באתר שלי בדף השער ובדף BOOKS ובקרוב גם בספריות של כמה אוניברסיטאות וארגונים. לקריאת החלק העברי (891 עמודים) יש ללחוץ על HEBREW ולקריאת החלק האנגלי שהוא משלים אך לא חופף את העברי (585 עמודים) יש ללחוץ על ENGLISH. זהו הספר החשוב ביותר שכתבתי ונראה לי שאם הוא ייושם במלואו הוא יוכל לשנות במידה מהותית את פני המדינה שלנו ואת פני הכלכלה בעולם (אשרי המאמין...).

ניתן לקרוא אותו כל פרק לחוד כי הוא בנוי רבדים רבדים - מאמרים קצרים וארוכים, מסות, קטעי ספרים, סאטירות, התכתבות, מאמרי אורח, דברי הגות, כלכלה, משטר, מדיניות, מנהל ציבורי, פתרון הסכסוך, אינטגרציה של הערבים והחרדים, חינוך, תרבות, ערכים, חברה, סטטיסטיקה, קיימות, גלובליזציה, אתיקה, עסקים, והרבה אידיאלים. למרות זאת מי שיקרא את כל הספר יווכח שהוא נותן תמונה הוליסטית על בעיות המדינה האקוטיות ועל דרכי פתרונן, אך גם על הבעיות הכלכליות והאתיות הכלל עולמיות עם המשברים התכופים של הקפיטליזם והדרכים לפתור אותן.

מרכיב חשוב בספר הוא מאמרי אורח, מסות ופרקי ספרים, העוסקים בנושאים חשובים שבהם הספר אינו דן אך השייכים בהחלט לתחומים הנסקרים בספר. הייתה היענות רבה ונלהבת מצד יוצרים חשובים. כאן אציין רק את שמות היוצרים – ד"ר אדם רויטר ונגה קינן (3 פרקים ומצגת). הפרופסורים רן לחמן (3 מחקרים), שלמה נוי, משה בר ניב, הנרי קלוד דה בטיני (3 מאמרים) ויהודה כהנא (3 מאמרים). יהושע סובול (פרק מספרו החדש "חופשת שחרור"), אריה אבנרי (3 מאמרים), TRANSPARENCY INTERNATIONAL, יצחק גורמזאנו גורן (פרקים מתוך 4 ספרים), פיט ואן בילז'ון, ד"ר עינת וילף (3 מאמרים) ומריו דיאמנט (המחזה שלו "ארץ האש"). לא פחות חשוב הוא החלק של ההתכתבות עם אישים בעלי תובנות מעמיקות על נושאי הספר...

כל טוב וקריאה מהנה,

אימייל שנכתב לעשרות ידידים בחו"ל ב- 9.10.18 בעקבות פרסום חלק מהספר באנגלית ב- 8.10.18

I am glad to send you a link to the final version of my new book "The Second Republic of Israel": [***Book - Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf) . The book is on my website in the front page as well as in Books and soon it will be at the libraries of leading universities and organizations. For reading the English part of the book - press ENGLISH, for reading the Hebrew part of the book - press HEBREW. The book includes also a part on "Capitalism - Crises & Solutions", with the forecast that I made in 2009 for a Doomsday Depression by 2020 and its analysis, as updated with current events. It includes also the highlights of my breakthrough research that I made recently proving a strong statistical correlation between the prosperity of countries and their ethical level. The book includes also guest articles and chapters of books by well-known Professors, such as Henri-Claude de Bettignies, Yehuda Kahane, Ran Lachman, well-known authors as Yoshua Sobol, Mario Diament, Yitzhak Gormezano Goren, by Transparency International, by the authors of the best seller Israel - An Island of Success Dr. Adam Reuter and Noga Kainan, by Einat Wilf, Peet van Biljon, Arieh Avneri, as well as correspondence about the topics of the book.

You can send the digital book to the library of universities and organizations that might be interested. Best regards,

Email from a friend in the US on October 9, 2018

Dear Iaacov:

I've received the PDF of your book.  Thank you very much. And congratulations! It looks like a very comprehensive work that may take me several years to read. It is very strange to see my play included between numbers, statistics, mathematical formulas and so on. But, who knows, maybe it will have some impact precisely because of that.

You mention that you do not agree with the premise of the play, but I think that the reason "Land of fire" was received so well, despite heated debates, it's because I made a point to balance the position of all sides without benefiting one or the other.

In any case, I'm grateful for your openness, which in the present times, seems to be a lost quality.

I send you all my affection.

אימייל שנכתב ב- 9.10.18 בתשובה למייל שלי

קורי יקירי

כל הכבוד! עבודה מונומנטלית. מלא חוכמה ותובנות. מקווה לזמן שאוכל לקרוא בו, אבל כמו שהצעת, גם קריאה של פרקים (ועשית בשכל שחילקת כ"כ יפה) יכולה לבוא בחשבון ומי שיקרא הכול – מובטח לו מקום בגן העדן. נהניתי לראות את הסינית והיפנית וההודית....

כה לחי!

אימייל שנכתב ב- 9.10.18 בתשובה למייל שלי

ברכות ז'ק ידידי

הצצתי בטיוטה ששלחת  וגם ראיתי שהזכרת אותי מספר פעמים.

תכוון אותי לפרק אחד הכי משמעותי  שאוכל לקרוא אותו ולהבין את החידוש של הספר הזה, כי הזמן הפנוי שלי מועט כל כך.

תודה רבה  מאחלת לך ואריכות חיים משמעותיים בריאים ואיכותיים

אימייל שנכתב ב- 10.10.18 בתשובה למייל שלי

תודה קורי.אתה גאון.יש להניח שבבוא העת אתחיל לקרוא את הספר,ואת המאמרים הרלבנטיים לי.תודה

אימייל שנכתב ב- 10.10.18 בתשובה למייל שלי

Dear Jacques,

Thank you for sending me a digital copy of your most recent book. It is covering a number of the most important issues in today business and politics.

I have studied the Table of  Content of the English part of the book and am looking forward to read many of the topics covered.

I have already read the 25 first pages and find it most interesting and very well written.

Particularly I look forward to read the part covering the level of prosperity of countries compared with the level of ethics and the development of your research ending up with the new “Cory’s Index”

I am sure the book will be well received in many academic institutions and among friends of Isreal.

Best regards

אימייל שנכתב ב- 10.10.18 בתשובה למייל שלי

ברכותי. שמא תכתוב מאמר ל-news1?

אימייל שנכתב ב- 11.10.18 על ידי לחבר מארצות הברית הקורא עברית

If you are very busy and don't have the time to read 1500 pages, you are invited to read the article that I was asked to write about the book ([article](http://www.news1.co.il/ArticlePrintVersion.aspx?docId=130232&subjectID=3)).

אימייל שנכתב ב- 11.10.18 על ידי בעקבות המאמר שפרסמתי על הספר ב- NEWS1

ביקשו ממני לכתוב מאמר על הספר ונעניתי לאתגר איך לדחוס 1500 עמוד למאמר של 3000 מילה. להלן הקישור - ([article](http://www.news1.co.il/ArticlePrintVersion.aspx?docId=130232&subjectID=3)). חוץ מזה אני תמה איך ניבאתי התמוטטות השוק ביום שלישי וזה קרה ביום רביעי... אולי אני יכול להתעשר משוק הנגזרים והשורטים במקום לכתוב ספרים שרק חבריי הטובים יקראו קטעים ממנו אם בכלל. הביקורות שקיבלתי עד כה לספר מדהימות ומעודדות.

אימייל שנכתב ב- 11.10.18 על ידי בעקבות המאמר שפרסמתי על הספר ב- NEWS1

תודה ידידי היקר

מובן שאקרא את המאמר וכן קטעים נבחרים מהספר כולו ואומר לך את דעתי.

מכל מקום- יישר כח והמשך ביצירה המופלאה שלך

בידידות רבה

ולכך עניתי באותו היום

תודה לך יקירי על המחמאות, למענך אני עמל, כל טוב, קורי

תכתובת עם ידיד טוב על הספר והמאמר: אימייל שלו ב- 12.10.18

קורי היקר,

מיטב איחוליי עם השלמת העבודה הרבה על ספרך החדש ושילוחו למרחב הקיברנטי. בימים האלה, הסחופים רוחות-קדים, סופות חול ושממה מתפשטת בעולם-ההגות, האמנות והספרות בעולם הרחב בכלל ובעולמנו הצר בארץ בפרט, נודעת לקולך המיוחד חשיבות רבה. אני מקווה שדבריך יגיעו לידיעתם של מעצבי מדיניות בתחומי הכלכלה והחברה, יעוררו אותם לחשיבה וישפיעו על מעשיהם.

בשובי ארצה ב-16 בנובמבר, עם סיום עבודתי בסין, אשמח מאוד להפגש ולשוחח על הספר החשוב הזה.

החזרות בבייג׳ינג מתקדמות מצויין. השחקנים הסינים הצעירים עובדים בהתמסרות ובעניין, ונראה לי שנגיע לקהל עם הצגה חזקה ומטלטלת.

ובינתיים - כל טוב והצלחה לספר!

שלך

תשובה שלי באותו היום

ידידי,

ריגשת אותי מאוד בדבריך ולוואי ותקוותיך שהן גם תקוותי יתגשמו. התגובות שאני מקבל לספר מדהימות, אבל הן בעיקר מחוג מכיריי ששלחתי להם את הספר. ביקשו ממני לכתוב מאמר על הספר ונעניתי לאתגר איך לדחוס 1500 עמוד למאמר של 3000 מילה. להלן הקישור - ([article](http://www.news1.co.il/ArticlePrintVersion.aspx?docId=130232&subjectID=3)). תוכל לשלוח אותו למי שיהיה מעוניין לשמוע על הספר אך אין לו זמן להתעמק בו. אני מציע לך לקרוא כשתתפנה את המחזה המצויין של חברי מריו דיאמנט "LAND OF FIRE" שהוא בספר. מריו הוא מחזאי ידוע ומוביל בעולם ההיספאני. גרנו ביחד בירושלים ומאז אנו שומרים על הקשר. אני מתפלל בכל ליבי שהמחזה שלך יהיה הצלחה אדירה וירגש את הסינים. מספיק שיציגו אותו בכל עיר קטנה של מיליון איש ואתה בדרך למיליון. אשמח להיפגש איתך כשתחזור, יש מה לדבר!

שלך,

תשובה על המייל שלי על הספר החדש מידידה טובה ב- 12.10.18

קורי שלום רב

אני מקווה שאתם בטוב.

אני יושבת ומשתאה נוכח ההשקעה הענקית שעשית בכתיבת הספר.

מברכת אותך על רצון לנער ולתקן את כל מה שרקוב במחיצתנו.

קראתי את מה שכתבת על אורי --- וזה כל כך מחמם לי את הלב.. תודה רבה רבה שאתה מנציח אותו.

ראיתי את הכתובים בע"מ 180-183 האם עלי לחפש עוד במקום אחר?

תודה רבה , בריאות טובה לכל המשפחה ורק דברים טובים..

ד"ש חמה לרותי

ולכך עניתי באותו היום:

תודה רבה על המילים החמות. אורי מוזכר פעמים רבות וגם את. ראי בעמ' 7, 20, 22, 23X2, 24, 25, 29, 180-186 (הסאטירה היא גם עליו), 201, 237X2. כל טוב, קורי

אם כבר, כדאי לך לקרוא את כל הפרק הראשון "השראה" בעמוד 20, עם מה שכתבתי על אריה אבנרי, על הארי רקנטי, על אורי, בטיני, יהושע סובול שאת תמונות כולם אני מביא ועל האחרים שאני מביא קישורים אליהם. תוכלי לקרוא גם פסקה על אורי בפרק המקביל באנגלית בעמוד 8 ותודה לך בעמוד 9. לוטה גם מאמר שהתפרסם בעקבות הספר ([קישור](http://www.kinbooks.co.il/PopupProd.aspx?C0=17690)). קריאה מהנה. שלך, קורי

אימייל תשובה מידיד ב- 12.10.18 על ההפניה לספר

שלום יעקב,

תודה רבה. אתה עושה עבודה גדולה.

שבוע טוב,

אימייל תשובה מידיד ב- 12.10.18 על ההפניה לספר

קורי היי

קראתי את ההקדמה לספרך

שעל פניו

 נראה לי  מסקרן מרשים  יצירתי ומקורי

  גם אם איני מסכים לחלק מהדברים בהקדמה

לחלק  בעיקר בנושא הכלכלי והחינוכי אני מסכים

אקרא בשלבים

כל הכבוד

ולכך עניתי באותו היום

יקירי, תודה רבה על המילים החמות והפרגון. דאגתי לאזן את עמדותיי במאמרי אורח לספר: במחזה של מריו דיאמנט ובמאמרים של עינת וילף בחלק האנגלי, בפרקים של יהושע סובול ושל אדם רויטר בחלק העברי. שבת שלום, קורי

אימייל לחבר קרוב ב- 13.10.18

יקירי, תודה לך על המצבות ועל זה שאתה חושב עלינו גם בבית הקברות. האמת היא שאנחנו לא מכירים אותם, אבל הם בטח מהמשפחה שלנו כי קורי היא משפחה מאוד קטנה. גם בבית הכנסת ברודוס מצאנו אבן זיכרון לניספים בשואה ובה הופיעו קורבנות בשם קורי. מה שמזכיר לי שמומלץ לך לקרוא בספר שלי את הפרק על לקחי השואה שכתבתי לפני חודש מיד אחרי שחזרנו מאושוויץ/בירקנאו. אני ממשיך לקבל תגובות מדהימות על הספר ומאוד מעודד מזה. ביקשו ממני לכתוב מאמר שמתמצת את הספר ב- 3000 מילה והוא פורסם ([article](http://www.news1.co.il/ArticlePrintVersion.aspx?docId=130232&subjectID=3)). שבוע טוב, שלך, קורי

אימייל ב- 14.10.18 מידיד בעקבות פרסום הספר

קורי שלום,

פרויקט מרשים ביותר גם בגודלו (891 + 585) עמודים וגם ברוחב היריעה החברתית אינטלקטואלית שהספר מכסה, החל ב 1- סוגיות מדיניות וביטחוניות, .2- כלכלה ואתיקה בעסקים..3- גלובליות 4-.מנהל, משפט ובריאות וכלה ב 5- תרבות וחינוך.

מאוד מרשים ומשמעותי. אני מאחל שהספר יזכה לקוראים רבים, גם אם לא כולם יקראו את הכול ושכול קורא ימצא בו את הדברים שמשמעותיים לו. כול הכבוד.

ברכות,

אימייל לספרנית באוניברסיטת חיפה מה- 10.10.18

שלום רב,

ברכות לתפקיד החדש. בעבר עבדתי עם נירה והרבה יותר עם נעמי. תרמתי ספרים רבים שלי לאוניברסיטה שהיוו בסיס לתוכניות הלימוד שלי על מנת שהסטודנטים לא יצטרכו לרכוש את הספרים היקרים. אחרי שפרשתי והתחלתי לכתוב רק ספרים דיגיטליים שלחתי לכם את הקישור לספרים שלי ולעיתים גם עשיתי עותק מודפס לכמה מהם שנתתי לכם. עכשיו רוצים שאלמד שוב, הנגישו עבורי אולם לבקשת הסטודנטים, כי בינתיים התחרשתי ואני שומע בקושי רק עם עזרים, אבל תוכנית הלימודים שלי במגמה של ארנון רצ'קובסקי עוד לא קיבלה את האישורים הדרושים.

אשמח אם תצרפי את הספר החדש שלי "הרפובליקה השניה של ישראל", שהוא יצירתי החשובה ביותר וזוכה למשובים מאוד חיוביים שאני יכול להעביר לך אם תרצי. אשמח אם תצרפי אותו לספרייה ובהזדמנות כשאהיה אצלכם אוכל להעביר לכם גם עותק מודפס של הספר. אני מאחל לך הרבה הצלחה בתפקיד. ובינתיים, הספריה שבביתי כמעט ומתחרה אתכם בגיוון ובעושר שלה.

כל טוב,

לכך היא ענתה לי ב- 14.10.18

ד"ר קורי שלום

נשמח לקבל את ספרך

בברכה

ועניתי לה באותו היום במייל הבא

שלום,

את הספר אני מדפיס עכשיו בבית דפוס עבורכם ועבורי. אתם יכולים במקביל להכניס לספריה שלכם את הספר האלקטרוני מתוך האתר שלי עם הקישורים הבאים: [***Book - Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf).

להורדת החלק העברי (891 עמודים) יש ללחוץ על HEBREW ולהורדת החלק האנגלי שהוא משלים אך לא חופף את העברי (585 עמודים) יש ללחוץ על ENGLISH. רצוי שתורידו את הספר לאתר הספריה ולא תסמכו על הקישור מהאתר שלי, כי מעולם אין לדעת אם האתר שלי ישבות מסיבה כלשהי או חברת HOMESTEAD המפעילה אותו לא תתן שירות באופן זמני. אנא הודיעי לי כשתכניסי את הספר האלקטרוני שלי לספריה, כפי שרוב ספריי בספרייתכם הם אלקטרוניים. את כמובן גם מוזמנת לקרוא בספר על פי תוכן העניינים או לפחות את המאמר שפורסם ([article](http://www.news1.co.il/ArticlePrintVersion.aspx?docId=130232&subjectID=3)).

כל טוב,

קורי

אימייל מחברה על הספר ב- 14.10.18

סיימתי כרגע את פרק ההקדשה.הקשר שלך עם רקנאטי מאד מרגש.קראתי על הרגעים האחרונים בחייו ועל התמיכה שלך .יש לי דמעות בעיניים....מחר הפרק הבא.תודה שזכינו להיות בין חבריך......נשיקות על הלחי

אימייל מחבר על המאמר ועל הספר ב- 16.10.18

קורי ידידי היקר

קראתי בעיון את המאמר – על כל חלקיו, וזה עשה לי חשק לקרוא לפחות כמה פרקים מהספר עצמו. אני נוטה להסכים עם רוב המסקנות והתובנות אליהן הגעת (לא נתפלמס כאן על הפלשתינים...).

הבעיה היחידה שנותרה היא שבמציאות הנוכחית (האגו של הפוליטיקאים, הביורוקרטיה האכזרית שלא תוותר על נכסיה, הקיצונות הדתית ועוד), מה שהצעת זו אוטופיה שגם אם נשאף מאד – אין כל סיכוי שנגיע וצריכים למצוא את הדרך לשרוד גם בלי להגיע לרצוי, ובכנות שאינני יודע כיצד עושים זאת.

כרגע אני ממלא את רוב זמני בהתנדבות בלשכת רו"ח (לאחרונה התמניתי ליו"ר המועצה המקצועית שהיא הגוף המקצועי העליון שקובע תקנים או מגיב להצעות חוקים ותקנים של אחרים בתחומי החשבונאות והביקורת), וחצי בהתנדבות בתפקיד ראש המסלול לחשבונאות בחוג לכלכלה, כך שידי מלאות תעסוקה וזה מה שחשוב בגילנו.

חזק ואמץ וד"ש לרותי

אימייל תגובה מידיד לספר ב- 16.10.18

תודה קורי יקר,

טרם קראתי אבל אין לי ספק שיהיה מעניין לקרוא

כבר השם מעורר ציפיות...

המון ברכות

והצלחה!

אימייל שלי לחבר ב- 21.10.18 על הטוקבקים למאמר שלי על הספר

יקירי,

לא זכור לי אם כתבתי לך שהעורך של מחלקה ראשונה NEWS1 ביקש ממני לנסות לתמצת את הספר בן 1500 העמודים למאמר בן 3000 מילה ([קישור](http://www.news1.co.il/ArticlePrintVersion.aspx?docId=130232&subjectID=3)). המאמר עורר הדים באתר ובפייסבוק ומתוכם בחרתי את הגרוע ביותר - להלן. איך אני יודע שהספר מאוזן? בכך שמתקיפים אותו גם היונים וגם הניצים. הספר עצמו עורר הדים חיוביים מאוד ברובם, אך אלה תגובות של חברים ולא של הקהל הרחב. למרות הביקורת הנוקבת שלי נגד חוגים מסוימים ביונים ונאום השטנה בערב יום הזכרון האחרון, נגד הרשות הפלשתינאית והחמאס ופסילת הקמת מדינה פלשתינאית נוספת הספר נקרא "חלום ליל קיץ מערפאת ועד סינוואר". קומוניסט כבר כינו אותי רבים מאז שפרסמתי את הספרים שלי על אתיקה עסקית, אך הפעם זכיתי לשתי מחמאות נוספות - פשיסט כי אני רוצה לבטל את המימון הממשלתי לזרמי החינוך ההורסים את האתוס של המדינה (לא שמו לב אולי שהתייחסתי גם לזרם הערבי) ואנטישמי למרות שרוב החומר בספר דן במלחמה באנטישמיות וגזענות.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| **נושא ההודעה** |   | גם מדינת כל אזרחיה=גם פאשיסטית |
|  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| **שם הכותב:** |   | ע\_הראל        http://www.news1.co.il/img/Neutral.jpg |
|  |
| **זמן:** |  | 09:08 14/10/2018 |
|  |
| **כתובת IP:** |  | 2.53.132.199 |

 |  |

 |  |

 |   |

|  |
| --- |
|  |
|  | האתוס היהודי-ישראלי-ציוני שמר על עם ישראל 2000 שנות עד שהביא להקמת המדינה היהודית בארץ ישראל בס"ד אשר משגשגת היטב, כלומר זהו אתוס עמיד ושורד שהצלחתו גם מוכחת ללא ספק; אז מדוע ולמה להחליף אותו במדינת כל אזרחיה עם מפלצת חינוך קומוניסטית (יש הרבה חסרונות ליום לימודים ארוך ואפס יתרונות), עם ביטול כל זרמי החינוך (שזה פאשיסטי ומכוער)! ₩$₩$₩ קל וחומר הפרדת דת ממדינה שמתנגד לה רוב של 2/3 לפחות מהעם- כל הדתיים ומסורתיים; ובכלל אם מסתכלים על אמריקה שבה הפרדת הדת מהמדינה ומערכת חינוך אחידה, לא רואים אלא התבוללות היהודים בהיקף זוועתי; ועל פניו מה יש לנו יותר פוסט/אנטי ציוני מהשטות הזו? ₩$₩$₩ ובכן שם הספר היה צ"ל "המפלצת של קורי" (קומוניסטית פאשיסטית וגם אנטישמית), ואולי "חלום ליל קיץ מערפאת עד סינוואר"; אכן צר לי וצער לי. ₩$₩$₩ |  |
|  |
| http://www.news1.co.il/img/imgArrowPH.gif כתוב תגובה ל- [**ע\_הראל**](http://www.news1.co.il/GetTalkBack.aspx?docid=130232&subjectid=3&ParentReplyID=1782283) |

כל טוב,

קורי

ואימייל לחבר מ- 21.10.18 שהתעניין בשלומי אחרי ששלחתי לו את המכתב הנ"ל עם הטוקבקים

כפי שאתה רואה, כותב ספרים של 1500 עמודים, הולך להרצאות שלוש פעמים בשבוע ושומע קורס של 4 שעות כל שבוע באוניברסיטה, רואה סרטים, הצגות ומופעים, קורא המון... ולא שומע כלום. אך גם זאת ברכה, כי מתעצבנים פחות. תכתוב לי אבל אתה מה שלומך ואיך זה להשתייך למשרד גדול אחרי שהייתי עצמאי כל כך הרבה שנים. מקווה שאתה מרוצה מזה. כל טוב, קורי

מכתב תגובה מחבר ב- 21.10.18 על המאמר

יעקב שלום,

קראתי את המאמר שאת קישורו צרפת (את הספר עדיין לא ) וכן את הביקורת (המטופשת ) המצורפת.

אני מסכים עם חלק גדול מהרעיונות המופיעים בו אך אנני רואה דרך מעשית ליישמם.

ברור שדרוש לנו אתוס משותף ... אבל כיצד תביא את הערבים לכך שיקבלו את האתוס של המדינה היהודית, ואם לא יקבלו  אז תגרש אותם מכאן ? ושאלה לא פחות קשה היא כיצד תגרום ליהודים החרדים לוותר על האתוס שלהם ולקבל על עצמם את לימודי הליבה ואת החובות האזרחיות ? האם באמצעים כלכליים ? (ספק רב אם זה יצליח – יש להם תמיכה כלכלית מרובה מבחוץ), אולי ע"י הכנסה לכלא של כל הסרבנים ? או בשיטת יד-ברזל כמו הרוסים (שים לב שגם הגוש הקומוניסטי שהרוסים הנהיגו די קרס...).

ומעבר לזה, כיצד תגרום לכך שקובעי המדיניות ירצו לפעול בכלל בכיוון המומלץכאשר המניעים האישיים והמפלגתיים שלהם דוחפים אותם להמשיך את המצב הנוכחי... לשם כך נדרש להחליף את השלטון ולהעמיד בראשו אנשים שדעתם כדעתך  אבל  כיצד עושים זאת ???, כאשר (כפי שאתה עצתך כותב ) 89% מהתושבים מרוצים מחייהם.

ללדרך  שאתה מציע נדרשת מהפכה .. אבל מהפכות אינן מתרחשות כאשר למרבית האנשים יש חיים טובים!

מכאן שכדי שיהיה (אולי ) יותר טוב,  צריך שקודם יהיה יותר רע ... במילים אחרות רק לאחר שתהליך ההידרדרת יתפוס תנופה, או בעקבות מלחמה קשה שתביא אותנו לסף אבדון יהיה אולי סיכוי ...

אני מתנצל על הפסימיות שלי  אבל זו תחושתי..

אימייל תגובה על פרסום הספר מחברה ב- 22.10.18

קורי יקר.

אתה לא מאלה שנבהלים

ממתקפות.

דעותיך מבוססות על רעיונות

שהגעת אליהם מתוך הבנתך

המעמיקה והאישית איך המדינה

צריכה להתנהל ומה הצעדים

שעליה לנקוט.

לצערנו במדינת ישראל הקטנה

יש רבוי עמדות והמרחק בניהן

גדול ולצערי לא רואה דרך

להתקרב ולגשר בניהן.

לא זוכרת תקופה כל כך קשה

ומפחידה ביחסים בין בעלי

עמדות שונות.

האיום הגדול שלנו פילוג הסתה

ושנאה.

אני נולדתי כאן דור חמישי

במדינת ישראל , חיינו תחת

המנדט הבריטי עברנו

תקופות מאוד קשות, פרעות,

צנע, תהליך תקומה ובניה

קשיים לא קלים אבל לא חשנו

שנאה נגד מי שלא חושב כמונו.

כבדנו את האחר וחיינו יחד.

היום נוחתים עלינו גזירות

שלא מיצגות את הערכים

שהמדינה חקקה כעם על כל

הפלגים שלו.

אני זוכרת את כל התקופות

היו הרבה תקופות שקשה

להתגאות בהן אבל צלחנו

אותן. בעת הזאת אני מאוד

מודאגת.

מחר חוזרים לארץ האהובה

שלנו. אין לנו ארץ אחרת ולכן צריך לשמור שלכולם יהיה טוב.

מכתב תגובה מה- 21.10.18 מחבר על הטוקבקים למאמר

הי

 אולי המקום לתת תשובה לכל המתקיפים היה במאמר, אך זה יצא כבר. אולי תסכם עם העורך לתת מאמר תגובה לכל המאשימים. במחשבה שנייה הטוב ביותר להניח לזה. מעולם לא ניתן לשכנע את כלם מי שירצה ישתכנע, אחרים שיישקו- אתה תקבע את המקום.

בברכה

אימייל מחבר מסורתי ב- 22.10.18 על הספר

קורי חברי.

לא קראתי

את הספר.

תסלח לי בכנות

אבל היכן ואיך

אוכל לקבל

תמצית כל שהיא

או הספר כולו.

אני שוב מתנצל.

ודבר נוסף

תחשוב להצמיד לך

שומרי ראש.

נ. ב.

אני ממשיך לחשוב על הסרט ״הבערה״-

מעולה.

ולכך עניתי באותו היום

הוא שאמרתי יקירי, קרא את המאמר שבקישור - הוא רק 4 עמודים ומתמצת את הספר, באשר לשומרי ראש לא צריך כי הקדוש ברוך הוא שומר על צדיקים שלא עשקו מעולם איש. כל טוב, קורי

אימייל תגובה מחבר ב- 22.10.18 על המייל שלי על הטוקבקים

קורי חביבי,

אל תיפול רוחך. אין כל אפשרות להשיג תמימות דעים גם בנושא אחד פשוט, ועל אחת כמה וכמה בתזה המקיפה את כל תחומי החיים. בסה"כ המטרה היא לעורר דיון, לגרום לאנשים לנער את האבק מתפישות מקובעות ולחשוב מחדש על על הבעיות המרכזיות של חיינו. השימוש בתגיות כמו: פשיסט, קומוניסט, אנטישמי וכדומה נפוץ במחוזותינו כאשר נגמרים הטיעונים העניניים. מאחל לך שהספר ימשיך להוציא אנשים מכל קצות הקשת משלוותם ולהגיב.

כל טוב,

ולכך עניתי באותו היום

תודה רבה יקירי, אכן זאת מטרת הספר, כל טוב, קורי

אימייל של ידידה מ- 21.10.18 על הטוקבקים

איזה כיף שיש אנשים הזויים, שאפשר להשתעשע ממה שהם מגיבים...

אבל הכי אני מתרשמת מקיצור 1500 עמודים ל 3000 מילה....

עוברת לאיטי בספר...

חיבוק

ולכך עניתי ב- 22.10.18

יקירתי,

זאת תעודת כבוד בשבילי להיקרא ככה כי זה מראה שאני חושף פצעים מוגלתיים ומה שהרבה יותר גרוע זה אם היו מתעלמים מדבריי. אני אמון על דברי סוקרטס שכשאין לך טיעונים של ממש אתה עובר להשמצות אישיות. לדוגמא התגובה שלי לנאום גרוסמן שנמשך רבע שעה בערב יום הזיכרון השתרעה על פני שני מאמרים של עשרים עמודים אך לא אמרתי מילה על גרוסמן והתייסתי רק לטיעונים שלו שהזמתי אותם באריכות אחד אחד. ביודעי שיש לך לב רגיש ונשמה טובה אני ממליץ לך לקרוא את הפרקים שהכי נגעו לליבם של הקוראים שלי ובוודאי ירגשו את הגיטע נשומע שלך: פרק ההשראה ובמיוחד החלק על הארי רקנטי - עמוד 20, לקחי השואה - עמוד 107 וההתכתבות עם יהורם גאון ואריה אבנרי מעמוד 187. אם תרצי תקראי גם את ההתכתבות עם סובול.

כל טוב,

קורי

אימייל תגובה מחבר ב- 22.10.18 על המאמר

קורי ידידי

סימתי לקרוא את התקציר מעניין ומרתק.

 הייתי מציע לעשות תקציר של התקציר הבולטים שאומרים מה צריך לעשות לפי התכנית המוצעת.

בכל מקרה כל הכבוד על הספר

אימייל ב- 23.10.18 לממונה על מחלקת התרבות במוזיאוני חיפה על סדרת ההרצאות ששמעתי בשנה החולפת

מה יהיה הסוף? אתם לא חדלים להפתיע אותי לטובה והיום התעליתם עם ההרצאה של דורון לוריא. כל מרצה טוב מקודמו ואני כבר רכשתי 126 כרטיסים להרצאות שלכם, פרט ל- 24 הרצאות של נעמה וילוז'ני באוניברסיטה ולהרצאות בתוכניות הקיץ, בקיצור אני שומע הרצאה כל יומיים ומתי ישאר לי זמן לכתוב את הספר הבא על הרפובליקה השלישית של ישראל עם 3000 עמודים?

השנה אני שומע הרצאות ב- 12 נושאים עם 27 מרצים - 12 סדרות מלאות, 7 חצאי סדרות ו- 8 רבע סדרות, פרט לטרום בכורה, לסרטים ולהרצאות באוניברסיטה. לזכותה של נעמה שהיא מוסיפה לי 3 שנים לתוחלת החיים כי כל יום שני משמונה עד הצהריים אני מוקף בצעירים וצעירות בשנות העשרים ואני נזרק אחורה במנהרת הזמן ל- 1961 כשלמדתי באוניברסיטה בגיל 17.

1. אומנות - דורון לוריא (5), אפיו זיו (5), דוד אבגי (10) ונעמה וילוז'ני (24) עם אומנות העת העתיקה. 2. ספרות - חיים באר (2) ורוחמה אלבג (6). 3. דתות - יסכה הרני (9) ויוסי ננווה (4). 4. מוזיקה - רועי עלוני (7), רונן בורשבסקי (2),  אורית וולף (9) ורז יצחקי (8). 5. גיאוגרפיה - אופיר יעקובסון (4), זהר נבון (2), גליה פסח (1-2) וגליה דור (9). 6. פסיכולוגיה - עמית אברון (8). 7. משפט - עידן אבוהב (2). 8. הסטוריה - יצחק נוי (2), עידית פרי (2), נינו אבסדזה (7) ושלמית בז'רנו (5). 9. קולנוע - גליה דור (2) ורחל אסתרקין (2) וזה רק כי את כל שאר הסרטים כבר ראיתי... 10. מזרח תיכון - יריב פלד (8). 11. יידיש - מרדכי יושבקובסקי (2). 12. אדריכלות - וליד כרכבי (2). ומה חסר לי להיות לגמרי מאושר - מדע, תיאטרון, לאדינו, יהדות המזרח...

תגידי לי אם אני שברתי איזה שיא גינס, שרק אהיה בריא ויהיה לי כוח ללכת לכל ההרצאות שיש לי עבורן כרטיסים.. בפסטיבל הסרטים שברתי בעבר שיאים עם למעלה מחמישים סרטים ועכשיו רק 36 סרטים בצוק העיתים. בנוסף אנחנו רואים כמובן עשרות הצגות ויותר ממאה סרטים בשנה ואולי אפילו אחדש את המנוי לתזמורת הסימפונית אחרי שהנגישו את רפפורט לחרשים כמוני. וזה אחרי שפרשתי מהאוניברסיטה שם לימדתי רק עשרים שעות בשבוע ומעולם העסקים שם עבדתי כל יום 12 שעות. גם כשהייתי נוסע לחו"ל ראיתי בערבים וסופי שבוע 10 הצגות לשבוע...

כל טוב ותודה על החוויה התרבותית המדהימה שאת מספקת לכולנו. כשתגיעי לפרק שהקדשתי לטיקוטין בספרי החדש תודיעי לי. טוב שאת מופיעה בכל הרצאה - את מורידה את הגיל הממוצע...

תגובה של בתי ב- 24.10.18 לאימייל שלי על פרסום הספר

כל הכבוד, אבוש!

גאה בך.

לא קראתי, אבל מבטיחה לקרוא כשאצא לפנסיה.

ולכך עניתי באותו היום

הילדים שלך יקראו את זה קודם כי זה יהיה לימוד חובה לבגרות (חה חה חה...), אוהב, אבא

מכתב לבני ב- 24.10.18 על ההקשר האדריכלי של הספר

היי,

בהקשר לאדריכלות של בית הספר החדש בעין גדי אולי כדאי לך לחשוב גם ברוח חזון החינוך שלי ברפובליקה השניה כפי שהוא משתקף בספר. מכיוון שהלימודים יימשכו משמונה בבוקר ועד חמש אחרי הצהריים, התלמידים צריכים להיות בסביבה תומכת כי הם יבלו שם יותר שעות ערות מאשר הם יבלו בבית. המרכז החינוכי יכלול גם מעון, גני ילדים, מתנ"סים למבוגרים, פעילות תנועות נוער, הצגות וקונצרטים באודיטוריום, לימודי העשרה לכל גיל, לימודים פוסט תיכוניים שהם לא אקדמיים, ויהיה פעיל משבע בבוקר עד 11 בלילה ופתוח משש עד חצות. והכל גם בחינם.

אוהב,

אבא

תגובה של בני ב- 24.10.18 לאימייל שלי מאותו היום

נפלא, רק תגיד לי איך משיגים את התקציב לזה :)

ולכך עניתי באותו היום

בשביל זה אתה צריך לקרוא את כל האלף חמש מאות עמוד של הספר ותמצא את כל המקורות והשימושים של הכסף, אוהב, אבא

אימייל לספרנית של אוניברסיטת חיפה ב- 24.10.18

קיבלתי סוף סוף את הספרים והם יצאו מרהיבים. לא ויתרתי על איכות ההדפסה ועל צבעוניות התמונות למרות שזה ייקר פי כמה את עלות הפקת הספרים שאני כמובן משלם מכיסי (400 ש"ח לספר עם 3 כרכים ו- 1500 עמודים). אבל ככה עולים גם ספרים אחרים שתרמתי לכם - הדיגיטליים ואלה בהוצאת קלוור ומלן - 150 דולר לספר. חשוב לי שהסטודנטים יוכלו לקרוא את הספרים בספריה מה עוד שארנון רצ'קובסקי מאמין שתוכנית הלימודים שלי תקבל סוף סוף את האישורים המתאימים, מכשול אחרון אחרי שהנגישו בעבורי אולם מיוחד לכבדי שמיעה אחרי שהתחרשתי.

שמתי לב שהכנסתם לאתר הספריה את החלק האנגלי של הספר אך לא את החלק העברי [***Book - Hebrew***](http://www.businessethicscory.com/secondrepublicofisraelbookrev7.pdf) שהוא בן 891 עמודים (החלק האנגלי הוא בן 585 עמודים). אם תלחצו על הקישור תוכלו להעלות את הספר שלי בעברית ולהכניס אותו לספריה. אני יכול להביא לכם את הספרים המודפסים ביום שני הקרוב בשמונה בבוקר לחדר 141 ואם זה מוקדם מדי, אוכל להביא אותו בתום הקורס שאני שומע בשעה 12 בצהריים. אם זה דחוף לכם אני יכול להביא אותו מחר יום חמישי בשעה שתיים או שאת מוזמנת אלינו (הבית שלנו הוא 2 דקות נסיעה) ותראי גם את הספריה שלי.

כל טוב,

תשובת הספרנית ב- 25.10.18

בוקר טוב

תודה רבה על המאמצים שהשקעת.

תוכל להביא את הספר בשעה שנוח לך.

בברכה

|  |  |  |
| --- | --- | --- |
|  |  |  |
|  |  |  |  |  |  |  |

אימייל מה- 25.10.18 מידיד על המאמר

הי יעקב,

קראתי בעיון.

אני תומך בכל ההצעות ללא סייג

ישר כח

ולכך עניתי באותו היום

תודה יקירי, תמיכתך חשובה לי מאוד, כל טוב, קורי

אימייל בנושא הספר, המאמר, התגובות, ושהספר נמצא בספריית אוניברסיטת חיפה ובמוסדות אחרים – 28.10.18

אני שמח להודיע לך שספרי החדש "הרפובליקה השניה של ישראל" נמצא בספרית אוניברסיטת חיפה ובמוסדות אקדמיים אחרים. הספר עורר הדים רבים - תשבוחות מהללות ממיטב הפרופסורים, הסופרים ואנשי העסקים (עבודה מונומנטלית, מלא חוכמות ותובנות, יישר כוח והמשך ביצירת המופלאה שלך, אתה עושה עבודה גדולה, אני תומך בכל ההצעות ללא סייג, אני מקווה שדבריך יגיעו לידיעתם של מעצבי מדיניות בתחומי הכלכלה והחברה, יעוררו אותם לחשיבה וישפיעו על מעשיהם...) וביקורות נוקבות של טוקבקיסטים (שם הספר היה צ"ל "המפלצת של קורי" (קומוניסטית פאשיסטית וגם אנטישמית), ואולי "חלום ליל קיץ מערפאת עד סינוואר"...). אני מקבל באהבה את כל הביקורות והתשבוחות, כי הספר נכתב באהבה רבה למדינה, מתוך גישה מאוזנת וראיה מפוקחת, אינו עושה הנחות לליכוד וליונים, תוך הצגת הצביעות ברבים מהטיעונים שלהם, למנהיגות הערבית והחרדית, הבונה את מעמדה על שיסוי ושנאת חינם, לניאו ליברלים ופופוליסטים, שמדיניותם ממיטה אסון על הכלכלה והחברה העולמית. הוא דן בנושאים הכי אקטואליים ובוערים בישראל ובעולם, עם דגש לסוגיות במדע המדינה, כלכלה, פונדמנטליזם, אנטישמיות וגזענות, אתוס, חינוך, הפרדת רשויות, עסקים, ערכים, משטר ומדיניות, מנהל ציבורי, אתיקה ושחיתות, פתרון הסכסוך עם הפלשתינאים, אינטגרציה של החרדים והערבים, תרבות, קיימות, צדק חברתי ודאגה ל- 99%, גלובליזציה, פתרון המשברים התכופים של הקפיטליזם למניעת שפל יום הדין שחזיתי בשנת 2009 לקראת 2020 המשמש ובא, ומחקר מעמיק על איך ניתן להפוך את ישראל לאחת מעשר המדינות המובילות בשגשוג כמותי וערכי ואתיקה, כשלראשונה הוכחתי בספריי שיש מתאם סטטיסטי מובהק בין 50 מדדי שגשוג כלכלי וערכי לבין האתיקה של המדינות המשגשגות.

הקישור לספר הוא - [***Book - Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf) . לקריאת החלק העברי (891 עמודים) יש ללחוץ על HEBREW ולקריאת החלק האנגלי שהוא משלים אך לא חופף את העברי (585 עמודים) יש ללחוץ על ENGLISH. זהו הספר החשוב ביותר שכתבתי ונראה לי שאם הוא ייושם במלואו הוא יוכל לשנות במידה מהותית את פני המדינה שלנו ואת פני הכלכלה בעולם. העורך של מחלקה ראשונה NEWS1 ביקש ממני לנסות לתמצת את הספר בן 1500 העמודים למאמר בן 3000 מילה (למאמר - [קישור](http://www.news1.co.il/ArticlePrintVersion.aspx?docId=130232&subjectID=3)). ניתן לקרוא את הספר: כל פרק לחוד כי הוא בנוי רבדים רבדים - מאמרים קצרים וארוכים, מסות, קטעי ספרים, סאטירות, התכתבות, מאמרי אורח, דברי הגות. הספר נותן תמונה הוליסטית של בעיות המדינה על כל צדדיה ובעיות הכלכלה העולמית ומציג דרכים מעשיות לפתרון הבעיות. מרכיב חשוב בספר הוא מאמרי אורח, מסות ופרקי ספרים, העוסקים בנושאים חשובים שמשלימים את הספר. הייתה היענות רבה ונלהבת מצד יוצרים חשובים: ד"ר אדם רויטר ונגה קינן; הפרופסורים רן לחמן, שלמה נוי, משה בר ניב, הנרי קלוד דה בטיני ויהודה כהנא; יהושע סובול, לזכר אריה אבנרי, TRANSPARENCY INTERNATIONAL, יצחק גורמזאנו גורן, פיט ואן בילז'ון, ד"ר עינת וילף ומריו דיאמנט. לא פחות חשוב הוא חלק ההתכתבות עם אישים בעלי תובנות מעמיקות על נושאי הספר - פרופסורים, אנשי עסקים וסופרים. זהו ספר של תקווה, לעתיד טוב יותר שהוא בר-השגה למרות שהסיכוי קלוש. למרות הביקורת הקשה על המדינה הוא נכתב באהבת מולדת חזקה, שאם לא כן הייתי מתייחס באדישות לחוליים או מהגר. חזון הרפובליקה השניה מציג תקווה ודרך לכינון מדינה מתוקנת, מתקדמת, משגשגת, עם שוויון, חופש ואחווה, תוך איזון בין הפרמרטים השונים ומציאת שביל הזהב למדינה חפצת חיים.

אימייל תגובה לספר מה- 29.10.18 מעמית המלמד ב בבריטניה שביקש וקיבל תמצית באנגלית של 500 מילה

שלום יעקב

ברכות על ספרך החדש. אני מאחל לך הצלחה בהפצת תכניו.

אם תואיל לשלוח לי תמצית באנגלית, עד 500 מילה, עם קישור לספר, אשמח לפרסמו בקרב קוראי בבלוג החודש הבא.

בברכה

תשובה שלי באותו היום לעמית עם התמצית שפורסמה בבלוג חשוב עם תפוצה של אלף איש באקדמיה ובמדיה

שלום,

תודה רבה על הברכות. כפי שאתה רואה יש הצלחה אבל רק בחוג מצומצם של הקרובים לי. בקהל, כולם מקטרים אבל לאף אחד אין סבלנות לכתוב או אפילו לקרוא איך ניתן לצאת מהמבוך. כפי שאתה יודע אני לא משתייך לשום קליקה או קבוצה אינטרסנטית ואני לגמרי "בודד" ועצמאי, כפי שאיבסן גורס ב"אויב העם". לבקשתך, לוטה בזאת תמצית של הספר ב- 500 מילה באנגלית.

כל טוב,

קורי

SUMMARY OF JACQUES CORY'S BOOK

"THE SECOND REPUBLIC OF ISRAEL"

Dr. Jacques Cory's new book "The Second Republic of Israel" (links to the parts in [***Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf)) maintains that Israel needs a restart with new foundations based on social, economic and governmental justice for all its citizens, as it has reached an impasse after 70 years of existence that cannot be solved with the present flawed democratic system.

The book is written with great love for the state (homeland of the Jews **and** all its citizens), with a balanced approach and a realistic clear-eyed view. It does not make concessions to the Likud and to the doves, criticizing their hypocrisy in many of their arguments, to the Arab and ultra-Orthodox leaders, who advocate a completely different ethos, to the neoliberals and populists, whose policy is destroying the economic base and social cohesion of the world.

The book covers the most actual and burning issues in Israel and in the world, focusing on issues in political science, economics, fundamentalism, the Israeli-Palestinian conflict, anti-Semitism and racism, ethos, education, separation of powers, business, values, culture, the integration of Ultra-orthodox and Arabs, sustainability, globalization, and social justice.

The book gives also pragmatic solutions to the crises of capitalism in order to prevent a Doomsday Depression, which Cory forecasted in 2009 to occur towards 2020, and includes also an in-depth research on how to make Israel one of the ten leading countries in quantitative and qualitative prosperity, as Cory has proved for the first time ever that there is a statistically significant correlation between prosperity ​​and ethics in the prosperous countries.

The book includes guest articles and chapters of books by well-known Professors, such as Henri-Claude de Bettignies, Yehuda Kahane, Ran Lachman, by prominent authors as Yoshua Sobol, Mario Diament, Yitzhak Gormezano Goren, by Transparency International, by the authors of the best seller "Israel - An Island of Success" Dr. Adam Reuter & Noga Kainan, by Dr. Einat Wilf, Peet van Biljon, Arieh Avneri, and a correspondence about the book's topics.

The book is written in layers of short and long articles, essays, researches, chapters, satires, letters and guest articles, and the table of contents enables the reader to choose them among the 891 pages of the Hebrew part and the 585 pages of the English part. It is a book of Hope for a better future achievable if almost all the citizens choose like in 1958's France to change the unsustainable course of action taken by the leaders of Israel and many capitalist countries, from left, center and right, and establish a new republic in Israel and a new economic system in the capitalist world, with sound foundations focusing on welfare for the 99% and not for the ruling elites of tycoons and their associates, who take most of the wealth and don't share the burden, in plutocracies which are no more democracies; a hope for prosperity, with liberty, equality and fraternity, finding an optimal balance & the Golden Road for a better life.

אימייל לחבר עם תשבוחות על יצירתו – 3.11.18

יקירי,

אני חושב עליך רבות בימים טרופים אלה שרואים בהם רק תוכניות ריאליטי שדופות בטלויזיה, מקבלים בסמרטפון בדיחות מטופשות וגזעניות, ומוטת הקשב אינה חורגת משבע דקות וכמה שורות בפייסבוק. הולכים ומתמעטים הענקים בשיעור קומתך שכותבים טטרלוגיה על דונה גרציה, יצירת המופת הגדולה ביותר שנכתבה אי פעם על יהדות ספרד. זכית לשכון בפנתיאון של חקר מורשתנו יחד עם יצחק נבון ויהורם גאון, כמו ששלושת ענקי הספרות הצרפתית - ויקטור הוגו, אמיל זולה ואלכסנדר דומא שוכנים בחדר אחד בפנתיאון. אך אינך מסתפק בכך ותרומתך לחקר יהדות המזרח תיזכר לעד ביצירות המעולות שפרסמת בהוצאת הספרים שלך, בעיתון היחיד המוקדש במלואו לנושא, ובראשם האנתולוגיה המופתית על ספרות יהודי המזרח, שאותה אני מזכיר לא פעם בספריי, יחד עם שאר יצירותיך, כנגד כל המלעיזים שסופרי יהדות המזרח אינם משתווים ברמתם לסופרי יהדות אשכנז. אך היצירה המרגשת ביותר עבורי היא יצירתך על יהודי מצרים, הקומפטריוטים שלי, שזכתה להדים בינלאומיים ולהצלחה רבתי. אם נוסיף לכך את מלחמתך העיקשת למען צדק חברתי עם רומנים ומחזות למכביר, את פועלך כמחזאי, תסריטאי, במאי, שחקן ומרצה, ניווכח שאתה נמנה בין עשרות האנשים החשובים ביותר והתורמים ביותר בתרבות הישראלית של ימינו. אז למה אתה לא מקבל את ההכרה שאתה ראוי לה? למה זוועתונים כסוס אחד נכנס לבר או פוקסטרוט זוכים לתהילת עולם וגדולי המבקרים מתעלמים מיצירות מופת כ"חופשת שחרור" של יהושע סובול והטטרלוגיה שלך על דונה גרציה? התשובה היא מאוד פשוטה - אתה נלחם לבד כמו תומס שטוקמן באויב העם, אינך שייך לשום קליקה או אחווה, כמו עוז, א.ב. יהושע, שלו, גרוסמן או מירי רגב, אתה אומר את דעתך בריש גלי גם אם היא לא תואמת את דעת התנועה (של ביבי, בנט, ליצמן, אחמד טיבי, או היונים הפונדמנטליסטים), אינך מיישר קו עם שורת המקהלה, אתה אינטלקטואל עם יושרה שלא עוסק בגרפומניה כגרומסן או שלו, אינך נואם עם משפחות המחבלים ומשתלח כנגד המדינה בערב יום הזיכרון ולא מוכן לקרוא למתנחלים קלגסים ורוצחים גם אם אינך נמנה על האוהדים שלהם. ולכן אתה נשאר באלמוניות יחסית, אך בשבילי אתה נמצא בפנתיאון!

כל טוב, SALU KUMPLIDA I TODO BUENO, ותספר לי סוף סוף איך היה לך בפריז ואיך היה המלון אליזה מרמוז? אל תיבהל מהמייל - זה לא הספד, סתם מחשבות של חבר...

קורי

תשובה ב- 4.11.18 של החבר למייל שלי

קורי יקירי

קשה למצוא מילים להגיב על דברים מרגשים כשלך, מלבד בתודה על מחשבותיך ותודה על נכונותך לאומרן. נכון שקיים כנראה פער בין הווייתי הספרותית וההכרה שאני זוכה לה. לומר לך את האמת, יותר חשוב לי להיות ראוי ולא לקבל מספיק תשומת לב טרנדית מלהיות לא ראוי ולהיות "במרכז" ההבל. הייתי רוצה להאריך אבל יש לי 2 דד ליינז רצחניים. לכן, יותר על זה ועל פריז בהזדמנות.

כל טוב ושוב תודה

אימייל לחבר על הספר ונושאים שונים ב- 5.11.18

יקירי,

אני שמח שחזרת למולדת הדוויה. תאמין לי לא הפסדת שום דבר. הספר שלי נמצא בספרית אוניברסיטת חיפה כספר אלקטרוני וכספר מודפס ובמוסדות אקדמיים אחרים. הספר עורר גם תשבוחות מהללות ממיטב הפרופסורים, הסופרים ואנשי העסקים (עבודה מונומנטלית, מלא חוכמות ותובנות, יישר כוח והמשך ביצירת המופלאה שלך, אתה עושה עבודה גדולה, אני תומך בכל ההצעות ללא סייג, אני מקווה שדבריך יגיעו לידיעתם של מעצבי מדיניות בתחומי הכלכלה והחברה, יעוררו אותם לחשיבה וישפיעו על מעשיהם...). כך שאני לא צריך רק לצטט את החיצים של הטוקבקיסטים.

פרופסור שערך את אחד הספרים שכתבתי להם פרק ומלמד שנים רבות באנגליה ביקש ממני לכתוב תמצית של הספר ב- 500 מילה ( [***Summary***](http://www.businessethicscory.com/secondrepublicsummaryenglish.docx)). לקח לי יום שלם לכתוב את התמצית - בזמן הזה יכולתי לכתוב עוד 100 עמודים בספר, אבל הוא הבטיח לי לשלוח את התמצית לרשימת תפוצה מאוד מכובדת וכמובן צירפתי גם קישור לספר בעברית ובאנגלית. עכשיו אני נח ומשחרר מתחים וקיטור, אך כמו שאתה מכיר אותי זה לא מתבטא בבטלה - אני שומע כל שבוע קורס של ארבע שעות באוניברסיטת חיפה של ידידה שלי ד"ר נעמה וילוז'ני על אומנות בעת העתיקה.

חוץ מזה אני שומע כל שבוע במוזיאון טיקוטין שלוש הרצאות בנושאים מגוונים - השבוע: על המוח והחושים, הכנסת כלה של עגנון והמונה ליזה. בשבוע שעבר על תרבויות המזרח הרחוק, תולדות הנצרות ושחקן היידיש מיכואלס. ראינו בשבוע שעבר שלוש הצגות - אותלו באחד העיבודים הכי פחות מוצלחים שראיתי שגרם לי להתגעגע לג'וליאנו מר שכל כך התלהב מהתפקיד שהוא באמת חנק את דסדמונה שנזקקה לטיפול רפואי. בסוף היינו גם צריכים לשמוע פרופגנדה נגד חוק הנאמנות בתיאטרון. אם קראת את הספר שלי אתה בטח יודע שאני נגד כל צנזורה על מחשבות, אבל אני לא סובל צבועים כמו האליטות בתיאטרון ובספרות שמדברים גבוהה גבוהה נגד ה"נאמנות" בתיאטרון כשהם עצמם נאמנים לאג'נדה יונית קיצונית ואוי לו למי שמעז לסטות משורת המקהלה כמו סובול שהם מנדים אותו, לא מעלים את ההצגות שלו (הוא דווקא מאוד מצליח בסין עכשיו) ולא כובתים ביקורת על יצירת המופת שלו "חופשת שחרור" כי הוא מעז לתאר מזרחים כאנשים משכילים ולא נאנדרטלים ומתנחלים כבני אדם ולא קלגסים ורוצחים. הפוסל במומו פוסל והם הרבה יותר גרועים ממירי רגב ואוי לו לסרט שלא מלעיז על צה"ל כמו הזוועתון פוקסטרוט, הוא לא יזכה לשום פרס. אני כותב בספר שבנוגע לנאמנות לא צריך חוק - רק לאמץ מה שנהוג בצרפת, ארה"ב או אנגליה לגבי סבסוד ב- BBC, קומדי פרנסז וכו' של מחזות המצדדים במחבלים, או מה שהיה בארה"ב במלחמת העולם השניה בבתי הספר - האם נתנו במה למיין קאמפ כמו שרוצים ללמד את מחמוד דרוויש שמטיף לגרש אותנו ולאכול את בשרנו. אבל אני גדול המצדדים בחנוך לוין.

ראינו גם את הזוועתון סוס אחד נכנס לבר - נשבעתי לא לראות יותר הצגות של גרוסמן אחרי שכל ספר, הצגה או סרט שלו גורמים לי בחילה, אבל נכנעתי לקול ההמון ושוב קיבלנו מנה גדושה של שנאה לכולם ואני באמת לא מבין למה אני צריך לסבול את השנאה העצמית שלו, השנאה למדינה, עלילות הדם על המתנחלים ועוד לשלם על זה כסף, אבל הקהל כל כך התלהב שעשו לו STANDING OVATION... הצימוק היה דווקא סאלח שבתי עם נתן דטנר ששבר שיא גינס בביצוע מבריק לא פחות מטוביה החולב או כולם היו בני - הוא שחקן גאוני ואיזה שינוי בין האהבה והחמלה של אפרים קישון לכל עם ישראל, לרבות המושחתים של מפא"י, לבין השנאה של גרוסמן. גם לו עשו STANDING OVATION והיה ממש מרומם נפש לראות את הקהל המעורב מכל המינים והסוגים, צעירים וזקנים, דתיים וחילוניים, מזרחים ואשכנזים, ותיקים ועולים. דווקא המחזה "העממי" הזה היה הרבה יותר מתוחכם עם רבדים פסיכולוגיים ותובנות הרבה יותר עמוקות מהמחזה השדוף והממוסחר של גרוסמן שנועד רק להרוויח עוד כמה גרושים כי אין סופר ממוסחר כמותו שכותב רק מה שהקהל שלו אוהב לשמוע, להבדיל מקישון האינטלקטואל אנין הטעם והכן.

סיימתי לקרוא את "עושה כרצונו" על החרדית שהתאבדה והשבוע אנחנו רואים את ההצגה וזה עוד יותר מחזק אותי בדחיפות של האינטגרציה של החרדים שאני כותב עליה בספר. תאמין לי - זאת הבעיה הכי אקוטית שיכולה להמיט חורבן על המדינה ולא סוגיות השלום והכיבוש שהן רק אחת משלושים בעיות קשות הניצבות במפני המדינה ובוודאי לא החמורות שבהן, מה עוד שבזכות הליכוד שכידוע לך אני לא נמנה עם תומכיו יש לנו שלום עם מצרים ושלום דה פקטו עם כל ארצות ערב המתונות, בעוד רבין והיונים הביאו לנו את אשליית אוסלו והחזרת אלפי מחבלים חמושים לפלסטין שממנה הם שלחו לנו באינתיפאדה השניה אלפי מחבלים שגרמו ליותר מאלף הרוגים ומעזה שהיא לא במצור כי יש לה גבול עם מצרים הם שולחים אלפי טילים, עפיפוני נפץ ומנהרות של מרצחים.

אני ממש מתגעגע אליך ואשמח להיפגש אתך בקרוב, אם אתה מזדמן לחיפה בין נסיעה לקנדה לטיול באיטליה. אני ממליץ לך לקרוא בספר את המאמרים המעולים של חברנו כהנא, את המחזה של החבר שלי מריו דיאמנט LAND OF FIRE שמאוד הצליח ברחבי העולם ואני משוכנע שתיהנה ממנו ותעריך את חברך שנותן במה בספרים שלו ליוצרים שחושבים הפוך ממנו (לא כמו מנהלי התיאטרונים היונים וממשלת הליכוד), ובשוני פחות אקוטי ליצירות בספר של סובול, יצחק גורן, עינת וילף ושל אדם רויטר שנידב מצגת ושלושה פרקים מיצירת המופת שלו "ישראל - סיפור הצלחה" שמשלים אך לא סותר את הספר שלי כי הוא כותב רק על מה שטוב (ויש תודה לאל הרבה מאוד) ואני מציע לאתחל מחדש את מה שרע (וגם זה יש הרבה מאוד). בקיצור - אחנו חיים פה בפורגטוריום עם מתק גן עדן ולענת גהינום... אתה מוזמן להעביר את הספר לספרית האוניברסיטאות שתמצא לנכון כפי שעשו לרבים מספריי - אוניברסיטת בן גוריון, INSEAD, ואפילו אוניברסיטת תל אביב, אם כי לא נראה לי שהם יהיו עד כדי כך ליברלים ויפרסמו בספריה שלהם את הספר החדש הדיסידנטי (הם לא שרו התקווה בטקס הענקת התארים כי לא רצו להעליב את הערבים... ואילו אני מסיים את הספר שלי בתובנות על התקווה ובתמונת השער שלי יש את דגל ישראל שגם מרגיז את החרדים והערבים). אתה יודע מה, לעשות עותקים מודפסים עלה לי 400 ש"ח לכל ספר (שלושה כרכים עם הרבה דפים צבעונים) וכיוון שעשיתי עוד עותק נוסף לזה שתרמתי לאוניברסיטת חיפה אם מעוז הניאו ליברלים, היונים והטייקונים כמוהם או כמו המרכז הבינתחומי עם הפקולטות על שם אריסון ירצו עותק מודפס אני מוכן לתרום עותק מודפס לספריה... עלי! אך קרוב לודאי שכל המאמץ היה לשווא והספר שלי לא יגרום אפילו אדווה קלה במדמנה.

כל טוב, הרבה בריאות, המאמרים שלך מפארים את הספר ונותנים נופך אקדמי יוצא מהכלל בנושאים שונים ומגוונים. כל הכבוד לתחום המחקר הרחב שלך ממנהל ציבורי לבריאות ולעולם החוק.

קורי

אימייל מה- 19.11.18 על מבחני התאמה

יקירי,

אני מקווה שאתה מרגיש טוב. היום קראתי שהוחלט לבדוק את המועמדים לסמינרי המורים במבדקי אישיות על מנת לבחון האם הם מתאימים להיות מורים. אני טוען כבר עשרות שנים שזה צריך להיות המבחן העיקרי בכל המקצועות ולא ציוני הבגרות או הפסיכומטרי. כך גם יעצתי בזמנו לפרץ לביא לגבי הקריטריונים לקבלה לרפואה לנוכח אי התאמתם של רבים מהרופאים שיש להם אומנם עשר בבגרות ו- 799 בפסיכומטרי אך הם לא בני אדם, אין להם אמפתיה למטופלים והם רודפי בצע. כך גם הצעתי שצריך לבדוק את המועמדים למנהל עסקים שיעברו מבדקי אתיקה והגשתי בזמנו תוכנית שלמה עם פילת שכללה גם ניתוח אירועים כמו עשרות האירועים שכתבתי ולמיטב ידיעתי אני היחידי שגם ד"ר לאתיקה וגם איש עסקים עתיר הישגים. אך דבר אל הקירות.

כל טוב,

קורי

אימייל של חבר מה- 21.11.18 שקרא את הספר ומעיר על כך הערות

ליעקב שלום,

כרגיל נהניתי והחכמתי מדבריך.

להלן התייחסותי התמציתית למספר נושאים המועלים בספר:

                             מפריע לי מאד שרעיונותיך  אינם מגיעים למקבלי החלטות. שים לב שאין כוונתי למקבלי ההחלטות(ב-ה' הידיעה). דהיינו, כוונתי  לאו דווקא למנהיגים הפוליטיים הנוכחיים, אלא לאלה שנמצאים בצמתים המשפיעים על ההחלטות המתקבלות  במדינה, כגון                                       כגון הפקידים  הבכירים במשרדי הממשלה,   המנהלים הפעילים בהתאחדות התעשיינים, בכירי ההסתדרת הכללית וכיו"ב.

                             מפריע לי שעד כה לא ראיתי שמראיינים אותך במשדר מיוחד בטלוויזיה, שאין עליך כתבה נרחבת(כן, אפילו כתבת שער) בעיתונים(הארץ; ידיעות אחרונות; מקור ראשון).

                             יש קבוצה , לרבות "סלבס" , שמכירים את דבריך , אך היא מצומצמת מאוד.  מגיע לך משהו גדול  ונרחב יותר.

                             בהקשר זה יש לי רעיון . לקראת הבחירות הבאות עומד (סביר להניח) **בני גנץ** להקים מפלגה. נראה לי שעדיין אין להם מצע מסוכם. כדאי לפנות אליו, להעביר לו את הצעותיך שיהוו עיקרי מצעו. לדוגמא נושא **האתוס המשותף** שהוא שונה מההפרד והשנאה ההדדית    מו                          שמובילה הממשלה הקיימת וראשה. דוגמא נוספת הינה הפתרון המוצע לסיום הסכסוך עם הפלשתינאים.  אני שומע על הצעתך בפעם הראשונה . לא זכור לי שמישהו הציע דרך מיוחדת כזו שנראית אפשרית . כידוע לך לליכוד אין מצע בכלל ולמפלגות אחרות המצע

                             הינו שגרתי ואני משוכנע שפעולת הסברה נכונה יכולה לכבוש קהל בוחרים ניכר והעיקר להביא לכולם את בשורת הקמת **הרפוכליקה השניה**(לדעתי שם מוצלח , אירופאי חיובי ומלהיב). זה יכול להיות ה- **איתחול מחדש**.

                              בנפרד ובנוסף מספר הערות אישיות:

                                   - הופתעתי והתאכזבתי מאוד מהתאור שלך על היהודי המזרחי( עמ' 802). לא ציפיתי ממך תאור חד צדדי כזה. להבהרה- אני מכיר את התופעה של ההתייחסות הבין עדתית ואיני מתעלם ממנה , אבל למשל, ידוע לי על  "אשכנזי"  שיכול היה לכתוב את שכתבת על

                                      מה שחווה ממשפחה  ירושלמית ס"ט.

                                  -  בעמ' 811 נראה לי שלפני אלביט היית תקופה מסויימת בתע"א. עדיין זכורים לי שיחותינו "הפילוסופיות"...

                                  -  בעמ' 871  אינך מזכיר את כפר אתא וגם את התע"א.  אפילו אם מתביישים בכך אי אפשר למחוק מהרזומה....

                                  - מחמי לי לראות שבין האנשים שאתה מודה להם מופיע גם שמי, אבל...

                                                                                                                                מאחל לך בהצלחה ובהגשמת רעיונותיך,

תשובה שלי לאימייל ב- 22.11.18

יקירי,

קודם כל מובטח לך מקום כבוד בגן העדן, על פי נבואתו של חברנו יצחק גורן גורמזאנו שאמר שכל אחד שיקרא את כל הספר מובטח לו מקום בגן העדן. אני מאוד שמח שהתעמקת בספר והגעת לתובנות העמוקות שלו וגם לפרפראות בסוף הספר. נתחיל מזה שאכן פניתי לבני גנץ ולא סתם, כי אם זכיתי להכיר אותו בטקס הענקת עיטור המופת לו ולי מטעם אומ"ץ על ידי חברי אריה אבנרי. ישבנו ביחד בשורה הראשונה והחלפנו כמה מילים אבל הוא לא טרח לענות לי כששלחתי לו פעמיים את החומר עם מכתב ברוח מה שהצעת. פניתי גם לגיא רולניק אותו אני מכיר מהארץ ואני חולק אתו את השקפותי הכלכליות חברתיות והוא לא ענה לי ופניתי לבן דרור ימיני מידיעות שקרוב להשקפותי המדיניות בטחוניות וגם הוא לא ענה לי. כי זאת הבעיה העיקרית של הספר ושל השקפותי - הוא לא נופל באף קטגוריה של הכתות/קלאנים/חצרות שמרכיבות את החברה הישראלית. אני אולי השריד האחרון למפלגת אחדות העבודה ולמשנתם של יגאל אלון וגלילי שמשקפים הכי טוב את התרכובת הניצית מתונה - כלכלית חברתית רדיקלית שלי. אמנם חבריי היונים אהבו את רוב מה שכתבתי וגם חבריי הניצים אבל בטוקבקים מכנים אותי "קומוניסט, פשיסט ואנטישמי". באשר לפקידות הבכירה אני הכרתי אותם היטב ולמעט יוצאים מהכלל מדובר בקרייריסטים שרוצים לחצות את הקווים לטייקונים, גם את הבכירים בהתאחדות התעשינים הכרתי היטב והם מלחכי הפנכא של הטייקונים ואפילו בכירי ההסתדרות עושים קולות של חברתיים אך גם הם משרתי ההון, מה עוד שחלקים גדולים מהצמרת הציבורית שלנו נגועה בשחיתות סמויה או גלויה.

באשר למיהו מזרחי - מה שראית בעמוד 802 הוא סאטירה אישית שכתבתי לבקשתו של גורמזאנו בעיתונו. הקדשתי לנושא מסה שלמה שתוכל למצוא בספר וגם התייחסתי במסות על גזענות וכו'. בקורות החיים בעברית תיארתי במקור בעמוד אחד את התמצית שבתמצית ואילו אם תקרא את ה- CV בספר באנגלית תוכל לקרוא התיחסות מלאה לתעשיה האוירית שם מילאתי רק תפקיד זוטר. לבסוף בקשר לשם שלך - ...

תודה לך על הכל, אתה חבר אמיתי וזאת זכות גדולה להימנות בין ידידיך,

קורי

אימייל לחבר ב- 28.11.18 על הרצאה שהוא הוזמן אליה באינסאד בפונטנבלו בעקבות מפגש עם פרופסור בטיני

קורי היקר,

אשמח מאד להפגש ביום שישי ה-21 בדצמבר בקפה תולעת-ספרים בכיכר רבין, ובהזדמנות זאת גם אספר לך על העבודה המעניינת והמיוחדת-במינה עם השחקנים הסינים והתיאטרון בבייג׳ינג.

ב-13 בדצמבר אהיה בפונטיינבלו ואשתף את הקהל בהרהוריי על הסכסוך הישראלי-פלסטיני. אשוב ארצה ב-18 בדצמבר, כך שבפגישתנו כעבור שלושה ימים אוכל גם לחלק איתך את חוויותיי ורשמיי הטריים מהמיפגש עם משתתפי הסימפוזיון באינסיאד.

בברכה,

אימייל תשובה באותו היום

אני מאחל לך הרבה הצלחה במפגש בפונטנבלו. האם אתה מתכוון גם לסקור את העמדה של אבו מאזן, החמאס, הליכוד, העבודה והאופציה הירדנית? או שרק תציג את עמדתך? הכי חשוב, תנסה להסיר דיעות קדומות בצרפת ובאירופה על ישראל נאצית, פשיסטית או גזענית, טובחת באזרחים ועושה פשעים נגד האנושות. אני יודע שאתה לא מקובע בפונדמנטליזם היוני ולכן תציג עמדה אוביקטיבית, אך בהכירי את המנטליות הצרפתית, באינסאד ושל בורגני פונטנבלו, אתה צפוי לשמוע הרבה ביקורת ויכול למנוע השמצות לא מידתיות כנגד ישראל. ניפגש בשעה 17:00 ב- 21.

שלך,

קורי

אימייל מה- 28.11.18 מקולגה שהרשתה לי לכלול שלושה ממאמריה בספרי

חברים יקרים,

אני שמחה לספר שהשנה אני זוכת פרס בגין על נחישותי ״בהגנה על מדינת ישראל ברחבי העולם״. נחמד לדעת שאפשר להיות נטועים לבטח בשמאל ולזכות להכרה מימין.

הטקס יתקיים ביום שלישי, ה 4 בדצמבר במרכז בגין בירושלים בשעה שבע בערב. אם תרצו להשתתף, אנא שלחו לי מייל ואשמח לתת את שמכם למרכז.

בנוסף, אני שמחה לדווח שהספר ״מלחמת זכות השיבה״ נמצא [עכשיו גם בפורמט האזנה.](http://www.meser10.com/Mail/CountLink.aspx?SID=6958357671&LID=45551857) במקביל, הספר ממשיך להיות בחנויות וגם [בעותק אלקטרוני לקריאה פה.](http://www.meser10.com/Mail/CountLink.aspx?SID=6958357671&LID=45551858) כמו כן, אם תרצו לארגן הרצאה (בחינם) על הספר, עדי ואני נשמח לבוא.

שלכם,

תשובה שלי למייל הקודם באותו היום

... היקרה שלום רב,

מאוד שמחתי והתרגשתי לשמוע שזכית בפרס בגין. את ראויה יותר מכל להכרה כי אינך מקובעת בפונדמנטליזם יוני כמו גרוסמן, עוז ומרצ, ומאידך אינך מחזיקה בדיעות ניציות כמו הליכוד. גישתך היא בשביל הזהב בין שתי העמדות ואת מיטיבה להסביר זאת במאמרייך ובהרצאותייך בארץ ובחו"ל. בכל הקריירה שלך נמענת מלהשתמש בלשון בוטה ומעליבה כמו רבים מימין ומשמאל המדברים על ניאנדרטלים, פשיסטים, נאצים, סמולנים, בוגדים ומשת"פים. בזאת את עושה שירות חשוב מאין כמוהו למדינת ישראל. הספר שלי זוכה להדים ותשבוחות רבים ואני מעודד מכך.

כל טוב,

קורי

ולמייל שלי היא ענתה ב- 29.11.18

תודה רבה על מכתבך המאוד יפה. מרגש ששמת לב שאני אכן מקפידה על התנהלות ושפה מסויימת, כשלפעמים נדמה שהעולם הולך בדיוק בכיוון ההפוך. החלטתי שאני אהיה כמו האנשים האלה שלובשים אותו דבר כל הזמן ויום אחד זה חוזר לאופנה ;-)

שמחה מאוד לשמוע על ספרך!

אימייל מה- 29.11.18 על הכללת התמצית לספר בבלוג החשוב המתפרסם בבריטניה

I am pleased to inform you that a summary of my new book "The Second Republic of Israel" was included in the prestigious November blog of Professor Raphael [Cohen-Almagor](https://en.wikipedia.org/wiki/Raphael_Cohen-Almagor) [(see link),](https://en.wikipedia.org/wiki/Raphael_Cohen-Almagor) Professor of Politics, School of Law and Politics, [University of Hull](https://www.hull.ac.uk/choose-hull/university-and-region/about-us/about-the-university-of-hull.aspx), UK. Since 2000, he is writing a [monthly Blog on Israeli politics](http://almagor.blogspot.com/), human rights concerns, scientific developments, the arts and other issues. The Blog, has more than 1000 subscribers in some thirty countries and was quoted by [The Washington Post](https://en.wikipedia.org/wiki/The_Washington_Post), [The Ottawa Citizen](https://en.wikipedia.org/wiki/Ottawa_Citizen), [The Baltimore Sun](https://en.wikipedia.org/wiki/The_Baltimore_Sun), among other newspapers. The summary quoted in the blog is as follows:

**New Books - Jacques Cory, *The Second Republic of Israel***

Dr. Jacques Cory's new book "The Second Republic of Israel" (links to the parts in [***Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf)) maintains that Israel needs a restart with new foundations based on social, economic and governmental justice for all its citizens, as it has reached an impasse after 70 years of existence that cannot be solved with the present flawed democratic system.

The book is written with great love for the state (homeland of the Jews **and** all its citizens), with a balanced approach and a realistic clear-eyed view. It does not make concessions to the Likud and to the doves, criticizing their hypocrisy in many of their arguments, to the Arab and ultra-Orthodox leaders, who advocate a completely different ethos, to the neoliberals and populists, whose policy is destroying the economic base and social cohesion of the world.

The book covers the most actual and burning issues in Israel and in the world, focusing on issues in political science, economics, fundamentalism, the Israeli-Palestinian conflict, anti-Semitism and racism, ethos, education, separation of powers, business, values, culture, the integration of Ultra-orthodox and Arabs, sustainability, globalization, and social justice.

The book gives also pragmatic solutions to the crises of capitalism in order to prevent a Doomsday Depression, which Cory forecasted in 2009 to occur towards 2020, and includes also an in-depth research on how to make Israel one of the ten leading countries in quantitative and qualitative prosperity, as Cory has proved for the first time ever that there is a statistically significant correlation between prosperity ​​and ethics in the prosperous countries.

The book includes guest articles and chapters of books by well-known Professors, such as Henri-Claude de Bettignies, Yehuda Kahane, Ran Lachman, by prominent authors as Yoshua Sobol, Mario Diament, Yitzhak Gormezano Goren, by Transparency International, by the authors of the best seller "Israel - An Island of Success" Dr. Adam Reuter & Noga Kainan, by Dr. Einat Wilf, Peet van Biljon, Arieh Avneri, and a correspondence about the book's topics.

The book is written in layers of short and long articles, essays, researches, chapters, satires, letters and guest articles, and the table of contents enables the reader to choose them among the 891 pages of the Hebrew part and the 585 pages of the English part. It is a book of Hope for a better future achievable if almost all the citizens choose like in 1958's France to change the unsustainable course of action taken by the leaders of Israel and many capitalist countries, from left, center and right, and establish a new republic in Israel and a new economic system in the capitalist world, with sound foundations focusing on welfare for the 99% and not for the ruling elites of tycoons and their associates, who take most of the wealth and don't share the burden, in plutocracies which are no more democracies; a hope for prosperity, with liberty, equality and fraternity, finding an optimal balance & the Golden Road for a better life.

I thank Jacques Cory for this information.

I hope that you'll enjoy the blog as well as the contributions by [Dan Meridor](https://en.wikipedia.org/wiki/Dan_Meridor), [Lester Grabbe](https://en.wikipedia.org/wiki/Lester_L._Grabbe), [John Lantos](https://en.wikipedia.org/wiki/John_D._Lantos), and many others. My new book has received very favorable reviews by prominent professors, authors and businessmen in Israel, Europe and the US, as a milestone in political and economical thought.

אימייל לפרופסור מהחוג למדע המדינה ב- 29.11.18

רפי כהן-אלמגור ביקש ממני לפרסם בבלוג שלו תמצית בת 500 מילה באנגלית של הספר החדש שלי "הרפובליקה השניה של ישראל" ותוכל למצוא אותה בבלוג החדש שלו מנובמבר. כידוע לך, פרשתי לפני כמה שנים מההוראה באוניברסיטה אחרי שהתחרשתי, אבל ממשיכים ללמד כמה מתוכניות הלימוד שלי עד עצם היום הזה. אני גם ממשיך לכתוב ספרים פורצי דרך - הכל ללא תמורה.

לנוכח פרשת הצוללות והשחיתויות שהתגלו בחיל הים בקרב הקצינים הכי גבוהים בחיל, עולה מחדש הצורך ללמד את החובלים אתיקה בעסקים ובארגונים, כפי שעשיתי בהצלחה רבה במשך 17 מחזורים של חובלים, לשביעות הרצון המלאה של מפקדי החיל, האוניברסיטה והחובלים. אני אמנם לא יכול ללמד אותם יותר אבל יש לך מרצים לא פחות טובים שיכולים ללמד את הקורסים שלי בהצלחה רבה. אני יודע שהתוכנית שלך עמוסה לעיפה ואין מקום לשום קורס חדש, אבל לנוכח השערוריות בחיל הים נראה לי שחיל הים יסכים שילמדו באוניברסיטה יום בשבוע בסמסטר נוסף את הקורס במקביל ללימודים בחיל הים של מקצועות ימיים. הם ימצאו את התקציבים והמשבצת בזמן כי זה עכשיו הפך להיות נושא עקרוני ובמקביל תהיה לך עוד תעסוקה למרצים שלך. אני לא רוצה "להשתחץ" אבל נראה לי שהענקתי "חיסון" לשתי קדנציות של 8 שנים למפקדים בכירים בחיל מפני שחיתות, יהיו להם פיתויים אבל הם יהיו מודעים לדילמות האתיות וידעו איך להתמודד.

באתר שלי תוכל למצוא את כל תוכניות הלימוד באנגלית ובעברית ב- COURSES וב- HEBREW, כפי שלימדתי את החובלים, על משברים ופתרונות בקפיטליזם כפי שלימדתי באוניברסיטת תל אביב ובטכניון ומי יודע אולי גם תרצה להשתמש בחומרים מהספר החדש שלי שממשיך לקבל ביקורות יוצאות מהכלל כספר פורץ דרך שדן בכל התחומים שאותם אתם מלמדים בחוגים שלכם.

אימייל מה- 29.11.18 תגובה על התמצית באנגלית

Thank you for the information on the blog. It is very much appreciated.

I love his synopsis on the book.

All the best and

I hope to see you soon in Israel,

אימייל מה- 29.11.18 תגובה על הספר

כל הכבוד

מציע שתתחיל לעבוד על הספר הבא -

כיצד לזהות את נקודות האל-חזור במדינות שעוברות ממצב אחד לשני כמו טורקיה, איראן ואולי ישראל ללא יכולת לחזור אחורה וגם דוגמאות טובות של אל-חזור לכיוונים טובים

אולי לפי המדדים שלך ניתן לחזות מתי דברים כאלו קורים או מה מרחב התמרון שעוד ניתן לשנות לפני האל-חזור

תשובה מה- 30.11.18 שלי לאימייל הקודם מה- 29.11.18

אם תקרא את הספר תראה שאין כל השוואה בין טורקיה ואיראן לבין ישראל. כל הציד מכשפות של הארץ, עוז וגרוסמן על הממשלה, עם דיבורים על אפרטהייד, פשיזם, נציזם, רצח אזרחים פלשתינאים וכדומה לא יטשטשו את העובדה שישראל (בתוך הקו הירוק) היא דמוקרטיה הרבה יותר חזקה מארה"ב, בריטניה ואיטליה. אני מזים אחת לאחת את כל הטענות, אבל צריך להתאמץ לקרוא וידידיי היונים מעדיפים לדבר בסטיגמות, כמו גם חברי הליכוד, החרדים, הערבים וכל הכתות הפונדמנטליסטיות שמהוות את ה"שבטים" שלנו. יש מעט מאוד אנשים עם ראש פתוח כמו סובול, יהורם גאון, בן-דור ימיני, עינת וילף שמתבטאים בצורה אוביקטיבית. אין כל סכנה לדמוקרטיה בישראל, אבל יש סכנה שנובעת מהשחיתות, משנאה יוקדת של הכתות ומחוסר האינטגרציה של החרדים והערבים המהווים כבר כיום למעלה ממחצית מהילדים בכיתות אלף. על כך אני ממקד את מרבית הספר. טורקיה ואיראן יכולות בלי כל בעיה להפוך לדמוקרטיות, צריך רק למוטט אותן כלכלית כפי שרייגן עשה לברית המועצות. העם שלהן כבר ידאג לשאר. טראמפ שאני מסתייג ממנו בעשרות נושאים פועל נכון כלפי איראן. אני מאמין שלישראל נכון עתיד נפלא בשבילכם.

תגובה מה- 29.11.18 על הבלוג מידידה אמריקאית, נוצרית אוהבת ישראל

Thank you for letting me know, Jacques.

You are doing very important work.

אלוהים יברך אותך

אימייל לקומפטריוט מצרי ב- 1.12.18

אני יודע שקשה להתרכז בסרט תיעודי של שעה ושלושת רבעי, אבל כדאי לך לעשות את המאמץ ולראות את הסרט המדהים ["סלטא בלדי"](https://www.youtube.com/watch?v=JoAJ-9DRySM) על בעיות הזהות של יהודי מצרים בדיוק כמו שהנכד שלי שאל אותי - "אז, מה אתה סבא - מצרי, צרפתי או יהודי?". זאת בדיוק השאלה ששואל ילד כמו נכדי בסרט התיעודי המצרי של נדיה קאמל על האמא שלה שהיא מצריה החיה במצרים שהוריה איטלקיה ויהודי מומר והיא התאסלמה כשהתחתנה עם בעלה המצרי הקומוניסט, יש אשכנזים, ספרדים, מצרים, פלשתינאים, איטלקים, המדברים בצרפתית, אנגלית, ערבית, עברית, איטלקית.

אימייל לידידה מה- 1.12.18

... היקרה היי,

בשבוע החולף הקדשתי כמה שעות לצפות בביצועים השונים של פר גינט של גריג - המוסיקה של המחזה של איבסן בביצוע קונצטרטנטי מלא, שתי הסוויטות, ביצוע של אוניברסיטה אמריקאית, ביצוע מבריק של המוסיקה הכלית והווקלית בפרומס בלונדון עם סיפור באנגלית, שירים בנורווגית ותרגום ביוונית, ([קישור](https://www.youtube.com/watch?v=Pwlw_Yi2uRc&t=3782s)) ביצוע מבריק של הבלט על פי אותו המחזה ועוד. כשאמיר הגיע לבר מצווה לקחתי אותו ללונדון שהיו לי בה פגישות עבודה והבאתי אותו לכל המוזיאונים או שהוא הלך לבד, בערבים הלכנו למחזות שיקספיר, מחזות זמר, קונצרטים והשיא היה המחזה פר גינט. המסכן ישב שלוש שעות בכל פעם, קצת השתעמם, אך חזר ארצה אינטלקטואל ומאז הוא חובב הצגות, סרטי מופת וקונצרטים. יש לי אהבה גדולה למוסיקה של פר גינט כי הצגת הסיום של כיתה ח' של "הותיקים" בכפר אתא הייתה עם המוסיקה של גריג ובשבילי שלמדתי בבית הספר של המעברה זה נשמע לי כמו גן עדן עלי אדמות. מאז התחלתי לאהוב מוסיקה קלאסית ובמיוחד את גריג.

תשובת הידידה ב- 2.12.18

מי בכלל יכול להגיע לשוליים שלך שלא לומר להשתוות אליך?

אשרי המשפחה שזכתה בך.

תהיה בריא ותמשיך להשכיל את סביבתך.

תודה ששיתפת.

שבוע טוב!

נ.ב. אני גם מאד אוהבת את הקונצ'רטו לפסנתר של גריג. שמעתי כמה מביצועי מופת ובראשם זה של ארתור רובינשטיין

תשובה שלי אליה באותו היום

יקירתי, בשבוע שעבר גם עשיתי לעצמי קונצרט לפסנתר ושמעתי את רובינשטיין בקונצ'רטו השני של שופן, יבגני קיסין בקונצ'רטו הראשון ואיך לא - הקונצ'רטו של גריג בביצוע הנפלא של קתיה בוניתישבילי. הגעתי לאיזון מושלם כאשר אני שומע בלי עיוות צלילים דרך האוזניות את היצירות באינטרנט, אני לא הולך לקונצרטים בארץ ובחו"ל אבל אני נהנה לא פחות מביצועי המופת באינטרנט. תודה על המחמאות אני עפר לרגלייך. כל טוב,

אימייל בצרפתית מה- 2.12.18 של פרופסור צרפתי על הבלוג

Bien merci de m'avoir fait parvenir ce courrier sur ta production la plus récente. Elle illustre cette capacité, intarissable, à mettre sur papier ta réflexion, ta sagesse et toujours l'assortir se leçons que le lecteur peut dégager de tes analyses et intuitions.

Je constate que ton livre reçoit un accueil favorable, sur le plan international, et ceci doit te réchauffer le cœur…

Je lirai ton livre prochainement , avant la conférence de ton ami Joshua Sobol.

Bien affectueusement pour toi et ton épouse. N'oublie pas de prendre bien soin de toi.

תשובה שלי בצרפתית לפרופסור באותו היום

… J'espère que tu te portes bien et que tu as été bien soigné. On n'est plus jeunes, et bien que je comprends ta volonté de continuer d'enseigner autour du globe, tu peux réduire ton agenda à moitié et rester encore jeune et productif. On t'aime beaucoup.

Je te remercie pour tes commentaires chaleureux sur mon livre. J'essaie de donner un sens à ma vie en améliorant Israel et le monde économique. Mon impact est minime mais comme dans le poème Ithaca de Kavafis que je cite dans mon livre - ce qui compte c'est le chemin, même si on n'atteint pas le but.

Bien affectueusement,

אימייל מה - 2.12.18 מידיד בנושא הרצאה שהוא מתכוון לשאת בפונטנבלו על הסכסוך הישראלי – פלשתינאי

אני מודה לך על מכתבך ועל המידע. אנהג בדיסקרטיות גמורה,

ועם זאת אשתדל לא להכביד עליו.

אני מצרף כאן התחלת הדברים שאומר בארוע בפונטנבלו.

על בסיס הדברים האלה אנסה להתוות חזון אפשרי שיתבסס

על איבחון אינטרסים משותפים לנו ולפלסטינים, אינטרסים שאילו

גברו על האילוזיות ועל השאיפות של הפוליטיקאים הפלסטינים בשעתו,

כל הסיכסוך היה נמנע .

אימייל תשובה שלי באותו היום

הכיוון מצויין ומאוזן. אבל אולי לא הייתי מזים את טיעונו של עמוס עוז על ההתחלה. אתה בעצמך ביקשת ממני בביקורת שלי על ספרך לא לבקר יצירות של עמיתיך. יהיה מי שיחשוב שאתה פועל מתוך קנאת סופרים והרי שנינו יודעים שזאת לא הכוונה. אתה פשוט יכול להתייחס לטיעונים בלי לדבר לגופו של אדם.

אימייל תשובה שלו ב- 3.12.18

קורי יקר,

קבלתי את עצתך. אומר שיש המחפשים מטאפורות לצורך דיון בסכסוך,

ובמקום לדון בפתרון לסיכסוך הם מוצאים פתרון למטאפורות, שזה קל יותר מאשר

להציע פתרון לסיכסוך.

בהבאת הנתונים על גידול היישוב הערבי בסמוך ליישובים העבריים, אני מקווה

לשכנע את המאזינים ששורשי הסכסוך  פוליטיים ולא קיומיים, ולכן יש לחפש

 את הגורם לסכסוך אצל פוליטיקאים שהושפעו מהלאומנות החולנית שהעלתה לשלטון

את הפאשיזם האיטלקי והגרמני,  ולא מיקרה הוא שהן פאוזי קאוקג׳י הן יריבו

עבדל-אמין חוסייני בילו את שנות מלחמת העולם השניה בגרמניה הנאצית.

על סמך הנחה זאת אטען שפתרון הסיכסוך עשוי להמצא בהגדרת האינטרסים הקיומיים

של שני העמים, ועיבוד תוכנית שתענה על הצרכים הקיומיים של שני עמים שביחד ימנו

בעוד עשר שנים כחמישה עשר מיליון נפש, שיזדקקו למים, למזון מן הצומח ומן החי,

לתעסוקה יצרנית, לבניית מגורים, לחינוך שיגדל דורות שיהיו מסוגלים ליישם את הישגי המיחשוב

לצורך סיפוק כל הצרכים הקיומיים של אוכלוסיה גדולה פי עשרה ממיספרה בשנת 1947,

כאשר הפלסטינים והליגה הערבית דחו את תוכנית החלוקה, שכללה גם הצעות קונקרטיות

לשיתוף פעולה  בין שני המדינות לפתרון הבעיות הקיומיות של שני העמים שנדונו לחיות בין הים לירדן.

אטען שהפוליטיקאים שיצרו את הסיכסוך וליבו אותו, לא היו ברמת יכולת לחזות את הבעיות הקיומיות

של שני העמים, ובוודאי לא היו ברמת יכולת לחשוב על פתרונות מעשיים לבעיות הקיומיות המיוחדות

לארץ המשתרעת בין הים לירדן, ולכן הם בחרו ביצירת סיכסוך פוליטי, שמסוגל להביא רק לחיסול

קיומם של שני העמים ולא לפתרון בעיותיהם הקיומיות.

שלך

אימייל תשובה שלי באותו היום

... היקר,

מעולה. קח בחשבון שיש בקרב בורגני פונטנבלו הרבה מאוד אנטישמים שעל שנאתם ליהודים יכולתי ללמוד מהרצאות בפניהם וממגע יום יומי אתם. כל דבר רע שתגיד על ישראל יתקבל אצלם כלגיטימציה לשנאתם את היהודים ואת ישראל. אבל הם גם שונאים ערבים... בקורסים שלי בחו"ל ובארץ באנגלית מעולם לא הרציתי על הסוחר מונציה למרות ששנינו יודעים שזהו לא מחזה אנטישמי אך לא רציתי שהם יפרשו זאת כך. אולי כדאי שתערב בצורה כלשהי גם את ירדן לנאום שלך, כי 80% מאוכלוסיתה הם פלשתינאים וממילא כל הפתרונות שאתה מציע כוללים גם אותה.

שלך,

אימייל תשובה שלו באותו היום

קורי יקר,

מצויין. אטען שהן האנטישמיות הן האיסלאמופוביה הרוחשות כיום באירופה ובארה״ב

הן עמדות שמשתוקקות לראות התנגשות הרסנית של היהדות והאיסלאם שישמידו זו את זו.

אטען שאין זה אינטרס ערבי וכמובן גם לא אינטרס יהודי לגרום סיפוק נפשי לאנטישמים

ולאיסלאמופובים, ולכן הערבים חייבים להתרחק מהאנטישמים ולדחות את ״ידידותם״ המורעלת,

כשם שישראל חייבת להתרחק מהאיסלאמופובים האירופים והאמריקאים ולדחות את חיבוקם המורבידי.

שלך,

אימייל מה- 3.12.18 לידידה

בקונצרט של היום ראיתי ביצוע מדהים של ז'אקלין די פרה בקונצ'רטו לצ'לו של דבוז'אק ([קישור](https://www.youtube.com/watch?v=U_yxtaeFuEQ&t=4s)). זאת הוירטואוזיות בהתגלמותה, היא לא מנגנת, היא חופרת ונכנסת ומתמזגת עם הצ'לו. עד כדי כך שקורה משהו בדקה ה- 29 בתחילת הפרק השלישי, אבל לא אגלה לך מה. רציתי לראות איך רוסטרופוביץ' ויויו מה מנגנים את אותו הקונצ'רטו, זה יום ולילה, אם כי יויו מה לפחות מנגן בצורה יותר לירית, בלי פאתוס, אך אין מה להשוות עם ז'אקלין שהיתה בסך הכל בת 23 כשניגנה בשנת 1968. דניאל ברנבוים מנצח, אבל הדיעות לגבי הניצוח שלו בטוקבקים חלוקות. מה דעתך?

באוירה אחרת לגמרי שמעתי את ז'אקלין די פרה מנגנת את חמישיית הטרוטה של שוברט בביצוא הסטורי ([קישור](https://www.youtube.com/watch?v=VNBiJcsnJ6M)) יחד עם דניאל ברנבוים, יצחק פרלמן, פנחס צוקרמן וזובין מהטה בקונטרבס שהיה הכלי שבו הוא ניגן עד שעבר לניצוח. כולם מבריקים ובמצב רוח מרומם. זה היה בשנת 1969. אז למה צריך לנסוע לקצווי ארץ לראות ביצועים מדהימים ולהוציא הון תועפות, לסחוב מזוודות ולקפוא בניו יורק, בפריז או בלונדון אם אפשר לשבת בכורסה ולראות את הביצועים הכי מדהימים ברזולוציה גבוהה כשאתה רואה כל נגן וירטואוז וגם את אגלי הזיעה על אפה של ז'אקלין.

תשובה שלה באותו היום

קורי יקירי,

אלך בעקבותיך בשעה של נחת ורוגע כשאוכל להתרכז בלהקשיב לצלילים האלמותיים בביצועם של אמנים שהיו לאגדה בחייהם ובמותם שעליהם אתה מספר לי במייל ושעל כך אני אסירת תודה לך. אלא שהימים ימי חנוכה, שרוולי מופשלים, אוזניי קרויות ואני ״מגוייסת״ לנכדיי. אדחה, כאמור, לזמן יותר שלו.

אבל רק זאת אני מבקשת להעיר למילותיך בענין חוויית ההאזנה: כמו שחובבי ספורט יעידו, שלמרות זוויות הצילום המשוכללות המאפשרות ליהנות ממשחקים בכורסא הנוחה בבית הם לא מוותרים על הנוכחות במגרש כך, לדעתי, גם בענין הקונצרטים: ישיבה באולם ונוכחות בעת עשיית המוסיקה ״עובדת״ על החושים באופן אחר מאשר לשמוע בבית בתנאים הכי נוחים ותהיינה אלה הקלטות מופת ככל שתהיינה.

שנהיה בריאים ונוכל לחוות גם וגם.

אגב, עם ההסתייגות  המתבקשת לגבי ההבדלים בין התחומים השונים: כך זה לגבי מופעי קרקס, כך זה לגבי מפגנים וטכסים המצטלמים בימינו לאין ערוך מאשר אנו מסוגלים לתפוס בעינינו ביושבנו באוהל או על טריבונות ובכ״ז...זה לא אותו ריגוש.

חג שמח מבית לבית!!!

תשובה שלי ב- 4.12.18

את צודקת במאה אחוז. כך ראיתי בכל נסיעה עסקית לאירופה וארצות הברית עשר הצגות בשבוע, כך הלכתי בחודש שעבר לשש הצגות ועשרה סרטים וחמש עשרה הרצאות. אם אפשר מבחינה בריאותית וכספית להמשיך לנסוע לראות מופעים ובארץ לראות 36 סרטים בפסטיבל הסרטים במקום 56 גם טוב. אני פשוט לא חושב שאני יכול וזה שווה מבחינה כספית להוציא עשרות אלפי שקלים בשביל לראות כמה הצגות ותערוכות בפריז או ניו יורק, אבל מי שחושב שזה שווה ויכול להרשות לעצמו חייב לעשות זאת כי יש המון ריגושים ב- LIVE. האחרים יראו אינטרנט. קורי

אימייל שלי מה- 5.12.18 לאינסאד על רצונם לפרסם את הספר שלי באתר שלהם

At your request, please find a blurb about the book of 500 characters including spaces (including a link to the English and the Hebrew parts of the book):

Dr. Jacques Cory's book "The Second Republic of Israel" (links to the parts in [***Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf)) maintains that Israel needs new foundations based on social, economic & governmental justice. The book does not make concessions to the Likud & to the doves, criticizing their hypocrisy in many of their arguments, to the Arab & ultra-Orthodox leaders, who advocate a completely different ethos, to the neoliberals & populists, whose policy is destroying the economic base & social cohesion of the world.

A few words about me:

Dr. Jacques Cory, Ph.D. with Distinction, CNAM, France - 2004, MBA INSEAD, France - 1968, is an international businessman specializing in M&A in Europe, US, and Israel; a pioneering author in business ethics (20+ books from Springer's "Activist Business Ethics" to "The Second Republic of Israel"); and a lecturer at the University of Haifa (was elected as the best lecturer), INSEAD (2006), the University of Tel Aviv, 17 classes of the Israeli Naval Academy, the Technion & Colleges.

The Cover Image of the English part of the book is attached.

A link to a webpage with the book's summary of 500 words in English: [*Summary*](http://www.businessethicscory.com/secondrepublicsummaryenglish.docx)
Thank you for publishing my new book at your INSEAD author's site. Please send me a link to the book when it is published on your website.

אימייל שלי מה- 7.12.18 על פרסום הספר שלי באתר אינסאד

I am pleased to inform you that my new book "The Second Republic of Israel" can be read as of today by all INSEAD Alumni, as well as by all University of Haifa Alumni, and on the website of many more universities and organizations. This gives an exposure to tens of thousands readers, as well as by thousand of readers of prestigious blogs, News1, my website, etc. The exposure includes also the dozens of guest articles and correspondence in the book.

You can read the book if you click Hebrew for the Hebrew part, English for the English part, INSEAD for this book and 2 other books, U. Haifa for this book and 20 other books, Summary for a 500 words summary in English in the blog, & ArticleHe for a 3000 words article in Hebrew published by News1.

[**Second Republic of Israel, Book - Hebrew,**](http://www.businessethicscory.com/secondrepublicofisraelbookrev7.pdf)[***English,***](http://www.businessethicscory.com/secondrepublicenglishvers7.pdf)[**INSEAD,**](https://www.insead.edu/alumni)[***U. Haifa,***](https://haifa-primo.hosted.exlibrisgroup.com/primo-explore/search?query=any,contains,%22%D7%99%D7%A2%D7%A7%D7%91%20%D7%A7%D7%95%D7%A8%D7%99%22&tab=default_tab&search_scope=books_and_more&vid=HAU&lang=iw_IL&offset=0)[**Summary*,***](http://www.businessethicscory.com/secondrepublicsummaryenglish.docx)[***ArticleHe***](http://www.news1.co.il/ArticlePrintVersion.aspx?docId=130232&subjectID=3) . My books can be read at over 1500 libraries in the world.

My new book and some of my other books are unique in literature in presenting a topic with short and long articles, essays, novels' chapters, plays, poetry, proverbs and sayings, literary criticism, case studies, biographies, correspondence, satires, research, forecasting, statistics, focusing on arts, music, philosophy, economics, sociology, business, government, public administration, international relations, politics, religion, orientalism, culture, humor, photography, illustrations, ethics, accounting, law, health, linguistics, education, globalization, sustainability, leadership, geography, history, films, etc.

תשובה מידידה באותו היום לאימייל הנ"ל

קורי יקיר

סיקור תמציתי ומרתק זה יניע אותי סוף סוף לקרוא את ספרך הנ"ל. למעשה, סיקור זה הזכיר לי את ימי כתלמידה, כאשר במקום לקרוא את המקור קראתי את התמצית. היום אני ממש מתביישת בכך שכך נהגתי אבל כפי הנראה מסיבות וריקודים משכו אותי הרבה יותר.  לגבי ספרך: עד כה הייתי עסוקה מאוד בשיפוצי הבית שלנו,(ואבוי,בנוסף לכך, בגלל הגשמים העזים היום גילינו שחודרים לנו מים לחדר השינה).. ולכן עד כה לא הצלחתי להגיע לקריאה מסודרת של הספר. אבל כאמור תמצות זה בהחלט יניע אותי לקרוא חלקים ממנו. קצת קשה לי להתחייב לקריאת 800 עמודים ומעלה מזה אבל אשתדל.

חג חנוכה שמח לך חברי היקר

תשובה שלי לידידה מאותו היום

יקירתי, מאוד שמחתי לקבל ממך אות חיים ואני מקווה שלא תטבעי בשיטפון בחדר השינה. מי כמוני שחי בבית פרטי שבו כל יום יש תקלה יכול להבין אותך. תקראי מה שתוכלי ותיהני. מה שכן, לראשונה בחייך אולי יש בפוטנציה עשרות אלפי אנשים שעשויים לקרוא את הגיגיך בנושאים הבוערים של המדינה בתכתובת העניפה שהייתה בינינו ומובאת בספר. כל טוב, קורי

אימייל מאינסאד מה- 10.12.18 על פרסום הספר

Dear Jacques

Just to let you know that we have now added your book to the alumni publications page.  The summary we wrote is an amalgamation of your bio and the summary you gave.  We also shortened the text so that it fits in visually with the other books.  Please find herewith the link:

<https://www.insead.edu/alumni#publications>

אימייל מחבר צרפתי על קריאת הספר מה- 10.12.18

 Mon cher Jacques,

 Je reviens avec retard sur la parution de ton livre que tu m'avais annonce début octobre dernier ...

 Je n'y avais pas fait trop attention sur le moment, me promettant de le considérer plus tard et un peu de courage par le nombre

 de pages car étant en permanence un grand lecteur, je ne lis jamais sur écran, sauf les échanges "légers" comme par exemple occasionnellement

 entre nous. mais tout sur papier qui est une pratique d'éducation héréditaire !

 J'ai donc ouvert ton livre seulement aujourd'hui, lu l'introduction, les tètes de chapitre bref le début et je découvre étonné

 que tu as fait un énorme travail sur des sujets qui m'intéressent au plus haut point ou qui me concernent. directement, de plus

 j'ai remarque que ton anglais est très maitrise ce qui ajoute de la clarté de la compréhension.

 En conséquence comme je suis impressionne par son contenu j'ai demande a

une secrétaire senior (car bien sur je ne peux pas le faire dans

 le cadre de la Société) s'il y avait un moyen : elle m'a indique, d'interroger une affaire spécialisée dans les documents, a laquelle on sous loue une partie d'un étage,

 qui était peut-être en mesure de faire ce travail à moins que tu ais une autre solution à me proposer ?

 Bien a toi,

תשובה שלי באותו היום לחבר הצרפתי

Cher …,

Je te remercie pour tes termes chaleureux. Au sujet du livre - c'est très simple, tu peux l'imprimer en format A4 en couleurs dans chaque imprimerie et tu pourras le lire comme tu es habitué. Tu verras qu'il est très simple a lire car il est construit d'articles longs et courts, tu pourras aussi lire une pièce de théâtre sur Israel d'un des plus grands dramaturges en espagnol Mario Diament (et mon room mate comme toi), lire des chapitres de romans sur Israel, une dissertation sur les crises du capitalisme, un travail de recherches statistiques qui prouvent une très forte corrélation entre la prospérité et l'éthique des pays les plus éthiques, des articles très intéressants de Bettignies, de la MP Einat Wilf, une thèse sur la culture mondiale, des essais philosophiques, une centaine de pages sur l'antisémitisme et l'anti sionisme, une partie autobiographique, un résumé du best-seller Israel: Island of Success qui m'a été envoyé par mon collègue Adam Reuter, les 72 meilleurs œuvres ou les 72 vierges des shahids, des proverbes, des poèmes, des satires (Tartuffe et les Palestiniens), photos...

Bonne lecture,

Jacques

אימייל לידידה מה- 11.12.18

יקירתי,

עכשיו שהתפנית מאירועי חג החנוכה יש לך זמן לראות את הקונצרטים ואשלח לך מדי פעם את הצימוקים שאני רואה, אם לא - תגידי לי ואחדל. כך למשל ראיתי היום את הסמפוניה האלפינית של ריכרד שטראוס (ראית את זה פעם?) ואת סימפונית העולם החדש של דבוז'אק - צ'יליבידאקה היה ישנוני, פון קאראיאן היה עצור מדי ומי שבאמת סחף אותי היה דודמל בקונצרט עם האפיפיור שהיה מחשמל אם כי האפיפיור לא נהנה והקרדינלים עוד פחות. שמתי לב שבפילהרמונית של וינה עם קאראיאן לא היו כלל נשים בעוד שאצל דודמל היו הרבה נשים וזה נשמע כל כך טוב עם הנשים במקום הגברים העצורים והפלצנים של וינה. בכלל, אני פמיניסט מוצהר והכנסתי את השוויון המגדרי כאחד הפרמטרים הקובעים בשגשוג של ארץ במחקר שלי על המתאם בין אתיקה לשגשוג עם אותו המשקל כמו דמוקרטיה, חופש אישי וכלכלי, תמ"ג, חוב לאומי או שוויון. בשבוע הבא אראה את סאלומה של ריכרד שטראוס, התשיעית של בטהובן עם דודמל ועוד ז'קלין דיפרה.

כל טוב,

קורי

תשובה של הידידה מה- 12.12.18

וואוהה, כמה יש לי ללמוד ממך.

דודמל אכן מנצח מחשמל אבל אני כועסת עליו שנכנע לדיקטאט של נשיאו ומחרים את ישראל. אגב, ראיתיו חי מנצח על הקונצרטחבאו באמסטרדם וזו היתה חוויה.

תשובה שלי באותו היום

יקירתי, אם תתחילי לכעוס על כל אחד שמחרים אותנו - דודמל, תיאודוראקיס, קן לואץ', נטלי פורטמן, ברנבוים, נעמי קליין והאינטלקטואלים במצרים - לא ישארו לך אמנים לצפות בהם. אני עושה הפרדה מוחלטת בין האומן שהוא לעיתים חזיר נאלח שוביניסט ואנטישמי ליצירות שלו. אני מעריץ אותך שראית את דודמל  בהופעה חיה. אני אראה את כולם בגלגול הבא.

כל טוב, קורי

אימייל לידידה בארצות הברית ב- 15.12.18

Thank you for your wishes, I know and you know that we are not getting older, but helas our bodies don't know that, only our minds with no Alzheimer...

So, we are doing well also and as I am sordo come una bisnona I am writing books that only saints can read. If you read Les Miserables en texte integral with all its thousands of pages and the Paris sewer saga, Don Quijote with all the arabesques of our forefather (the Sephardis have decided that Cervantes, Columbus and even Torquemada were Jews), and the Rougon Macquard by Zola, you can read without problems the thousands of pages of my books.

At least you'll learn de vive voix what is really going on in the Middle East and not the fake news that you hear on TV and newspapers, what is foreseen in the economic scene - a Doomsday Depression by 2020, and that Scandinavia is among the 12 most prosperous countries because it is also among the most ethical ones, as I have discovered in my research and proved with a statistic perfect correlation. Read my last book that is also on INSEAD's website.

You can read the book if you click Hebrew for the Hebrew part, English for the English part, INSEAD for this book and 2 other books, U. Haifa for this book and 20 other books, Summary for a 500 words summary in English in the blog, & ArticleHe for a 3000 words article in Hebrew published by News1.

[**Second Republic of Israel, Book - Hebrew,**](http://www.businessethicscory.com/secondrepublicofisraelbookrev7.pdf)[***English,***](http://www.businessethicscory.com/secondrepublicenglishvers7.pdf)[**INSEAD,**](https://www.insead.edu/alumni)[***U. Haifa,***](https://haifa-primo.hosted.exlibrisgroup.com/primo-explore/search?query=any,contains,%22%D7%99%D7%A2%D7%A7%D7%91%20%D7%A7%D7%95%D7%A8%D7%99%22&tab=default_tab&search_scope=books_and_more&vid=HAU&lang=iw_IL&offset=0)[**Summary*,***](http://www.businessethicscory.com/secondrepublicsummaryenglish.docx)[***ArticleHe***](http://www.news1.co.il/ArticlePrintVersion.aspx?docId=130232&subjectID=3) . My books can be read at over 1500 libraries in the world.

My new book and some of my other books are unique in literature in presenting a topic with short and long articles, essays, novels' chapters, plays, poetry, proverbs and sayings, literary criticism, case studies, biographies, correspondence, satires, research, forecasting, statistics, focusing on arts, music, philosophy, economics, sociology, business, government, public administration, international relations, politics, religion, orientalism, culture, humor, photography, illustrations, ethics, accounting, law, health, linguistics, education, globalization, sustainability, leadership, geography, history, films, etc.

The problem is that to the best of my knowledge only 12 readers have read my whole recent book and as you know the first 12 disciples are always saints...

Love,

Jacques (don't take too seriously my initials JC, although many Israelis want to crucify me and are calling me communist, fascist and anti-Semitic...)

תשובה של הידידה מה- 15.12.18

That is so true, Jacques!

In fact my spirit is more youthful and bouyant now than it was when I was 25, when I remember feeling very old and as though the clock was ticking (I wanted to be married but had not found my Bernard yet).

You know a thought just occurred to me. Would you be willing to write a blurb for my new book The Art of M&A, 5th Edition. It has a fairly strong focus on compliance and ethics although that is not the main subject of the book.

I'm attaching the table of contents and part of Chapter 9, emphasizing responsibilities to stakeholders.

Your blurb could say something about the book addressing important ethical issues in mergers, and your affiliation would include your teaching post and your latest book.

Thank you, My Friend!

תשובה שלי מה- 16.12.18 עם חוות הדעת שביקשה ממני לכתוב על הספר שלה במיזוגים, הטוב ביותר בארה"ב

Dear Alex,

I enclose herewith a blurb for your book. It has 500 words but is written modularly, so that you could reduce it to only 300 words with the first 3 paragraphs. You are of course invited to make all the corrections needed or to disregard it completely if it doesn't suit your purpose. It took me a few hours and many versions in order to reach the optimal blurb. If you want to add a few words on my experience and books you are invited to do so from the text of my long and short CVs [**Professional CV English long,**](http://www.businessethicscory.com/Jacques_Cory-CVenlong1018.docx)[***short-1page,***](http://www.businessethicscory.com/Jacques_Cory-CVenshort1018.docx). You have written an excellent book and I wish you success in your sales.

Friendly,

Jacques

BLURB FOR "THE ART OF M&A" BY JACQUES CORY

What is the secret of the resilience of Alexandra Reed Lajoux's classic book "The Art of M&A" – A Merger, Acquisition, and Buyout Guide" published by McGraw-Hill Education in five editions over three decades? The book is first of all comprehensive, as it covers all the issues of M&A – Strategy, Valuation, Financing, Structuring, Due Diligence, Negotiating, Closing, Postmerger Integration and Liquidations. It is an in-depth guide, giving all the answers to the M&A process, interesting and entertaining, well-written, very detailed, sparkling like champagne yet profound as a plat de resistance, authoritative and up-to-date.

But most important – it is unique in conveying the essence, the raison-d'etre of an M&A – trust, confidence, ethics, transparency, fairness, compliance with national and international laws and conventions. As every M&A involves risk the book proves that the best risk management is based on good ethics. It shows that the purpose of an M&A is not only maximizing profits and shareholders' value, it is also fulfilling the aspiration of society to ensure sustainable and mutual prosperity for all the stakeholders – customers, employees, controlling and minority shareholders, the environment, suppliers, community, government…

I had the privilege to be the first writer in the world to make in-depth research on the ethics of M&A towards minority shareholders and I found the laws governing those relations, which were based on my vast international M&A experience and validated in the corporate scandals. Lajoux's book is the only one that I know of that focuses on relevant case studies, and gives the true story of M&A, as it is in real life and not as it should be. That is the reason that in my courses I recommended it as the most essential, objective and indispensable book on M&A.

The world economy becomes more and more concentrated in the hands of a small number of huge organizations, which control the economy, without being adequately controlled by the governments and the citizens, and least of all by the shareholders. The SEC has not the necessary funds and government's directives to control effectively those giants and the only safeguard against them is ethics. One of the main reasons of the Great Recession was the lack of ethics in M&As, especially in the financial sector, but also in other sectors. Lajoux's book, that was written in the midst of the Junk-Bond Market collapse and its irresponsible M&As, was reedited and up-to-dated in the eve of all the major crises in the last three decades.

Lajoux has decided to publish an up-to-date edition of her classic book as today, more than ever, we need a compass to give us the right direction on how to conduct M&As based on fairness to all, when the clouds of Depression are gathering in the horizon. The Economic Whirl of capitalism's crises is increasing in frequency and scope from billions to trillions and so are the dangers of nocuous M&As increasing proportionately. This book gives, therefore, an alternate course of action that could mitigate the effects of harmful M&As to capitalism.

ולכך התקבלה תשובה ב- 16.12.18

Dear Dr. Cory (Jacques):

Thank you so much for this review! I would not want to change a word.

As  you suggest, I can excerpt part of it for the back cover.

But I would like also to feature the full review on Amazon.

Noah, must Dr. Cory post it on Amazon himself, or c*an we make this review a part of the page that the publisher submits?*

Thank you again, Jacques.

We will keep you informed!

Best regards,

אימייל לידידה מה- 25.12.18



היי,

אני מקווה שאת נהנית מקריאת הספר ועד כה כתריסר קוראים בישרו לי שקראו את כולו או רובו, מקומם בגן העדן מובטח... מעניין שמה שמוצג בספר משיק בדיוק לנימוקים "שחיה נגד הזרם" לקבלת עיטור המופת של אומ"ץ יחד עם רב אלוף מיל. בני גנץ מאריה אבנרי ז"ל בשנת 2015. זה גם תואם בדיוק לנושא המרכזי לשנת העצמאות ה- 71 למדינת ישראל "רק בגלל הרוח - מצדיעים לרוח הישראלית" ביום העצמאות הבא בטקס הדלקת המשואות ובפרסי ישראל. כדברי ועדת השרים לסמלים וטקסים "אנשים שהצליחו נגד כל הסיכויים, אנשים שתרמו תרומה ייחודית לחברה", ושרת התרבות מירי רגב: "אותה הרוח ממשיכה להניע ישראלים רבים להתגבר על הקשיים בפניהם הם ניצבים, להצטיין, להצליח להפוך את הקושי האישי למנוע של עשייה, צמיחה ותרומה לחברה באופן מעורר השראה ואת ישראל למקום טוב יותר לחיות בו". אלא שמה שאת, המשפחה וכמה חברים, ובראשם אריה אבנרי מוקירים ומכירים - מנהיגי המדינה שלנו לא מוקירים.

כל טוב,

קורי

תשובה של הידידה מה- 26.12.18

היי קורי יקירי

אכן אני נהנת מהספר שלך, אך ההנאה נקראת לאט, קצת באלכסון, מפאת עיסוקי הרבים שדורשים  זמן. בקיצור, מקומי בגן העדן עדיין לא מובטח אבל אני מתקדמת!   התרשמתי מאוד ממה שקראתי עד כה. מחקר מעמיק מאוד, רחב יריעה, כתוב בצורה קולחת .

 שמחתי לקרוא שישראל נמצאת במקום ה 28 בסדרי המדינות האתיות. היה נחמד לעלות כתה אבל כנראה זה לא קל. באותה נשימה אגיד שנראה לי שנכון להיות מנדלבליט ושי ניצן יהיו האחראים לחינוכה מחדש של מדינת היהודים. לעניות דעתי תיק 1000 של רה"מ (סיגרים ושמפניה) חמור לא פחות משני תיקי השוחד הנוספים. תאר לעצמך שהוא יקבל זיכוי בגלל "חברים" שדחפו לו מתנות. האם יהיה עוד פקיד במדינת ישראל שיוכל לסרב למתנות מ"חבריו" ? הוא יוכל הרי לטעון שגם לו מותר לקבל מתנות.

אגב, המצב בארץ לא גרוע כ"כ. בכל זאת כבר נשפטו ונידונו כאן חברי כנסת, שרים, נשיא וכו'.

שאלה אחת מטרידה אותי. אתה קושר נוהגים אתיים של מדינה וטוען שככל שהמדינה אתית יותר כך היא חזקה יותר כלכלית. שאלתי היא האם זה לא תהליך הפוך?   האם לא כלכלה איתנה היא שיוצרת את האפשרות להיות אתיים? ובנוסף לכך האם לא אמונה דתית ( אמונה הגזרה קדומה, אלהים רואה הכל ,שכר ועונש וכו') וחינוך אנשים לפי דרכה גורמת לאנשים לנהוג מנהג אתי ? כמובן זו שאלת הביצה והתרנגולת.

התפלאתי לקרוא שתירגמת את הצהרת זכויות האדם של האו"מ ללדינו!! כל הכבוד. לצערי מעט מדי אנשיםיעדיפו לקרוא לדינו, אך המבצע היה בוודאי מבצע אינטלקטואלי מהנה עבורך. .אז זהו, במקום זה נתקעתי עם הקריאה.

לגבי הרוח הישראלית- בוא נחכה לימים הבאים ונראה מי יבחרו להיות נציגי הרוח הזו. ( אם תשאל אותי במקורה זו רוח יהודית. הרי היה עלינו בגולה להצטיין בכל כדי להוכיח שאנחנו נחוצים לגויים ולהוכיח לעצמנו שאנחנו שנחשבים נחותים, עולים על כולם בהרבה).

כל טוב לך, ותודה שמדי פעם אתה נזכר גם בי 

להתראות

תשובה שלי באותו היום

היי,

אני מאוד שמח שאת נהנית מקריאת הספר ושאנחנו חושבים בראש אחד לגבי הצורך באתיקה של ההנהגה. לגבי הביצה והתרנגולת זו בהחלט האתיקה שגורמת לשגשוג כי המדינות המושחתות לא משגשגות בגלל השוחד - רוסיה, ארגנטינה, איטליה שיכלו להיות לא פחות משגשגות מדנמרק, סינגפור או לוכסמבורג שאין להן את המשאבים והעושר שלהן ובכל זאת משגשגות. לגבי הדת את רואה איך ארצות מאמינות כאיראן ואפגנסיטן בתחתית הטבלה, איך החרדים עניים ויש אצלם המון שחיתות, אי שוויון מגדרי, והשתמטות מחובות למען המדינה. תעדכני אותי מדי פעם מה קורה...

כל טוב,

קורי

פוסט בלאדינו בלאדינוקומוניטה (שבה אני חבר ואיתם תרגמתי ללאדינו ביוזמתי את הצהרת זכויות האדם של האו"ם) מה- 30.12.18 בנוגע לפטירתו של עמוס עוז

Amos Oz murio en dia de Shabat, a la edad de 79 anyos.

Amos Oz es uno de los tres autores Israeli mas famozos en el mundo.

 ,Los tres, Amos Oz,

David Grosman i A.B. Yehoshua, son siedristas

al ekstremo, i sus ideas politikas son bien

son bien ekspresadas en todos sus eskritos

Segun la tradision judia no se kritika algo sovre la fuesa del niftar.

Entonses, al onor de Amos Oz, vos kontare un chiko epizodio de los dias de la primera gerra kontra Libano.

En akel tiempo, (1982), Amos Oz estava en vijita en Eskuesia (un Estado no tan amistozo

de Israel).

A las 9 de la tadre, Amos fue entrevistado en la TV del paiz.

Le pregunto la entrevistadora:

- “En estos dias, no te sientes un poko averguensado komo judio, siendo djente de

tu puevlo estan embolvidos en matansas?”

Amos Oz le repondio:

- “Israel no es algun Estado kristiyano, i nunka sera kristiano. Mozotros no ekstendemos

la otra majiya (kara)”.

Al otro dia, Amoz Oz tuvo un enkontro kon Olof Palme, el primer ministro de Eskuesia,

el ke le reprosho:

- “Komo te atreves a dizir ke matar no es kontra la relijion judia? Te olvidas de los Diez

Mandamientos?!  Na, aki tengo el livro de la Biblia (en ingles), ke eskrive:

Thou shalt no kill” (no mataras!)"

- “Verdad” disho Amos Oz, “Esta es una traduksion vuestra. Ma, en muestra Biblia en ebreo eskrive: “No asasinaras”. No ay ninguna serkania etimolojika entre asasinar i matar.

Ande mozotros tenemos un konsejo, una regla:

A kien ke viene a matarte, madruga tu, levantate i matalo!”

Olof Palme estuvo asombrado, serro el livro de la Biblia, i le disho:

- “Sr. Oz, estas seguro ke vuestra version es la korrekta version de la Biblia?”

Yehuda Hatsvi

Erets Yisrael

את הפוסט שלחתי בצירוף אימייל שלי בספרדית לידידה באותו היום

Cara …,

Puedes leer una crítica literaria y política sobre Amos Oz que murió ayer en mi nuevo libro. Te envío una anécdota en ladino sobre Oz y Olaf Palme de Sueca. Espero que todo te vaya bien a ti y a Dietmar. Yo soy sordo como mi bisnona pero me permita de escribir libros longos que reciben grandes elogios.

Besos,

Jacques

את הפוסט שלחתי גם לחבר צרפתי בצירוף אימייל שלי בצרפתית ב- 4.1.19

Cher …,

Merci pour les articles. Comme tu pourras le lire dans mon livre je n'admire pas du tout Oz qui est d'après moi une graphomane qui écrit beaucoup et ne dit rien. Il est très superficiel. Il a un écrit un seul chef d'œuvre - Une histoire d'amour et de ténèbres, mais c'est une autobiographie et non un roman. Ses idées politiques ont été prouvées complètement erronées par l'histoire, Oslo a amené en Israel des milliers de terroristes qui ont tué plus de mille israéliens durant la seconde Intifada après avoir donné a Arafat la majorité de la Cisjordanie, et après avoir évacué Gaza on a reçu des milliers de missiles. Oz dit que le problème est territorial, mais c'est un problème de guerre religieuse contre les non musulmans juifs et chrétiens et de leaders qui n'acceptent pas l'état juif.

Amitiés,

Jacques

אימייל ששלחתי לידידה ב- 4.1.19

יקירתי,

כפי שהתכוונתי צפיתי באופרה של ריכרד וגנר סלומה על פי המחזה של אוסקר ווילד. את הולכת לראות אותו באופרה ויש לי בשורה טובה ורעה לבשר לך. הטובה היא שהסיוט נמשך רק שעה וחצי, הרעה היא שהמוסיקה על הפנים, כל הזמן הראש של יוחנן המטביל מסתובב על הבמה ומציף בדם את סלומה. שמעי בקולי תחסכי אלף שקל, תתרמי אותו לאגודה שאת תומכת ותבורכי. אין מה להשוות כמובן למחזה עצמו של ווילד שהוא יצירת מופת כמו גם ההצגה עם אל פאצ'ינו וג'סיקה צ'סטיין שהיא אחת ההצגות הטובות שראיתי. תני לדודי לראות את ריקוד שבעת הצעיפים של סלומה והוא יתנהג כמו אריה צעיר בליל הכלולות. בתור בונוס את יכולה לראות את הסרט החביב סלומה עם ריטה הייוורת שגם הוא ביוטיוב. מומלץ גם הסרט "חיוך של מונה ליזה" בנטפליקס.

מכאן לתשיעית של בטהובן. זאת כמובן פסגת היצירה הקלסית וכדאי לך לשנן את ODE TO JOY השיר של שילר בגרמנית שהפך גם להמנון של האחוד האירופי.  רציתי לראות זאת בניצוח של דודמל אבל אחרי כמה דקות נמלטתי כל עוד נפשי בי מהביצוע הקלוקל של תזמורת בוליבר מונצאולה שמנגנת כמו הפרצוף של צ'אבז. ואז נתקלתי [בביצוע מדהים](https://www.youtube.com/watch?v=IInG5nY_wrU) של לאונרד ברנשטיין בחג המולד 1989 עם נפילת חומת ברלין כשהפכו את השיר מ- FREUDE שמחה ל- FREIHEIT חופש, וזאת הרי הייתה הגירסה הראשונה של השיר של שילר וכוונתו של בטהובן. זהו אולי לא הביצוע הכי מהוקצע אבל הוא ריגש אותי עד דמעות. קודם כל הוא בוצע ב- SCHAUSPIELHAUS באונטר דן לינדן, שהוא האולם עם האקוסטיקה הטובה ביותר ושם זכיתי לשמוע את הקונצרט הטוב ביותר ששמעתי בחיי עם בירנבאום. לני מנצח כאחוז טירוף ועושה פרצופים כמו לואי דה פינס. מעולם לא ראיתי קהל כל כך נלהב גם בגלל המעמד וגם בגלל הביצוע עם מיטב הנגנים והזמרים.

וכדרכי, עשיתי קפנדריה וקראתי על ברנשטיין ועל הקונצרט  A CELEBRATION IN VIENNA - BEETHOVEN'S BIRTHDAYמשנת 1970, זה אולי מהוקצע (כולל הביצוע של פלסידו דומינגו בראשית דרכו), אך חסר לו הריגוש של הביצוע בברלין והרי למה שומעים מוסיקה קלאסית אם לא בשביל הריגוש. בטח לא בשביל להירגע או לשמוע מוסיקה מהוקצעת. ומשם הגעתי לביצוע מזוויע של וילהלם פויכטוונגר ביום הולדתו של היטלר בשנת 1942, כאשר בתום הקונצרט גבלס בא ללחוץ את ידו של פויכטוונגר ובשורות הראשונות רואים את הצמרת הנאצית מתמוגגת משיר החירות, האחווה, כולם אחים, כאשר הצוררים הנאצים טובחים מיליונים של יהודים ממש באותם רגעים. ולקנוח קראתי על פויכטוונגר ששיתף פעולה או לא עם הנאצים הארורים.

שבת שלום,

קורי

הידידה ענתה לי ב- 5.1.19

שבת שלום לאיש המשכיל, מאיר העיניים, היסודי והמעמיק ואנין הטעם!

אתה יכול לכתוב מסות בעל נושא ואני לא יודעת אם מי שקוראים לעצמם מבקרי מוסיקה מקצועיים מתקרבים אליך ביידע וביכולת להעלותו על הכתב ברמה שלך.

ובכ״ז הערת שוליים מתקנת קטנה: סלומה האופרה חוברה על ידי ריכרד שטראוס (הבלבול הפרוידיאני בינו ובין ואגנר ברור לי...). אמש כיסו את הנושא הן ברדיו והן בטלוויזיה כשמרכז הכתבות איתי טיראן ללא ספק מוכשר ביותר אבל ליבי כבד עליו על היותו לא בדיוק פטריוט גדול (בלשון המעטה).

שמענו ביום חמישי קונצרט קאמרי חד פעמי כשעל אותה במה טביאה צימרמן הויולנית הנפלאה והכנר ואדים גלוזמן הכנר הנפלא לא פחות. איך הם ניגנו (ביחד עם צ׳לן וקונטרבסיסט מצויינים) את ״דג השמך״! תענוג צרוף.

שבת שלום, יקירי וד״ש לרותי האשה שחיה עם ויקיפדיה...

ועניתי לידידה באותו היום

יקירתי,

פעם קראו לי עין הנץ, כיום עם שבעה ניתוחים ושבעה עשורים אני בקושי יכול להיקרא עין טרוטה. אני עושה המון טעויות דפוס וטעויות פרודיניות ואחרות ולמרות שאני בודק כל פעם מיילים ומאמרים כמה פעמים עדיין נשארות טעויות. כך אני קורא מחדש את הספר שלי על 1500 העמודים שלו ומגלה בכל עמוד עוד ועוד טעויות למרות שבדקתי בשבע עיניים לפני שפירסמתי אותו.

אני כמובן יודע שסלומה היא אופרה של ריכרד שטראוס אבל לא אתפלא אם במייל הבא אקרא לו יוהן שטראוס. לפחות ריכרד וגנר זה בכיוון... אפילו ראיתי בלונדון מחזה על ריכרד שטראוס ושיתוף הפעולה שלו עם הנאצים שנבע מזה שהוא רצה להגן על אשתו היהודיה. מסוג התירוצים של פויכטוונגר שהגן על הנגנים היהודיים בתזמורת של ברלין. גם בצרפת כולם היו ברסיסטנס...

איתי טיראן מככב אצלי בספר יחד עם גרוסמן ועם עמוס עוז, נטלי פורטמן וישעיהו ליבוביץ' וכל אחד מקבל את המגיע לו באלגנטיות ובלי ניבולי פה. כך אני מכנה את טיראן גיבור כמו סירנו דה ברז'רק אבל רק על הבמה ועם חרבות מעץ. הגיבורים האמיתיים הם סולז'ניצין שנשלח לגולאג, אריה אבנרי שסולק מכל עיתון ו... אני העני ממעש שנדחפתי באלגנטיות מכל משרת הוראה כי התקפתי את הטייקונים שתרמו לאוניברסיטאות, בעוד קיבלתי פעם אחר פעם תואר המרצה המצטיין והסטודנטים העריצו אותי. סירנו האמיתי נרצח בגלל דיעותיו, איתי ... בברלין. גם גרומסן האמיץ שמתרועע עם משפחות המחבלים קיבל פרס ישראל, כך גם ליבוביץ' היודואנטישמי ה- I עם היודונאצים, יגאל תומרקין, שולמית אלוני וכל המשמיצים ואוהבי ישראל האמיצים.

בבלדה של מקי סכינאי כבר בהתחלה נאמר כי לכריש יש שיניים שרואים אותן על פרצופם אך למקי יש סכין שאותה לא רואים DOCH DAS MESSER SIEHT MAN NICHT . כל האמיצים בערבון מוגבל משתלחים מעל דפי העיתון שלהם "אל ארד" (הארץ), בעצרות עם מחבלים, ובכנסת, אך אם הם היו בסוריה, בברית המועצות, בצ'ילה של פינושה, או בגרמניה הנאצית הם היו מתחבאים מתחת לשטיח, בורחים או משתפים פעולה עם הצוררים. ולאנשים השפויים בארץ הזאת הם קוראים רוצחים (כמו הסורים), קומוניסטים ופשיסטים (כמו שקראו לי), או נאצים...

שבת שלום,

קורי

אימייל לחבר צרפתי ב- 16.1.19

Fais comme moi. Il y a quelques années je lisais périodiquement des livres dans les 50 langues que je lis, des romans classiques, biographies importantes, ouvrages philosophiques, etc. Comme c'était trop à lire je lisais de chaque chose quelques pages. Aujourd'hui je lis, vois et fais seulement ce qui me cause une grande émotion intellectuelle. Récemment par exemple j'ai vu sur Internet le Barbier de Séville sous-titré a cause de ma surdité, la neuvième de Beethoven dans un concert de Noel 1989 a Berlin-Est libérée (tu te souviens de notre visite en 1967?), des concerti de violoncelle avec Jacqueline du Pré (et avec [Gendron](https://www.youtube.com/watch?v=Eve-57S6Gw0), le père d'une copine de Fontainebleau), Oklahoma a Broadway HD, Périclès de Shakespeare, l'Avare a la Comédie Française en 1973, des conférences a Haïfa sur l'Iran, Beethoven, le cerveau, le Vatican, les Samouraï, la poésie biblique. Je lis The Agony and the Ecstasy d'Irving Stone sur la vie de Michelangelo, un bouquin sur une femme israélienne ultra-orthodoxe qui s'est suicidée car son mari la maltraité et les rabbins étaient contre elle, un roman sur Dona Gracia, un livre sur la globalisation, un cours a l'université sur l'art antique en Égypte, Mésopotamie et Grèce, des dizaines de films et de pièces de théâtre, un musical sur la vie de Naomi Shemer et ses chansons, une correspondance au sujet de mon dernier livre... Jacques

אימייל לקומפטריוט מצרי ב- 28.1.19

Tu ne sais peut-être pas la grande influence qu'ont eue les chanteurs d'origine égyptienne sur la chanson française. J'ai trouvé 8!!! - Georges Guétary, Dalida, Richard Anthony, Guy Béart, Réda Caire, Claude Francois, Georges Moustaki, Demis Roussos - et si on leur ajoute Dario Moreno turc et Jacques Canetti bulgare - tout deux sépharades, cette dizaine de célébrités font gloire a nos origines, malheureusement avec Rudolph Hess, Yasser Arafat, Mohamed Atta...

Amitiés,

Jacques

אימייל לדמות מפתח בתחום האתיקה ב- 3.2.19

Par hasard, j'ai cherché dans Google - Jacques Cory - et j'ai trouvé plusieurs choses intéressantes. Par exemple j'ai trouvé que mon livre Activist Business Ethics a été acheté par 1458 librairies académiques et a été quotté par 49 livres et articles académiques. On peut me trouver dans Prabook, mon site internet, LinkedIn, Amazon, lire mes livres entre autres The Second Republic of Israel sur le site d'INSEAD, le blog d'une grande universite britannique, etc.

Amitiés,

Jacques

התשובה שלו ב- 5.2.19

Dear Jacques,

This visibility, celebrity is an homage to your talent and the reward of many years of hard work in publishing. This is also an example of your contribution to the Common Good.

Congratulations and thanks in behalf of mankind, your constituency…

Keep taking good care of yourself and enjoy your gift to the planet.

Fond  regards,

אימייל של חבר מה- 12.2.19

קורי ידידי, מה שלומך?

מזמן לא שמעתי ממך, ועבור אדם פעיל כמוך זה לא רגיל כל כך...

מקווה שהכל בסדר אצלכם.

אצלי הכל בסדר. "נסחף" יותר מדי לעיסוק בסידורים שונים - שזה הפך לעיסוק הפנסיה העיקרי שלי... חחח

חוץ מטיולים בעולם כמובן... זה אני ממשיך כמה שניתן (האחרון מהם שמעניין לציין היה טיול למיאנמאר, לפני חודשיים. מרתק).

אשמח לש מוע ממך,

בידידות,

תשובה לחבר באותו היום

האמת יקירי שחשבתי עליך היום על מנת להתייעץ איתך במי להצביע כי אני הקול הצף הטיפוסי. אתמול רציתי את גנץ כי אני אשף הפריירים שכל פעם מצביעים לאביר עם הסוס הלבן שהוא פעם טומי לפיד ופעם רפול - טוב לא כל כך אבירים וקצת מחוספסים אבל גנץ הרבה יותר חתיך, היום חזרתי למפלגת העבודה לה הצבעתי בפעמיים הקודמות בגלל סתיו שפיר ואיציק שמולי, ומחר עובדים עלי חברים שאצביע לעדינה בר-שלום (אין סיכוי בגלל עוון אבות על בנים כמו שאני גם לא מצביע ליאיר אחרי שהתאכזבתי מאבא שלו) או אורלי לוי אבקסיס. אתה הרי יודע שאני לא מאמין כלל בבחירות ורוצה את הקמת הרפובליקה השניה אבל עד אז אני שוגה באשליות שניתן לתקן את כל התחלואים באבולוציה במקום ברבולוציה. הכי טוב לישראל זה אם הייתה קמה קואליציה מקיר לקיר עם אחמד טיבי, מרצ, העבודה, גנץ ויעלון, הימין החדש והליכוד אך בלי ביבי, בלי מפלגות דתיות עם חזון של הפרדת הדת מהמדינה, ועם הסכמה רחבה על אתיקה וצדק חברתי. לא צריך להתרגש משתי מדינות לשני עמים כי הפלשתינאים עושים עבודה מצוינת להפוך את כולנו לניצים. ועם הכלה של כולם בלי השמצות ועם מערכת חינוך אחידה ושירות לאומי של שלוש שנים לכולם ערבים ויהודים, חרדים וחילוניים, יונים ניצים ומתנחלים, נשים וגברים. קרא את בן דרור ימיני העיתונאי הכי טוב בישראל וגם הכי שקול ולוואי שכולם יהיו מאוזנים כמוהו.

אתה תוהה לאן נעלמתי. אז קודם כל באוניברסיטת חיפה עם קורס של ארבע שעות שבועיות על אמנות העת העתיקה, ארבע הרצאות בשבוע בנושאים נרחבים כמו תחומי העניין שלי - השבוע למשל הרצאה על המוח - שבץ מוחי, רוסיה - סטאלין, מזרח תיכון - איראן, שירה - שירת אמונה בתנ"ך. בשבוע הבא - מוסיקה על סיבליוס, ש"י עגנון - סיפור פשוט, הרצאה על תאילנד והרצאה של המרצה הכי טוב דוד איבגי על הקפלה הסיסטינית ומיכלאנג'לו. בערבים - הצגות, סרטי טרום בכורה וסרטי איכות, מחזמר על נעמי שמר, קונצרטים ורסיטלים, ג'אז, חברים ומשפחה. כך חגגנו בשבת בארוחה כל החבורה שמקורה בכפר אתא וחוגגים השנה 75. ב- 5.6 ביום ההולדת נהיה בטיול בעמק הריין עם פגסוס וב- 19.8 יום הנישואין החמישים שלנו נהיה בטיול באוסטריה. אין סיכוי שנגיע למיאנמאר, אני שומע עליה הרצאות בלי לסבול מהריחות, הלכלוך וקלקולי קיבה. גם לא אסע לאלסקה או לגרינלנד אפילו לא לאיסלנד, כי מספיק שאני קופא בישראל במרומי הכרמל בטמפרטורה של תשע מעלות. כמעט שכחתי בין לבין - יש לי תוכנית רב שנתית לראות את כל יצירות המופת המוסיקליות, האופרות ומחזות הזמר ביוטיוב, באתר ברודווי, את כל המחזות הקלסיים והמודרניים באנגלית (השבוע של אוניל), צרפתית (השבוע של מולייר), ספרדית (חבר שלי מריו דיאמנט שגם שלח מחזה לספר שלי), סרטים קלאסיים וחדשים בנטפליקס ובאתרי אינטרנט ועוד.

אני נח מכתיבת ספרים. כתבתי עד כה עשרה שיצאו לאור בהוצאות הספרים הכי טובות. עשרים ספרים דיגיטליים שניתן לקרוא אותם בחינם באתר של אוניברסיטת חיפה, אינסאד, שלי ושל עוד אוניברסיטאות וארגונים, 12000 עמודים, לרבות כמה ספרי מחקר בנושאים פורצי דרך - אתיקה לבעלי מניות מיעוט, מציאת מתאם מובהק בין אתיקה לשגשוג של מדינות, הרפובליקה השניה של ישראל... שאף אחד לא מתרגש מהם. לרגל יום ההולדת ה- 75 עשיתי אינוונטר וגיליתי ש- 25 השנים הראשונות היו השנים **הבושריות** והמנוכרות שלי (עם השם הלועזי שלי JACQUES), 25 השנים הבאות היו כבר יחד עם רותי, אהבה, ילדים, משפחה, חברים, הצלחה בקריירה עסקית, שנות **הבגרות** (עם השם השורשי יעקב), 25 השנים הבאות משנת 1994 היו שנות האתיקה שלי עם שלושים הספרים, עשר שנות ההוראה באוניברסיטאות לאלפי סטודנטים, ביקורת נוקבת והצעה לשינויים מרחיקי לכת בתחומי העסקים, החברה והמדיניות, נגד הטייקונים והאליטות, שנות **הבשלות** (עם השם הנרדף ליעקב- ישראל שנלחם בכל אלה שהם לא כל כך מלאכים...). ומה אעשה ב- 25 השנים הבאות אם לא אתפגר בינתיים? אלה יהיו שנות **הבלות או הבולטות**, הכל בב'. או שאחטוף אלצהיימר או שסוף סוף אצליח להטיל את רישומי ולהשפיע על החברה, הכלכלה והמדינה בארץ ובעולם. הסיכוי לכך אפסי, אבל אי אפשר להגיד שלא ניסיתי ולא השפעתי על רבים.

בקשר לספר האחרון - קראו אותו עד כה 12 איש במלואו ועוד כמה עשרות בחלקו. הרבה יותר קראו מאמר או כמה. יש ביקורות מצויינות וקללות ונאצות. הכי אני גאה ברב גוניות שלו, בהכלת כתביהם של אנשים מצויינים כמוך, כמו סובול, כמו כהנא, בתחומים רבים שאני לא תמיד מסכים עם התכנים אבל תמיד מכבד אותם ונותן לקורא להחליט בעצמו מה דעתו. אני מאוד עקבי ומפרט עד פרטי פרטים מה צריך לעשות אך ברור לי שאולי אני גם טועה ולכן מביא גם דברי גדולים וטובים אחרים בשם אומרם. כך למשל שלחתי פעמיים לגנץ את הספר שלי, גם הקוראים שלי הציעו זאת. כזכור לך קיבלתי יחד אתו את עיטור המופת של אומ"ץ, הוא ישב על ידי ויש לי את המייל שלו. אבל הוא לא ענה. וראה זה פלא רוב עיקרי המצע שלו זהים לשלי - אין זאת כי קלעתי לדעת גדולים, נושא ההכלה, המלחמה בשחיתות, החזון החברתי, תוכנית אלון, והשיא ציטוטים מדויקים על לואי הארבע עשרה וביבי שהמדינה זה אני ודברי יעלון שהמצע שלהם הוא כמו של אחדות העבודה - שמאלה ממפא"י בכלכלה ובחברה, ניצי מתון כמו תוכנית אלון ואי הקמת מדינה פלשתינאית נוספת לירדן וחמסטאן. לא סביר שעוד מישהו יעלה באוב את אחדות העבודה, שמופיעה כחוט השני בספרי ויחודית רק לי כי כל האחרים או שמאלנים ויונים או ימנים וניצים. אבל מה שגנץ ושות' שכחו זה איך מגיעים להגשמת החזון ועל זה עיקר הספר שלי, הם לקחו את הדבש בלי העוקץ.

כל טוב וצריך להתראות בקרוב,

קורי

אימייל לחבר שהציע לי לפנות לצוות של גנץ אחרי ששני מיילים ששלחתי לו עם הספר החדש לא נענו ב- 2.2.19

אני לא מכיר אף אחד בצוות שלהם, אבל על מה יש לעזור ולהועיל? הם לקחו מה שהם רצו - את הדבש - על מנת למשוך בוחרים, אבל לא לקחו את העוקץ - המחיר שצריך לשלם בשביל לבצע את המצע, כי הם פוחדים שהבוחרים לא מספיק בוגרים בשביל לקנות מסר של דם, יזע ודמעות. אני חושב שאם הם היו מאמצים את כל המשנה הם היו יכולים לקבל רוב של הבוחרים ולהוציא אל הפועל את הרפובליקה השניה. אבל זה כנראה מוקדם מדי, המצב לא עד כדי כך גרוע, הבוחרים לא עד כדי כך בשלים, אבל השינוי המיוחל בוא יבוא. גנץ רוצה להפריד את הדת מהמדינה אבל לא מעיז להגיד את זה במפורש. הוא נגד פיתרון של הקמת מדינה פלשתינאית נוספת אבל לא מעיז להגיד את זה. הוא בעד קפיטליזם הומני או שמאל אבל לא מעז להגיד את זה. הוא רוצה להכיל בעם את החרדים והערבים אבל לא מוכן להגיד שזה יבוא רק אם תהיה מערכת חינוך אחידה לכולם. הוא בעד שירות לאומי אבל לא מעיז להגיד שזה צריך להיות חובה לכולם. נחיה ונראה או שלא. קורי

אימייל לידידה ב- 18.2.19

ראיתי היום את האופרה אידומנאו ובתפקיד אלקטרה את אמה בל. היא מדהימה, מזמן לא ראיתי זמרת עם איכויות הקול שלה. האם את מכירה אותה או אפילו זכית לשמוע אותה? אם לא - זה כדאי!

תשובת הידידה באותו היום

תודה על המלצתך, קורי יקר ומשכיל חסר תקנה.

לא, לא שמעתי אותה ואת שמעה ואשתדל למלא את החור (אחד מני רבים) בהשכלתי, אבסולוטית ויחסית אליך.

לעומת זאת אני שמחה לשתף אותך בחוויה מצויינת שהיתה לי באופרה "נשף המסיכות" - האופרה הוורדיאנית האהובה.

זמרה סולנית ומקהלתית - תזמורתית - העמדה, בימוי וכוריאוגרפיה  - כולם ראויים לכל שבח.

"יש אופרה בתל-אביב"!!!

נשיקות לך ולרעייתך,

תשובה שלי באותו היום

יקירתי, היום היה לי יום פורה. בנוסף לאידומנאו ראיתי את סימפוניה 38 פראג של מוצרט עם ברנרד הייטינג וקוצ'רטו לקלרניט שלו עם סולנית איסלנדית מעולה. ולקינוח של היום ראיתי מחזמר מדהים שאתם בטח מכירים CRAZY FOR YOU של גרשווין ([קישור](https://www.youtube.com/watch?v=m7FyTVi82xg&t=2398s)). כל הכבוד ליוטיוב שרואים את מיטב היצירות חינם אין כסף. זה אפילו יותר טוב מהאתר של ברודווי שאני רשום אליו בתשלום. ראיתי לפני שבוע את נשף המסיכות עם פלסידו דומינגו בניצוח אבאדו ומאוד נהניתי למרות שכמעט ולא הכרתי את האריות אך ורדי הוא מדהים בכל אופרה. כפי שאמרתי לך בשיטה שלי אני מרוויח מה שאני מפסיד מזה שזאת לא הופעה חיה בזאת שאני רואה את מיטב הביצועים בלי כל הטירחה של הנסיעות והעלות האסטרונומית. אני גם משלים חוסרים בהשכלה המוסיקלית שלי ועובר בשיטתיות על כל האופרות והיצירות הקלאסיות שהמלצתי עליהן בספרים שלי על פי אנציקלופדיות למוסיקה ושמיעה באודיו, רק שהפעם אני רואה עם מיטב הביצועים. נשיקות, קורי

אימייל לחבר צרפתי ב- 19.2.19

L'antisémitisme le plus hypocrite est l'antisémitisme de gauche. Les Nazis et l'extrême droite haïssent tous les étrangers, les musulmans fondamentalistes haïssent tous ce qui ne sont pas musulmans, mais les antisémites de gauche haïssent seulement les juifs, les appellent Nazis, sont les alliés des Iraniens et du Hamas, malgré toutes leurs atrocités. Bien que la majorité des leaders gauchistes étaient juifs - Marx, Blum, Trotski, les communistes américains, etc.

תשובה של חבר ב- 19.2.19 למייל שלי מה- 12.2.19

קורי יקירי,

אני מתנצל על שתשובתי השתהתה יתר על המידה.

השבוע וחצי האחרון היה עמוס במיוחד - עניני תמ"38 ושאר ירקות של פינוי ובינוי.

ראשית, חייכתי בלבי למראה שאלתך למי להצביע!

מי חכם וידע? (היה פעם ספר ילדים מקסים בשם הזה... מכיר במקרה?)

אולי להבדיל ממך אני לא "קול צף", אלא מרחף מעל בגובה העננים... אני עדיין רחוק מהתחבטות כי אין בין מי למי להתחבט והדבר מחמיר מיום ליום.

לא נותר לי אלא להמתין לסיום "הצירופים" ולהתגבשות עמדות והצהרות (שלא שוות כלום...) של המפלגות השונות. מראה שאחליט בפתח הקלפי!

עלי לומר שאני שייך לאלו (דור?) שלא מתרשמים מגובה הקומה (או חברונה) או מיפי התואר... האופנה המתפתחת כיום היא לא לומר דבר מהותי וממשי אלא למלמל דברים כללים, סיסמאות ריקות ובלונים מלאי אויר חם שלא יוצרים מחוייבות לכלום.

מבחינתי, המטרה העיקרית בבחירות אלה היא לשלוח את ביבי ושרה לקיסריה שיוכלו ליהנות מרהיטי הגן הגנובים, מחמגשיות מטייק אווי ומהחשמלאי שעושה תיקונים ביום כיפור (שמפניה וסיגרים כבר לא יהיו... לא יהיה מי שיתן). ממילא אף אחד מהמועמדים לא נראה לי מישהו שבוער בעצמותיו לטפל בבעיות הקרדינליות של ישראל, רק לחמם את כסא ראש הממשלה.

סליחה שאני פסימי ובוטה - אני אכן כזה בימים אלה. האחרונה שבאופן עיקבי נסתה לקדם נושא חשוב לעתיד המדינה - ציפי ליבני  נבעטה הביתה בבושת פנים.

מודה, אני עדיין לא יודע מה בוער לידידך האווז (גנץ=אווז ביידיש) לעשות חוץ מלרכב על הגל של להעיף את ביבי ולהיות ראש ממשלה במקומו. כך גם לפיד החרות שלנו המתנהל כדיקטטור ואת כישוריו הדגים ראשית כשהביא עלינו את הצרה של הבית היהודי (אחים) וכן כשר אוצר. הוא יותר גרוע ממה שאתה בוודאי מכיר מארה"ב- "tricky Dick" שהוצג בבחירות האחרונות שלו כשבשבת ברוח... יאיר לפיד אמר הכל ואת ההיפך מכך בלי להתבלבל. גם גבאי לא מציג משנה סדורה מה ברצונו לשנות ולעשות... כולם "נגד", איש לא "בעד" משהו באמת - חוץ משברי דברים המשתמעים לכמה פנים. יתכן ומישהו אצל גנץ קרא את ספרך (אני בספק רב, סליחה שאני אומר) הם לא נראים לי שם מעמיקים במיוחד במשנות מאד סדורות כזו שלך. הם מחפשים את ה"נתיב" ללב כולם בו זמנית. זה לא ממש מה שלומדים מספרך. גם עניין ביקעת הירדן אינו בהרכח מעיד על קריאה בדבריך אלא כרמטכ"ל הוא בוושאי מכיר את האופציות הללו היטב. אני פשוט סקפטי לגביו...

היחידים בעלי המשנה הסדורה הם אגודת ישראל ומרץ...

בקיצור, מצב ביש. אני מחכה לראות אם יש מצב לגנץ או לפיד לקחת את הבחירות מביבי - אם יש סיכוי, אתן את קולי לכך. אם לא, השד יודע מה אעשה.

מצטאר שאין לי עיצה טובה לתת לך.... 😖😰😱🤔

לפי שנגיע לסיכומים עליהם כתבת, מסתבר כי יש כמה "מעגלי חפיפה" בינינו: לי מלאו 75 לפני שבועים, ובקייץ ימלאו 50 שנה לנישואינו... במאי אנו נוסעים לאלזס-לורן אך בקייץ - כידוע לך אנחנו במזגן בבית. בספטמבר ניסע לפיאמונטה איטליה... לא ממש חגיגות 50 (אני לא כל כך אוהב חגיגות כאלה).

אני גם לא "איש של סיכומים"- מהלכי חיי הם תיבת הילוכים רציפה... אני לא "עובר" שלבים אם כי יש לי גם "מעברים" אם אחפש... אבל אני לא.

אין ספק ששלבי חייך הם מרשימים ביותר והישגך מאד מאד מרשימים!!

אני מאד מעריך את הדרך שעשית מעולם העסקים אל האתיקה העסקית, ואת יכולת הכתיבה שלך!

מאד מרשים.

אסיים כאן גם בתקווה להתראות בקרוב,

ד"ש לרותי,

שלך בהוקרה,

אימייל לחבר ב- 2.3.19

יקירי,

אחרי שקראתי את החומר על נתניהו אין לי ספק שבשימוע יורידו לו את אישום השוחד על תיק 4000. פרשת נתניהו דומה בדיוק לנושא הדוקטורט שלי. אלוביץ' יואשם בשוחד, זה ברור, הוא נתן לו סיקור אוהד בשביל לקבל את מיזוג בזק ויס. אבל נתניהו מעולם לא אמר או הורה לבצע את המיזוג, אלא רק זירז את התהליך על פי הנהלים המקובלים. כל הרגולטורים אישרו את העיסקה כי הבינו את רצונו של נתניהו בלי שהוא יצטרך לציין זאת. בעולם העסקים והפוליטיקה אף פעם הטייקונים והבכירים לא נותנים את הדין אלא רק הכפיפים שלהם. כך גם בפרשות שתיארתי בדוקטורט ובעשרות אירועים. אתה מבצע מיזוגים ונותן לועדה של דירקטורים בלתי תלויים (אבל תלויים בהחלט כי הם מקבלים משכורות עתק ואם לא יפעלו על פי רצון בעל השליטה לא ימונו בעתיד) לאשר זאת, למצוא שזה לטובת כל הצדדים (פרט כמובן לבעלי מניות המיעוט או לאזרחי המדינה שהם תמיד ניזוקים מיחסי הון שלטון עיתון). נתניהו לא המציא את הגלגל. מומלץ בחום שתקרא את יצירת המופת של אמיל זולא L'ARGENT שם מתוארות עלילותיו של אריסטיד סאקאר שהיה ספקולנט, טייקון וקנה עיתון, קנה את הפוליטיקאים רימה והיתל בכל מחזיקי העניין.

בשונה ממך, יש לי הערכה מאוד מוגבלת לעולם המשפט, לשופטים ובמיוחד לשופטי בית המשפט העליון ועל כך אני כותב בהרחבה בספריי ובעיקר ברפובליקה השניה של ישראל. אני לא מעריך בכלל את מנדלבליט שהוא גאון ואמיץ מאוד קטן ולכן ביבי הממולח מינה אותו. הוא מיסמס את האישומים של הפרקליטות לעבירת שוחד אחת ולא שלוש ולאחר השימוע הוא יבטל גם את זה. בבית המשפט השופטים המלומדים יבדקו כל דבר על פי דיני הראיות (ואולי גם הרעיות - של אלוביץ' וביבי) ולא על פי כללי האתיקה שלדעתי הם היחידים שצריכים לקבוע בפוליטיקה ובעסקים (וגם באקדמיה ואתה סבלת מכך בכל הקריירה שלך במיוחד באוניברסיטת תל אביב). הם יבטלו את שאר האישומים של מירמה והפרת אימונים ואם לא הם - הרי שופטי בית המשפט העליון. בסוף ביבי יצדק ולא ייצא כלום מכל האישומים. כי מה היה לנו עם האלמנט - סיקור חיובי בתקשורת כפי שמקובל מקדמת דנא בישראל ובעולם, קשרי הון שלטון שהיו קיימים בממשלות השמאל והימין, שמפניה, ARSENIC AND OLD LACE. אבל המשטרה פיספסה בגדול. בדקו את התיקים הלא נכונים. אני הייתי משקיע 100% מהמאמצים לגלות אם ביבי קיבל שוחד בפרשת הצוללות ולנסות להביא לכך שכל חשודי הפרשה יזמרו ויספרו שביבי היה בתמונה וקיבל מיליונים, לכאורה כמובן. על זה אפילו בית המשפט היה חייב להרשיע את ביבי כפי שעשה פחות מדי גם לאולמרט.

כל טוב,

קורי

אימייל לחבר ב- 11.3.19

יקירי,

שמחתי לפגוש אותך הבוקר בהרצאה של בורשבסקי על בטהובן ובאמת חשבתי עליך הבוקר כשראיתי בעמוד הראשון בעיתון "ידיעות" כתבת שער על הויכוח בין רותם סלע לבין ביבי. האמת עד לפני כמה חודשים לא שמעתי כלל על רותם סלע כי אני לא רואה בטלויזיה את התוכניות שבהן היא מופיעה וגם לא את הפרסומות. אבל היא נעשתה כל כך מפורסמת שבסוף שמעתי עליה. יש לה אולי מעלות רבות אבל ההתיחסות שלה בפוסט (למדתי היום שבאינסטגרם שמעולם לא השתמשתי בו קוראים לזה סטורי) היתה שטחית כמו גם התגובה של ביב, של רגב, של גנץ, לפיד וגבאי.

אני כותב לך כי אתה נמנה על הקומץ של אלה שקראו אם לא את כל הספר (הודיעו לי שקראו אותו 12) אז חלקים ממנו והביעו עניין והגיבו תגובות ענייניות שציטטתי בספרי. דווקא על הנושא הזה כתבתי מאמר בן עמוד אחד שקל לקרוא ששמו "מדינת ישראל היא מדינת הלאום היהודי **ו**כל אזרחיה" ובו אני מסביר למה ישראל לא יכולה להיות מדינת כל אזרחיה כפי שטוענת רותם סלע כי אנחנו לא ארצות הברית, אוסטרליה או קנדה אלא מדינה שקמה בשביל לתת בית לבני הלאום היהודי וחוקקה את חוק השבות שלפיו כל יהודי יכול לעלות לישראל בלי רישיון הגירה ובלי טובות.

מאידך אנחנו לא רק מדינת הלאום היהודי כי יש במדינה 25% אזרחים שווי זכויות שזו גם מדינתם - ערבים מוסלמים, נוצרים ערבים ורוסים, מהגרים מאפריקה ומאסיה, דרוזים, ארמנים ועוד. לכן היא גם מדינתם אבל לא מדינת הלאום שלהם כי לכולם יש מדינה (למעט הדרוזים...) או עשרים מדינות כמו לערבים. אנחנו בוודאי לא מדינת הלאום הפלשתינאי כי יש לו כבר שתי מדינות - ירדן שבה 80% פלשתינאים וחמאסתן שבה 100% פלשתינאים. עם ירדן יש לנו שלום והחמאס יורה עלינו אלפי טילים ובלוני נפץ למרות שנסוגונו משם ובגלל גבולה עם מצרים אין עליה מצור.

אם היינו מדינת כלל אזרחיה היו הפלשתינאים טוענים ובצדק שבצד חוק השבות צריכה להיות זכות השיבה לחמישה מיליון פלשתינאים. אם אנחנו רק מדינת הלאום היהודי טוענים הדרוזים והערבים בצדק שזאת גם מדינתם (למרות שלא ידוע לי על הרבה ערבים שמגדירים את עצמם ישראלים אלא פלשתניאים). הפתרון שלי כל כך פשוט שאף אחד אבל אף אחד לא העלה אותו - לרבות רותם סלע מאור הטלוייזיה, ביבי וכל ראשי המפלגות האחרות. ולמרות שפירסמתי את הספר שלי לפני חצי שנה אף אחד לא מצטט אותי כי אני לא סלבריטאי, אלא רק אולי הילד מאנדרסן.

בהזדמנות צריך להחליף דיעות בעד מי להצביע כי כל יום אני מחליט אחרת ובשלב זה אני מהסס בין העבודה (שדוגלים בשיא הטמטום של פינוי פיצוי) לבין כחול לבן עם המצע הצלופאני שלהם.

כל טוב,

קורי

אימייל לידידה ב- 12.3.19

יקירתי, רק בגלל שאני אוהב אותך כל כך הרבה אני שולח לך קישור ליצירת מופת - סרט נפלא על EROICA ([קישור](https://www.youtube.com/watch?v=UtA7m3viB70)). תיהני. דרך אגב, הסרט מציג שני דברים משותפים לבטהובן ולי - החרשות  ומיחושי הבטן. לצערי בזאת נגמר הדמיון בינינו... כל טוב, קורי

אימייל לזוג חברים גרמניים ב- 16.3.19

… I was looking for an early play that I have written and found an essay that I have written at my German course in Berlin prior to Insead. I send it to you with the correction of the mistakes by our teacher. It is amazing how well I knew German in comparison to now and how I have changed my attitude towards the Germans and I lost my prejudices after meeting both of you at Insead and some of our German friends as Georg Heine, Holger Stefan, etc.

תשובת החברים ב- 17.3.19

Jacques, your attached essay written many, many years ago in Berlin is wonderful. Your handwriting was (still) so "virginal" and zart that my printer is unable to to print it.......

תשובה שלי ב- 18.3.19

Dear …,

We are very worried about you … and we hope that you'll recover soon. We know that with your stamina, joie de vivre, gemutlichkeit and the carino of your beloved husband you'll be good as new as we say in Ladino that La ora la mas eskura es antes del amaneser. And indeed we are at the dawn of a rinascimento of our mummies, we may be alte kakers as we say in Yiddish but we still have a lot to achieve in our short life... it will be fantastic if we meet on June 5 which is exactly my 75th birthday and it will be the best present that I could think of, instead of the usual presents of diapers and viagra.

Love,

Jacques

מכתב לחבר צרפתי ב- 18.3.19

Merci pour ces deux articles importants. Ils prouvent la dislocation de la société occidentale à cause des conséquences dévastatrices du néo-libéralisme et du multiculturalisme. Je maintiens dans mon livre qu'un pays a besoin d'un ethos commun et la France, l'Angleterre et les États Unis n'ont plus un ethos commun, comme d'ailleurs Israel. Dans mon livre je montre comment refaire cet ethos mais malheureusement c'a n'arrivera pas de plein gré mais par suite d'une dépression économique cardinale en 2020, que je prévois depuis 2009 pour cette année après que j'ai remarqué qu'on n'a rien changé après la crise de 2008. Mais personne ne lit mon livre et les autres livres ne montrent pas comment résoudre la crise mondiale comme je le fais. Tu remarqueras dans mon livre que les dix pays les plus éthiques et prospères ont un ethos commun - la Scandinavie, l'Hollande, la Suisse, le Singapour, la Nouvelle Zélande, l'Australie, et à la rigueur l'Allemagne, l'Autriche et le Canada. Le monde dans 10 ans sera complètement différent du monde d'aujourd'hui, si on y vivra...

תשובת החבר באותו היום

                                                                                                      Pour te faire sourire ! d'abord furieux comme un innocent , la contrôleuse  m'ayant demandé en liminaire
                                                                                                       d'où je sortais , faute de pouvoir faire un grand éloge de moi , je me suis rabattu sur mon héritage qui est
                                                                                                       certain ou une amitié utile à citer en la circonstance comme la tienne : j'espère que je n'en ai pas trop rajouté
                                                                                                        sur mes contributions à ton oeuvre mais pour le moins, j'ai été un de tes grand supporteurs .( c!est mon excuse !).
                                                                                                        C'est un classique de se servir des vertus de autres pour se rendre plus avantageux .
                                                                                                         Au temps des Pereire ,il y avait eu une caricature très drôle dans un journal où on voyait un monsieur
                                                                                                         serrant la main d'un autre lui disant doctement qu'il connaissait quelqu' un ayant serré la main à une
                                                                                                          une parenté de Monsieur Pereire !

תשובה שלי באותו היום

Tu as complètement raison et tu peux aussi citer notre large correspondance si tu en as besoin. A propos avoir serré la main, j'ai écrit une satire comment après avoir serré la main de Maurice Couve de Murville qui était ambassadeur au Caire et qui est venu nous visiter au Lycée alors que j'étais l'élève le plus brillant de ma classe en huitième en 1953, j'ai donc serré la main par intérim a Charles de Gaulle et a tous les hommes et femmes les plus illustres du monde car Couve est devenu par la suite ministre des affaires étrangères et premier ministre. J'espère qu'il s'est souvenu de moi comme je me suis souvenu de lui...

אימייל של חבר ב- 12.3.19

קורי יקירי,

כבוד גדול ולא ראוי הטלת בחיקי!

אבל, קטונתי מליעץ לאיש מה להצביע.... אני עצמי צריך "מורה נבוכים" והגועל מהנעשה עולה בי יותר מיום ליום!

אני אמין עד לרגע האחרון לראות איך מתפתחים דברים.

מאחר ובלונים הם לאחרונה "באופנה", הבלון הכחול לבן הצטרף ועף לכל רוח נושבת...

אני מתוסכל ודי מיואש. אנו מתקדמים במורד הפשיזם בקצב גובר.

אני דווקא מכיר תודה לרותם סלע (שגם אני לא יודע מי זו חוץ מזה שהיא "סלבריטאית") על שפתחה את הפה נגד ההכפשות וההלעזות של הימין נגד הערבים הישראלים (גם אם דבריה שטחיים) דבר שאף אחד לא העז לעשות. אולי היא תיצור כדור שלג שיחזיר קצת שפיות לחיינו  דווקא בגלל שהיא סלבריטאית ומחוץ למערכת הפוליטית.

לגבי הפתרון שלך - ירדן כמדינת הפלסטינאים - הרי צר לי לומר שהוא לא ממש מקורי והסתובב בפוליטיקה שנים רבות. האחרון שדיבר עליו בקול רם היה אריאל שרון - לפני שנהיה ראש ממשלה.

אישית, גם אני מסכים עם התפיסה הזו - הרי כבשנו את השטח מירדן, לא?!! אז להחזירלירדן אתהשטח עם האנשים זה הפתרון הרצוי בעיני שנינו.

יש לו רק חסרון אחד: לא ירדן ולא הפסטינאים רוצים בו... איך תכפה זאת עליהם?

חייב ללכת. מצטער.

נמשיך בדיאלוג....

אימייל לכמה חברים ב- 21.3.19

Dear …, What do you think of this article? Can it be published? You can send it to your friends. It proves the relevance of my new book, Best, Jacques

The Gist of the Problems

Hillel the Elder was asked to give the gist of the Torah and he answered with what is perceived today also as the gist of Business Ethics, the "[Golden Rule](https://en.wikipedia.org/wiki/Golden_Rule)": "That which is hateful to you, do not do to your fellow. That is the whole [Torah](https://en.wikipedia.org/wiki/Torah); the rest is the explanation; go and learn." And indeed every author ought to give in one sentence the gist of his books or of his Credo. This probably applies especially to me as I tend to write very long books of 600-1600 pages...

In my last book I have tackled two main issues: The crises and solutions of capitalism and the Israeli-Palestinian conflict and its solution. Those issues were analyzed and substantiated in 1500 pages, but I'll try to give the gist of the problems in one sentence and illustrate them with recent developments. We have all heard of the 2019 Boeing 737 MAX groundings ([link](https://en.wikipedia.org/wiki/2019_Boeing_737_MAX_groundings)) and it appears that in this case as in many others the issue was mainly a business ethics issue.

The gist of my business ethics books, ethical credo, the crises of capitalism as well as the recent Boeing crisis is: "The main purpose of a company is not to maximize profits but to optimize the equilibrium between the interests of its stakeholders". Because if we maximize profits/valuation it is to the detriment of the workers, the customers, the ecology, the minority shareholders, the community, the country, the suppliers, the creditors, the economy and humanity.

Maximizing profits incites you to lay off employees constantly, give them the lowest salaries and benefits, delivering airplanes earlier than required in order to match the competition to the detriment of safety and the life of the passengers, dumping waste to the detriment of community, wrong minority shareholders by controlling shareholders and executives rewarded by them, pay minimum taxes even if you work in a country and let others foot the bill, bribe legally or unethically government officials and politicians, giving bonds and loans haircuts, ruin the economy, oppress humanity, destroy our planet.

If the credo of Boeing was indeed as stipulated in its code of ethics it would have postponed deliveries of the 737 MAX thus not MAXimizing its profits but achieving the right equilibrium between the interests of all its stakeholders. Nothing has apparently changed since the Ford Pinto case and the Boeing 737 case, between the 1929 Great Depression and the 2008 Great Recession, greed is the same and neo liberal maximization of profits prevails, you do to others what is hateful to you, as you know that you'll not be punished, but ultimately this conduct brings about populist and fascist regimes and ruin the economy.

The gist of the Israeli-Palestinian Conflict and the political crises in general is: "Blame others for your shortcomings and failures, but preferably blame Israel and the Jews". Attached is a short video that illustrates it remarkably as the Palestinians blame Israel for all their problems and don't try to examine what were their shortcomings, why they didn't agree to the partition in 1947, in 2000 to a two-state solution - a Palestinian state in the 1967 borders and a Jewish state, to develop Gaza Strip as Singapore instead of launching rockets to Israel, blaming Israel/Jews for all their problems, as they are the "victims".

The Germans blamed the Jews for the loss of the First World War, the Hyperinflation and all their shortcomings, Modern anti-Semites in Poland and other countries blame Jews for all their problems although there are no more Jews there, the most corrupted countries in the world as you can see in the video attached blame Israel as colonialists, fascists, Nazis, War Criminals, instead of looking in the mirror and finding that their regimes are the true criminals.

In my life and my career I have constantly examined myself and my deeds and assumed that I have full responsibility even if I am not to blame and have excuses. I was responsible when a customer didn't pay because I delivered to him, if an employee made mistakes because I've hired him, if the price of my stocks declined because there was a recession. And I motivated my employees to think likewise and not to find excuses but to give solutions to the problems - how we can recover the payment from the customer, correct the mistake of the employee, and increase the price of our shares in spite of the recession.

Overcoming Problems was what the Jews did after the Holocaust, how the refugees coming to Israel from Europe and the Arab countries rehabilitated, not like the Arab refugees staying in their camps and mourning constantly of the Nakba and Naksa, what Lee Kuan Yew did bringing Singapore from Third World to First, what the Germans and the Japanese did after World War II, what the US did in the New Deal and transforming itself to a Welfare State, and not as in the neo-liberal populist regime of today blaming the refugees, China and Europe, instead of solving the problems due entirely to greed and egoism.

Finally, if we assume responsibility and find the right equilibrium between all stakeholders in the economy and in politics, we shall resolve all the problems.

תגובות למאמר באותו היום

Dear Cory,

Thank you for "The gist of the problems".

I like it and agree with you.  If we could just control human nature issues, all would be well, but alas, we cannot do it.  We need better, wise world leaders.

Best regards from the Moscow airport.

מאמר מצויין, ממוקד ומאיר עיניים. תודה לך.

Merci pour cet article et ton analyse pertinente.

אהבתי מאד. בקריאה אחת זורמת  טקסט בהיר ומובן  והחוט המקשר של הלל הזקן!

תגובה מה- 23.3.19 למאמר

נראה לי שהמאמר כולל בחובו סוגיות חשובות. אני לא בטוח שהוא מפתח אותם דיים. קצת קצר מדי למאמר. מכל מקום העברתי לכמה ידידים.

תשובה שלי לתגובה זאת מה- 21.3.19

היי, זה שנים אני מנסה לפרסם מאמר שלי באתר של דה מרקר או YNET ללא הצלחה. פעם זה לא אקטואלי (האינטגרציה של החרדים), פעם כבר כתבו על כך רבים (פתרון הסכסוך) ופעם זה לא בתחום הפעילות של האתר. חוץ מפעמיים שפירסמו מאמרים קצרים שלי בוואלה, היחידים שמפרסמים את המסות והמאמרים שלי הקצרים והארוכים הם מחלקה ראשונהNEWS1  . מאמר שמתפרסם מקוראים שהם לא כתבים בעיתוני אינטרנט הוא לכל היותר 500 מילה. המאמר שלי החדש באנגלית הוא כ- 900 מילה. יותר מזה אין סיכוי שיפרסמו וכמו שהילל הזקן אמר - מי שרוצה לשמוע הסברים שיקרא את המאמרים הקצרים, הארוכים והמסות בספר שלי "הרפובליקה של ישראל" שהתפרסם גם בעברית וגם באנגלית. ניסיתי לתמצת במשפט אחד את עיקרי הספר שלי ולבסס את זה בשיא הקיצור עם דוגמאות אקטואליות (ראית את הסרטון? הוא מבריק). אחרת יקרה לי מה שקרה בדה מרקר. כתבתי מאמר של שלושה עמודים על שפל יום הדין שאני צופה מאז שנת 2009 שיקרה בשנת 2020. אמרו לי שזה יותר מדי, צמצמתי וצמצמתי עד שהתכווצתי ל- 500 מילה שהם הכתיבו לי. ומה אמרו לי אז? המאמר שלך לא מבוסס דיו!!! כל טוב, קורי

תגובה מה- 24.3.19 למאמר

Great words and conviction.

I sent the letter to many friends abroad.

תגובה מה- 25.3.19 למאמר

קורי ידידי,

כמבוא פרומו לספרך זה מאמר טוב כי הוא מציג בתמצית במה הספר עוסק ומעורר סקרנות לקרוא אותו. כמאמר לעיתון מקצועי נראה לי שתתעורר בעיה כי שתי הסוגיות רחוקות זו מזו. הנושא הפלסתיני מתפרסם בבטאונים העוסקים במזה"ת או בנושאי ביטחון, והנושא על הקפיטליזם מופיע בבטאונים כלכליים. כדאי אולי להוסיף לפיסקה השניה (In my last book...) משפט המחבר בין שני הנושאים כמו: במסגרת ניתוח של בעיות היסוד של מדינת ישראל מוצעים בין השאר פתרונות בתחום הכלכלי והביטחוני עם גישות שונות  מהמקובל היום.

אימייל של חבר מה- 25.3.19

במקרה, בחיפוש אחר דברים אחרים, נתקלתי במאמר הזה.

שים לב לשם אחד המחברים!!...

  A MODEL CODE OF ETHICS FOR DECISION MAKING IN ACCOUNTING PROFESSIONS

Dinah M. Payne, University of New Orleans, dmpayne@uno.edu

Christy M. Corey, University of New Orleans, cmclendo@uno.edu

Cecily Raiborn, Texas State University, cr37@txstate.edu

תשובה שלי למייל זה מה- 26.3.19

תודה לך שגילית לי קרובה רחוקה שלי. אך האמת היא שהסיכוי קלוש. מקור השם שלנו כידוע לך הוא מהעיר CORIA בספרד על גבול פורטוגל וכל בני המשפחה שלנו כותבים את השם CORI, פרט לאבי שלמד ב- SCOTCH MISSION SCHOOL בסמירנה - בית ספר של נזירים קתולים סקוטים, הם לא המירו לו את דתו אבל שם בא לו הרעיון לעשות אנגליפיקציה לשם עם סיומת של Y כמו לכל האנגלו סקסים הנוצרים בארצות הברית ובבריטניה. החוקרת הזאת גם נקראת CHRISTY שכידוע לך הוא לא שם יהודי טיפוסי. אבל כל האתיקנים כידוע לך הם אחים... קורי

המאמר הנ"ל פורסם בבלוג של רפאל כהן-אלמגור ב- 29.3.19 עם תפוצה ליותר מאלף מכותבים חשובים. להלן אימייל שלי אליו באותו יום ותחילת המאמר שפורסם במלואו. גם מאמרים ומכתבים אחרים שלי פורסמו בבלוג זה.

Thank you for publishing my letter and I hope that it will make the right impact on your audience. I fully concur with your decision to vote Kachol Lavan and this is indeed what I intend to vote, although I have my reservations on the tycoons that finance his party, the lack of women and Sephardim in its leadership, and after reading their platform I still don't understand how they intend to implement & finance it, as compared to the content of my new book.

**Dr. Jacques Cory wrote from Haifa, Israel:**

Dear Raphy,

Hillel the Elder was asked to give the gist of the Torah and he answered with what is perceived today also as the gist of Business Ethics, the "[Golden Rule](https://mail.hull.ac.uk/owa/redir.aspx?C=bYk26TC1AfE3xv2_fXpE5UgA2C6Q4bEVTJL1I7twL7hH1ShKnK7WCA..&URL=https%3a%2f%2fen.wikipedia.org%2fwiki%2fGolden_Rule)": "That which is hateful to you, do not do to your fellow. That is the whole [Torah](https://mail.hull.ac.uk/owa/redir.aspx?C=hCdFIp23Cj9NPpW62i_lW_StrJOJPUhVwzI8Iy3h8DBH1ShKnK7WCA..&URL=https%3a%2f%2fen.wikipedia.org%2fwiki%2fTorah); the rest is the explanation; go and learn." And indeed every author ought to give in one sentence the gist of his books or of his Credo. This probably applies especially to me as I tend to write very long books of 600-1600 pages...

מתיחת אחד באפריל (2019) של בתנו:

היי אבוש

רוני ואני רוצים לשחזר את הצעת הנישואים שלנו, אז אנחנו עורכים מסיבה בקיסריה, בטיסה מעל שמי הארץ לכל המשפחה.

אז כולכם מוזמנים בשישי הקרוב לקיסריה, עם שמפניה ורודה והרבה מצב רוח!

אוהבת

תשובה שלי למתיחה עוד באותו היום

יופי מותק, אבל היה יותר טוב אם זה היה בבלון פורח ואחר כך שייט במים הגועשים של נחל אלכסנדר. באותה הזדמנות בוודאי תשמחי לשמוע ששר החינוך נפתלי בנט התקשר אלי בזה הרגע והודיע לי שקיבלתי את פרס ישראל באתיקה. את מוזמנת עם כל המשפחה לטקס במוצאי יום העצמאות. את הפרס אקבל מידי ראש הממשלה החדש בני גנץ. כמה חבל שלא כל יום אחד באפריל...

אביך האוהב

אימייל של חבר אמריקאי מה- 2.4.2019 עם הצעה לשלוח את המאמר לניו יורק טיימס

Jack:

Interesting thesis, as usual.  My gut tells me the best chance of publication would be with the international edition of the NYTimes.

The way to do this is to send it as a "letter to editor" via email...inytletters@nytimes.com.  You must give them your name/address, telephone number and email address.

Good luck.

בעקבות המלצות מחברים שלחתי ב- 2.4.2019 גירסה מתוקנת של המאמר למדור הקוראים של הניו יורק טיימס, ו... כמובן לא קיבלתי כל התיחסות למאמר. אם ההמלצה היתה מתקבלת באחד באפריל הייתי חושב שזו מתיחה...

The Gist of the Problems Analyzed in Jacques Cory's New Book

Hillel the Elder was asked to give the gist of the Torah and he answered with what is perceived today also as the gist of Business Ethics, the "[Golden Rule](https://en.wikipedia.org/wiki/Golden_Rule)": "That which is hateful to you, do not do to your fellow. That is the whole [Torah](https://en.wikipedia.org/wiki/Torah); the rest is the explanation; go and learn." And indeed every author ought to give in a few sentences the gist of his books or his Credo. This probably applies especially to me as I tend to write very long books of 600-1600 pages...

In my new book "The Second Republic of Israel/Capitalism - Crises & Solutions/The Most Ethical Countries Are Also The Most Prosperous", (links to the parts in [***Hebrew,***](http://www.businessethicscory.com/secondrepublicofisraelbookrev7.pdf)[**English**](http://www.businessethicscory.com/secondrepublicenglishvers7.pdf)), I have tackled mainly two issues: The crises and solutions of capitalism and the Israeli-Palestinian conflict and its solution. Those issues were analyzed and substantiated in 1500 pages, but I'll try to give the gist of the problems in a few sentences and illustrate them with recent developments.

The book maintains that Israel needs a restart with new foundations based on social, economic and governmental justice for all its citizens, as it has reached an impasse after 70 years of existence that cannot be solved with the present flawed democratic system and its elections campaigns.

The book is written with great admiration for the state (homeland of the Jews **and** all its citizens), with a balanced approach and a realistic clear-eyed view. It does not make concessions to the Likud and to the doves, criticizing their hypocrisy in many of their arguments, to the Arab and ultra-Orthodox leaders, who advocate a completely different ethos, to the neoliberals and populists, whose policy is destroying the economic base and social cohesion of the world.

The book gives also pragmatic solutions to the crises of capitalism in order to prevent a Doomsday Depression, which I forecasted in 2009 that it would occur towards 2020, and includes an in-depth research on how to make Israel one of the ten leading countries in quantitative and qualitative prosperity, as I have managed to prove for the first time ever that there is a statistically significant correlation between prosperity ​​and ethics in the prosperous countries.

It is a book of Hope for a better future achievable if almost all the citizens choose like in 1958's France to change the unsustainable course of action taken by the leaders of Israel and many capitalist countries, from left, center and right, and establish a new republic in Israel and a new economic system in the capitalist world, with sound foundations focusing on welfare for the 99% and not for the ruling elites of tycoons and their associates, who take most of the wealth and don't share the burden, in plutocracies which are no more democracies; a hope for prosperity, with liberty, equality, fraternity & quality of life.

The gist of my business ethics books, ethical credo, the crises of capitalism as well as the recent Boeing crisis is: "The main purpose of a company is not to maximize profits but to optimize the equilibrium between the interests of its stakeholders". Because if we maximize profits/valuation it is to the detriment of the workers, the customers, the ecology, the minority shareholders, the community, the country, the suppliers, the creditors, the economy and humanity.

Maximizing profits incites you to lay off employees constantly, give them the lowest salaries and benefits, possibly delivering airplanes earlier than required in order to match the competition to the detriment of safety and the life of the passengers, dumping waste to the detriment of community, wrong minority shareholders by controlling shareholders and executives rewarded by them, pay minimum taxes even if you work in a country and let others foot the bill, bribe legally or unethically government officials and politicians, giving bonds and loans haircuts, ruin the economy, oppress humanity, destroy our planet.

It appears that in the case of the 2019 Boeing 737 MAX groundings ([link](https://en.wikipedia.org/wiki/2019_Boeing_737_MAX_groundings)) as in many others the issue was mainly a business ethics issue. If the credo of Boeing was as stipulated in its code of ethics one might expect them to postpone deliveries of the 737 MAX, thus not MAXimizing its profits but achieving the right equilibrium between the interests of all its stakeholders. Nothing has apparently changed since the Ford Pinto case and recent safety cases, between the 1929 Great Depression and the 2008 Great Recession, greed is the same and neo liberal maximization of profits prevails, you do to others what is hateful to you, as you know that you'll not be punished, but ultimately this conduct brings about populist and fascist regimes and ruin the economy.

The gist of the Israeli-Palestinian Conflict and the political crises in general is: "Blame others for your shortcomings and failures, but preferably blame Israel and the Jews". The Palestinian leadership blame Israel for all their problems and don't try to examine what were their shortcomings, why they didn't agree to the partition in 1947, in 2000 to a two-state solution - a Palestinian state in the 1967 borders and a Jewish state, to develop Gaza Strip as Singapore instead of launching rockets to Israel, blaming Israel/Jews for all their problems, as they are the "victims", and have the sympathy of men of good will.

The Germans blamed the Jews for the loss of the First World War, the Hyperinflation and all their shortcomings, Modern anti-Semites in Poland and other countries blame Jews for all their problems although there are no more Jews there, the most corrupted countries in the world blame Israel as colonialists, fascists, Nazis, War Criminals, instead of looking in the mirror and finding that their regimes are the true criminals, but the hypocrites blame only Israel.

In my life and my career I have constantly examined myself and my deeds and assumed that I have full responsibility even if I am not to blame and have excuses. I was responsible when customers didn't pay because we delivered to them, if employees made mistakes because we've hired him, if the price of our stocks declined because there was a recession. And I motivated my employees to think likewise and not to find excuses but to give solutions to the problems - how we can recover the payment from our customers, correct the mistakes of our employees, and increase the price of our shares in spite of the recession.

Overcoming Problems was what the Jews did after the Holocaust, how the refugees coming to Israel from Europe and the Arab countries rehabilitated, not like the Arab refugees staying in their camps and mourning constantly of the Nakba and Naksa, what Lee Kuan Yew did bringing Singapore from Third World to First, what the Germans and the Japanese did after World War II, what the US did in the New Deal and in the fifties becoming a Welfare State, and not as in the neo-liberal populist regime of today blaming the refugees, China, Europe, instead of solving the problems due entirely to greed and egoism.

Finally, if we assume responsibility and find the right equilibrium between all stakeholders in the economy and in politics, we shall resolve all the problems. As there are enough riches and technology to solve all the issues equitably instead of stepping back to the roaring twenties or backward capitalism as in Dickens' England, as greed operates primarily to the detriment of the rich countries, tycoons and elites who'll learn it the hard way, unless they reach the conclusion that ethics, social justice and sustainability should prevail.

אימייל שנכתב ב- 5.4.19 לבני גנץ שקיבל אתי את עיטור המופת של אומ"ץ ב- 2015 ודרך חברה גם ליאיר לפיד

בני ויאיר שלום רב,

פתגם הונגרי ידוע אומר: "אם יש לך כלום - תחזיק בזה חזק!". מכיוון שיש בדעתי לבחור כחול לבן ואני מקווה שבני יחליף את ביבי, הסיכוי היחידי שזה יקרה הוא אם יאיר יוותר על הסכם הרוטציה. בהיותי דוקטור, מרצה וחוקר באתיקה בעסקים אני הראשון שסבור שהסכמים יש לכבד, לרבות הסכם הרוטציה, ואין ספק שיאיר ראוי להיות ראש ממשלה, כמו גם בני, בוגי וגבי. אבל נקלענו למצב שבהפרשים המזעריים שיש על פי התחזיות בין בני וביבי כמעט בטוח שהנשיא יטיל על ביבי להרכיב את הממשלה, מה עוד שתומכים בו מפלגות הימין ,אם הפער יהיה 1-2 עם בני.

יאיר לא יהיה ראש ממשלה ברוטציה בקדנציה שלא תהיה, ואין לו מה להחזיק חזק ב"כלום". לעומת זאת אם יש סיכוי ואפילו מזערי שבעקבות הויתור על הרוטציה כחול לבן תקבל עוד 3-4 מנדטים כפי שהתחזיות אומרות הרי שהמפלגה תעלה לשלטון, בני יהיה ראש ממשלה, יאיר יהיה סגנו ושר החוץ, בוגי יהיה שר הבטחון וגבי יהיה שר בנושאים חברתיים. ממילא אם בני יצליח בתפקידו כראש ממשלה הוא יכהן בכל הקדנציה גם אם היה הסכם רוטציה ואם הוא לא יהיה מוצלח ידיחו אותו אחרי שנה שנתיים בועידת כחול לבן שתבחר מועמד ראוי יותר - יאיר, בוגי או גבי.

זאת ועוד, אם רוצים להגדיל את הפער בין בני לביבי יש לעשות עכשיו הסכם עם גשר שאחרי הבחירות היא תתחייב לתמוך בכחול לבן ובכך היא תכריע אולי את הבחירות אם היא תעבור את אחוז החסימה (לחילופין, אם היא חוששת שהיא לא תעבור את אחוז החסימה היא יכולה לקרוא למצביעים שלה להצביע כחול לבן ובתמורה אורלי תצורף להנהגה ותהיה שרת הבריאות). כחול לבן זקוקה למנהיגים כאורלי מה עוד שבהנהגתה אין כמעט נשים ומזרחים, וללא קשר אורלי הוכיחה את עצמה בכנסת ויש לה רקורד עדיף ממרבית מועמדי כחול לבן, וזה יכול להכריע את הבחירות.

זה יהיה עצוב מאוד אם אחרי מאמץ אדיר כזה וכאשר מחצית מהעם מייחל שכחול לבן תרכיב את הממשלה, היא תפסיד את הבחירות על קו הפיניש בגלל שהיו חסרים לה כמה מנדטים שלא היו לה בגלל הסכם הרוטציה ו/או בגלל שלא שיתפה פעולה עם גשר. אני הקול הצף הטיפוסי שהפעם החליט להצביע עבורכם, בפעמיים הקודמות עבור מפלגת העבודה, לפני כן עבור טומי פעמיים ואפילו בשנת 1977 עבור הליכוד. אני די פסימי כי כל הסימנים מראים שביבי ינצח ולכן פרסמתי לאחרונה את הספר "הרפובליקה השניה של ישראל" ששלחתי לבני, הגורס כי רק פיתרון רדיקלי יצליח.

כל טוב ובהצלחה,

קורי

אימייל ב- 5.4.19 לידידה שביקשה ממני לשאת ברכה על הארי רקנטי בחגיגות יובל ה- 100 שלו במוזיאון ראלי

... אנחנו נוסעים לחו"ל בארבעה ביוני לכבוד יום הולדתי ה- 75 החל ב- 5.6 (נולדתי ב- DDAY או כמעט) ולכן לא אוכל לבוא ולשאת דברים. את יכולה אם את רוצה להקריא או שמישהו אחר יקריא את מה שכתבתי על ההשראה ששאבתי מהארי בכתיבת ספריי ובחיי האקדמיים והעסקיים:

ברצוני להעלות על נס את פועלו של אחד מאנשי העסקים הישראליים הראשונים שכתבו על אתיקה בעסקים ובמקרה שלו על אתיקה בבנקאות, ידידי [הארי רקנטי](https://he.wikipedia.org/wiki/%D7%94%D7%90%D7%A8%D7%99_%D7%A8%D7%A7%D7%A0%D7%90%D7%98%D7%99) ז"ל, שהלך לעולמו ביסורים קשים. בביקוריו בישראל היה הארי נוהג להזמין אותי אל דירתו במוזיאון ראלי בקיסריה והיינו חולקים את חוויותינו על מצבה של ישראל ועולם העסקים שלה, אך גם בנושאי אמנות וספרות, ציור וארכיטקטורה, ומעל לכל על מורשת אבותינו הספרדים, כשאנו מדברים בבליל שפות של עברית, צרפתית, ספרדית, אנגלית, אך בעיקר לאדינו שפת אמנו. יחד עם זאת, אני מבקש להציג את משנתו האתית של הארי רקנאטי שהיה מחלוצי האתיקנים בישראל, ואחד הבודדים באתיקה בבנקאות. הארי רקנאטי נולד ב[סלוניקי](https://he.wikipedia.org/wiki/%D7%A1%D7%9C%D7%95%D7%A0%D7%99%D7%A7%D7%99) ב-[1919](https://he.wikipedia.org/wiki/1919). באמצע [שנות ה-30 של המאה ה-20](https://he.wikipedia.org/wiki/%D7%A9%D7%A0%D7%95%D7%AA_%D7%94-30_%D7%A9%D7%9C_%D7%94%D7%9E%D7%90%D7%94_%D7%94-20) עלתה המשפחה לארץ ישראל והתיישבה ב[תל אביב](https://he.wikipedia.org/wiki/%D7%AA%D7%9C_%D7%90%D7%91%D7%99%D7%91). ב-1935 הקים אביו [ליאון](https://he.wikipedia.org/wiki/%D7%9C%D7%99%D7%90%D7%95%D7%9F_%D7%A8%D7%A7%D7%A0%D7%90%D7%98%D7%99_%28%D7%94%D7%A1%D7%91%29) את [בנק דיסקונט](https://he.wikipedia.org/wiki/%D7%91%D7%A0%D7%A7_%D7%93%D7%99%D7%A1%D7%A7%D7%95%D7%A0%D7%98). בגיל צעיר מאוד הצטרף לעבודה בבנק, לצדו של אביו, וכאשר מת האב בפתאומיות התמנה הארי הבכור למנהל הבנק. הארי הודח על ידי שלושת אחיו מניהול הבנק על רקע סכסוכים משפחתיים. הסכסוך הביא לקרע משפחתי שניתק את הארי מהמשפחה, הוא עבר להתגורר ב[ז'נבה](https://he.wikipedia.org/wiki/%D7%96%27%D7%A0%D7%91%D7%94) וניהל שם את הסניף האירופי הראשון של הבנק, שנקרא "דיסקונט אוברסיז" ובמקביל החל להקים במסגרת המשפחתית רשת של בנקים פרטיים ב[אירופה](https://he.wikipedia.org/wiki/%D7%90%D7%99%D7%A8%D7%95%D7%A4%D7%94) וב[דרום אמריקה](https://he.wikipedia.org/wiki/%D7%93%D7%A8%D7%95%D7%9D_%D7%90%D7%9E%D7%A8%D7%99%D7%A7%D7%94). ב-[1960](https://he.wikipedia.org/wiki/1960) רכש את "בנק ראלי" הבריטי, ועבר להתגורר ב[לונדון](https://he.wikipedia.org/wiki/%D7%9C%D7%95%D7%A0%D7%93%D7%95%D7%9F). ב-[1970](https://he.wikipedia.org/wiki/1970) רכש מאחיו את השליטה בשני בנקים באירופה וניתק כליל את קשריו העסקיים עם המשפחה. לדבריו "החליט לפרוש מהקבוצה לאור התעקשותם של אחיו להפוך את בנק דיסקונט לישראל לחברה ציבורית עם מניות נסחרות ב[בורסת תל אביב](https://he.wikipedia.org/wiki/%D7%94%D7%91%D7%95%D7%A8%D7%A1%D7%94_%D7%9C%D7%A0%D7%99%D7%99%D7%A8%D7%95%D7%AA_%D7%A2%D7%A8%D7%9A_%D7%91%D7%AA%D7%9C_%D7%90%D7%91%D7%99%D7%91)". כמו כן הוא חשש מאוד מהיקף הפעולות הפיננסיות ובמקרקעין שהתרחשו ב[ניו יורק](https://he.wikipedia.org/wiki/%D7%A0%D7%99%D7%95_%D7%99%D7%95%D7%A8%D7%A7) ושחמקו מעיניו. כאשר פרצה השערורייה של [משבר מניות הבנקים](https://he.wikipedia.org/wiki/%D7%9E%D7%A9%D7%91%D7%A8_%D7%9E%D7%A0%D7%99%D7%95%D7%AA_%D7%94%D7%91%D7%A0%D7%A7%D7%99%D7%9D_%28%D7%99%D7%A9%D7%A8%D7%90%D7%9C%2C_1983%29) בה היה מעורב גם בנק דיסקונט, הביע הארי רקנאטי בפומבי את סלידתו מהדרך בה ניהלו אחיו את הבנק. צעדו זה עורר הדים רבים מאוד.

הארי רקנאטי היה אספן אמנות נלהב, שהחל לעסוק בכך כתחביב כבר ב-[1943](https://he.wikipedia.org/wiki/1943). במשך שנים אסף יצירות אמנות רבות, ביניהן אוסף אמנות אירופאית ענק ואוסף עצום של אמנות לטינו אמריקנית (לטענתו האוסף הגדול ביותר בעולם של אמנים חיים). את היצירות אחסן במחסניו באירופה ולאחר שפרש מעסקי הבנקאות עבר לעסוק באמנות. מ-[1987](https://he.wikipedia.org/wiki/1987) ועד [2000](https://he.wikipedia.org/wiki/2000) הקים את רשת המוזיאונים [ראלי](https://he.wikipedia.org/w/index.php?title=%D7%A8%D7%90%D7%9C%D7%99_(%D7%A8%D7%A9%D7%AA_%D7%9E%D7%95%D7%96%D7%99%D7%90%D7%95%D7%A0%D7%99%D7%9D&action=edit&redlink=1), ב[אורוגוואי](https://he.wikipedia.org/wiki/%D7%90%D7%95%D7%A8%D7%95%D7%92%D7%95%D7%95%D7%90%D7%99), [צ'ילה](https://he.wikipedia.org/wiki/%D7%A6%27%D7%99%D7%9C%D7%94), [ספרד](https://he.wikipedia.org/wiki/%D7%A1%D7%A4%D7%A8%D7%93) ואף ב[קיסריה](https://he.wikipedia.org/wiki/%D7%A7%D7%99%D7%A1%D7%A8%D7%99%D7%94_%28%D7%99%D7%99%D7%A9%D7%95%D7%91%29) יש שני מוזיאונים: מוזיאון ראלי 1 הוותיק ומוזיאון ראלי 2, מוזיאון לזיכרון ספרד שנפתח ב-[2007](https://he.wikipedia.org/wiki/2007). כל המוזיאונים שהקים רקנאטי הם [ללא מטרות רווח](https://he.wikipedia.org/wiki/%D7%9E%D7%95%D7%A1%D7%93_%D7%9C%D7%9C%D7%90_%D7%9B%D7%95%D7%95%D7%A0%D7%AA_%D7%A8%D7%95%D7%95%D7%97) ולא מתאפשרת בהם פעילות [מסחרית](https://he.wikipedia.org/wiki/%D7%9E%D7%A1%D7%97%D7%A8). הסיפור המשפחתי של הקרע ב[משפחת רקנאטי](https://he.wikipedia.org/wiki/%D7%9E%D7%A9%D7%A4%D7%97%D7%AA_%D7%A8%D7%A7%D7%A0%D7%90%D7%98%D7%99) מוצג לציבור המבקרים ב[מוזיאון ראלי](https://he.wikipedia.org/wiki/%D7%9E%D7%95%D7%96%D7%99%D7%90%D7%95%D7%9F_%D7%A8%D7%90%D7%9C%D7%99) ב[קיסריה](https://he.wikipedia.org/wiki/%D7%A7%D7%99%D7%A1%D7%A8%D7%99%D7%94) בדפי הסבר המחולקים לכל מבקר, וכן בשלטים גדולים הניצבים בכניסה למוזיאון. רקנאטי מת ב- 18.12.2011 ב[ישראל](https://he.wikipedia.org/wiki/%D7%99%D7%A9%D7%A8%D7%90%D7%9C). כמעט איש לא שמע על מותו כי היו לו בארץ מעט מאוד ידידים.

ברבות השנים צמחה ידידות בינינו, למרות פער גילים של 25 שנה. בשנת 1984 פרסם הארי רקנאטי ספר דק בשם "רקנאטי, אב ובנו". כשקראתי את הספר בשקיקה הזדהיתי עם תוכנו והבנתי את הדילמות האתיות שבהן היה נתון הארי. עד אז ניתן לאמר שהייתי עובד ומנהל אתי שהתמודד בהצלחה בהרבה דילמות במהלך הקריירה שלי. אבל ההחלטה להפסיק להיות שכיר ולהיות אדון לגורלי, תוך בחירת לקוחות שהם אתיים, התקבלה כנראה לא מעט בזכות ספרו של רקנאטי. זאת הסיבה שעם פרסום הספרים הראשונים שלי שעסקו באתיקה התקשרתי להארי, נפגשנו, והייתה זאת תחילתה של ידידות מופלאה, עם הרבה קווי דמיון משותפים, פרט כמובן לגודל חשבון הבנק... מה שמוכיח כי אתה יכול להתנהג בצורה אתית גם כשאתה איל הון, מנהל בכיר, מרצה באקדמיה, או אפילו פוליטיקאי. ברצוני לצטט פסקה מתוך ספרו של רקנאטי שצדה את עיני: "... בנק דיסקונט לישראל בע"מ של שנת 1966 שינה לחלוטין את אופיו. שוב אין בו מאומה מן הבנק המשפחתי שאבי יסד, פרט לכך ששמנו קשור בעיני הציבור עם המפעל הזה, וכי מוטלת עלינו אחריות מוסרית מוחלטת עליו, ולפי השקפתי, גם אחריות כספית. מדעתי את הלוך-נפשו של אבי, ברור לי שהוא לא היה מתיר לעולם כי הציבור יפסיד אף אגורה בגלל פעולותינו והיה מקריב את כל הונו, אם היה צורך, כדי לפצות את קרבנות התנהגותנו הנפסדת. אחי הפכו את הבנק לתעשייה, נגד רצוני. היו עוד תופעות שגרמו לי עגמת-נפש ובעיני לא היו יאות לנו: הפרסומת רבת-השבחים שחלק גדול ממנה בא בהשראתנו; מפעלי הצדקה הקרויים על שם משפחתנו בתרומות יחסיות המנוכות מן המיסים; התמיכות בכל המפלגות הפוליטיות, מימין ומשמאל כאחת, לקראת הבחירות, כדי להקנות לנו את ידידות כולן; תכסיסי הבורסה כששערי הניירות נקבעים בהסכמה משותפת של כמה בנקים. עוד פחות מכך חביבה היתה עלי ידידותם של מנהלינו השונים עם הפקידים הממשלתיים בירושלים, ואותו מאבק מתמיד למשוך עליהם הטבות מכל סוג מצד השלטונות למען מפעלינו השונים, בכסות טובת-העניין הלאומי. קבוצתנו היתה עסק פרטי ולא מוסד ציבורי, ולפיכך לא היה זה צודק אף לא מכובד להזדקק למענקי הממשלה לטובת בעלי-מניות שרובם אמידים ואף בעלי-הון. היטב ידעתי כי אורח מחשבתי אינו מאוד מקובל בישראל, שכן אנשי פיננסים ואנשי-עסקים רבים מדי נהנו מחלוקת נכסי הלאום, שניזונו ללא-הרף מן השילומים הגרמניים, ממענקי ארצות-הברית ומכספה של יהדות הגולה. האמנתי כי עלינו לחיות שלמים עם מצפוננו ואם נגזר מכך שנהיה שונים מן האחרים, לא ראיתי בזה כל דופי. לא עבדנו למחייתנו, אלא להמשך מפעל יפה שהחל בו אבינו, אשר לא היו עוררים על רמתו המוסרית ועל רמתו המקצועית."

למיטב ידיעתי, הארי היה הראשון שהשתמש בישראל בטרמינולוגיה שבזמנו נשמעה "מוזרה", אך שכיום כל אחד תולה בה את תחלואי המשק. הארי מקונן על תופעות של הון ושלטון, על הצביעות של מפעלי הצדקה (בלאדינו יש גם פתגם האומר "גונב פיתות ומנשק מזוזות") המכסים על התנהגות לא אתית, על התלות המוגזמת של חברות ובנקים בתמיכות ממשלתיות, על החוצפה של הדרישה שהממשלה תיקח על עצמה לנקות את הלכלוך שעושים הבנקאיים – תופעה שהגיעה לשיאה בעת המשבר העולמי של שנת 2008, אך שיסודותיה היו עוד בשנות השמונים בארצות הברית ובישראל, הארי מדבר על רמה מוסרית, להיות שלמים עם המצפון, הבנק לא עובד למען מיקסום הרווח כי אם יש לו ייעוד לאומי, אחריות כספית בפני הציבור, פיצוי הקורבנות על ידי הבנק ולא עלי ידי הממשלה – כל כך רחוק מתופעת התספורות המתפשטת כגנגרנה בישראל וההתנהגות הנלוזה של המדינה בישראל ובארצות הברית להיחלץ להצלת הבנקים כאשר הם מתמוטטים כי הם TOO BIG TO FAIL, אבי אבות הטומאה, כי בגלל זה הבנקים פטורים מאחריות כספית ויכולים להריץ מניות, לבצע השקעות מפוקפקות, להשיא את הרווח על חשבון הציבור והמדינה קרי שוב הציבור. הארי מתקומם נגד תופעות הקרטלים הקיימת לצערנו בישראל בתחומים רבים והעושקת את הציבור, הוא משתמש בנימוקים של כבוד המחייבים לפצות את הציבור אם הוא מפסיד בגלל התנהגות נלוזה של הבנק או חהברה מתוך כספים פרטיים של בעלי השליטה. אני רוצה לראות ולו איל הון אחד כיום בישראל הנוהג כך כאשר מחד הוא מרוויח מיליארדים מעסקי הגז ומאידך הוא עושה תספורות מקורקפות של עשרות אחוזים בעסקים אחרים. אך, איפה איפה הם בנקאים מסוגו של הארי רקנאטי, עיתונאים מסוגו של אריה אבנרי, מנהלי חברות מסוגו של אורי לויט, אנשי רוח מסוגו של יהושע סובול, אנשי אקדמיה כאיציק ספורטא, ואני מרשה לעצמי להסתופף בחברה מכובדת זאת כאיש עסקים, איש אקדמיה, איש רוח, שגם כותב, מרצה ועוסק בפעילות ציבורית אתית. הארי ואריה (מעניין שהשמות שלהם כה דומים) היו בין הראשונים שנתנו את הטון האתי, שכתבו על כך ספרים חלוציים, שגינו עושק אתי כשהיה עוד באיבו, אך מעט מדי הלכו בעיקבותיהם!

ברצוני לספר על מקרה המתקשר היטב לתכני הספר הזה – כיצד מורשת הלאדינו (היידיש או כל שפה שבה גדלנו) טבועה היטב בנפשנו ובעיתות משבר ומצוקה היא מהווה השראה ומזור לקשיים הפוקדים אותנו. כאשר הארי היה כמעט בן תשעים הוא קיבל אירוע מוחי ובסופו של דבר הובא לדירה שהייתה לו במוזיאון ראלי שבה נהגנו להיפגש על מנת לקבל את הטיפול הטוב ביותר שאדם בגילו ובמעמדו יכול לקבל. היו לו מטפלים שטיפלו בו יומם וליל כי הוא לא יכול היה לזוז ונאמר לי על ידי לילי צוהר, המנהלת המוכשרת של המוזיאון, שהוא גם לא מבין מה קורה בסביבתו. נעצבתי מאוד לשמוע את הבשורה המרה אך ביקשתי בכל זאת להיפגש אתו. הארי היה עבורי לא רק ידיד, הוא היה גם מופת לאדם אתי, מנטור, אב רוחני. לא יכולתי להסכים להיפרד ממנו מבלי לנסות לאמר לו מילים אחרונות שיחדרו לליבו. הארי גם הכיר כמה בני משפחה שלי, הוא סייר במוזיאון החדש שהוא בנה על מורשת ספרד יחד עם בני יוסי שהוא דוקטור (כיום פרופסור) לארכיטקטורה והיה מעוניין לשמוע את חוות דעתו, וכשבאתי אליו כשהיה חולה ולא תיפקד יותר הצטרפה אלי אשתי רותי. באנו בבוקר וראינו כיצד הוא קשור לכיסא ענק בראשו ובידיו על מנת שלא יפול ונראה שהוא אכן לא יכול לתקשר עם סביבתו. אמרתי ללילי שאני בכל זאת אנסה לחדור לתודעה שלו והתחלתי לדבר איתן בלאדינו שפת אמו שהייתה הכי קרובה לליבו. אני זוכר כיצד אביה של אשתי דוד פופליקר בימיו האחרונים אחרי שקיבל גם כן אירוע מוחי קשה כמעט ולא יכול היה לתקשר ורק רותי שהייתה מדברת אתו ביידיש שפת אמו יכלה לתקשר איתו. הימים היו הימים האחרונים לפני חג הפסח, שמש נעימה זרחה בחלון, האביב בישר על חידוש החיים, הנעורים, היופי שבטבע, ואני רואה אדם זקן בסוף דרכו, אדם שהיה אינטלקטואל מבריק, איש עסקים אתי, טוב לב, איש תרבות ואומנות. כך חולפת לה תהילת עולם...

פניתי אליו ואמרתי לו בלאדינו: "הארי יקירי, אתה יודע שעוד מעט אנו חוגגים את הפסח ונקרא בהגדה עם כל המשפחה שלנו. אתה זוכר איך היית שר בלאדינו כשהיית קטן עם אמך ואביך וכל משפחתך? חבל שלא תוכל להיות איתנו, אבל נחשוב עליך כאשר נשיר! ושרתי לו את הא לחמא עניא בלאדינו. לפתע פרץ הארי בבכי קורע לב ודמעות גדולות ירדו על לחייו. כל האנשים סביבו נדהמו. בניגוד לכל הציפיות נגעתי לליבו של ידידי הארי, גרמתי לו מעט נחת וגעגועים, שייזכר בילדותו המאושרת, בהוריו, רגע אחד לפני מותו. כמה חודשים מאוחר יותר נפטר הארי ועד מותו הוא לא תיקשר יותר עם סביבתו. אך מורשתו נצורה בליבנו ואני מעלה אותה גם בספרי זה.

יש לי טקסט דומה באנגלית עם קטע בלאדינו, להלן, שכתבתי באוטוביוגרפיה שלי CORY'S COSMPOLITAN CULTURAL CREDO. אם תרצי לאחד בין שני הקטעים ולתרגם את השאר לאנגלית או לתרגם את זה לספרדית, אשמח לעבור על התרגום בשתי השפות שבהן אני שולט ולתקן את מה שדרוש תיקון אבל נראה לי שהנוסחים באנגלית ובעברית הם בהחלט מספיקים:

I had a friend, one of the most ethical and best men that I have ever met – Harry Recanati. He came from a very wealthy family, the Recanatis, originating from the Italian town Recanati, moving to Saloniki in the Ottoman Empire/Greece, and then to Israel. His father Leon Recanati founded the Discount Bank in Israel, one of the three largest banks, with Bank Hapoalim (Bank of the Workers) and Bank Leumi (National Bank). Discount bank hired mostly Sephardic Jews and its clientele was mainly Sephardic. Harry, as the eldest son, managed the Bank after his father died quite young. He told me and wrote in his book "Recanati, father and son" that he had to leave the management in view of an ethical conflict with his brothers on how to run the bank. The Israel Discount Bank added the international merchant banks of Ralli Brothers to its portfolio of private banks, and Harry Recanati left when the other Directors chose to [list](https://en.wikipedia.org/wiki/Listing_%28finance%29) the banking group publicly on the [Tel Aviv Stock Exchange](https://en.wikipedia.org/wiki/Tel_Aviv_Stock_Exchange), in 1970. The Israel Discount Bank became insolvent in 1983 and was controversially [nationalized](https://en.wikipedia.org/wiki/Nationalisation) by the Treasury of the Government of Israel. Harry Recanati had retained ownership of the Swiss [private bank](https://en.wikipedia.org/wiki/Private_bank) of Ralli Brothers (Bankers) S.A. which he later sold to [Security Pacific Bank](https://en.wikipedia.org/wiki/Security_Pacific_Bank) of [California](https://en.wikipedia.org/wiki/California), using the proceeds to found a number of public museums. These Ralli Museums are free, non-profit galleries, of contemporary Latin-American art. We used to meet in his apartment in the Caesarea Ralli Museum whenever he came to Israel (he lived in the Ralli Museums all over the world), and to mourn for the lack of ethics in Israel. He read my ethical academic books and novel (which had many Sephardic motives) and I read his book, the first book on ethics in banking that was written in Israel. Both of us spoke Ladino.

When Harry was almost ninety he had a stroke and he was brought to his apartment in the Rally Museum of Caesarea, where nurses took care of him day and night. The manager of the Museum, Lily Tzohar, a remarkable and very talented woman, told me that Harry cannot communicate and does not understand what is told to him. I told her that nevertheless I want to visit him with my wife (he also met before my son Yossi who is an architect, as he was very interested in architecture). We came one morning, and noticed that indeed he could not communicate with any of the persons who were there, nurses, the manager and friends. I started to talk to him in Ladino, like we used to before. I told him: "Kerido Harry, saves ke otrun poko avemos Pesah i vamos a meldar la Agada kon toda nuestra familia. Te akodras komo kantavas en Ladino kuando estavas chiko kon tu papa i tu mama i toda tu familia? Es pekado ke no puedes estar kon nosotros, ma vamos a pensar a ti kuando vamos a kantar (i kanti): "**Este es el pan de la afriision ke komieron muestros padres en tierra de Ayifto. Todo el ken tiene ambre venga i koma. Todo el ken tiene de menester venga i paskue. Este anyo aki, a el anyo ke viene en tierra de Yisrael. Este anyo aki, siervos, a el anyo ke viene en tierra de Yisrael ijos fo-o-o-ros…"** When Harry heard me singing the famous Pesah song "ha lahma anyaa" in Ladino, as he used to sing when he was a kid, he burst out crying and large drops of tears came down his cheeks…

In English: "Dear Harry, you know that in a short while we'll have Pesah/Passover and we'll read the Agada with all our family. You remember how you used to sing in Ladino when you were a kid with your father and your mother and all your family? It is unfortunate that you'll not be able to be with us but we'll think about you when we'll sing (and I sang): This is the bread of affliction which our ancestors ate in Egypt. Let all who are hungry come and eat of it; all in need come and celebrate Passover. This year we observe it here; next year may we be in the Land of Israel. This year we are slaves in exile; next year may we be free men in the Land of Israel." In Aramaic: "A lakhma anya di ahalu avatana beara demitsrayim, kol dikhfin yeteh veyehol, kol ditsrikh yeteh veyifsakh, ashata aha leshana abaa beara deyisrael, ashata avdeh, leshana abaa beara deyisrael beneh horin."

אימייל מה- 6.4.19 ששלחתי ללוסי אהריש שקיבלה את אות אומ"ץ באותו מעמד שבני גנץ ואני קיבלנו את עיטור המופת מידי אריה אבנרי, יו"ר אומ"ץ בשנת 2015. לא קיבלתי תשובה כלשהי למייל זה כמו גם למיילים לבני גנץ.

לוסי שלום רב,

שבתה את ליבי ההתיחסות שלך בראיון שלך בידיעות של סוף השבוע לכך שצריכה להיות מערכת חינוך אחידה ליהודים וערבים. נושא מערכת חינוך אחידה עומד בבסיס הספר החדש שלי "הרפובליקה השניה של ישראל" שפורסם לפני כמה חודשים ועורר הדים רבים. אני גורס בדיוק ההיפך מנאום ארבעת השבטים וסבור שמדינת ישראל תתפורר אם לא יהיה לה אתוס משותף ליהודים, ערבים, חרדים, דתיים לאומיים וחילוניים. כשלמדתי בבית הספר הצרפתי בילדותי היה אתוס משותף לכל התלמידים שבאו מרקעים שונים וכך גם צריך להיות בישראל. לוטה הפרק הראשון בספר שלי שהוא בן שני עמודים וממנו אני עובר לצורך בהקמת רפובליקה חדשה בישראל עם הצעות קונקרטיות לפתרון הסכסוך, צמצום הפערים וצדק חברתי, כלכלי ושלטוני בישראל.

כל טוב,

קורי

אתוס, המנון ודגל

תנאי הכרחי לקיום כל מדינה הוא קודם כל אתוס משותף, בלי זה אין מדינה או שהיא מתפוררת במהרה. כמו כן דרושים סמלים כמו המנון ודגל. אנחנו חיים בתקופה שיש ערעור על כל מרכיבי המדינה ובראש וראשונה – האתוס המשותף. האזרח מספר אחד מדבר על 4 שבטים וסדר ישראלי חדש על בסיס החלפת תפיסת הרוב והמיעוט הרווחת בתפיסה של שותפות בין החילוניים, הדתיים הלאומים, החרדים והערבים שהולכים ונדמים בגודלם על מנת להתגבר על התהום התרבותית, הדתית והזהותית הפעורה בין המגזרים והמאיימת על החברה הישראלית. יש בפועל כבר 4 מערכות חינוך נפרדות לכל אחד מה"שבטים" והאתוס המשותף הולך ומתפורר. אני דוגל בגישה של "כור היתוך" נוסח צרפת, אך שונה מהותית מגישתו של בן גוריון שרצה להכפיף את המזרחים, הימנים, הערבים והחרדים לשכבה הסוציאליסטית השלטת כאזרחים סוג ב'. ברפובליקה השניה של ישראל יהיה אתוס משותף לכל האזרחים עם שוויון זכויות והזדמנויות מלא, עם מימדי שוויון סקנדינביים כשמעמד הביניים מגיע לכחמישים אחוז מהאוכלוסיה, עם מערכת חינוך אחת שאמנם תהיה חילונית אך בה ילמדו מורשת יהודית, תנ"ך ותלמוד, עברית, אנגלית וערבית ברמה של שפת אם, ועם חינוך חינם מהלידה ועד הדוקטורט ביום לימודים ארוך משמונה ועד חמש, 11 חודשים בשנה, עם דאגה לאזרח הקטן ולא לטייקונים ומשטר קפיטליסטי חברתי, עם שוויון בחובות. אין לבנות כור היתוך בלי שוויון כפי שרצה בן גוריון וכפי שקורה בפועל בארצות הברית. יש לדמות הרבה יותר לצרפת, לפחות עד שבאו גלי הגירה מוסלמים שלא קיבלו את כור ההיתוך. הנרטיב של השבטים או הרב תרבותיות הוא מרשם לאסון, כמו גם הקמת מדינה דו לאומית (יהודית-ערבית), תלת לאומית (כי החרדים הם "לאום" נפרד) או 4 לאומית (כשהדתיים הלאומיים הולכים ומקצינים בישיבות ההסדר, הם משרתים בצורה לא שוויונית בצה"ל, מדירים נשים, ונוקטים במדיניות התנחלות חסרת אחריות ביהודה ושומרון כשתושביה הופכים גם כן ללאום נפרד).

כל הדוגמאות למדינות דו, תלת, 4, 5, 6 לאומיות או יותר קרסו או קורסות דה פקטו, כפי שאני מתאר בהרחבה בפרקים בעברית ובאנגלית לגבי שווייץ, בלגיה, יוגוסלביה, צ'כוסלובקיה, ברית המועצות וכדומה. יש תקומה רק למדינה עם אתוס משותף, עם גיוון אתני, דתי, יוני, ניצי, מזרחי או אשכנזי, לבן או שחור, אבל עם ערכים משותפים, חינוך משותף, אינטרסים משותפים, שוויון מלא ודאגה לכל המרכיבים באוכלוסיה בצורה שווה ולא לאלפיון העליון, לטייקונים, או לפוליטיקאים המושחתים. אני מתייחס בהרחבה בספר לנושאים אלה כי הם במהות הרפובליקה השניה, עם הדרכים לבצע אינטגרציה מלאה של החרדים והערבים, עם מניעת האפליה כלפי המזרחים בכלכלה, בפריפריה, בתוכנית הלימודים ובחינוך, עם אינטגרציה של האתיופים, מדיניות הגירה של 10000 מהגרים לשנה שתעשה גם אינטגרציה הדרגתית למהגרים שלא ניתן לגרשם ולמהגרים שיבואו בעתיד. כי ישראל צריכה להיות קודם כל מדינת הלאום היהודי עם חוק השבות – כי בגלל זה היא קמה, אך היא גם של כל אזרחיה ובכל שאר הנושאים צריך להיות שוויון זכויות מלא בין כל התושבים ויש להקהות את הקיטוב בין יהודים לפלשתינאים תוך ראיה אינטגרטיבית של המרכיבים השונים באוכלוסיה: נוצרים ערבים, מוסלמים ערבים, בדווים, דרוזים, צ'רקסים, נוצרים רוסים, מהגרים אפריקאים ואירופאים, וכמובן עם הפרדה מוחלטת בין הדת למדינה. ברור שלמדינה יש רק שפה רשמית אחת והיא עברית כמו שבצרפת יש רק שפה אחת וכך גם בארה"ב או גרמניה.

אנן למדים מהויקיפדיה כי "אתוס מ[יוונית](https://he.wikipedia.org/wiki/%D7%99%D7%95%D7%95%D7%A0%D7%99%D7%AA): **ἦθος**, תרגום מילולי: מקום מוכר, הרגל, דמות, תכונה, הוא מונח המשמש לתיאור מכלול ה[אמונות](https://he.wikipedia.org/wiki/%D7%90%D7%9E%D7%95%D7%A0%D7%94) וה[רעיונות](https://he.wikipedia.org/wiki/%D7%A8%D7%A2%D7%99%D7%95%D7%9F) המנחים ומשקפים את התנהלותה של חברה מסוימת, אומה, [אידאולוגיה](https://he.wikipedia.org/wiki/%D7%90%D7%99%D7%93%D7%90%D7%95%D7%9C%D7%95%D7%92%D7%99%D7%94) או [תרבות](https://he.wikipedia.org/wiki/%D7%AA%D7%A8%D7%91%D7%95%D7%AA), וכן את התנהלות הפרטים המרכיבים את אותה קבוצה. אתוס משותף של קבוצה מסוימת יכול להתפתח כתוצאה מאירוע [היסטורי](https://he.wikipedia.org/wiki/%D7%94%D7%99%D7%A1%D7%98%D7%95%D7%A8%D7%99%D7%94) שהתרחש במציאות או כפיתוח של עלילה דמיונית. המכנה המשותף לשני מקורות האתוס הללו, הוא האמונה המשותפת לחברי הקבוצה החולקים אותו בהווה, כי הם עצמם מהווים את ממשיכי דרכם של אבותיהם, גיבורי האירוע ההיסטורי, ונוטלים על עצמם מחויבות להמשיך ולפעול בעתיד על פי הדרך שהיתוו משתתפי האירוע המקורי. אתוס של קבוצת התייחסות כלשהי כולל בתוכו את הרעיונות וה[ערכים](https://he.wikipedia.org/wiki/%D7%A2%D7%A8%D7%9A_%28%D7%A1%D7%95%D7%A6%D7%99%D7%95%D7%9C%D7%95%D7%92%D7%99%D7%94%29) היסודיים המשותפים, המחברים בין הפרטים הנכללים באותה קבוצה. האתוס הקבוצתי הוא [גורם מניע](https://he.wikipedia.org/wiki/%D7%9E%D7%95%D7%98%D7%99%D7%91%D7%A6%D7%99%D7%94) ומדרבן ראשון במעלה ביצירת [לכידות חברתית](https://he.wikipedia.org/wiki/%D7%9C%D7%9B%D7%99%D7%93%D7%95%D7%AA_%D7%A7%D7%91%D7%95%D7%A6%D7%AA%D7%99%D7%AA), אחדות ו[רוח שיתופית](https://he.wikipedia.org/wiki/%D7%A9%D7%99%D7%AA%D7%95%D7%A4%D7%99%D7%95%D7%AA) לקידום [מוסר](https://he.wikipedia.org/wiki/%D7%9E%D7%95%D7%A1%D7%A8) ורעיונות ומנהגים הייחודיים לקבוצה. אתוס של קבוצה מסוימת יכול להשתנות במשך הזמן כתוצאה מקבלה והפנמה של רעיונות חדשים בתהליך [חינוכי](https://he.wikipedia.org/wiki/%D7%97%D7%99%D7%A0%D7%95%D7%9A) טבעי ומתמשך, אך גם כתוצאה מהפעלת כוח ובתהליך של כפייה באמצעים פיזיים או סוציולוגיים." לצערנו, אנו רואים כיצד האתוס הלאומי הולך ומתפורר ולמנהיגי האומה אין פתרון לאסון המתרגש.

התייחסתי בפרקים נפרדים לערעור בלגיטימיות של ההמנון הלאומי "התקווה", לכפירה של חלקים רבים בישראל בלגיטימיות הציונות והמדינה היהודית, לרבות יסודות פוסט ציונים ויונים, לדרכים ליצור אתוס משותף בעקבות התפוררות האתוס הלאומי, ואני רוצה להתייחס כאן גם למרכיב הדגל. אין בעיה שבמסגרת הרפובליקה השניה, כשיהיה שוויון זכויות וחובות מלא, לרבות שירות חובה של שלוש שנים בצבא או בשירות לאומי לכל הגברים והנשים בישראל, יהודים וערבים, חרדים, דתיים לאומיים (36 חודש גם לישיבות ההסדר וגם לבנות דתיות) וחילונים, יוכנס שינוי בהמנון התקווה ויתווסף לו בית שמדבר על הערכים המשותפים לכל חלקי האוכלוסיה. באותה מידה ניתן יהיה להוסיף לדגל שלנו - בנוסף לפס תכלת עליון המסמל את שמי הארץ ופס כחול ים תחתון המסמל את הימים, הנחלים והאגמים שלנו, והמגן דוד הכחול – גם עץ שיכול להיות עץ זית כמו בעמוד השער של הספר, או עץ רימון, עץ דקל או אחד משבעת המינים, צבר או חיטה, כפי שמובא בראש כל אחד מחלקי הספר. אין בעיה שגם תחת כנפי העם היהודי, השונה מהותית מהדת היהודית, בייחוד עם הפרדת הדת מהמדינה וההכרה בכל זרמי היהדות במעמד שווה – אורתודוקסי, קונסרבטיבי, רפורמי וכו' – יחסו גם אזרחי המדינה הערבים, הרוסים הנוצרים, הדרוזים, האפריקאים והאירופאים, כמו שההסיפנים והאפרו-אמריקאים וכל גלי המהגרים האחרים הם חלק של העם האמריקאי, המהגרים היהודים, האפריקאים, הויטנמים, הספרדים והערבים (המקבלים זאת עליהם) הם חלק של העם הצרפתי, ובדומה גם ההולנדים, הגרמנים וכו'. בהיותי סולד מכל גילוי של גזענות, אני רחוק מאוד מההגדרות של עם יהודי לבדד ישכון. יהיו כאלה שיקראו לכך העם הישראלי, העם הכנעני או כל שם אחר, אך אני עומד על כך שייקרא לו העם היהודי כי אני רוצה שנמשיך להשתייך לעם היהודי בגולה, שגם הוא עובר טלטלה ומצרף לשורותיו די הרבה "גויים" בגלל נישואי התערובת. היהודים הם האחרונים שצריכים לחשוב על "טוהר הגזע", והייתי שמח מאוד אם ערבים ישראלים יעדיפו להיקרא יהודים/ישראלים במקום פלשתינאים, מה עוד שאני מייחל שיהיו הרבה יותר דברים שיקשרו אותנו אליהם מאשר אותם אל הפלשתינאים בעזה – השפה, הדמוקרטיה, המנטליות, היזמות, אי ההתקרבנות, המתינות, החילוניות, זכויות האדם וכדומה. זה יהיה הרבה יותר קל עם הדרוזים, האפריקאים, האסיאנים, האירופאים, וכמובן הנוצרים הרוסים שממילא לא קרויים יהודים רק בגלל בעיות דתיות אבל ישמחו להיקרא יהודים בהיותם נשואים או בנים ליהודים. מי ייתן וששת הקודקודים של מגן הדוד יסמלו את הקודקודים של כל האזרחים שמרכיבים את האתוס הישראלי וכולם יחסו בצל ה- "מגן דוד", במדינה עברית הקרויה ישראל, עם שפה משותפת לכולם- עברית, עם אתוס משותף, דגל והמנון מקובלים על הכל.

זכור לי שבבית הספר היסודי, כאשר למדתי בבית הספר הצרפתי החילוני שהוא חוט השידרה של מערכת החינוך בצרפת ומשותף לכל חלקי האוכלוסיה, למדתי על "אבותינו הגלים". בכיתה היו רוב רובם של התלמידים יהודים, ארמנים, ערבים, איטלקים או יוונים ומיעוט התלמידים היה צרפתי. אך צרפת הצליחה לשתף באתוס שלה את כל גלי ההגירה מאיטליה, ספרד, פורטוגל, אפריקה, רוסיה, פולין, יוון, יהודים ממזרח אירופה ומצפון אפריקה החולקים כולם את אותו האתוס ואותה השפה. בישראל לעמות זאת, כיום עשרות אחוזים מהאוכלוסיה לא לומדים כלל בבתי ספר ששפת הלימוד העיקרית שבה היא עברית או בתוכנית לימודים עם מקצועות ליבה, וזה פוגם קשות באתוס, בזהות הלאומית, ביכולת ההשתכרות ובמצב הכלכלי. זה גם פוגם באיכות ההוראה ובתחושת האחדות.

בבתי הספר ברפובליקה השניה ילמדו זה לצד זה בבתי הספר: יהודים וערבים, חרדים וחילונים, בנים ובנות, בלי הדרה, אך עם לבוש אחיד הולם שמתחשב בתנאי מזג האוויר בישראל. צרפת נלחמה מאות בשנים עד שהפכה לחילונית, גרמניה היא חילונית, ארצות הברית היא חילונית, בריטניה היא חילונית, סקנדינביה היא חילונית, שוויץ היא חילונית, סינגפור היא חילונית, כל עשר המדינות המשגשגשות ביותר במדדים הכמותיים והאיכותיים שהן גם עשר המדינות הכי אתיות הן חילוניות, וכך כל מדינה מתורבתת ומודרנית. לעומת זאת אירן היא מדינה דתית המבוססת על חוקי השאריעה, כמוה גם סעודיה, ומדינות רבות שישראל לא הייתה רוצה להידמות אליהן. אמנם גם הותיקן היא תיאוקרטיה אך גרים בה רק 800 תושבים. הקשר הגורדי בין המדינה לדת בישראל הוא בעוכריה בכל המובנים – קודם כל הוא לא נחוץ לאתוס ולזהות הלאומית, הוא מחייב שלוש מערכות חינוך נפרדות, למעשה הרבה יותר אם מתחשבים בפיצול במגזר החרדי עם ש"ס וישיבות לכל זרם, הוא עולה הון תועפות בגלל החינוך הנפרד, אי השירות בצה"ל, השילוב המועט בשוק העבודה, כל העלויות לכשרות על חשבון המדינה ושל שירותי הדת שהם על חשבון המדינה, קיצבאות ילדים למשפחות מרובות ילדים במקום להגביל אותן לארבעה ילדים בלבד, קיום מפלגות דתיות שעולות למדינה בעלות מצטברת עם ההטבות והתמיכות שהם מקבלים לבחורי הישיבה, דיור וכו' של מילירדים. כל זה ייחסך אם תהיה הפרדה בין דת למדינה. וזה עוד יחזק את הקשר שלנו עם יהדות הגולה שהיא ברובה לא אורתודוקסית ויגביר את האתוס הלאומי. עם הריבוי הטבעי העצום של החרדים הנטל הופך לגזירה שלא ניתן לעמוד בה, מה עוד שבמקום להתקרב, הפערים הולכים ומקצינים, עם הדרה, איסורים, שערוריות בכשרות שנכפה על כולנו שלא מרצוננו, עם מפלגות דתיות וחרדיות שדואגות רק לאינטרסים של קבוצות הלחץ שלהן, עם מפלגה ערבית שמצעה דוגל בחורבן המדינה בגלל זכות השיבה ושיבה לגבולות 1967 בלי חומה. מצב זה חייב להיפסק וזה יוכל להיות רק ברפובליקה השניה כשייאסר קיום מפלגות על בסיס דת או לאום, פעילות החזרה בתשובה תיאסר על פי החוק, כל מי שירצה אזרחות ישראלית יצטרך להגדיר עצמו כאזרח ישראלי נאמן למדינה, יכבד את הדגל וההמנון, כמו שכל צרפתי או אמריקאי צריך להיות נאמן למדינה, לחוקה ולערכי היסוד.

אימייל מה- 7.4.19 בנושא הקישור לספר "הרפובליקה השניה של ישראל" בגוגל. בעקבות זאת הטעות תוקנה.

יש לי בעיה עם גוגל. לפני שפרסמתי את הגירסה הסופית של הספר שלי "הרפובליקה השניה של ישראל" פרסמתי באתר שלי גירסה ראשונית גירסה 1 וביקשתי מכמה עשרות אנשים שיחוו את דעתם ויציעו תיקונים והערות. הכנסתי את ההערות שלהם לנוסח הסופי, הוספתי כמה פרקים ותיקנתי מאות תיקונים, וגם קולגות שלחו לי פרקים נוספים לספר ובסופו של דבר פרסמתי את הגירסה הסופית גירסה 7 שהיא מופיעה מאז באתר שלי ובאתרים של כל האוניברסיטאות והמוסדות שפרסמו את הספר. אלא מה, גוגל נתקבעו על הגירסה 1 והיא הגירסה היחידה המופיעה כאשר אתה מחפש בגוגל - יעקב קורי הרפובליקה השניה של ישראל. זה יוצר בלבול כי כל מי שמחפש את הספר בגוגל חושב שזה הספר בעוד שזו רק גירסה ראשונית ולא הגירסה הסופית של הספר.

ניסיתי לתקן זאת אבל זה לא ניתן. גם לא ניתן להכניס הערה כלשהי לנוסח שלהלן. וזה מופיע בדף הראשון כאשר בשאר הדפים לא מופיעה כלל הגירסה הסופית של הספר. האם יש לך רעיון?

**[PDF]**

### [הרפובליקה השניה של ישראל - Jacques Cory](http://www.businessethicscory.com/secondrepublicofisraelbookrev1.pdf)

[www.businessethicscory.com/secondrepublicofisraelbookrev1.pdf](http://www.businessethicscory.com/secondrepublicofisraelbookrev1.pdf)

שלושת הרבדים של יצירות **יעקב קורי** על בעיות יסוד **בישראל** ובעולם. 243. II. סוגיות כלכליות. ,. עסקיות וחברתיות. 245. הבסיס החדש של תחומי החיים **ברפובליקה השניה**. 246.

You've visited this page 2 times. Last visit: 2/23/19

אימייל מה- 8.4.19 של חבר שהוא פרופסור צרפתי על המאמר שלי באנגלית והקליפ הנלווה, ההרצאה של סובול..

… Your video-clip attached to your mail is very explicit and illustrates well your message.

The nasty anti-Semitism which we see re-emerging in some EU countries is a real threat to our democracies and does nurture violence while scapegoating again the Jews.

As you say in your many writings, the cecity to one's own fault or shortcomings, blind us from a reality that we hesitate or do not want to confront.

Perhaps you could write a short piece on this theme as you expose it in your message.

I never asked you whether our friend, Joshua Sobol, had been happy with his (too short) visit to INSEAD. Have you had his assessment of his visit and talk?

How do you assess Bibi's popularity? And his future?

Fond regards,

תשובה שלי באותו היום

Sobol was very pleased with his visit and your hospitality and he gave me the content of his excellent speech. I intend to vote for Ganz and the Blue White party - Kahol Lavan, the other founder Lapid visited Macron a few days ago. They are not going to win the elections as most of the population is fascinated by the macho personality of Bibi, as the Russians with Putin, the Americans with Trump, and so on. It has nothing to do with rationality as those who suffer the most from his neo-liberal ideology, the poor and underprivileged vote for him, while the rich and the bourgeois who benefit from his policy vote for Ganz and Lapid. C'est le monde a l'envers. The only way to change the situation is with a Second Republic as written in my book, but we don't have a De Gaulle who rallied about 80% of the population in his referendum. If you have a video of Sobol's speech we'd like to receive it. I hope your health is OK.

Fond regards,

Jacques

אימייל מחבר ב- 9.4.19, יום הבחירות

בסוף, ליד הקלפי החלטתי לבצביע כחול לבן... לא מאהבת מרדכי אלא משנאת המן!

קריטריון ההחלטה היה MINIMUM REGRET -  חשבתי לעצמי באיזו החלטה אצטער הכי הרבה אחר כך והגעתי למסקנה שאם ביבי יקבל יותר קולות מגנץ אני אוכל לעצמי את הלב הכי הרבה שלא הצבעתי עבור גנץ. כך, גם אם גנץ לא יצא ראשון - תחושתי היא שאני את שלי עשיתי....

בחיים לא הייתי מאמין שאצביע עבור הנדל המתנחל או צבי האוזר. אבל, "כשצריכים לגנב מרידים אותו מעמוד התליה" - אמרו חז"ל.

מה אתך? החלטת? הצבעת כבר?

שיהיה לנו בהצלחה!

תשובה שלי באותו היום

יקירי,

תמיד ידעתי ש- GREAT MINDS THINK ALIKE ואכן אנחנו מצביעים אותו דבר כמו כמעט כל החברים שלי ומיעוטם מצביעים מרצ, העבודה והליכוד. אני בכלל בעד ממשלת אחדות לאומית עם 111 חברי כנסת כמו לפני מלחמת ששת הימים שתכלול את כולם למעט השוליים הסהרוריים כמו זהות, הכהניסטים ובל"ד, אבל בהחלט עם מרצ, העבודה, כחול לבן, הליכוד אבל רק בלי ביבי, הימין החדש, ש"ס ואגודת ישראל וכל מי שיצליח לעבור את אחוז החסימה כשיש לי סימפטיה מיוחדת לאורלי לוי. אני לא פוסל גם את עודה וטיבי אם יואילו בטובם להשתתף בממשלה ציונית, יכירו בעובדה שהם חיים במדינה יהודית ולא פלשתינית, אם כי כפי שאתה יודע אני תומך בשינוי חוק הלאום כך שיגדיר את ישראל כמדינת הלאום היהודי וכל אזרחיה. יש לנו לא פחות דברים משותפים עם חד"ש מאשר עם אגודת ישראל, ואני בעד הכלה לעומת שיסוי, אהבת האחר לעומת שנאה. אני גם לא אקרא ליונים כזנדברג "גנבים שמורידים מחבל התליה", כולם היו בני.

הערב נדע אם גנץ ולפיד ינצחו וירכיבו את הממשלה או שבגלל שיקולים מוטעים לא ביטלו את הרוטציה וצירפו את אורלי לוי להנהגת כחול לבן, ואולי גם את לוסי אהריש. כתבתי להם ישירות כי את גנץ הכרתי כשקיבלתי את עיטור המופת של אומ"ץ יחד אתו וישבנו ביחד בשורה הראשונה וחברה משותפת שלחה את המכתב שלי גם ליאיר לפיד. הם לא שמעו בקולי, הלילה נדע אם צדקו....

כל טוב ובהצלחה,

קורי

תשובה של החבר באותו היום – יום הבחירות

קורי יקירי,

אכן, אני שותף לחזון אחרית הימים של ממשלת אחדות בת 11 חברים... מכיוון שאני עדיין לא בטוח שכבש יכול לגור עם זאב (אלא אם בבטנו...) אני מוכן להסתפק בפחות. צנוע אנוכי...

אני לא נבהל מטיבי - בס"ה אני לא חושב שהוא בעד "השמדת המדינה". הוא ובייחוד איימן עודה יסתפקו בשוויון אזרחי, שלדעתי מתבקש.

לגבי  "להוריד את הגנב מהחבל התליה" -חס וחלילה: לא התכוונתי לזנדברג היונה! יונים הן לחלוטין לטעמי! התכוונתי להואזר וליועז הנדל המתנחל היושבים בשקט מאחורי הוילון בכחול לבן ומסתתרים. אני מוכן לסבול אותם (אוטם את חוטמי) בשם המטרה של קידום גנץ וסילוק המושחת הנוכל.

נקווה שזה מה שיקרה....

שלך

תשובה שלי באותו היום

יקירי, מעניין שאתה, אני, יונתן אדרת שפגשתי היום והיה מנכ"ל אלסינט שגם הוא נכווה מהנוכלויות העסקיות של המושחתים, בחרנו בגנץ בגלל ניקיון הכפיים שלו וסולדים מהשחיתויות של ביבי, לא לכאורה כשמדובר במישור האתי. מעניין מה גליה בחרה אבל נראה לי שאנחנו שנכווינו והיינו פעילים באתיקה חייבים להצביע בשביל מנהיגים נקיי כפיים. אני לחלוטין לא מסכים אתך לגבי המתנחלים שאני רואה בהם ברובם חלוצים והם בוודאי שלא קלגסים כמו שתעלומת הזוועה של השמאל מציירת אותם. אבל כל הסוגיה הפלשתינאית לא רלבנטית כי תודה לאל החמאס ואבו מאזן מכחיש השואה לעולם לא יסכימו לחיות אתנו בשלום כפי שראינו באינתיפאדה השניה ומאז ההתנתקות. מה שקובע כיום זה הצד המוסרי, הכלכלי, החברתי, המשטרי ופה יש קונצנזוס של רוב רובו של העם. הבעיה הכי אקוטית היא האינטגרציה של החרדים והערבים ורק גנץ יכול לקדם את הנושא אם כי עד שלא יישמו את ההמלצות הרדיקליות שלי עם מערכת חינוך אחידה לכולם ושירות אזרחי של שלוש שנים לכולם זה לא ייפתר בצורה יסודית. אני גם לא עושה דמוניזציה לביבי ויש לו הרבה נקודות זכות ביחוד בפן המדיני ובמניעת מלחמות, אבל מה שמכריע זאת השחיתות. מה דעתך על המכתב שכתבתי IN EXTREMIS לגנץ ולפיד? אני אופטימיסט בלתי נלאה וחשבתי שאוכל לשנות את גלגל ההסטוריה, הלוואי שאתבדה ולא יהיה צורך בזה. שלך, קורי

אימייל שלי לאותו חבר ב- 10.4.19, לאחר פרסום תוצאות הבחירות

ההרגשה הכי מתסכלת זה לא אם התברר לך שטעית, אלא דווקא אם התברר לך שצדקת אבל לא שמעו בקולך. אם רק גנץ ולפיד היו שומעים לעצתי ולעצת רבים - מבטלים את הרוטציה ומצרפים את אורלי לוי להנהגה שלהם הם היו מקבלים עוד 5-6 מנדטים, לכחול לבן היו ארבעים לליכוד היו שלושים והיה נוצר המומנטום לחילופי השלטון. אבל אל יאוש! הם יכולים עכשיו לצרף להנהגה שלהם את אורלי לוי, עדינה בר שלום ואת לוסי אהריש - זה יהפוך אותה להרבה פחות מונוליטית עם ייצוג נשי הולם, מזרחי הולם, עם מנהיגות שיכולות לסחוף ציבור חרדי שמאס בהנהגה השמרנית שלהם שמקבעת אותם בבערות ובעוני, ציבור מזרחי מהפריפריה שדואג לאינטרסים של המקופחים על ידי שלטון הליכוד, ציבור ערבי שמאס בהנהגה שלהם שמונעת מהם אינטגרציה. כל מה שצריך לעשות זה להעביר 10 מנדטים מהשלטון הקיים לשלטון החדש ומספיק שכל מנהיגה והתומכים בה יעבירו כל אחת כמה עשרות אלפי מצביעים והרי ביצעת את המהפך המיוחל.

אמנם הבחירות לא בפתח אך הן עשויות להיות בעוד שנה כשיבשילו כל התיקים של ביבי יחד עם החדשים של הצוללות ובני הדודים, כשהם ימאיסו את עצמם עוד יותר על העם עם חוק הגיוס המפלה לטובת החרדים, ההדתה בחינוך, קריסת מערכת הבריאות, הגברת אי השוויון והעוני ומתיחות הולכת וגוברת בגדה ובעזה. גם יכול לקרות פיצוץ עם איראן בסוריה, עם החיזבאלה בלבנון וקרע עם תוכנית המאה של טראמפ. אם כחול לבן תשמור על צביונה האשכנזי, גברי וחילוני היא לא תצליח לסחוף את העם וזה נס שהם בכלל הצליחו להגיע ל- 35 מנדטים. בעצם לא נס - הם בסך הכל העבירו אליהם 18 מנדטים ממפלגת העבודה ושישה מנדטים מכולנו שהם הימנים של יעלון. יחד עם העשרה שהיו ללפיד הרי לך 35 המנדטים של כחול לבן. דבר אחד טוב יצא בכל זאת מהבחירות וזה שיש שני גושים של 35 מנדטים כאשר הנטיה של המפלגות הקטנות תהיה להתאחד - העבודה עם מרץ, כולנו עם הליכוד, ושתי המפלגות הערביות. עוד לא אבדה תקוותנו...

אימייל לחבר ב- 14.4.19

יקירי, אהבתי במיוחד את 3 התמונות בשחור לבן POETRY IN BLACK AND WHITE. אני מעדיף לראות את הנופים הפיזיים והאנושיים מבעד לתמונות שלך ולא בנסיעה מייגעת ורדופת סבל, לכלכוך ועוני למקומות אלה. תמשיך לעשות את החיים שלנו יותר יפים ואיכותיים, זאת נחמה פורתא לעומת המשברים הכלכליים, המדיניים והאתיים הצפויים לנו בשנה הקרובה ועליהם כתבתי בהרחבה בספר האחרון שלי "הרפובליקה השניה של ישראל" שעורר הדים רבים. עכשיו שאני חושב על זה חבל שלא צירפתי תמונות שלך לספר שלי שכלל לראשונה מאמרים, מחזה וקטעי ספרים של חברים וקולגות שרצו לצרף אותם לספר כמו יהושע סובול, אדם רויטר, מריו דיאמנט, יצחק גורן ועוד. מה שכן עשיתי זה שבראש כל חלק צירפתי עשרות תמונות של עצים מישראל מויקי קומונס תוך ציון שמות הצלמים המוכשרים. זאת תרומתי הצנועה לעולם הצילום, אבל תמונות שלך היו בהחלט עשויות לצרף פן אמנותי הרבה יותר בולט. בידידות, קורי

אימייל של חבר מחו"ל ב- 14.4.19 בעקבות הבחירות

Bibi's success was expected, unfortunately. It has many negative consequences!

You must be disheartened.

תשובה שלי לחבר מחו"ל ב- 15.4.19

I am not disheartened as I expected those results. Un homme avise en vaut deux... Heraclitus said that we are forced to do the right thing the hard way and so we'll reach the Second Republic next year or in a decade exactly as the French people were forced to vote for de Gaulle's fifth republic with about 80% only after the Algerian War and the Civil War.

אימייל לעורך YNET ב- 16.4.19

לוטה בזאת מאמר דיעה בן 500 מילה "בין פריז לירושלים" על קווי דימיון ושוני בין האירועים האחרונים בצרפת ובישראל. אנא עדכנו אותי אם תרצו לפרסם את המאמר האקטואלי.

בין פריז לירושלים מאת יעקב קורי

לצרפתים יש את גבירתנו מפריז NOTRE DAME DE PARIS ולנו את יש את גבירתנו מירושלים השולטת יחד עם בעלה המלך ביבי הראשון ביד רמה מזה עשור על אוכלוסיה מפולגת ומסוכסכת, עם עוני מחפיר, אי שוויון מזעזע, יוקר מחיה גבוה, בתי חולים קורסים, דיור שאינו בר השגה ומחצית העם שסובל הכי הרבה משלטונם האומר "אהבתי את אדוני ואת גבירתי". אך בעוד כוחות הכיבוי הצרפתים הצליחו להשתלט על השריפה, האש האוכלת כל חלקה טובה בישראל רק הולכת ומתעצמת, כאשר המלך ביבי, שאינספור תיקים נערמים לפתחו ואחרים חמורים בהרבה בצנרת, אלא אם כן יקבל חסינות בזכות החוק הצרפתי, עושה הכל בשביל להעצים אותה ולשלח זה בזה יהודים בערבים הנוהרים לקלפיות, ימנים בשמאלנים שפסו מהארץ אך ממשיכים לשמר את זכרם כדי שיהיה את מי לשנוא, מזרחים באשכנזים, חרדים בחילוניים.

לצרפתים יש את האפודים הצהובים שהורסים את פריז ולנו יש את המעילים השחורים העושים מהומות כשמנסים לגייס אותם לצבא כי הם משוכנעים שאלוהים קבע שהם מורמים מעם ולא צריכים לשרת בצבא או בשירות לאומי, לתרום תרומה מזערית לכלכלת המדינה, לבצע כפיה דתית, הדתה, החזרה בתשובה, מימון לבחורי הישיבות כשהסטודנטים לא מקבלים דבר מהמדינה, מערכת כשרות מושחתת, מנהיגים שנתפסים בעבירות שחיתות, הדרת נשים וקיום מדינה מתבדלת בתוך מדינה. לנו היתה מחאה חברתית שקטה ולא אלימה שדגלה בצדק חברתי וכלכלי שהשלטון של ביבי חנק באיבה במקום להכיר בצדקת דרכה, ולצרפתים יש מחאה אנרכיסטית אלימה שמקרון עומד אובד עצות בפניה.

לצרפתים היו הפיגועים בפריז שגרמו לאחרונה למאות הרוגים כאשר הפיגועים בישראל נמצאים בשפל. אבל הצרפתים רואים עדיין בסכסוך הישראלי פלשתינאי את חזות הכל בעוד הם לא רואים באיראנים איום של ממש, בעוד שהם מגלים עיוורן ורפיסות בפני הטרור האסלאמי ולא מעזים לבער את היסודות האסלמיסטים הקיצונים.

לצרפתים יש את הרפובליקה החמישית שנוסדה על ידי גנרל שארל דה גול והצליחה להציל את המדינה מתוהו ובוהו בתמיכה של כשמונים אחוז מהעם ואילו אנחנו לא קיבלנו את הרפובליקה השניה של ישראל בראשות גנרל בני גנץ ועוד כמה גנרלים, אלא את הממשלה החמישית של המלך ביבי שתקצין עוד יותר את מחדלי ארבעת הממשלות הקודמות ותייסר אותנו בעקרבים.

ויקטור הוגו כתב את הרומן הידוע שלו NOTRE DAME DE PARIS שבטעות תורגם לגיבן מנוטרדם, אבל הוא גם כתב את L'ANNEE TERRIBLE – שנת האימים – שנת 1871 - שבה צרפת אחרי שלטון הקיסר נפוליאון השלישי המושחת והנהנתן ואשתו אז'ני הובסה על ידי גרמניה ונגררה למלחמת אזרחים עקובה מדם בימי הקומונה. ואילו אנחנו עומדים בפני שנה איומה, שנת ה- 71 למדינה, שבה תהיה התמוטטות כלכלית בעולם ובישראל בעקבות הלקחים שלא נלמדו ממשבר 2008 והקצינו את בועות הנדל"ן והבורסה עם ריבית שערוריתית הקרובה לאפס, עם איומים חברתיים, בטחוניים ומדיניים, עם מדיניות של הליכה על הסף, שסעים בעם, שחיתות בשלטון ובעסקים שהגיעה לשיאים חסרי תקדים, עם שלטון שרוצה רק לשרוד כי הוא יודע שאם הוא יודח יתמוטט מגדל הקלפים שבנה.

במקום אתוס משותף עם מערכת חינוך חילונית אחידה וחינמית כמו בצרפת שבה מופרדת הדת מהמדינה יש לנו ארבעה שבטים עם ארבע מערכות חינוך – חילונית, דתית, חרדית וערבית, הדוגלות בארבעה אתוסים שונים ומאיימות למוטט את המדינה. במקום ללכד, לפייס, לאהוב ולהכיל השלטון מפריד בשביל למשול ויביא אותנו בשנה הקרובה לקיצוניות מירבית ולעברי פי פחת.

אימייל ב- 17.4.19 לחבר איש רוח עתיר הישגים

שלום רב,

... כתבתי אתמול מאמר קצר של 500 מילים "בין פריז לירושלים" על דימיון ושוני באירועים שקורים לאחרונה בצרפת ובישראל. הוא לוטה. שלחתי ל- YNET, עד עכשיו הם מעולם לא פירסמו דבר אבל אני מקווה שהמאמר הזה שהוא מאוד אקטואלי יפורסם. לא שמעתי מהם דבר. מה אתה מציע שאעשה? בבחירות הצבעתי לכחול לבן, למה הצבעת אתה? האם אני נשמע משיחי או הזוי כשאני צופה שבשנה הקרובה תהיה התמוטטות כלכלית והשלטון של ביבי יקרוס?

זה הכל מבוסס על הספר שלי בן 1500 עמודים שקראו אותו 12 צדיקים בסדום מראשיתו ועד סופו והתלהבו ממנו. נראה לי שאני הופך לנביא זעם שאף אחד לא מתרגש ממנו. אני מבטיח לך שאם עד סוף 2020 שום דבר מהתחזיות שלי לא יתממש אגזור על עצמי שתיקה. הפעם אני קובע תאריכי יעד שבהם יתרחשו התחזיות כי אני ממש רואה את זה קורה בקרוב. לא ייתכן שרק אני רואה את האייסברג וכולם ממשיכים לרקוד על הטיטניק. אתה מכיר הרבה אנשים, אני מחשיב את עצמי רציונלי ומאוזן אבל אולי אני נשמע לאחרונה הזוי? מה דעתך, אני סומך על התובנות שלך.

אם כבר הזוי - כיוון שבעוד חודש וחצי ב- 5.6 אהיה בן 75 אני עושה חשבון נפש כי השלמתי שלושה רבעים של התפקיד שלי עלי אדמות. ברביע האחרון או שאתפגר או שאגיע לשיא העשייה, על פי המלבי"ם שאומר שחייו של יעקב נחלקים לשלושה - יעקב שהוא הגוף, ישראל שהוא הנפש וישורון שהוא המיזוג של הגוף והנפש ושיא העשיה. לי היה גם פרולוג "ז'אק" עד גיל 25 שבו הייתי הזר בלי שורשים והייתי בוסרי, כשהאישיות האינטלקטואלית והרגשית שלי עוצבה. בגיל 25 הכרתי את רותי ומיד התתנו והיא זו שהפכה אותי לבן אדם בשל - יעקב שהקים משפחה, פיתח קרירה, עשה לביתו - הגוף. בגיל 50 בדיוק התפוצצה הפרשה שבה איבדתי יחד עם עוד אלפים כמעט את כל כספי בהונאה רבתי ומשם התחלתי לעסוק באתיקה, פיתחתי את חיי הרוחניים, שריתי אל, התקפתי טיקונים ושועים, לא פחדתי מאיומים, בדיוק כישראל. כתבתי 30 ספרים, עשיתי דוקטורט ולימדתי 10 שנים באוניברסיטה כשאני מעצב תפיסה אתית של אלפי סטודנטים וקוראים.

עם הגיעי לגיל 75 אני תקוע במבוי סתום כאשר שישה מיזמים שפיתחתי, האחרון שבהם הרפובליקה השניה של ישראל לא פרצו, למרות שלדעתי כל אחד מהם הוא פריצת דרך בתחום האתיקה, הקפיטליזם והכלכלה. לא סופרים אותי, לא מתייחסים למה שאני אומר וכותב, כשכל מיני סלבריטאים עם עומק אינטלקטואלי רדוד משמיעים הגיגים טריווייליים ומצוטטים בכל העיתונים. אני לא רוצה להישמע פתטי כמו הזמר של שארל אזנבור שאומר שלא הבינו אותו ולכן הוא לא פרץ. אם עד גיל 75 לא הייתה הפריצה (בקושי פריצת דיסק) כנראה שהיא כבר לא תבוא כי השקעתי את מיטבי ובריאותי הולכת ורופפת וכאשר החרשות שלי לא עוזרת. גם מה שעשיתי מספיק טוב וכדאי שנסתפק בכך. מצד שני כל פעם אני חושב שיותר לא אמשיך וכל פעם אני פותח במיזם חדיש...

כל טוב,

יעקב (לשעבר ז'אק, או שמא ישראל ובקרוב ישורון?) קורי

תשובת החבר ב- 18.4.19

קורי היקר,

קראתי בהתרגשות את המייל שלך, ואת המאמר החריף ״בין פריז לירושלים״ המצורף אליו. הן במייל במאמר מצאתי ביטוי עז ומדוייק לתחושות, למחשבות ולרגשות שמטלטלות אותי בימים האלה מיום ליום ומשבוע לשבוע.

תוצאות הבחירות לא הפתיעו אותי. עם כל ההסתייגויות ממהימנות הסקרים, היה לי ברור למדי שהחרדים, ש״ס, מה שנותר מהציונות הדתית בתוספת מיפלגות הימין הקיצוני ישלימו את מיכסת המנדטים שיידרשו לליכוד למחזר את הקואליציה היוצאת. אני נתתי את קולי למרצ, מתוך הנחה שגם אם כחול לבן תשאב את כל קולות מרצ והעבודה, ושתי המפלגות האלה יימחקו, כחול לבן תגיע אולי לארבעים מנדטים - מאחר  שלפחות שניים-שלושה מנדטים שבכל מיקרה יצביעו מרצ ומיספר דומה של העבודה ייזרקו לפח. ואכן, התוצאה מראה שאילו היה מתרחש איחוד של מרצ והעבודה עם כחול לבן לפני הבחירות, היתה המפלגה המשותפת ממצה את כל מלאי 45 המנדטים שממילא קבלו ביחד, ותוצאת הבחירות היתה משאירה את השלטון בידי הקואליציה הישנה.

דרושה טלטלה עזה כדי לנער את המערכת הפוליטית הישראלית, ולגרום למאות אלפי אזרחים לנטוש את עמדותיהם המבוצרות ולתת את קולם לחזית דמוקרטית חדשה שתאפשר את הקמת הרפובליקה הישראלית השניה, לפי חזונך. חסרים לי הידע והתובנות שלך במדע הכלכלה כדי לחזות בוודאות את מועד קריסתה של הכלכלה הפרועה ומשולחת-הריסונים שעליה מבוססת שאננות הרוב המיוצג בישראל בשלב זה ע״י 65 מנדטים (ועוד 7 מנדטים שאבדו לימין במיפלגות שלא עברו את החסימה), ומיוצג בארה״ב ע״י מופע התעתועים המוטרף של טרמף, ויותר קרוב אלינו - על אירופה המבולבלת והמקרטעת. קראתי את תמצית ספרך וכן את ספרו של תומאס פיקטי על ההון במאה ה-21, והן מהניתוח והפרוגנוזה שלך הן מזו של פיקטי מתקבל מאוד על הדעת שהטיטאניק שלנו אכן נעה במהירות לעבר הקרחון הגורלי שישים קץ במפץ אדיר להילולת השוטים הנחגגת עליה.

בינתיים נראה שדעת הקהל על הטיטאניק הישראלית תוסח בשנה הקרובה מהאסון הכלכלי הצפוי בעזרת עיסוק כפייתי במאמץ למוטט את הרשות השופטת, ולהפוך את הכנסת ויותר מכך את הממשלה לעיר-מיקלט לעברייני מירמה, שוחד, הפרת-אמונים ופגיעה בביטחון המדינה, וכדי ביזיון וקצף תוסח דעת הקהל מהרס המערכת המשפטית בעזרת הרס נוסף במערכת החינוך ע״י הפקרתה בידי שר שיעשה לחינוך מה שמירי רגב עשתה לתרבות.

אני מקווה מאוד שגאנץ וחבריו בהנהגת כחול-לבן יצליחו לגבש את המפלגה באופוזיציה, ולהפוך אותה באמת ובתמים בשיתוף עם מרצ, העבודה והסיעות הערביות לאופוזיציה נמרצת שלא רק תמרר את חיי הקואליציה, אלא כשייעשה הניסיון לזהם את ספר החוקים הישראלי ולהרוס את מערכת המשפט - תדע האופוזיציה הזו לתת השראה לפעילות פוליטית חוץ-פרלמנטרית, ונראה שוב את ההמונים שמילאו ב-2011 את הרחובות והכיכרות, והפעם לא רק במחאה על מחיר הקוטג׳, אלא במאבק להגנה על המשך קיומה של ישראל כמדינת-חוק.

אני שותף לתחושתך שמדירים אותך, ולא נותנים לספריך להבקיע את חומות האדישות, הדישון העצמי וההונאה העצמית המקיפות את המרחב הרוחני הישראלי. אני גם שותף למצבך. את מה שאתה רואה ומאבחן בתחום הדיון הציבורי על כלכלה, שלטון ומוסר  - אני רואה ומאבחן בתחום הצר של חיי התיאטרון. אני מוצא את שערי התיאטרון הציבורי סגורים בפני מחזותיי, ולאחרונה התנסיתי גם בדחיית מחזה שלי שהוגש לפסטיבל עכו. המחזה ״מלחמה בבית״ עוסק בדרמה של משפחה שבנה הבכור סיים את השירות הצבאי כפגוע נפש. מנהל הפסטיבל, שלום שמואלוב, טרח להתקשר אלי ולהודיעני בצער שהוועדה האמנותית מצאה שהמחזה שהגשתי להם ״איננו תיאטרון אחר״, ולכן אינו מתאים למיסגרת ״הפסטיבאל לתיאטרון אחר״. הוא הוסיף מיד כי אם יימצא למחזה בית הפקה אחר, הוא ישמח לשחק בו את תפקיד האב. אמרתי לו שקבלתי תשובה דומה מהתיאטראות האחרים, שדחו את המחזה בטענה שזהו ״מחזה אחר״ שמתאים למיסגרת פסטיבאל לתיאטרון אחר, ולא למיינסטרים...

בלית ברירה אני ממשיך להתקיים פיזית, רוחנית ומקצועית מתיאטראות שמעבר לים, ואני ממשיך לכתוב וליצור למענם ולמען קהליהם.

אני מאחל לך וליקיריך חג פסח שמח, נעים וטעים.

שלך

אימייל שלי ל- YNET ב- 20.4.19

לעורך שלום רב,

לפני ארבעה ימים שלחתי לכם מייל עם מאמר חדש שלי "בין פריז לירושלים" - לוטה. ביקשתי מכם להודיע לי באם תרצו לפרסם את המאמר האקטואלי אך טרם קיבלתי תשובה עד היום. בינתיים שיתפתי כמה חברים בתכני המאמר וקיבלתי מהם תגובות נלהבות - אחת מהן של יהושע סובול להלן. במידה ולא תפרסמו את המאמר מחר ה- 21.4 , תודיעו לי מתי תפרסמו אותו במועד אחר או שאין בכוונתכם לפרסמו, אעביר את המאמר לפרסום לכתובת אחרת. נראה לי שלאחרונה האתר שלכם משמש במה  בעיקר לעיתונאים מוכרים ואישי ציבור ידועים כמו יורם יובל, סמדר פרי, סבר פלוצקר, חן ארצי סרור, יאיר גולן ולימור לבנת. אקבל בהבנה באם תודיעו לי שהאתר שלכם אינו הכתובת לסופרים אחרים (כתבתי עד כה כשלושים ספרים, האחרון בדיוק על נושאי האקטואליה שבהם דן המאמר שלי - הרפובליקה השניה של ישראל) ושמאמרי לא פורסמו על ידיכם. במקרה כזה לא אטריח אתכם יותר במשלוח המאמרים שלי. אני מבקש מכם רק ליידע אותי.

תשובת YNET אלי ב- 21.4.19

שלום לך

אתה מוזמן להעביר את המאמר הלאה

חג שמח

נעם

אימייל מה- 21.4.19 למדור דיעות בעיתון הארץ

שלום רב,

היום שלחתי מאמר למדור דעות בעיתון. לפני פרסום המאמר הראיתי אותו לכמה חברים וקולגות ידועי שם וקיבלתי מהם תגובות נלהבות - אחת מהן של יהושע סובול להלן. כולם הציעו לי לפרסם אותו בעיתון הארץ כי זאת הבמה המתיאמה ביותר לפרסום מאמר מעין זה.

קורי היקר,

קראתי בהתרגשות את המייל שלך, ואת המאמר החריף ״בין פריז לירושלים״ המצורף אליו. הן במייל והן במאמר מצאתי ביטוי עז ומדוייק לתחושות, למחשבות ולרגשות שמטלטלות אותי בימים האלה מיום ליום ומשבוע לשבוע. ... דרושה טלטלה עזה כדי לנער את המערכת הפוליטית הישראלית, ולגרום למאות אלפי אזרחים לנטוש את עמדותיהם המבוצרות ולתת את קולם לחזית דמוקרטית חדשה שתאפשר את הקמת הרפובליקה הישראלית השניה, לפי חזונך.  ...

אני מאחל לך וליקיריך חג פסח שמח, נעים וטעים.

שלך

יהושע סובול

והיום כתב לי סובול עוד מייל בעקבות מספר שינויים שהכנסתי במאמר:

קורי היקר,

הגירסה הנוכחית של המאמר משפרת אותו ומעלה את ערכו ואת חשיבותו.

אני אמנם מזדהה עם כל הכתוב במאמר, אבל אתה כתבת אותו מתחילתו ועד סופו,

וכל הקרדיט עליו הוא שלך. ...

צרף למאמר את הדברים שכתבתי לך לאחר שקראתי את הנוסח הראשון, ואני מקווה

שדברי הערכתי למאמר יקלו על הדפסתו בעיתון ״הארץ״.

אילו אני עורך העיתון, הייתי ממהר להדפיסו בהבלטה, מבלי להזדקק להמלצות כלשהן.

המאמר מדבר בעד עצמו בקול רם וצלול, ואומר בדיוק את מה שצריך להאמר בישראל בימים אלה.

בברכה,

יהושע סובול

אני מקווה שהמאמר שלי יפורסם בעיתונכם ואודה לכם באם תעדכנו אותי לכשיפורסם. בברכה,

ד"ר יעקב קורי

בין פריז לירושלים - הרפובליקה השניה של ישראל ברוח הרפובליקה החמישית של דה גול - מאת יעקב קורי

יש הרבה קווי דימיון בין צרפת לישראל ואנו עוברים תהליכים דומים שמעצבים את האתוס הלאומי שלנו. לצרפתים יש את הרפובליקה החמישית שנוסדה על ידי הגנרל שארל דה גול והצילה את המדינה מתוהו ובוהו בתמיכה של כ- 80% מהעם, ואילו אנחנו לא קיבלנו את הרפובליקה השניה של ישראל בראשות גנרל בני גנץ וחבריו, אלא את הממשלה החמישית של נתניהו שעוד תקצין את מחדלי העבר.

ישראל זקוקה לאתחול מחדש כצרפת בזמנו עם יסודות חדשים של צדק חברתי וכלכלי, משטר יציב, אתוס משותף, הפרדת הדת מהמדינה, הפרדת רשויות, שוויון ושלום, אינטגרציה של החרדים והערבים, מניעת גזענות, שחיתות ושיסוי, שירות חובה של שלוש שנים בצבא או בשירות הלאומי לגברים ונשים, חילונים וחרדים, יהודים וערבים, ליציאה מהמבוי הסתום וצירוף ישראל לעשר המדינות המשגשות והאתיות ביותר.

לצרפתים יש את גבירתנו מפריז NOTRE DAME DE PARIS ולנו יש את גבירתנו מירושלים השולטת יחד עם בעלה בנימין נתניהו ביד רמה מזה עשור על אוכלוסיה מפולגת ומסוכסכת, עם עוני מחפיר, אי שוויון מזעזע, יוקר מחיה קיצוני, בתי חולים קורסים, דיור שאינו בר השגה ומחצית העם שסובל הכי הרבה משלטונם האומר "אהבתי את אדוני ואת גבירתי".

אך בעוד כוחות הכיבוי הצרפתים הצליחו להשתלט על השריפה, האש האוכלת כל חלקה טובה בישראל רק הולכת ומתעצמת, כאשר נתניהו, שאינספור תיקים נערמים לפתחו ואחרים חמורים בהרבה בצנרת, אלא אם כן יקבל חסינות בזכות החוק הצרפתי, עושה הכל בשביל להעצים אותה ולשלח זה בזה יהודים בערבים, ימנים בשמאלנים שפסו מהארץ אך ממשיכים לשמר את זכרם כדי שיהיה את מי לשנוא, מזרחים באשכנזים, חרדים בחילוניים.

ניתן למצוא עוד קווים מקבילים בין הפגנות האפודים הצהובים האנרכיסטים הרוצים להרוס את המדינה והמעילים השחורים הרוצים להקים מדינת עבדים שישרתו עבורם בצבא, יעבדו וישלמו מיסים על מנת שהם יוכלו ללמוד תורה ולעשות ילדים באין מפריע ולהשתמש בדמוקרטיה על מנת להרוס את המדינה. לעומתם, היתה לנו המחאה החברתית השקטה והלא אלימה שדגלה בצדק חברתי וכלכלי שהשלטון של נתניהו חנק באיבה. שתי המדינות גם סובלות מפיגועים ומהתמודדות ביסודות חתרנים איסלמיסטים פונדמנטליסטים שרוצים לחסל אותן.

ויקטור הוגו כתב את הרומן NOTRE DAME DE PARIS, הגיבן מנוטרדם, אבל גם את L'ANNEE TERRIBLE – שנת האימים – שנת 1871 - שבה צרפת, אחרי שלטון הקיסר נפוליאון השלישי המושחת והנהנתן ואשתו אז'ני, הובסה על ידי גרמניה ונגררה למלחמת אזרחים עקובה מדם בימי הקומונה.

ואילו אנחנו עומדים בפני שנה איומה, שנת ה- 71 למדינה, שבה תהיה התמוטטות כלכלית בעולם ובישראל בעקבות הלקחים שלא נלמדו ממשבר 2008 והקצינו את בועות הנדל"ן והבורסה עם ריבית שערוריתית הקרובה לאפס, עם איומים חברתיים, בטחוניים ומדיניים, מדיניות של הליכה על הסף, שסעים בעם, שחיתות בשלטון ובעסקים שהגיעה לשיא, עם שלטון שרוצה רק לשרוד כי הוא יודע שאם יודח יתמוטט מגדל הקלפים שבנה. במקום ללכד, לפייס, לאהוב ולהכיל השלטון מפריד בשביל למשול ויביא אותנו בשנה הקרובה לעברי פי פחת.

למען האמת הוצע לבני גנץ לפני כחצי שנה עם פרסום הספר "הרפובליקה השניה של ישראל" לאמץ את עיקריו במטרה לקדם מהפכה שלטונית, כלכלית וערכית בדומה לרפובליקה החמישית של דה גול בצרפת, אך הוא בחר ללכת בדרכים המקובלות ובסיסמה "רק לא ביבי". הוא נכשל כי לא הציג חזון הוליסטי וקוהרנטי שישכנע את מרבית העם לזנוח את דרכו הפופוליסטית של נתניהו.

לכן, את החזון הזה צריכה להוציא אל הפועל תנועה עממית חוץ פרלמנטרית במטרה לשנות מהיסוד בדרכים דמוקרטיות כפי שעשתה תנועתו של דה גול את פני המדינה בכל המישורים ולהציב בראש סדר הקדימויות את הצדק החברתי והכלכלי, יושרה, שוויון, איכות הסביבה והחיים של כל התושבים. התנועה תאגד חילוניים, חרדים ודתיים, מתנחלים ויונים, יהודים וערבים, נשים וגברים, מעמד הביניים עשירים ועניים, אנשי פריפריה ומרכז ועוד.

תשובה שלילית של הארץ מה- 21.4.19

שלום ד"ר יעקב קורי,
יש להיכנס אל [הקישור](http://deot.haaretz.co.il/articlelist/?a=qc2w6x1g1ec2w6hm4i7jc2w6c2w6&b=qczm4i7a2wm3p4xg1ec2w6gg1ec2w6eczm4i7a2wm3p4hmnqc2w6x1d3ihm4i7jc2w6jczm4i7a2wm3p4czm4i7a2wm3p4) כדי לצפות בשינויים הנוגעים למאמרים ששלחת אלינו
בברכה
מערכת הארץ

אימייל שלי מה- 21.4.19

ידידי, לא פרסום ולא ציפורים.... בדרך כלל לוקח חודש עד שעונים, אצלי זה היה מהיר - תוך פחות משעה הודיעו לי שהמאמר לא אושר. יותר לא אשלח מאמרים, חבל על הזמן. כל טוב, קורי

אימייל שלי מה- 23.4.19

אני לא בטוח שהחג שמח על פי תוצאות הבחירות ולא ברור לי אם יצאנו מעבדות לחרות או להיפך אבל אני לא מרפה במאמצים שלי לשנות את המציאות העגומה ולעשות נפשות לחזון הרפובליקה השניה. ניצלתי קוניוקטורה אקטואלית להשוואת אירועים בצרפת וישראל ושלחתי מאמר ל- YNET שנדחה. שמתי לב שבאתר שלהם ובאתרים פופולריים אחרים הכותבים הם בדרך כלל עיתונאים מוכרים וידוענים כך שהסיכוי לאדם מהשורה לפרסם מאמר קרוב לאפס. לא איבדתי תקווה ואחרי שבליל הסדר ובחג יעצו לי כולם שאשלח את המאמר הלוטה להארץ, פניתי לחברי יהושע סובול והצעתי לו שנאגד כוחות כי ממילא השקפותינו כמעט זהות והוא תומך בחזון שלי. הוא צירף מכתב המלצה חם ברוח זאת עם תמיכה בפרסום המאמר שחשוב מאין כמותו בימים אלה.

והפלא ופלא - המאמר שוב נדחה. לא ייתכן שאני היחידי שרואה נכוחה את האסון המתקרב ומציע תוכנית מפורטת איך להימנע ממנו ולא רק עם סיסמאות בנוסח "רק לא ביבי", ואני מצליח לעניין בתוכנית רק כמה עשרות חברים קרובים, כאשר בני גנץ שאתו קיבלתי את עיטור המופת של אומ"ץ וכל העיתונאים החשובים מסרבים אפילו לשמוע ורק מקטרים על המצב בלי להציע תוכנית שתשתכנע את שמונים אחזוים מהאוכלוסיה כפי שעשה זאת דה גול בזמנו עם חזון הרפובליקה החמישית. גנץ הצליח לשכנע שלושים אחוז, חסרים לו עוד חמישים אחוז, אך עיניים להם ולא יראו!

תגובה למייל באותו היום

**קורי ידידי,**

**קל לי לראות מדוע יש מן הקשי לקבל את ההשוואה בין צרפת לישראל, ואפילו צרפת של דה גול. כנגד דברי השבח שאתה חולק לרפובליקה החמישית, הרי שאחד מהמונחים שהפכו לדגל אדום במדינת ישראל הוא "החוק הצרפתי". חוק שנולד עם הרפובליקה החמישית ומעניק חסינות לנשיא הצרפתי, אשר אנו כה פוחדים שיהווה תקדים להענקת חסינות לראש ממשלה מכהן במחוזותינו.**

תשובה שלי ב- 24.4.19

הבעיה שאתה מעלה היא בהפרשי עיתוי. במשאל העם של 1958 שעבר ברוב עצום של שמונים אחוז לא היה זכר ל"חוק הצרפתי". החוק הזה נחקק עשרות שנים מאוחר יותר, בשנת 1999, עבור שיראק שדחו את המשפט שלו עד אחרי כהונתו. ואפילו אם יש חוק כזה היתרונות של הרפובליקה החמישית על פני המשטר הקיים בישראל הם גדולים עשרות מונים ולא צריך לאמץ הכל.

תודה על דברי העידוד. כל קוראי הארץ וידיעות אינם שקולים כנגד מעט החברים הטובים והמשפחה התומכת שלמענם אני עמל. למדינה אין אולי סיבה לחגוג אבל רותי ואני חוגגים בימים אלה 50 שנות זוגיות כי בין חג החרות ליום העצמאות הכרנו, ומיד אחר כך החלטנו להתחתן ונישאנו ב- 19.8. אנחנו יותר מבוגרים מהמדינה אך כמו שאנחנו מתחדשים גם היא תתחדש ותלבלב.

אימייל של חבר ב- 23.4.19

חג שמח יעקב,

גם לי החג אינו שמח כלל ועיקר. אינני זוכר עוד שנה בה הייתי עצוב, מדוכא ומודאג יותר מאשר, רק המחשבה על מה שביבי מסוגל לעשות לדמוקרטיה ו רק כדי להציל עצמו מתא הכלא,מעוררת בי חלחלה. לא אכפת לו מבתי המשפט,, היושר בכנסת, מערך החוק, הדצוקרטיה, עתיד המדינה והלאה.

למען האמת כבר זמן רב  לפני הבחירות כתבתי משהו שרציתי לשלוח לעתון הארץ אך לא העזתי. אינני רגיל בהתערבות בעולם הפוליטי. אני מצרף את הכתבה הקצרה ואשמח לחוות דעתך. אם לא שווה כלום אמור לי בפה מלא. אם שווה פרסום הציע לי היכן הטוב ביותר לנסות. אני מאד מזדהה עם כל מילה שכתבת וההתלבטויות.

תודה רבה, חג שמח, על באמת!!

תשובה לחבר באותו היום

קראתי את המסמך ואני מסכים לחלוטין עם תוכנו. גם אני מאמין שהכל מתחיל עם ערכים ואני מקדיש לנושא חלק ניכר מהספר שלי. דרך אגב, האם השאלת אותו מהאוניברסיטה וקראת בו כמה פרקים? יש לי בעיה עם האידיאליזציה של המשטר הקודם והדמוניזציה של המשטר הקיים. המשטר הקודם עשה כמה טעויות קרדינליות שאתה לא סבלת מהן אבל אני ורוב רובם של העולים החדשים סבלנו מהם - גזענות כלפי מזרחים, התנשאות, פרוטקציוניזם, שחיתות נוראה שהיתה אמנם ברובה מופנית למען ההסתדרות והקיבוצים אבל היתה בכל זאת שחיתות שהעבירה את כספי המדינה למוסדות המועדפים, דיקטטורה של ההסתדרות וועדי העובדים החזקים, חוסר דמוקרטיה משווע גרוע בהרבה מהקיים עם הדרה של חרות, מק"י, המזרחים והחרדים ומריבות אינסופיות בין מפא"י, אחדות העבודה ומפ"ם. לא היה אתוס משותף, לא היה שוויון, וגם לא חופש, במשטר של דיכוי ופחד מפני השלטון, המשטרה, ההסתדרות שהרסו את עולמם של כל מי שלא הלך בתלם.

המשטר הקיים גרוע ועל כך אני מרחיב את הדיבור בספרי, אבל גם מרחיב את הדיבור על עוולות המשטר הקודם ובראש וראשונה הגזענות. הזורע רוח קוצר סופה והשמאל יכול להאשים רק את עצמו במפלה המוחצת שספג כי היחס שלו למזרחים ולכל המודרים שלא היו חלק מהאנשים "שלנו" (אשכנזים ותיקים, חברי הסתדרות, חברי מפא"י, קיבוצים...) הוא זה שהביא לעלית הליכוד לשלטון. אחד הימים המאושרים בחיי היה יום הבחירות של 1977 כאשר סוף סוף בא הקץ לשלטון הנורא של מפא"י ובגין בא עם כוונות טובות, של חופש, העדר פרוטקציה והדרה, קירוב לבבות, שיקום השכונות, כלכלה חופשית, שלום עם הערבים, קידום בני עדות המזרח לעמדות כוח ולא הנומרוס קלאוזוס של שני שרים למשטרה ולדואר. הצרה שביבי ושרון הפכו את כל הכוונות הטובות של בגין לסיוט והפכנו לאחד המשטרים הכי ניאו ליברלים ימנים וניציים אף יותר מהרפובליקאים בארצות הברית. אני גורס למציאת שביל הזהב בין 2 המשטרים ואני מאמין שגם אתה תומך בזה.

לגבי המאמר הוא מצויין ומאוד אקדמי. קשה לי לחשוב שהוא יתקבל על ידי הארץ אבל אתה מוזמן לנסות אם תקצר אותו ל- 800 מילה שזה המקסימום שהם מקבלים. במקרה הכי גרוע הם ידחו אותו ובמקרה הטוב הוא יתקבל ויצור אימפקט חיובי בכיוון הנכון. אני מאחל לך הרבה הצלחה וחבל שלא נתת לי אותו קודם כי יכולתי לכלול אותו בספרי כמו שעשיתי לכתבים של רבים אחרים.

אימייל של חבר ב- 23.4.19

חג שמח.

חלק גדול המדברים שכתבת לא מדבר אל העם הפשוט והדתיים שהכריעו את הבחירות. צרפת לא מעניינת אותם, ומה שקורה כאן לדעתם הוא באשמת "השמאל". ההסתה עשתה את שלה. צריך להפוך את הכיוון.

ואינני יודע כיצד.

אימייל של חבר ב- 23.4.19

קורי יקירי,

מי כמוני מבין את כאבך אות תסכולך - הרי אני שותף לשניהם!

אך, מאחר והפור כבר נפל, אניאישית החלטתי שזה כבר לא בידי ואין לי אלא לתת לדברים להתנהל בתקווה שה"נבואות השחורות" של השמאלנים הבוגדים כפי שקוראים לזה הימניים המאושרים, לא תתממשנה (נחמת שוטים!). בינתיים, נהנה בנחת מהחיים כמה שאפשר.

כבר די ברור שלחלק גדול מהציבור מרוצה מהתוצאה ומעוניין להמשיך את שלטונו של ביבי על כל מה שכרוך בכך: דיכוי ערבים, המשך "החזקת" ארץ אבותינו, שחיתות שלטונית, וכו' וכו'. גם גנץ לא הצליח להעביר מהם די מצביעים כדי לזכות בשלטון.

לכן, כל הכבוד לך שאינך מתייאש וממשיך לנסות - באנשים כמוך אנו תולים תקוותנו!

קראתי את מאמרך, ולצערי, אני עדיין חושב מה שלא פעם אמרתי לך: easier said than done... הדברים שאתה מציע הם יפים וטובים, אך האם נראה לך שמישהו בשלטון או בעמדת כח לשינוי יהיה מוכן לעשותם?! צריך דה-גול מחוץ למערכת לחולל שינוי זה וכפי שאמרת הגנרל שלנו לא הצליח...

לגבי המאמר להארץ, אני הפסקתי לכתוב כי ראיתי דבריי לא מתקבלים לפרסום - גם לא מכתבים למערכת... זה למרות שאחותו של שוקן היא ידידה טובה שלי. חיה כל פעם אומרת לי: תכתוב תכתוב!! - אבל אני נואשתי מזה. ממילא יקראו זאת (אם בכלל) רק אנשים שחושבים כמוני. הד ממשי לא יהיה לדברים.

חבל, אך זו המציאות.

Keep up the good work!!

חג שמח - ככל האפשר,

שלך

אימייל של חברה מה- 23.4.19

קורי יקירי,

החזון שלך כל כך ברור וסוחף,

הלוואי ותגיע למקומות הנכונים, שבהם תמצא אוזן קשבת

ורצון והתלהבות ללכת בדרך שאתה מתווה.

הלוואי ותימצא הדרך להינצל.

יישר כוחך!

אל תתייאש והמשך להילחם!

חג שמח

תגובה מה- 23.4.19 למייל שלי עם המאמר

קורי ידידי היקר

אנסה לצטט אימרה של קיפלינג (בתרגום חפשי שלי), שנדמה לי שתתן תשובה לתהיות שהעלית:

אלי,

תן לי את הכוח לשנות מה שביכולתי לשנות,

תן לי את אורך הרוח לקבל בשלווה את אשר איני יכול לשנות,

ותן לי את החכמה להבחין ביניהם.

במקרה שלנו, עוד פרסום שלך, או של סובול ב-YNET או בכל מקום אחר יישכח תוך יומיים, ואין טעם להשקיע בו מאמצים שלא ישנו דבר. כבר למחרת הבחירות של 2015, כשהייתה תקווה שהעבודה תיקח והתבדינו כולנו, אמרו רבים ( ואני אימצתי דברים אלה), שמה שצריכים להחליף זה את העם ולא את הממשלה.....

אני גם משוכנע שתוך דור אחד יהיה לנו עם מפוכח וחכם יותר, ולא נותר לי אלא להתפלל שהסמוטריצ׳ים והלוינים לא יהרסו הכל עד אז.

ובינתיים, אני ממליץ על התרופה שרשם לי רופא המשפחה שלי: סעו לטייל בחו״ל כל 3 חודשים לכל היותר ושיהיה לכם חג שמח

בידידות רבה

תגובה מה- 23.4.19 למייל שלי עם המאמר

קורי היי,

אני מסכים עם כל מילה שכתבת.

ההבדל הוא שדה גול הגיע לשלטון בשיאו של המרד באלג'יריה ובעקבות מצב שגבל באנרכיה.

כנראה שגם אנחנו צריכים להגיע לסף תהום כדי שתהיה הבנה בצורך ותמיכה בשינוי.

עד אז תנועות חוץ פרלמנטריות לא יעזרו כי לימין יש רוב פעיל וצעקני שיהיה אלים במידת הצורך והשמאל מרכז הוא מיעוט מפולג. בנוסף,הערבים נמנעים מהשתתפות במשחק הפוליטי (ובכך יורים לעצמם ברגליים).

אני פסימי מאוד לטווח קצר ואופטימי בטווח הארוך.

כמו שקורה במגזר העסקי,בו פעמים רבות חברות צריכות להגיע לפשיטת רגל כדי להיפטר ממנהלים גרועים ולאסוף אנרגיה ארגונית לשינוי כך גם בשדה הציבורי.

מכיוון שמדיניות המשטר הנוכחי מובילה לאסון יגיע גם השינוי שיבוא בעקבותיו.

חג שמח,

תגובה מה- 23.4.19 למייל שלי עם המאמר

אתה איש יקר, חכם, יצירתי ומקורי בחשיבתו ובכושר הביטוי שלו - ״נפיל״ בקרב בינוניים ושגרתיים ולכן כנראה מהווה ״איום״.

אנחנו ממעריציך אבל אנחנו אנשים מן הישוב, לא ידוענים ולא בעלי מהלכים ולכן for what it’s worth יכולים ורוצים להביע בך אמון, אהבה וחברות חמה.

ד״ש חמה מווינה הנעימה והמעניינת, שלצערנו, מקרבה יצא הצורר הגדול בהסטוריה האנושית - השם ייקום דמו. אילו רק קיבלו אותו פה לבית הספר לאמנויות  מה היה נחסך מהאנושות???

נשיקות לך ולרותי והמשך חג שמח

תגובות מה- 24.4.19 למייל שלי עם המאמר

חג שמח יעקב קורי, אני גאה להיות חבר שלך. ומעודד אותך להמשיך ולהאבק על עתיד טוב יותר.

קורי יקירי,

אני מעריץ את הדבקות שלך במשימה להילחם על הדברים שאתה מאמין בהם, אבל המאמר שלך משתמש בסגנון של  תעמולת ימי הבחירות, ומזה אנשים שבעו לגמרי. עליך למתן בהרבה את הניסוחים ולתת ניתוח קר ולא רגשי של המצב ושל ההצעות לפיתרון. למשל הפסקא: **לצרפתים יש את גבירתנו מפריז NOTRE DAME DE PARIS ולנו יש את גבירתנו מירושלים השולטת יחד עם בעלה בנימין נתניהו ביד רמה מזה עשור על אוכלוסיה מפולגת ומסוכסכת, עם עוני מחפיר, אי שוויון מזעזע, יוקר מחיה קיצוני, בתי חולים קורסים, דיור שאינו בר השגה ומחצית העם שסובל הכי הרבה משלטונם האומר "אהבתי את אדוני ואת גבירתי".**

אולי ראית במעריב של החג את הראיון המצוין עם חיים רמון שצפה את קריסת השמאל כבר לפני 10 שנים. הוא טוען בצדק שהבעיה המרכזית היא ההידרדרות למדינה דו לאומית שאליה מושכים הליכוד עם הדתיים. האופוזיציה לממשלה לא מיקדה את המאבק בנושא זה והתפזרה על נושאים משניים שלא על פיהם מחליט הציבור למי יצביע, שזה תמיד ענייני ביטחון והיחסים עם העולם הערבי והפלסתינים.

חג שמח,

יעקב שלום רב

תודה על השיתוף, נפלאות דרכי החשיבה שלעורכי מדורים בעיתונות..מניח שתמצא דרך אחרת להביא את הרעיונות שלך לידיעת הציבור..

נותר רק לקוות להתפכחות – השאלה מה יגרום לזה?

חג שמח

עצוב מאוד שהמאמר נדחה!!!

אבל נראה לי שרעיונות חדשים זקוקים לזמן הבשלה...

חג שמח!

קורי יקר,

המאמר שלך פנטסטי. כרגע קראתי.  לצערי לא מספיק לשכנע אותנו המשוכנעים החברים,

אנחנו בנקודת זמן שההזדמנות נלקחה מאתנו. כולנו אכלנו אותה.

הרפובליקה השנייה תאלץ לחכות ..

אתה אופטימיסט עם חזון הכל עוד יכול להשתנות .

(ואם ..הייתי עורך הארץ בוודאי שהייתי מפרסמת את המאמר )

חג שמח,

קורי יקירי,

מיטב איחוליי עם חגיגת יובל לזוגיותכם.

אשר לדחיית המאמר מ״הארץ״, העיתון ממחזר יותר מדי מאמרי-דעה

של כותבים שחוזרים על עצמם מבלי לחדש דבר ביחס לדברים שהם כתבו וחזרו ובטאו

עשרות אם לא מאות פעמים, ואף מבלי להתאמץ לגלות גוונים חדשים בדעותיהם המתמחזרות

באורח אוטומאטי.

חבל שהעורך או הלקטור שקרא את מאמרך, לא הבחין בקול החדש והשונה, ובעצם הרעיון

שישראל זקוקה לנעור מטלטל דוגמת הטלטלה שדה גול טלטל את צרפת המתבוססת

בבוץ של הרפובליקה השלישית.

כל טוב וחג שמח,

קורי ידידי, כשתופסים אותי במצב רוח מפוייס קמעה (עדיין לא ראיתי את העיתון הבוקר... חחח) אני מוכן להודות שבכל זאת יש עדיין על מה לשמוח במדינה הזו - על אף הקמים לעלינו מבית ומחוץ (עם המחוץ אפשר להסתדר - מהבית זו הבעיה שלנו החמוצים). נכון שחל שינוי במדינה ההולך ומתחזק בכיוון שאינו רצוי ואינו ראוי בעינינו אנו, אך בכל זאת קמה פה מדינה בצורה שאין לה אח ורע בעולם, אנו חיים פה לא רע (אולי לא עולם ראשון אך גם לא לגמרי עולם שלישי ועדיין לא בורחים מכאן אנשים בסירות גומי לארופה.... אולי זה יקרה, אולי לא. בכל זאת לא הייתי רוצה להוולד ולחיות באפריקה, בוונצואלה אקוודור ושות' ועוד רבות כמותן שאין טעם לספור...

אז, בכל זאת יש קצת סיבה לשמחה וגאווה וסיבה להמשיך ולהאבק בכוחות החותרים תחת ההישגים הללו ומסיגים אותנו לאחור. האם אני כצפרדע המפורסמת המתחממת במיים שאינם רותחים ולא מרגישה ולא קופצת החוצה? אולי.

בהיבט האישי - חיה ואני הקדמנו אותכם בשבועיים... אנחנו התחתנו ב- 28-7 לפני 50 שנה!! גם יצאנו כשנה וחצי לפני החתונה, אך אנחנו בלי ספק "באותו סל" 😇🤗.

אל תיפול ברוחך!

התקווה היא המונעת מאתנו לשקוע בדיכאון...

כל טוב, וחג חירות ואביב שמח!

תשובה לחבר מה- 25.4.19

הכל בזכות נשותינו הנהדרות שאיתן ניתן להתמיד בזוגיות גם 60 ו- 70 שנה. חגיגות היהלום הן מעבר לפינה, רק עוד 25 שנה... אני אמנם הכרתי את רותי בין חג החרות ליום העצמאות, אבל כדברי השיר הידוע של ז'ורז' מוסטאקי שהוא כמוני יהודי/מצרי/יווני/צרפתי "את חרותי" נפלה האות ח' ונשאר רק "את רותי" וסוהרת יפה נעלה את השער. אם כי בשביל לאזן את התמונה שאלתי בליל הסדר עוד קושיה "מה היא המכה שרותי קיבלה ממצרים ששקולה כנגד עשר המכות?" - "אותי...". ובהקשר הזהות המצרית וההגדה לוטה קליפ שלי עם עידודו הנכד שממש מבולבל. קורי

[**Ido asks Cory about his identity**](https://drive.google.com/drive/folders/0B-TkNHvnPiDHRGhCSk1CRVFGUVU)[**–**](https://drive.google.com/folderview?id=0B-TkNHvnPiDHRGhCSk1CRVFGUVU)

תגובה מידידה מה- 25.4.19 למייל שלי עם המאמר

באמת כבר מתגעגעת אליכם!!!

ברוך הבא למועדון של רואי השחורות. אומרים שהתופעה קשורה לגיל... ניסינו ונסינו להשליך את ביבי ואת משפחתו הדוחה לביבים ולא הצלחנו. הצבענו גנץ כמובן. עכשיו נותר להתאמץ לנשום 4 שנים ולשנס מותניים לבחירות הבאות. מר בטחון עללק! איזה בטחון ואיזה עתיד? הוא צובר הון כדי לעזוב לאמריקה להזדקן שם והעם הזה פרייר. לצערי ביחוד השחורים שלנו -אותם מזרחים שהתקשורת צדה אותם :   תמיד דולים את גסי הרוח המכוערים והדוחים שצועקים 'ביבי'  -  שמת לב? לא רוסים לא לבנים שיש רבים בין תומכיו..

נו, אפסיק לקטר. אשנס מותניים ליהנות מהזמן שנותר .

אוהבת אתכם. הרבה בריאות ושמחת לב אני שולחת קורי. נשמח שתבקרו.

אימייל של ידיד מה- 25.4.19

שלום יעקב,

אני לא מבין מדוע הארץ דחה את המאמר. הם מתגאים בהגנה על חופש הדיבור אבל זה כנראה סלקטיבי. הם פרסמו בחודשים האחרונים אולי עשרה מאמרים של גדי טאוב שחוזרים על אותה תזה שוב ושוב. אני לא אופטימי לצערי בעניין הרפובליקה השניה. עם התחזקות הדתיים ורצונו של נתניהו ללכת אתם אני לא רואה סיכוי לתיקונים שאתה מציע. בלי ממשלת אחדות לאומית אני לא רואה סיכוי לתיקון רדיקלי. עצוב אך כנראה שבלי אסון שיוציא אנשים מאדישותם לא יזוז דבר.

חג שמח.

אימייל של ידידה ב- 26.4.19

כל מייל שלך וצרופותיו - תענוג צרוף.

חג שמח ושבת שלום!!!

נ.ב. ואיך "עפו" הגנים לדורות הבאים... חמסה-חמסה.

אימייל של חבר ב- 26.4.19

הי,

1. בהמשך למיילים קודמים, נזכרתי שבתחילת אפריל שמעתי הרצאה של פרופ' דן בן דוד מאוניברסיטת תל אביב  שחוקר כבר שנים מגמות מאקרו בחברה, ובכלכלה, ומראה שבשירותי בריאות, חינוך, אי שוויון, תשתית תחבורה וכן הלאה  קורית כבר עשרות שנים הרעה משמעותית לעומת מדינות ה OECD. הציבור  אינו מכיר זאת ובדרך כלל מבסוט בגלל השיפור בכל התחומים ולא שם לב להרעה היחסית. ראה קישור לראיון שלו בטלביזיה:

<https://www.youtube.com/watch?v=ryyo3yJC_sw>

וקישור לאתר של מכון שורש שבו הוא מציג את הממצאים בפירסומים ומצגות:

<http://shoresh.institute/index-heb.html>

הוא אינו בא מתוך אג'נדה פוליטית והתהליכים האלה קרו בכל הממשלות. לצורך היפוך המגמה נדרש טיפול שורש מהסוג שאתה מציע, שעם חלק מהפתרונות אני מסכים וחלק לא, כפי שכתבתי לך בחילופי הדברים שלנו בשנה האחרונה.

2. מפלגת כחול לבן זכתה באותו מספר מנדטים כמו הליכוד ויש לה פוטנציאל להיות אלטרנטיבה אם תדבר בקול אחד ותציג  אדאולוגיה פוליטית שונה מזו של הליכוד. לצערנו בעוד הליכוד קוהרנטי למדי ומוביל אותנו יחד עם הדתיים בוודאות למדינה דולאומית, כחול לבן היא סופרמרקט לא רציני של קולות לא קוהרנטיים וזקוקה בדחיפות אידאולוגיה ברורה  שלאורה.תלך.

האם יש לך קשר איתם?

תשובה שלי למייל זה באותו היום

אני בהחלט מסכים למשנתו של בן דוד שתואמת למחקרים של אדוה וברברה סבירסקי שאיתם שיתפתי פעולה בעבר. כתבתי מאמרים רבים והרציתי על כך וניתן למצוא זאת באתר שלי ושל אוניברסיטת חיפה. ההרעה בחוסר השוויון התחילה רק בסוף שנות התשעים בימיו של ביבי שהוא ניאו ליברל מהאסכולה של מילטון פרידמן וגם היה תלמידו. הוא לא רחוק מההשקפות הליברטריניות של איין ראנד ושל זהות. המודל שלי הוא מדינות סקנדינביה ועל כך אני מרחיב את הדיבור, במידה רבה גם צרפת וגרמניה, אם כי הן פחות אתיות. כל זה יקרה רק אם יהיה משבר נוראי שאני צופה מאז שנת 2009, אחרי שנוכחתי לדעת שלא הסיקו את המסקנות מהמיתון של 2008, שיקרה בשנת 2020. יותר ויותר כלכלנים ידועי שם מתחילים לציין אותו מועד לאחרונה.

מפלגת כחול לבן היא נטולת אידיאולוגיה. אני מציג משנה קוהרנטית והוליסטית שניתן להסכים איתה או לא אבל כפי שאתה כותב הם סופרמרקט של דיעות מהשמאל המדיני והכלכלי עד הימין המדיני והכלכלי. אכן התנועה למען הרפובליקה השניה צריכה לכלול כמעט את כולם, פרט לטייקונים ולחלק מהאלפיון העליון שיינזקו מיישום המלצותי, אבל הם יצטרכו לאמץ את החזון וזה לא יהיה להם קשה כי כיום אין במדינה שום חזון לא כלכלי ולא מדיני אפילו לא במרצ והם מסתפקים בסיסמאות נבובות שאין מאחוריהן דבר. אין לי קשר עם המפלגה וגם לא התפקדתי לה. בשתי הבחירות האחרונות הצבעתי למפלגת העבודה ורק עכשיו הצבעתי לכחול לבן כי אני לא מסכים עם המשנה המדינית של העבודה. קיבלתי את עיטור המופת יחד עם גנץ בשנת 2015 אבל הוא לא ענה לי על מיילים שכתבתי לו על הרפובליקה השניה וגם לפני הבחירות כשציטטתי פתגם הונגרי "אם יש לך כלום תחזיק בזה חזק" והצעתי להם בשביל לנצח לוותר על הרוטציה ולצרף את גשר.

תגובה מה- 26.4.19 למייל שלי עם המאמר

בוקר טוב וחג שמח ז'ק ידידי

צר לי לשמוע שהעיתון אכן סגור רק לכותבים ידוענים שכבר ממילא יכתבו את מה שאנחנו יודעים ולא ממש מחדשים דבר.

יתכן ואתה צריך לכתוב ברשתות החברתיות, שם אפשר לפרסם כל דבר,  אך אליה וקוץ בה, הרשתות גם מגיבות חזק ובאלימות לא פעם ולא נראה לי שזה דבר שהיית מבקש לעצמך.

לכן יש לי עצה אחרת אליך, אם תכתוב רק על מה שקורה בצרפת היום, תוך ניתוח היסטורי מהידע העצום שלך, ולא תעשה השוואה או התייחסות לישראל , למעט, בסוף המאמר, הייתי כותבת רק שאלות פתוחות הרומזות על הדימיון והשונות, בקהלים, בהיסטוריה  במנהיגים בעבר ובהווה, ממש בפיסקה אחת בסוף, ואז מפנה לספר שלך...

אני אופטימית למרות הכל,  ואחרי הכל,  ואקבל כל דבר שיקרה בסוף כמתנה לחיים.

שולחת לך שיר שאני אוהבת ושומעת לאחרונה :

<https://youtu.be/S-fs6VBPTxc>

שיהיה לרותי ולך, חג שמח והמשך בריאות טובה ושתדעו רק שמחות במשפחתכם המקסימה.

אוהבת

אימייל לחבר מה- 28.4.19

אנו מקטרים ומקטרים והמצב הולך ומקצין כפי שהראית בסרטון הנורא ששלחת. אנו משלמים להם בשביל שהם ישנאו אותנו, נותנים להם קיצבאות ביטוח לאומי כדי שיעשו ילדים ויהפכו אותנו לעם של עבדים ששומרים עליהם בצבא ועובדים כדי שמהמיסים שלנו הם יוכלו להתבטל ולהקדיש את זמנם ללימוד תורה על חשבוננו. גם דופקים אותנו, גם מכים אותנו וגם לוקחים את הכסף.

זה חייב להיפסק על ידי הקמת רפובליקה שניה כפי שהתוויתי בספרי ואני שולח לך לוטה את אחד הפרקים על האינטגרציה של החרדים. קרא את זה, זה לא ארוך, כי הבעיה הכי אקוטית שלנו היא לא השחיתות (ואת זה אומר לך ד"ר לאתיקה), לא החמאס והחיזבאלה, אפילו לא זיהום האוויר במפרץ חיפה. אם לא תתבצע אינטגרציה של החרדים זה יביא את הקץ למדינת ישראל באופן מיידי!

אני מקווה שאתה כמו כמה חברים שלי שרואים את המצב נכוחה תהיו מוכנים לקחת את גורלנו בידינו ולשנות מהיסוד ובצורה דמוקרטית את הכיוון במדינה הזאת, אבל לא בדרכים המקובלות שלא מביאות אותנו לשום מקום כפי שראינו בבחירות האחרונות. לא הייתי לוקח את היוזמה אלמלי הייתי משוכנע שזה לטובת החרדים (וגם הערבים שגם הם צריכים לעבור אינטגרציה), אך בניגוד למנהיגים המתלהמים שלהם. החרדים רוצים להשתלב ואנו צריכים לספק להם את הדרך איך לעשות זאת בצורה מכובדת מבלי שיוותרו על הדת וכפי שהם עושים בכל שאר מדינות העולם.

אתה רשאי להפיץ מייל זה לכל חבריך. בידידות,

אימייל של חברה של רותי אשתי מה- 1.5.19

הי רותי,

קראתי את התמצית , מאוד מעניין ומזדהה מאוד עם התפישה.

1. האם אפשר לפרסם בפייסבוק ?

2. האם קורי מוכן להגיע להרצות בחוגי בית?

 הנושא חשוב ובוער בעצמותינו.

תשובה שלי למייל זה באותו היום

... אני שמח שהתמצית מעניינת אותך. היא מופיעה באתר שלי בדף ראשון ב- [***ArticleHe,***](https://www.news1.co.il/ArticlePrintVersion.aspx?docId=130232&subjectID=3) בצמוד לקישור לספר. גם המאמר החדש מופיע באתר שלי ב- HEBREW/ARTICLES ב- [***I***](http://www.businessethicscory.com/newbookjewishpeoplevers3.docx)[***srael's Second Republic versus France's Fifth Republic***](http://www.businessethicscory.com/franceisraelrev2.docx) . אם את עסוקה אני ממליץ לך לקרוא לפחות את המאמר על שילוב החרדים שהוא בן 2 עמודים ומופיע גם באתר שלי ב- HEBREWARTICLES -  [***Haredim Integration***](http://www.businessethicscory.com/newbookintegrationofharedimvers4.docx). כל הקישורים הם באנגלית גם למאמרים בעברית כי האתר שלי נבנה בעיקר על אתיקה בעסקים לעולם הרחב בחברה אמריקאית לאתרים.

את יכולה לפרסם בפייסבוק כל מה שתרצי תוך ציון שמי ושם הספר או המאמר ויכולה כמובן להפנות אותם לאתר שלי או של אוניברסיטת חיפה שם ניתן להוריד חינם אין כסף את כל החומר. אני לא נותן חוגי בית כי התחרשתי לפני חמש שנים (גם זו לטובה - כי זה איפשר לי לכתוב מאז למעלה מעשרה ספרים בנושאים הכי אקוטיים..) והפסקתי להרצות באוניברסיטה או בכל מסגרת אחרת. אבל אם יהיה מישהו שיהיה מוכן לקחת על עצמו "להפיץ את החזון" אוכל לשתף איתו פעולה ולקבל אותו בביתי על מנת להתוות את הדרך הכי יעילה לעשות זאת בעיקר עבור הקהל הצעיר שלנו.

יש כיום כמה עשרות אנשים שקראו חלקים ניכרים מהספר ואפילו תריסר צדיקים שקראו את כל הספר על 1500 העמודים שלו בעברית ובאנגלית. את מוזמנת לקרוא את תוכן העניינים ולקרוא את אותם הפרקים המעניינים אותך. יש מאמרים ופרקים קצרים של דף אחד, שניים או שלושה, מאמרים ארוכים יותר של עשרה עמודים ומסות של עשרות עמודים. אבל יש גם קורספונדנציה מאוד מעניינת ואינטנסיבית עם יהושע סובול, אריה אבנרי ואחרים, פרקים מרומנים ואף מחזות שלמים של מיטב הסופרים - הכל בנושאים הנסקרים בספר וברשותם. אם תתחילי - תתמכרי לזה...

הבעיה העיקרית היא שמוטת הקשב של הישראלי הממוצע היא לא יותר משש דקות ואיך יוכלו לקרוא מסה של עשרים עמודים על גזענות למשל. פרט לזאת רוב רובו של העם מקובע בקונצפציות בגלל שעושים לו שטיפת מוח, הוא מורגל לתוכניות ריאליטי מנוונות וקורא עיתונים כמו הארץ או ישראל היום שיש להם אג'נדה אחת שאין בילתה. היונים לא יאהבו את הביקורת הקשה שלי על כמה מאנשי הרוח שלהם, הליכודניקים לא יאהבו את הביקורת החריפה שלי על נתניהו, רבים לא איכפת להם שישראל מושחתת, והרוב לא רואים את האייסברג שעומד מולנו וסבורים שהכל טוב.

אימייל לידידה מה- 8.5.19

יקירתי, היום סיימתי לשמוע ולראות את חמסה חמסה, את חמשת הקונצ'רטי של בטהובן לקראת המופע בחודש הבא. האמת שהייתי מעדיף שהיא תנגן את 3, 4, 5, אבל אי אפשר להשיג הכל בחיים. אז הסתפקתי בחזרה גנרלית עם 5 ביצועים מרהיבים של ברנבוים, רובינשטיין, ארגריך, מיצוקו אושידה (ראית אותה פעם? היא מדהימה) ולקינוח בקיסר עשיתי תחרות. שמעתי את הצלילים הראשונים של 10 ביצועים של מיטב הפסנתרנים ובסוף בחרתי את גלן גולד שאותו שמעתי עד הסוף. בתום שיעורי הבית חזרתי למסלול ואני רואה עכשיו שוב פעם מוצרט. שלך, קורי

אימייל שלי לחבר צרפתי ב- 17.5.19

Merci mon cher. Nous avons quitté l'Égypte en 1953 car mon père a senti les événements après l'incendie du Caire en janvier 1952 - qui m'a traumatisé car les shababs ont presque incendiés notre immeuble - et la révolution de juillet 1952. Il a pu transférer en Israel le peu de biens et d'argent que nous avions et c'est pourquoi on n'a pas souffert de vivre dans des tentes comme les nouveaux immigrants qui sont arrivés sans rien du tout. Je n'ai pas de complexes avec l'Égypte et je ne compte jamais la visiter. Mes tous mes compatriotes écrivent des livres sentimentaux pour leur pays qui n'existe plus. Le Caire était une ville européenne avec un million d'européens qui vivaient au centre alors que les arabes vivaient dans les banlieues. Je suis donc né en Europe avec une langue maternelle européenne et n'avait rien de commun avec les égyptiens arabes. Comme d'ailleurs mon père né a Smyrne qui avait une majorité européenne de grecs, arméniens et juifs sépharades/espagnols. C'a ne veut pas dire que j'admire les européens et me sens supérieur aux arabes ou au turcs. Les européens ont commis les pires atrocités - l'holocauste, les pogromes, l'antisémitisme et les croisades, alors que les arabes et les turcs ont accueillis souvent (a part lorsque les fondamentalistes étaient au pouvoir) les juifs avec bienveillance et les juifs ont contribué beaucoup a leur économie et culture. Comme d'ailleurs ils ont contribué aux européens beaucoup plus que les musulmans en Europe qui souvent ne veulent même pas s'intégré. Amitiés, Jacques

אימייל לידידה מה- 27.5.19

יקירתי,

מעוללות היום: היום התחשק לי לשמוע את אאידה ולא היה ביצוע אופטימלי, אז בצוק העיתים התפשרתי על ביצוע בינוני בסקאלה כשזובין מהטה מיודענו שנראה מאוד עייף מנצח. הבעיה הייתה שהחלק הראשון היה עם כתוביות והחלק השני להפתעתי הרבה ולהפתעת הגולשים האחרים היה בלי כתוביות. טוב, אם כבר אז כבר, עברתי לביצוע הרבה יותר טוב עם האופרה של סאן פרנסיסקו בביצוע פברוטי וזמרות מעולות אחרות שאת בטח מכירה אך בלי כתוביות. ומה עושה יהודי שממציא לו פטנטים - הורדתי את הליברטו מהאינטרנט ועקבתי אחרי העלילה עם הליברטו האיטלקי שאני כמובן מבין היטב. זה היה שווה את המעבר מה עוד שחזרתי אחורה ושמעתי את מרש הניצחון שהיה כאן יותר ספקטקולרי. רק אני לא מקנא במיטת האהבים של פברוטי ואאידה...

בתום אאידה הופיע לי דווקא להמשיך ולצפות בכל שלושת השירים שהגיעו למקומות הראשונים באירוויזיון משנת 1956 ועד היום. זה היה משעשע למדי כי עד שנות השמונים כולם דמו זה לזה בסגנון הפופ הקל ומאז ועד היום כולם דומים זה לזה בסגנון הראוותני ובאנגלית, כך שאין הבדל בין אזרבייג'אן לשוודיה ([קישור](https://www.youtube.com/watch?v=_fLxJhT7xes)). וזה כבר הוביל אותי לשירים שזכו במקומות האחרונים ולא היה שום הבדל ברמת השירים - להבדיל מהשיר הנפלא של דומניקו מודוניו - DIO COME TI AMO שהוא שיר האהבה האולטימטיבי שזכה במקום האחרון... החתך המעניין ביותר היה המיקום של כל הארצות ולפיו התברר לי שרק שלוש מדינות מעולם לא השתתפו - ברית המועצות, ליכטנשטיין והותיקאן. לעומתן השתתפו שלוש מדינות לא אירופאיות כמו ישראל, אוסטרליה ומרוקו.

וכך עבר עוד יום. בזמן שנותר עד לשובה של רותי מתל אביב אני ממשיך לקרוא בביוגרפיה של מרסל פניול, אחרי שסיימתי לקרוא לפני כמה ימים את פליקס קרול של תומס מאן. אני ממשיך ללכת לארבע הרצאות בשבוע בטיקוטין ובשנה הבאה תהיה חגיגה כשיתווספו הרצאות במדע, תיאטרון, שאנסונים, אבל מיקי המנהלת האמנותית עוד לא הצליחה לארגן לי הרצאות בפולקלור לאדינו לאזן את הסדרה המצוינת על תרבות היידיש עם יושקובסקי שמדי שנה אני שומע כמחציתה, לא צריך להגזים זה בכל זאת לא סדרת ההרצאות של נינו אבסדזה על רוסיה או של יריב פלד על המזרח התיכון, של דוד איבגי על מוזיאונים ויצירות מופת או של גליה דור על המזרח הרחוק. בשבת ראינו סרט טוב - מלחמה פרטית, לא לבעלי לב חלש, ואנו מתכוננים לבחירות הבאות...

הרבה אהבה ובריאות,

תשובה של הידידה באותו היום

איך אפשר בכלל, קורי היקר, לעמוד על ידך מבחינת רוחב יריעת תאבונך האינטלקטואלי? יכולתך האינסופית לספוג עוד ועוד חוויות תרבותיות ולספוח עוד ועוד יידע היא חד פעמית. אתה באמת משכמך ומעלה וזה תענוג גדול לקרוא את תיאוריך ו״להתקנא״ בל אבל מכל הלב לפרגן. תהיה בריא ותמשיך לשתף. לעונג ולכבוד הוא לי.

בתל אביב ״מתחולל״ כעת פסטיבל דוקאביב וראינו במסגרתו מספר סרטים מענגים ביותר (״נורייב״, ״החיים הסודיים של שייקה אופיר״, ״יוקו ולנון״) ואחד, שאותי אישית הלהיב הרבה פחות, שעניינו ״מריאן - המוזה של לאונרד כהן״, שכן היה לי מאד קשה להתחבר לעובדה הביוגראפית שלא היתה ידועה לי במלוא היקפה והיא כמות ועומק ״שותפות״ הסמים ביצירתיות וביצירה שלו. היו רגעים נוגעים בסרט אבל רוב הזמן חשתי דחייה מקידוש ומפולחן האהבה החופשית והנישואין הפתוחים, שאיפיינו את התקופה ושהיתה להם השלכה הרסנית חסרת רחם על הילדים בני אותו דור (אשפוזים פסיכיאטרים והתאבדויות).

לילה טוב והמון בריאות לך ולשלך.

ותשובה שלי לידידה ב- 28.5.19

תודה לך על המחמאות שבהחלט לא מגיעות לי כי קטונתי לעומת אינטלקטואלים אמיתיים שנוסעים עד קצווי ארץ לראות פסטיבל מרגש או לשמוע כנר אהוב. אני כולו יושב לי בכורסא שומע דרך האוזניות של החרשים איזה ביצוע ענתיקה ועושה הפסקות לוגיסטיות לארוחות ועוד עיסוקים של זקנים טרחנים. בכל חיי ראיתי אולי עשרות בודדות של אופרות בהופעה חיה, בגלל בעיות זמינות ותקציב, והייתי מנוי רק לתזמורת הסימפונית חיפה לפני שהתחרשתי. אני אפילו לא יודע לקרוא תווים ולא הבנתי שמדונה זייפה, למרות שנחרדתי מההופעה שלה, היא לא מדונה רק הוילדע חייע...

מה שמדאיג אותי הרבה יותר היום זאת ההשתלחות של נתניהו או עושי דבריו כפי שפורסם אתמול בלילה ב- YNET "דובר הליכוד הודיע לחברי הכנסת ולשרי המפלגה כי "לאחר הערכת מצב מחודשת - אש חופשית נגד ליברמן". לדעתי, זאת הסתה לרצח יותר גרועה מהפולסא דנורא נגד רבין כי במקרה ההוא עשו זאת רבנים חשוכים ולא זכור לי שראשי הליכוד הסיתו באופן ישיר לרצח של רבין, אבל גם אם מישהו הבין זאת כך היו אלה אנשי אופוזיציה בשעה שהפעם זה השלטון עצמו שמסית לרצח. לא אתפלא אם איזה חמום מוח יבין את המסר כלשונו וירצח את ליברמן.

בכלל, תרבות הדיבור הדרדרה בצורה קיצונית, גם מימין וגם משמאל, אבל לא זכור לי אף התקפה כל כך בוטה ומפורשת מצד השלטון. אפילו ארדואן לא רוצח את המתנגדים שלו ורק כולא אותם ולא זכור לי שהוא הטיף לרצח. כיוון שליברמן כבר לא שר אין עליו כנראה הגנה של השב"כ והוא אולי לא חושד בכיוון כי הוא או אנשיו התלוצצו ואמרו "במקום להורות על אש חופשית נגד חמאס, נתניהו מורה על אש חופשית נגד ליברמן". לא קראתי בעיתונות ובמדיה שמישהו ראה בכך הסתה לרצח כמוני והלוואי ואתבדה, אך תמיד יש משוגע תורן שיחשוב כי זה מה שרוצה ביבי.

אימייל לנחום ברנע מידיעות אחרונות מה- 31.5.19

נחום שלום רב,

קראתי בענין רב את מאמרך בידיעות של היום ואני מזדהה מאוד עם תוכנו. אך אני לא נתפש ליאוש ונקטתי יוזמה פורצת דרך בחודש אוקטובר האחרון ובעקבות עידוד של חברים וקולגות רבים בישראל ובחו"ל פירסמתי ספר המאגד מאמרים ופרקי ספרים שכתבתי בשנים האחרונות יחד עם תובנות חדשות על הדרך להתמודד עם כשלי הדמוקרטיה הישראלית והכלכלה הניאו ליברלית בעולם שנקרא "הרפובליקה השניה של ישראל" ועורר הדים ותשבוחות של פרופסורים ידועי שם כהנרי קלוד דה בטיני, אנשי עסקים עתירי הישגים כמאיר חת וסופרים דגולים כיהושע סובול.

רק פתרון רדיקלי כהקמת רפובליקה שניה בישראל במתכונות הרפובליקה החמישית של דה גול בצרפת תפתור את בעיות הליבה של ישראל - יצירת אתוס משותף ל"ארבעת השבטים", האינטגרציה של החרדים והערבים, פתרון הסכסוך עם הפלשתינאים, וגישות חדשות מרחיקות לכת בתחום החינוך, הבריאות, הקיימות, המשפט, האתיקה והמלחמה בשחיתות, החברה ובעיקר הכלכלה, כדי להפוך את ישראל לאחת מעשר המדינות המובילות בעולם בתחום השגשוג הכלכלי והערכי המשולב עם רמת האתיקה, כפי שהוכחתי לראשונה בעולם שקיים מתאם מובהק ביניהם.

להלן קישור למאמר בעברית שפורסם על הספר באתר מחלקה ראשונה באוקטובר 2018, לספר בעברית ובאנגלית שפורסם באוקטובר 2018, קישורים לאתרים של אוניברסיטת חיפה ואינסאד שבהם ניתן לקרוא את הספר, ולתמצית באנגלית שפורסמה ב- 11.18:

[**Second Republic of Israel, Book - Hebrew,**](http://www.businessethicscory.com/secondrepublicofisraelbookrev7.pdf)[***English,***](http://www.businessethicscory.com/secondrepublicenglishvers7.pdf)[**INSEAD,**](https://www.insead.edu/alumni)[***U. Haifa,***](https://haifa-primo.hosted.exlibrisgroup.com/primo-explore/search?query=any,contains,%22%D7%99%D7%A2%D7%A7%D7%91%20%D7%A7%D7%95%D7%A8%D7%99%22&tab=default_tab&search_scope=books_and_more&vid=HAU&lang=iw_IL&offset=0)[**Summary*,***](http://www.businessethicscory.com/secondrepublicsummaryenglish.docx)[***ArticleHe***](https://www.news1.co.il/ArticlePrintVersion.aspx?docId=130232&subjectID=3)

שלחתי את הספר שפורסם כ- EBOOK לבני גנץ שקיבל יחד אתי את עיטור המופת של אומ"ץ בשנת 2015 אך לא זכיתי למענה וערב הבחירות אף שלחתי לו וליאיר לפיד, שהם כידוע עם רקע הונגרי, פתגם בהונגרית  ***Nesze semmi, fogd meg jól!*** שפירושו - "אם יש לך כלום תחזיק בזה חזק" והפצרתי בהם לוותר על הסכם הרוטציה שפוגם בסיכויים שלהם ולהרחיב את השורות לנשים מובילות מתחומים נוספים עם אג'נדה חברתית. וגם כיום אם הם יצרפו מנהיגות כאורלי לוי אבקסיס, שלי יחימוביץ', סתיו שפיר, מנהיגות חרדיות וערביות יש להם סיכוי לזכות בבחירות.

מה שמדאיג לא פחות זאת ההשתלחות של נתניהו או עושי דבריו כפי שפורסמה ב- YNET "דובר הליכוד הודיע לחברי הכנסת ולשרי המפלגה כי "לאחר הערכת מצב מחודשת - אש חופשית נגד ליברמן". עם פיזור הכנסת ביבי במו פיו השתלח כנגד ליברמן והטיל רק עליו את האשם בבחירות ובבזבוז של מיליארדים, תוך הרס הסיכוי של הימין להקים ממשלה יציבה. לדעתי, זאת הסתה לרצח יותר גרועה מהפולסא דנורא נגד רבין כי במקרה ההוא עשו זאת רבנים חשוכים ולא זכור לי שראשי הליכוד הסיתו באופן ישיר לרצח של רבין, למרות שבעקבות מותו הם הצליחו לזכות בבחירות וביבי נבחר בקדנציה הראשונה שלו. לא אתפלא אם איזה חמום מוח יבין את המסר כלשונו וירצח את ליברמן. זה עלול ל"סדר" את הבחירות לביבי ולהנציח את שלטון הימין בעתיד.

בכלל, תרבות הדיבור הדרדרה בצורה קיצונית, גם מימין וגם משמאל, אבל לא זכור לי אף התקפה כל כך בוטה ומפורשת מצד השלטון. אפילו ארדואן לא רוצח את המתנגדים שלו ורק כולא אותם ולא ידוע לי שהוא הטיף לרצח. כיוון שליברמן כבר לא שר אין עליו כנראה הגנה של השב"כ והוא אולי לא חושד בכיוון כי הוא או אנשיו התלוצצו ואמרו "במקום להורות על אש חופשית נגד חמאס, נתניהו מורה על אש חופשית נגד ליברמן". לא קראתי בעיתונות ובמדיה שמישהו ראה בכך הסתה לרצח כמוני והלוואי ואתבדה, אך תמיד יש משוגע תורן שיחשוב כי זה מה שרוצה ביבי.

ביבי מזכיר לי מאוד לאחרונה דמויות טרגיות כמו במחזות ריצ'רד השני והשלישי של שייקספיר - הוא היה מוכן למכור את הממלכה עבור סוס "טרויאני" ועכשיו הוא מתיר את דמו של ליברמן כמו קודמיו מלכי אנגליה, ושפוטים שלו עלולים להבין כי הוא רוצה בחיסול ליברמן. לפי הסקרים הראשונים ליברמן הוא זה שמאיים על שלטון ביבי והימין, אם כי אני אישית מאמין ואמרתי זאת מיד אחרי הבחירות שביבי לא ישרוד את השנה הקרובה בשלטון כי ההיבריס שלו הוא זה שיהיה בעוכריו ויש גבול עד כמה לוליין יכול לרמות את כולם כל הזמן, והעם או חבריו בליכוד בסוף יתעשתו.

אימייל מה- 1,2,3.6.19 על אפשרות הסבה של קולנוע רון בחיפה

זה רעיון אדיר אם תשפץ ותבנה באתר של קולנוע רון זה יהיה משום סגירת מעגל בין אבא שלך לבינך, פה ביקרה ילדותו בחרותו גמלה, כפי שכתב ביאליק.... גם תוכל סוף סוף לבנות מבנה ציבורי בחיפה ולא תצטרך להיטלטל עד עין גדי. מה עמדתה של קליש בנושא החייאת הדר - יהב השקיע רק בעיר. זה מה שהצלחתי למצוא על בתי הקולנוע בחיפה בכלל ועל קולנוע רון בפרט:

[קולנוע רון](https://www.google.co.il/maps/uv?hl=en&pb=!1s0x151dba4e445965b9:0x71b5e62af2a4dde2!2m22!2m2!1i80!2i80!3m1!2i20!16m16!1b1!2m2!1m1!1e1!2m2!1m1!1e3!2m2!1m1!1e5!2m2!1m1!1e4!2m2!1m1!1e6!3m1!7e115!4zL21hcHMvcGxhY2UvJUQ3JUE3JUQ3JTk1JUQ3JTlDJUQ3JUEwJUQ3JTk1JUQ3JUE)

[קולנוע רון - אדריכלים ושימור](https://www.globes.co.il/news/article.aspx?did=1001227153)

[משנת 2007 - ארכיטקט אייל מחפש חומר על קולנוע רון](http://www.archijob.co.il/archijob_forums/printmessage.asp?id=70899&Fnumber=1&SunId=0)

[קולנוע רון - פייסבוק](https://www.facebook.com/AbandonedbuildingsinHaifa/photos/a.604157066371741/620496418071139/?type=1&theater)

[עוד אתר](https://www.facebook.com/AbandonedbuildingsinHaifa/photos/%D7%A7%D7%95%D7%9C%D7%A0%D7%95%D7%A2-%D7%A8%D7%95%D7%9F-%D7%94%D7%93%D7%A8%D7%9E%D7%AA%D7%95%D7%9A-%D7%9E%D7%97%D7%A7%D7%A8%D7%95-%D7%A9%D7%9C-boaz-refaely-%D7%91%D7%A9%D7%A0%D7%AA-63-%D7%A0%D7%91%25D)

[בתי קולנוע בחיפה](https://sharonraz.wordpress.com/2007/08/21/%D7%A2%D7%95%D7%93-%D7%91%D7%AA%D7%99-%D7%A7%D7%95%D7%9C%D7%A0%D7%95%D7%A2-%D7%A0%D7%98%D7%95%D7%A9%D7%99%D7%9D-%D7%91%D7%97%D7%99%D7%A4%D7%94/)

[מאמר בהארץ](https://www.haaretz.co.il/gallery/architecture/1.1522744)

[רון ונוסטלגיה אונליין](http://www.nostal.co.il/Site.asp?table=Terms&option=single&serial=11397&subject=%E1%FA%E9%20%F7%E5%EC%F0%E5%F2%20%F9%E4%E9%E5%20-%20%E5%E0%E9%F0%ED)

[עוד נוסטלגיה](http://www.nostal.co.il/Site.asp?table=Terms&option=single&serial=12806&subject=%E1%FA%E9%20%F7%E5%EC%F0%E5%F2%20%F9%E4%E9%E5%20-%20%E5%E0%E9%F0%ED&portal=%E1%E9%E3%E5%F8%20%E5%F4%F0%E0%E9)

[על רכישת בתי קולנוע ישנים](https://www.themarker.com/realestate/1.2055814)

[תמונה של קולנוע רון](http://digitool.haifa.ac.il/R/?func=dbin-jump-full&object_id=156285&local_base=GEN01)

[תמונות של קולנוע רון ואחרים](https://www.google.co.il/search?q=%D7%A7%D7%95%D7%9C%D7%A0%D7%95%D7%A2+%D7%A8%D7%95%D7%9F+%D7%97%D7%99%D7%A4%D7%94&tbm=isch&source=hp&sa=X&ved=2ahUKEwiclJ3aucjiAhUJ6KQKHauEC_8Q7Al6BAgAEA8&biw=1230&bih=832)

[צ'אט על דירה מעל קולנוע רון](https://haipo.co.il/item/2254)

[תמונות ישנות על קולנוע רון](https://www.pinterest.com/pin/520306563170150766/)

[תמונות על קולנוע רון](https://foursquare.com/v/%D7%A7%D7%95%D7%9C%D7%A0%D7%95%D7%A2-%D7%A8%D7%95%D7%9F/5191050c498e2fe606e641ee)

[חומר נוסף על רון ואחרים](http://haifa-history.blogspot.com/2010/02/haifa-cinema-theatres-hotelsand-local.html)

בטיול שלנו לספרד לנו לילה במלון בסנטנדר הוטל קולוסיאום באמצע אי תנועה שהיה פעם בית קולנוע והוסב למלון. זה היה מאוד מיוחד - להלן [קישור](https://www.hoteles-silken.com/en/hotel-coliseum-santander/)

חשבתי רבות על פרויקט רון. להלן התובנות שלי: הרעיון של אמא לעשות מזה משהו דמוי קובנט גרדן בלונדון הוא מעולה, מה עוד שמחנה יהודה בירושלים, פלורנטין בתל אביב ולה האל בפריז הופכים לאיזורי יוקרה והתחדשות אורבנית וקולנוע רון הוא ממש סמוך לשוק תלפיות. רעיון אחר הוא מלון דמוי קולנוע כמו ששלחתי לך קישור למלון ששהינו בו בסנטנדר בספרד. האמת שחוץ מהגימיק המלון לא היה משהו ולכן צריך לצקת בו תוכן קולנועי, של שוק או אחר. אפשר גם לעשות במלון אולם בן 50, 100 או 200 מקומות שיציג סרטי איכות, הצגות יחיד, רסיטלים, הרצאות.

האיזור הוא בעל תכונות מאתגרות של אוכלוסיה: חרדים ליטאים וחסידים, חרדים מזרחיים, כיפות סרוגות, אזרחים ותיקים אשכנזים וספרדים, עולים לשעבר מברית המועצות, צעירים סטלנים, זוגות צעירים שידם אינה משגת לגור באיזורים יותר יוקרתיים, ערבים, סטודנטים, אמנים וכדומה. איזה מבנה יתן ביטוי לכולם? מרכז קהילתי, שלוחה של האוניברסיטה לסוציולוגיה, חוג לקולנוע, חוג לאומנות, חוג לתיאטרון בסמוך לתיאטרון העירוני הקרוב, שלוחה של הטכניון לאיכות הסביבה (נוף למפרץ...), בית אבות, בנין מגורים, אכסניית נוער, מלון בוטיק, קונסוליה, בית צליינים...

האמת שבזכות אסתר אטאס, זכר צדיקה לברכה, שהתפללתי לזכרה תהיה מנוחתה עדן, בא לי רעיון שהוא אולי הכי טוב מכל מה שהבאתי בפניך. ניתן להקים ישיבה/אולפנה לחרדים/יות מתקדמים שרוצים ללמוד לימודי ליבה, מדעים וקיימות, אנגלית ומתימטיקה. המגרש מאוד זול, תמצא בקרב מכריך ומכרי החבר שלך מארסוף תורמים שיהיו מוכנים לתרום למטרה נעלה ומתקדמת זאת. הבעיה היא בחסידים, בליטאים ובש"סניקים שמעוניינים לשמור על צאן מרעיתם כבורים ועמי ארצות שמעולם לא יוכלו להתפרנס ולתרום למדינה וכל חייהם יהיו תלויים בחסדי האדמו"רים. אבל אני שומע על רוחות חדשות המנשבות גם בתחום זה. אני עצמי זכיתי ללמד כמה חרדים וחרדיות מקסימים ומתקדמים ואולי יהיה גם רבי או חצר על פי מסכת בבא קמא/קיימות שילך על הרעיון. לחילופין, תוכל להקים בית כנסת, פנימיה לבנים או לבנות, סמינר, אוניברסיטה חרדית או כל מבנה ציבורי אחר שיהיה חרדי אבל לפחות אקולוגי אם לא בלימודים אז בהקמה ובתפעול המבנה ב"ה.

אימייל אחד, של יהודה כהנא, מתוך רבים לכבוד יום ההולדת שלי ה- 75 ב- 5.6.75

יצא לך יום הולדת משמעותי עם חג סיום הראמאדן... כנראה נגמרו ימי הסבל ומתחילים שוב ימים טובים.

אנחנו חוגגים בדיוק חתונת זהב. בילינו בשיט מברצלונה.

 רבקה ואני מאחלים לך יום הולדת נהדר. בריאות טובה והרבה נחת.

 אולי מישהו יקרא את הספר ויפיק מסקנות לגבי שצריך סוף סוף גם לצאת במהפך מנהיגותי?

תשובה שלי לאימייל זה עם שובי מחו"ל ב- 12.6.19

יהודה ורבקה היקרים,

היינו בחו"ל וחזרנו הבוקר. תודה רבה על הברכות ושפע איחולים גם לכם לחתונת הזהב. אנחנו נחגוג  את חתונת הזהב שלנו הקיץ בטיול לאוסטריה. הלוואי שיתחילו ימים טובים עבור כולנו, המדינה והאקולוגיה. שמת לב שיום כדור הארץ חל ביום ההולדת שלי וגם ה- DDAY ואפילו יום פרוץ מלחמת ששת הימים. חוץ מזה שני הכלכלנים המובילים אדם סמית וקיינס נולדו גם באותו היום. ...  תוצאות הבחירות והבחירות החוזרות רק ממחישות שצריך רפובליקה שניה עם אינטגרציה של החרדים וכו'..

כל טוב,

קורי

אימייל לידידה מה- 13.6.19

יקירתי, ... יחד עם זאת אני מסתייג מהפונדמנטליזם והשיסוי ההדדי של השמאל, הימין, החרדים והערבים. כמו שאל אקצה לא בסכנה כך גם בית המשפט העליון לא בסכנה, לימוד התורה לא בסכנה ולא רוצים להפיל ראש ממשלה מכהן בצורה לא דמוקרטית. כולם נתפשים לסיסמאות פשטניות כמו שתי מדינות לשני עמים, משבר הדמוקרטיה כאשר תחת שלטון השמאל של מפא"י ואפילו בימי רבין היא הייתה הרבה יותר בסכנה ולא צריך להרחיב בדיבור באיזו צורה אושרו הסכמי אוסלו על ידי מתן שוחד לשלושה מושחתים שנבחרו על הטיקט של רפול ושיחדו אותם לערוק לרבין ועד היום אנו סובלים מאוסלו. שתי מדינות לשני עמים היא פאטה מורגאנה ועל כך כתבתי מאות עמודים בספר שלי אבל לא ניתן לצמצם את זה לסיסמא חסרת תוכן. גם אני בעד שתי מדינות לשני עמים אם כבר - מדינה ירדנית פלשתינאית עם ירדן, הערבים בגדה ורצועת עזה ומדינה יהודית עם ישראל והמתנחלים שהם לא קלגסים אלא ברובם חלוצים ששבו לארץ אבות ומגנים על המדינה, משרתים בצה"ל, כאשר יש פיקוח בטחוני משותף על הבטחון בגדה וסיכול פעולות טרור. אין מקום לארבע מדינות פלשתינאיות פה.

השמאל לא רואה שהצרה הגדולה ביותר לישראל היא בחוסר האינטגרציה של החרדים והערבים ופיצול האתוס המשותף לארבעה שבטים. צריך להקים מערכת חינוך אחידה חילונית כמו בצרפת, במדינה של הלאום היהודי וכל אזרחיה, לכל הזרמים שילמדו בה משמונה עד חמש לימודי ליבה, תנ"ך, תלמוד כמו בבתי הספר החילונים, ערבית, עברית ואנגלית ברמה של שפות אם, ולימודי יסוד בנצרות ובאסלאם אבל בטח לא בכמות של לימודי היהדות כי אנחנו קודם כל מדינה של הלאום היהודי עם זכויות שוות לכל האזרחים אך זכויות לאומיות רק לעם היהודי. ומי שמגדיר את עצמו פלשתינאי ולא רוצה לחיות במדינה של הלאום היהודי יכול להגר או להסתגל, כמו שהמוסלמים בצרפת חיים במדינה של הלאום הצרפתי. וכולם אבל כולם צריכים לשרת שלוש שנים בצבא או בשירות לאומי בשביל לקבל זכויות - גברים ונשים, יהודים וערבים, חרדים וחילונים. צריך להעלות את גיל הנישואים לגיל 21 אחרי השירות הלאומי, הקצבות ילדים רק לארבעה ילדים וכו'.

מי היה קודם בארץ הזאת לא רלבנטי ואם כבר אנחנו היינו פה הרבה לפני הפלשתינאים שברובם הם מהגרים שבאו בעקבות השגשוג שהביאו היהודים. כי הפלשתינאים פתחו במלחמת השמד בשנים 1947 ו- 1967 במטרה לחסל את כל היהודים כשהם לא הצליחו לחסל אותנו בברית שכרתו עם היטלר כמה שנים קודם ועכשיו בוכים בכי תמרורים על הנכבא והנכסא ועוד רוצים שנלמד את זה בבתי הספר שלנו כמו את השירים האנטרופופאג'ים של אוכל האדם המשורר הלאומי שלהם. על כל זה כתבתי בצורה מאוזנת, וכמובן על השחיתויות של ביבי אבל גם על כל פשעי השמאל מקום המדינה ועד היום, הגזענות הנוראה של כמה מראשיה ומהאבות הרוחניים שלה, דברי הבלע של גרוסמן ודברי השטות של המועמד הנצחי לפרס נובל. אני מודאג מנהיית העם אחרי ביבי אבל לא חושב שחצי מהעם הם נאנדרטלים וכל החוכמה ניתנה לקומץ הולך ונעלם של שמאל סהרורי ששם את האינטרסים של הערבים מעל לאלה של היהודים, שמשווה נטיות ארדואניות של ביבי להיטלריזם וקורא לכל מי שלא חושב כמוהם אנטי דמוקרטי, פשיסטי וניאו נאצי. וכמובן אני מתייחס בספר לדברי הבלע של המורה הגרוע ביותר שלי באניברסיטה שטרנהל שלא למד דבר. כולם נעשו קיצונים ואילו אני דוגל בתיאוריה האריסטוטלינית של הליכה בדרך הביניים כשאני מבסס כל מילה שלי בצורה נרחבת אך רק 12 איש קראו את ספרי במלואו ואת קראת חלקים רבים ממנו.

אם בתך תקרא את ספרי או את חלקו ותרצה לשוחח איתי עליו ועל הרעיונות שלה אשמח, ואני מקווה שהיא לא כשמאלנים שאני מכיר שמוכנים לשמוע רק את עצמם וכל השאר אפסים. כל טוב, קורי

תשובת הידידה באותו היום

בלי שום קשר למאמר אני מאד אוהבת לקרוא את מה שאתה כותב.לא תמיד מסכימה...לדעתי הקצנת קצת את הדברים...תקרא שוב את מה ... כתבה...שומעת עליך הרבה מאיתנו. נכנסה גם לגוגל וקראה חלק מהמאמרים שלך.הבעיה היא הזמן מאד מאד עסוקה.במיוחד בסוף שנת הלימודים.יהיה לנו הרבה זמן לדבר בספטמבר...שבת שלום

תשובה שלי ב- 14.6.19

תעשי לי טובה ותשלחי לי את המאמר בצרופה למייל כי קשה לי לקרוא בסלולרי הקטן. כל מה שכותבים בקצרה יוצא בהכרח מוקצן כי הוא לא מבוסס, בספר כתבתי בטון הנכון כי יש מקום לכל ההסתייגויות. אם אני כותב למשל על "דברי השטות של עמוס עוז" אני לא מתכוון שכל מה שהוא אומר זה שטויות. בספר אם תקראי תראי מסה שלמה על הגותו המדינית המבוססת על זה שהסכסוך שלנו עם הפלשתינאים הוא סכסוך על נדל"ן וזה כמובן שטויות כפי שהמציאות מוכיחה בעזה וברשות. אבל בשביל לבסס את זה צריך עשרה עמודים ופה אמרתי רק מילה. כנ"ל לגבי "דברי הבלע של גרוסמן". בספר פירטתי על פני עשרים עמודים והזמתי אחת לאחת את כל הטענות שלו כפי שהשמיע אותן בנאום שלו בערב יום הזיכרון אשתקד. אבל בספר הייתי עדין ולא הזכרתי את שמו. כנ"ל לגבי שטרנהל, הסכסוך, האינטגרציה של החרדים והערבים וכל הדברים האחרים שאני כותב על פני עשרות עמודים בספר. בנאומים ובמאמרים אני הרבה יותר שקול וזהיר. אבל אין מחלוקת שלא ניתן להתגבר עליה באהבה. אני מכיר זוג שהיא מצביעה עבור הרשימה המשותפת והוא ימני קיצוני וחיים בשלום, גם שרנסקי ואשתו חיים בשלום.

תשובה שלי ב- 14.6.19 לאחר קריאת המאמר

תודה לך על המחמאות בדבר החוכמה שלי .... קראתי בעיון רב את הראיון עם בתך ... ותאמיני לי שיש לי דיעות קדומות חיוביות עלייך, על ... ועל ילדייך. אבל כמעט ולא יכולתי למצוא נקודת אור אחת, למעט הסיכון שהיא רואה בסמרטפונים. איני מסכים כמעט עם שום דבר מכל מה שהיא אומרת ואין לי ספק שאם המהפכה שהיא מתכננת תתבצע יצא לנו דור של תל אביבים עוד יותר בורים ועוד יותר מנוכרים מכיום. וזה לא שלא הקדשתי המון מחשבה לנושאי חינוך. אם הצלחתי בחיים זה למרות מערכת החינוך ולא בגללה. למדתי בבתי ספר איומים למעט הליסה במצרים שהיה חלק ממערכת החינוך הצרפתית ושנתיים בתיכון בכפר אתא שהיו סבירות. כל השאר היה סיוט, בורות וסבל עם כמה הבזקים חיוביים בכלל ומספר מועט ביותר של מורים טובים. רותי לימדה בכל חייה וחוויתי יחד איתה את סיבלה. שלחתי את שלושת הילדים לריאלי והם קיבלו חינוך לעילא שעזר להם בחייהם.

אני עצמי לימדתי עשר שנים בעיקר באוניברסיטת חיפה, אך גם באוניברסיטת תל אביב, בטכניון, באינסאד, 17 מחזורים של האקדמיה הימית ובכמה מכללות. יצאתי המרצה המצטיין של כל האוניברסיטה בחיפה עם ציון 5 מתוך 5 כשמרבית המשובים שקיבלתי מהסטודנטים היו קרובים לכך והכי גבוהים. לימדתי בשיטות לא קונבנציונליות, עם מחזות, סרטים, רומנים, סרטים דוקומנטריים, עם דינמיקה קבוצתית, עם משחקי תפקידים. הסטודנטים שלי קיבלו קודם כל חינוך לערכים, השכלה כללית וחוויה שהם זוכרים אותה לכל חייהם ומודים לי על כך עד היום. השיטה שתיושם בתל אביב תביא לאנרכיה ולבורות, כי חייבים לתת ציונים, לעשות מבחנים, שיעורי בית, ללמוד בעל פה, אבל בד בבד צריכים לפתח חשיבה ביקורתית, מחשבה עצמאית, יכולת לימוד, חוויה בחינוך, אחד לא סותר את השני, צריך לשלב הכל. ששירלי תקרא את המסה שלי על חינוך - רק 3 עמודים, את חזון האתוס שלי, האינטגרציה של החרדים והערבים - רק עמודים בודדים.

הרעיון לתת לילדים את שלום לקנאים של עמוס עוז במקום את אלטנוילנד ומדינת היהודים הוא רעיון פוסט ציוני, זורע מחלוקת ומעודד רדידות, כי לא ניתן להשוות כלל את הרדידות והשטחיות של עמוס עוז שגדולי השמאלנים מודים בכך לעומק המחשבה והחזון של הרצל. קראתי כמה פעמים את ספריו של הרצל ואני כרגע מסיים לקרוא את אלטנוילנד בפעם המי יודע כמה בלאדינו בכתב רש"י ששירלי מוזמנת לראות בספרייתי. לא רק שמבחינה ספרותית זה ציון שניים לעומת תשע לעוז לעומת הרצל, אלא היא גם תהפוך את הילדים לחסרי חזון, לפונדמנטליסטים כמו עוז שהיה הכי קנאי בדיעותיו לא פחות מהחרד"לניקים הכי קיצוניים והטיף לדרך שהיתה מביאה לקץ המדינה היהודית ותודה לאל שכיום רק מתי מעט דבקים בה. מתן הספר יביא להשפעה הפוכה ויגביר את המצביעים לליכוד, למרות שאני מתנגד לדרכם לא פחות מאשר לשלום עכשיו. אני מטיף לדרך בדיוק הפוכה מזאת של ... גם בסגנון וגם במהות ותוך שעה שעתיים היא תרד לעומקה ורוחבה.

תשובה של הידידה ב- 14.6.19

אם יש לך דה מרקר יש כתבה של שלושה עמודים על ...  ושוב גם אני לא מסכימה איתה בכל.. בראיון אין את היכולת להרחיב כמו בספר.מדי פעם קוראת את ספרך.מאד אוהבת את צורת הכתיבה שלך.מבחינתי אתה האדם החכם ביותר שאני מכירה..  מכינה את הרקע לטיול.  אני בנסיעה.אם אצליח אשלח לך.נשיקות

אימייל לזוג חברים גרמנים ב- 16.6.19

On my 75th birthday we met in a cruise on the Rhine a very nice family with the grandmother having her 82nd birthday and befriended them. We sang together the German folk song Muss i denn (link [***& Muss i denn with friends***](http://www.businessethicscory.com/Singing_Muss_i_denn.mp4) ). It is now on my website, waiting for our next trip to the Danube with Edelweiss... Of course it does not compare to the classic performance of [Nana Mouskouri](https://www.youtube.com/watch?v=4fnT8OhL7yI), [Heimat](https://www.youtube.com/watch?v=X7vYKkpnhbA), [Elvis Presley](https://www.youtube.com/watch?v=YgqF3pgA4oc), [Marlene Dietrich](https://www.youtube.com/watch?v=Nfr5tDhj5nA), [Basel Tattoo](https://www.youtube.com/watch?v=B4sfxta4jFg), and many others, but I remember it from the time that I studied German at the Hebrew University of Jerusalem when I was 18, and I even included it on my biography in the German chapter (herebelow from page 408), all on my website, with links to literature, films, plays, poetry & songs of all the languages that I have learned.

If at the advanced age of 75 we can travel, meet new people & remember folk songs that I learned 60 years ago, there is still hope to overcome all problems.

And one of the loveliest folk songs that even Elvis Presley sung when he was in Germany, a song of longing, the departure of the beloved, who will come back and wed his sweetheart.

[Muss i denn, muss i denn zum Stadtele hinaus, Stadtele hinaus, Und du mein Schatz bleibst hier](https://www.youtube.com/watch?v=loj7IynAQA0)?

|  |  |  |
| --- | --- | --- |
| 1. Muß i' denn, muß i' dennZum Städtele hinaus,Städtele hinausUnd du mein Schatz bleibst hierWenn i' komm', wenn i' komm',Wenn i' wiederum, wiederum komm',Kehr i' ei' mei' Schatz bei dir|: Kann i' glei' net allweil bei dir sei'   Han' i' doch mei' Freud' an dir   Wenn i' komm', wenn i' komm',   Wenn i' wiederum, wiederum komm',   Kehr' i' ei' mei' Schatz bei dir.  |  | 1. Got to go, got to go,Got to leave this town,Leave this townAnd you, my dear, stay here.When I'm back, when I'm backWhen I'm back again, back again,On your doorstep I'll appear.|: Tho' I can't be with you all the time   My thoughts are with you, my dear   When I'm back, when I'm back   When I'm back again, back again,   On your doorstep I'll appear.   |

תכתובת עם מנהלת מחלקת אירועים ותוכן במוזיאון טיקוטין על ההרצאות שאני שומע השנה – 14-18.6.19

... היקרה שלום,

חזרתי בשלום מחו"ל ולא פעם אמרתי לחברים מההרצאות בטיקוטין שהייתי מעדיף להיות בהרצאה מאשר בטיול מתיש לגרמניה עם נסיעות ארוכות, מלונות וטיסות לא נוחים ואוכל גרוע, הסברים ברמה נמוכה, אתרים משעממים, ורגעי חוויה מועטים בהרבה מרגעי הסבל. כמה כיף לשבת באולם ממוזג ולשמוע על מסעות בג'ונגל או בחבש בלי עקיצות יתושים וכאבי בטן מהמים המזוהמים.

לקחתי את החוברת ואני עכשיו משלים את הפאזל של 4 הרצאות בשבוע על פני 12 חודש עם ההזמנות המתאימות. עשית בהחלט תוכנית נהדרת, הטובה ביותר שהייתי בה. אני מקווה שכל החדשים יהיו לא פחות טובים מהישנים ולמעשה פרט לבאר שאני לא שותה ממימיו כולם מצוינים ומעניינים גם אם הם לא פופולריים ולפיינשמקרים כמוני וכמו שומעי יצחקי, נינווה או עידית פרי.

הבעיה היחידה היא באוזניות שאמש אפילו הטכנאי שלך הרים ידיים אחרי שהזיז את כל הכפתורים לכל הכיוונים. אני מפסיק לקחת אוזניות כי כבר התייאשתי ואסתפק בשמיעה עם המכשירים שלי שלמרות עלותם הגבוהה הם לוקים בחסר וחלק מדברי המרצים אני לא מצליח לשמוע וזה פוגם באיכות ההרצאה. אם את רוצה אכתוב מכתב חריף למנכ"ל אתוס אבל אני לא רוצה לפגוע בך כלל.

הי דר קורי,

המייל שלך מאוד משעשע.

אנא אל תתיאש ממערכת השמע. אותו טכנאי שהיה בחמישי האחרון לא שולט ברזי המערכת. הטכנאי של יום שישי בקולנוע סידר הכל והיום הכל עבד פרפקט.

אנחנו לא מתחת לאתוס והמנכל שלי בדיוק עוזב כך שאני אפילו לא יכולה ליעץ לך כרגע לפני מי להתלונן. בוא נמשיך לנסות למרות שאני יודעת שזה מאוד מתסכל שאתה לא יכול לסמוך על המערכת בלב שלם.

להתראות בקרוב

אני בא מחר לאבסדזה ואמון על הרולטה הרוסית נקווה שאפול לידיים של הטכנאי הטוב ואם לא - נשלח אותו לגולג או לארגן מחאה נגד פוטין בכיכר האדומה. אני גם מוסר לאולגה את ההזמנה הסופית שמשלימה 4 הרצאות לשבוע בכל השנה בכ- 15 סדרות מלאות וכ- 9 חצי סדרות.  סה"כ כ- 180 כרטיסים בעלות של כ- 6500 ש"ח. אפילו לבאר בחרתי 4 הרצאות... כל טוב, קורי

אמן

**"צור כאל, צווה כמלך, עבוד כעבד" קונסטנטין ברנקוזי**

... היקרה,

בהיותי פרפקציוניסט אני כל פעם עומד נפעם כנגד שלמות מכל סוג שהוא. כך אני מעריץ את שווייץ ואת דנמרק, הארצות הכי אתיות ומשגשגות בעולם, ושווייץ היא גם הכי יפה. כך אני נפעם מול יצירות מופת כגרנד קניון (לא המול...), תמונות של רנואר או ספרים של זולא. וכך אני גם מלא התפעלות מהרמה הגבוהה של תוכנית הקיץ והעונה הבאה שהכנת, מהמקצוענות המושלמת של אולגה ועכשיו סוף סוף גם מהיכולת הטכנית של מיכאל. השמיעה היום דרך האוזניות הייתה סוף סוף מעולה, בחדות ובעוצמה הנכונות ולראשונה שמעתי הרצאה בשלמותה. ביקשתי ממיכאל שייקבע את מצב הכפתורים בלוח אך הוא אמר שהוא לא שולט במה שאחרים עושים. הוא גם סיפר לי שאני יכול להביא את האוזניות שלי מהבית כי זה לא משנה באילו אוזניות אני שומע וכך אעשה ביום חמישי בקונצרט של רז יצחקי. תשתדלי לקבע את המצב הנוכחי של מערכות השמע ויהיה לך גם מנוף שיווקי גדול להביא חרשים כמוני ויש הרבה, ביחוד אם תצליחי גם ברפפורט.

תודה וכל טוב,

קורי

בדיוק חזרתי מכמה ימים בקופנהגן ואני שותפה לדעתך.

מאושרת לשמוע ששמעת היטב – אעשה כמיטב יכולתי כדי לקבע את המצב.

מה שאני מתקשה להבין זה איך פרפקציוניסטית כמוך שמוקירה את דנמרק נהנית גם משבוע באתיופיה. בפעמים שהיה עלי לנסוע לאפריקה בענייני עבודה סבלתי סבל רב כמו גם מתשע השנים המיותרות שבהן חייתי במצרים עד עלותי ארצה, למרות שקהיר שבה גרתי ולמדתי הייתה עיר אירופאית לכל דבר עם מיליון אירופאים ולא מה שהיא הפכה להיות עכשיו. אני לא מאשים אף אחד ואני מודע לכל הנסיבות, אך זה יותר חזק ממני. עם כל הביקורת על ישראל ועל חיפה אני דווקא נהנה לגור בהן, מה עוד שליהודי יש רק מקום אחד שבו הוא יכול לגור וזה פה. בחיפה הצלחתי להגיע לנירוונה תרבותית - עמדתי בהצלחה בתוכנית שלי לשמוע 4 הרצאות בשבוע לראשונה בשנה החולפת, אני רואה עשרות הצגות, יותר ממאה סרטים בטיקוטין, בעממי, בטלויזיה ובאינטרנט, לרבות עשרות סרטים בפסטיבל הסרטים, לקרוא ספרים, לכתוב ספרים (השנה - הרפובליקה השניה של ישראל) ומדי פעם גם להגיח לטיולים בחו"ל, אבל לצערי כבר לא לסמינרי תרבות בעולם. באיזשהו מקום הכמות הופכת לאיכות ויש הרגשה של התעלות כשהכל מתמזג - איבגי עם פניול, איבסן עם אלמודובר, יצחקי עם 3 קונצ'רטי לפסנתר שאני הולך לראות ביום שישי באלמא. קורי

ברכות ב- 17.6.19 של ידידה שלי ליום ההולדת

אתה באמת אחד - יחיד ומיוחד.

תהיה בריא.

גאווה ושמחה הן לנו להימנות על חבריך.

עד 120!!! ובעצם, בהקשר אליך נכון יותר להתבטא - עד מאה כעשרים!!!

 תשובה שלי לברכות באותו היום

השמחה האמיתית תהיה ביום שישי לכבוד החגיגה הכפולה - גם לראות אתכם אחרי כל כך הרבה זמן, וגם לשמוע קונצרט לעילא עם 3 קונצ'רטי של בטהובן... כל טוב, קורי

ברכות של ידידה ב- 17.6.19 ליום ההולדת

קורי יקר

אני מקווה שתסלח לי שאענה לך בעברית ולא באנגלית, אבל מה לעשות? זה פשוט נוח לי בהרבה.

מאוד שמחתי לקבל את מכתבך. מזל טוב ליום הולדת 75 !  הלואי וכל אחד היה מגיע ליום זה עם הכישורים האינטלקטואליים שלך וגם כפי שזכור לי, עם ההופעה הנאה שלך. גיל 75 של ימינו, הוא בעצם 55 של פעם. לפחות כך אני רוצה להאמין. גם אני הגעתי ל 73 ורמי בעוד חודש ל 76....וזה נעשה לי קשה מיום ליום להודות בכך שהגיל הוא אינו רק מספר, אלא עובדה היסטורית. 

השיר "אני חייב ללכת" שיר העם הגרמני, כמובן מוכר לי בהרבה באנגלית, מפיו של אלוויס פרסלי. דווקא הנוסח הגרמני ,הפשוט כ"כ , לא היה מוכר לי. קראתי אותו ואף שמעתי אותו, אך כנראה בגלל "אהבתי" הרבה לגרמניה אני עדיין מעדיפה את אלוויס.

בשעה שאתם שטתם על הריין, אנחנו שטנו על הדואורו בפורטוגל. לא ממש, אלא באופן סמלי 3 שעות, על יכטה פרטית אותה שכרנו. יצאנו לטייל בפורטוגל עם עוד שני זוגות חברים. רמי ואני היינו בפורטוגל ומדירה ב 1978 והשנה החלטנו לחדש את ההכרות איתה. הן אכן השתנו למדי. בזמנו היינו אנחנו התיירים היחידים בכל המרחב, היום מציפים אותם כ 20 מיליון איש! במדירה נבנו כבישים ,גשרים ומנהרות בשעה שבזמנו יכולנו להתקדם בקושי וכשבא מולנו רכב, היינו צריכים לנסוע רוורס לכפר הקרוב כדי שהרכב מולנו יוכל לעבור. פורטוגל עדיין מדינה עניה, אבל מטופחת ומצוחצחת עם הרבה מאוד אתרים יפים. כל זוג לקח על עצמו בטיול זה הדרכה של 3 ימים, ובחלקי ( רמי לא ידריך לעולם-אלא אם מדובר באתרי הבניה של עצמו) נפל הנושא של יהודי ואנוסי פורטוגל.  כך ,גילינו" את מה שכבר התגלה ב 1917, את יהודי בלמונטה ועוד ועוד. לדעתי הקהילות שקמות כביכול לתחייה אינן אלא אטרקציה תיירותית שמושכת כמובן בראש וראשונה תיירים יהודים. בכל זאת הנושא היה מרתק ומאוד ריגש אותי לעבור במקומות אלה, במיוחד לאורך הגבול הספרדי. העמקתי קצת גם בנושא האינקוויזיציה הפורטוגזית. זה פרק ארוך מדי בהיסטוריה שיש מה להתבייש בה.

אם תשאל אותי, היום ממשלת פורטוגל עושה מכל העניין היהודי, ענף יצוא. המונים מבקשים אזרחות פורטוגלית. כל דרכון עולה בין 10-15000 שקל. איזה ענף יצוא מכניס להם יותר מענף זה? ומה ניתן לעשות עם דרכון זה? לא לעמוד בתור בביקורת גבולות ברחבי אירופה? יש כמה ישראלים  שרוכשים בזול  דירות בליסבון ובפורטו....אבל למי יצליחו להשכיר כשהמשכורת הממוצעת שם רק 600 יורו ?

מאידך מאוד התרשמתי מרמת השימור הגבוהה של אתרים הסטוריים. כנסיות יפהפיות, חומות נהדרות סביב ערים קטנות, מבצרים שלמים ועוד. על היין הטוב שלא נדבר, ערב ערב שתינו .

היה לנו גם מפח נפש בטיול זה. ... אתה רואה?? זה הגיל!! אחרי טיול זה ההחלטה היא לנסוע בעיקר לאתרי נופש וטייל בשיטת הכוכב ולוותר מכאן ואיך על טיולים גאוגרפיים גדולים.

מה אספר לך עוד ? כמובן את מה ששכחתי לכתוב לך כבר בחודש מרץ. בחודש זה היינו בטיול בן 10 ימים במצרים! יצאנו עם קבוצה, (המדריך הוא חבר אישי שלי), ועל אף החששות מעצם השם "מצרים" , היתה לנו חוויה נהדרת.  כמובן פרק העתיקות הוא החוויה המרשימה ביותר. קהיר הרגיזה אותי במובן אחד: חיכיתי לראות את קהיר של הספרות שקראתי אי פעם. מצאתי עיר מוזנחת, חצי ממוטטת, בה אפילו בית המלון 5 כוכבים ממש מלוכלך ולא מתוחזק.  מאידך, כל נותני השירות התייחסו לקבוצה הישראלית יפה מאוד, ואף המוכר הפשוט בשוק חאן אל חליל נתן לי חיבוק אמיץ .  איני משלה את עצמי שהם הפכו לאוהבי ישראל. בכל זאת ההרגשה שלי היתה טובה מאוד בגלל תחושת הביטחון האישי והיחס הטוב שהקבוצה זכתה לה.  הביקור במצרים היתה חוויה ייחודית. לא בטוח שאי פעם אשוב אליה, אלא אם יפתחו את מוזיאון תות-אנח-אמון ואתפתה לבקר בו. לפי קצב הבניה, זה עלול לקחת עוד כמה שנים טובות.

אז זהו. תם פרק הטיולים שלי. אני ממשיכה בעיסוקי היום יומיים, ומשתדלת להעסיק את עצמי הרבה מאוד.

תמסור ד"ש לרותי

ושוב: שמחתי מאוד לקבל כמה שורות ממך. לצערי הרב, בימי החורף האחרונים, נמחקו כל כתובות המייל מהמחשב שלי. עכשיו סוף סוף אני יכולה לשחזר את שלך!

תשובה לידידה באותו היום

יקירתי,

גם אני מאוד שמח לחדש את הקשר אחרי שבחודשים האחרונים כתבתי לך לפחות 4-5 פעמים אבל כל המיילים חזרו אלי. כנראה שמהשמיים מתערבים שלא נהיה בקשר, אבל מה חטאנו? אני מסכים איתך שהגרמנית היא לא השפה המועדפת עלי אבל אני מנסה למצות את הטוב מכל שפה ומכל עם ועדיפים עלי בהרבה הגרמנים שמכירים באחריותם לשואה ומלמדים את הנושא לכל תלמיד, עוזרים לישראל ואוהבים אותנו על פני הפולנים. היינו לראשונה בפולין באוגוסט שעבר והם מתכחשים לשיתוף הפעולה של מאות אלפים מהם לצורר הנאצי (כמו גם ההונגרים והרומנים אבל אולי ביותר השתדלות כמו האוקראינים והליטאים) וסופר לי שהם גם אחראים למותם של מאתיים אלף יהודים בעוד הם הצילו את חייהם של אלפים בודדים. היתה לי חוויה קשה מאוד בפולין ויותר לא אבקר בה. בעוד חודשיים אנחנו נוסעים לחגוג את חתונת הזהב באוסטריה שבה כמעט ולא היינו למעט יומיים בוינה וצריך לראות אותה לפחות פעם אחת. לקראת זה ראינו שוב את צלילי המוזיקה ואת קורותיה של משפחת פון טראפ שהאוסטרים מאוד מתגאים בהתנגדות שלהם לנאצים ולאנשלוס יחד עם עוד שניים וחצי אוסטרים שלא הריעו במצעד הניצחון של היטלר באוסטריה.

פורטוגל היא אהבה גדולה שלי אחרי שעשינו בה טיול של שבועיים עם חברת קוסמוס ותיירים מכל העולם. המדריכה הייתה פורטוגלית וסיפרה כל דבר בחמש שפות על בוריין לפי שפות התיירים - אנגלית, ספרדית, איטלקית, צרפתית ו... פורטוגזית בשביל הברזילאים בחבורה. בתום שבועיים כבר הבנתי פורטוגזית די טוב, לקחתי ספר לימוד והשלמתי את ידיעת השפה למרות שאני לא יכול לדבר בה בגלל המבטא המשונה והשפות הלטיניות האחרות שאני מכיר. חרשנו כל אתר וגם גיליתי את השורשים הספרדיים - פורטוגזיים שלי כי העיירה קוריה ממנה אנו באים היא על גבול פורטוגל ומשם ברחו היהודים לעיירה הסמוכה קסטלו דה וידה. על כל זה ועל איך גיליתי את בית הכנסת בקוריה כבר בטח סיפרתי לך ואם לא תוכלי למצוא זאת באתר שלי ב- ARTICLES. מכיוון שכל הטיולים הכי מוצלחים שעשינו בקבוצה היו של חברות זרות (גם בניו זילנד עם גרייהאונד) ולנוכח הרמה הנמוכה של החברות הישראלית החלטנו שאת הנסיעות הבאות נעשה עם חברות זרות. אני שמח שנהנית מהטיול שלך למצרים, אני לא מוכן לעבור את החוויה הזאת, כי הארץ האירופאית והנקיה שבה נולדתי עם מיליון אירופאים כבר אינינה ובכל מקום יש עוני ועזובה.

כמעט שהייתי משנה את תוצאות הבחירות בעקבות פתגם בהונגרית שלמדתי מחבר טוב שלי נתי שילה - אם יש לך כלום תחזיק בזה חזק - כשהצעתי לבני גנץ שכזכור לך קיבל יחד אתי את עיטור המופת של אומ"ץ וליאיר לפיד שלשניהם יש רקע הונגרי לוותר על הרוטציה על מנת לזכות בבחירות כי אין משמעות לרוטציה כשאין ראשות ממשלה ואין כלום ...

*Nesze semmi, fogd meg jól!*

אבל כנראה שההונגרית שלי לא שיכנעה אותם מספיק, הם לא ויתרו על הרוטציה, לא צירפו את אורלי לוי-אבקסיס ועוד כמה נשים כשרוניות ממפלגת העבודה, מהמגזר הערבי והחרדי ופספסו את הבחירות. לא נראה לי שגם הפעם הם למדו את הלקח ויש להם מצע אנמי ודמויות חוורות למדי. גם הצעתי לגנץ שיאמץ את חזון הרפובליקה השניה אבל הוא אפילו לא טרח לענות לי. לכן לליכוד נכונו עוד שנים רבות בשלטון, אם כי נראה לי שביבי ילך מסיבה זו או אחרת כבר בחודשים הקרובים כי יש גבול כמה הוא יכול לשטות בכולם. מעניין מה ידידנו אריה אבנרי היה אומר על המצב.

אני מאחל לך ול... הרבה בריאות, גם אני עובר בדיקות קשות ואני מקווה שהכל יעבור בשלום. אנחנו כבר ברבעון הרביעי והמסכם של החיים וצריך להשלים את החיים עם מאזן חיובי. כל טוב,

קורי

ברכות של חבר ב- 17.6.19 ליום הולדת שלי

Happy birthday and Mazel Tov & gezungtheit (I'm sure I misspelled) and many happy returns

א-פרופו ריין, הייתם בעיר וורמס? הרי יכול להיות שגורמזאנו זה אנשי וורמס-גורמס שהגיעו לספרד. האם סיפרתי לך שהתחלתי לכתוב רומן פנטזיה היסטורית בשם "לוס גורמזאנוס" על משפחתי כביכול בוורמס בימי הביניים והגירתם לספרד ומספרד..... רומן שיעסוק בקולטור-קאמפף בין האשכנזיוּת והספרדיוּת. אני מנסה להתחמק מנסיעה לשם, אבל כנראה שלא תהיה לי ברירה למען הרומן אלא לבקר בריינלנד ואז נתייעץ אתכם.

תשובה שלי באותו היום

לא היינו בוורמס למרות שרציתי אבל ככה זה קורה כשלוקחים טיולים מאורגנים, במקום זאת היינו בסטרסבורג ובלוכסמבורג, משלימים חוסרים לקראת החזרת הציוד. עד כה ביקרתי ב- 66 ארצות בעולם מתוכן באירופה ב- 36. זה רעיון נהדר לכתוב את הרומן הזה כך תוכל להראות איך האשכנזים הרגישו MISPLACED כמו במצרים למשל, שם הם למדו לאדינו (שני דודים שלי למשל) בשביל להרגיש DE LOS NUESTROS. אבל זה עזר להם כי אחר כך כולם היגרו לברזיל והיה להם יותר קל להתערות. אם אבי לא היה ציוני הייתי רוקד כל שנה סמבה בפסטיבל בריו. יש לי אפילו דוד שכשהוא התאלמן בגיל 80 לקח לו מולטית בת 18 ועבר לגור איתה בבהיה. לא הודיעו לי אם הוא מת כך שהוא אולי עדיין בחיים ועבר את גיל ה- 100... הקולטור-קאמפף היה בימי הביניים חסר תוחלת כי התרבות היהודית הספרדית הייתה גבוהה בהרבה מהתרבות האשכנזית והצרפתית. לא רק הגורמזאנו הם אולי אשכנזים גם כל האשכנזים הם ממוצא אשכנזי. וכך נולדה הבדיחה שבהנהגת כחול לבן יש 3 אשכנזים ואשכנזי... מה עם הרומן הרביעי של דונה גרציה, האם הוא כבר יצא לאור? אני רוצה לרכוש ולקרוא אותו, כי אני במתח מה קרה לה למסכנה. אולי היא עוד חיה יחד עם אלביס. אל תצפה לגדולות ונצורות בביקור בריינלנד זה הרבה פחות יפה מאשר בצרפת, הנופים מאוד מונוטוניים והערים הם כיום מדרחובים עם כמה כנסיות, אח, איפה השיק והיופי של פריז, של פרובנס, של הסיין... הרבה בריאות, קורי

תשובה של החבר באותו היום

הספר הרביעי גמור אבל עוד לא יצא לאור. כשיצא, אשלח לך במתנה למלאות לך 75. אתה עוד ילד על ידי, יליד דצמבר 41.

אשר לקאמפף הקולטורי, אני מתכונן להתקיף את האובססיה המרטירית של יהודי וורמס ששׂשׂו למות בחדוות טוטן-ליב על קידוש השם, לעומת אבותיי שמספרד (טראזונה בארגון ע"פ קיומם של גורמזאנוס ברשומות שם – גם דונה גרסיה מוצאה מאראגון) עברו לפורטוגל (שגם שם רשום השם גורמזאנו ובזכות זה הבן של אחייני ... עשה אזרחות פורטוגזית כדי לעבוד בקופנהאגן כאזרח האיחוד האירופי) ואם עברו אבותיי לפורטוגל ובסוף צצו כיהודים בבלקן, משמע שהתנצרו בכיף – כנראה למראית עין, ממש כמו דונה גרסיה – כי עובדה שבתורכיה היו יהודים וכך גם אני יהודי, צאצא של מראנוס שהעדיפו לחיות על קידוש השם במקום למות למען שמו יתברך. לכן הקאמפף בספרי העתידי יהיה בין אהבת המוות והקורבנוּת האשכנזית לבין אהבת החיים הספרדית, והשאלה מי החזיק את נצח ישראל, אלו שמתו ונעלמו או אלו שבחרו בחיים?

אמרתי לך שאני מנסה להתחמק מנסיעה לוורמס כי לי אין תאוות התגליות כמוך, אבל אולי בגלל הספר, אסע לשם לספוג את האווירה או מה שנשאר ממנה כשאירופה הקימה קניונים במקום טירות. יכול להיות שאכנע ובסתיו או באביב הבא בכ"ז אסע, אם ירצו השם והשד, לגורמס האבודה.

ובינתיים... כשניפגש עוד נדבר, הרבה כיף ובריאות ושתזכה להמשיך להיות על "טורים" (תרתי משמע) ולהשלים עוד כמה קרוזים...

ברכות ב- 17.6.19 של חבר איטלקי/קולומביני/גרמני, השולט בשלושת השפות וגם בפורטוגזית, צרפתית ועוד

hola don jacques,

thanyou for your nice message. l am glad to hear you are ok.

as far as l am concerned at the age of 82 l am still more or less ok. my problem is moving around. since l got a stroke some five or six years ago l  am

permanently on a wheel chair which makes me permanenrly dependent on third persons. l still travel on my ambulance car but it is not the same.

nevertheless in a month about l will travel to my place in umbria where my daughters and and greatchildren will meet me. they live in california and arizona-

so as you can see l am dooing my best to move around.

abrazos

תשובה שלי באותו היום

Dear …,

I am extremely pleased to hear that relatively all is OK with you. We are living in our fourth quarter and we have to make the final results towards the year's/life's end. Can you say NON, RIEN DE RIEN, NON JE NE REGRETTE RIEN? I hope so, as we have only one life to live. As for me, j'ai vecu une vie tres mouvementee, vivant en Israel mais voyageant beaucoup, changeant 4 fois de carrieres, ecrivant une trentaine de livres que tres peu on lu, pero gracias a la vida que nos ha dado tanto, que podimos distinguir lo negro del blanco y en las multitudes las mujeres que amamos. Last year we visited twice Italy - the north and the center - we were once again in Milano and I remembered meeting you there and going to the theater. You have a beautiful country and it helped me a lot knowing the language, as our guide didn't speak a word and I had to translate everything. I even wrote to the driver a thanks note...

I admire you for your stamina how you keep on going in spite of all the hardships, you are a fighter and I am sure that your family gives you the strength to go on. We live in countries that are not as peaceful and ethical as Luxembourg which we visited recently, but who wants to live there? Nuestros pies estan cansados, pero nuestra alma es joven - as we go now slowly - chi va piano va sano e va lontano, langsam aber sicher, until we'll reach the final curtain!

Abrazos,

Jacques

ברכות של ידידה ב- 18.6.19 ליום ההולדת

קורי שלום רב

קודם כל המון המון מזל טוב, בריאות טובה, וכל מה שאתה מאחל לעצמך שיתקיים.

תמיד חוויה בכל גיל להיפגש עם אנשים מעניינים שיש מכנה משותף איתם.

לצערי הרב אני מדברת גרמנית כשפת אם אבל אף פעם לא טרחתי ללמוד לקרוא ולכתוב. (טיפשות שלי).

במאמץ אני יכולה לזהות חלק מדברים שכתובים.

עם איזה חברה שטתם?

שרק נמשיך להיות בריאים ולהנות מכל דבר שאנו מוצאים בו עניין.

תמשיכו כך.

ד"ש חמה לרותי.

כל טוב ולהתראות

תשובה שלי באותו היום

... היי, תודה על הדברים החמים. נסענו בפגסוס והשייט על הריין היה רק יום אחד. בשאר הימים היינו ביער השחור, בהיידלברג, שטוטגרט, שטרסבורג ולוקסמבורג. אין דבר יותר קל מללמוד לקרוא ולכתוב גרמנית. תבואי אלי ותוך כמה שעות תדעי או שתקחי שיעור ראשון בכל קורס. בעיקרון זה נקרא כמו שנכתב וזה כתב לטיני. בתחילת ספטמבר נהיה בטיול באוסטריה. כל טוב, קורי

ברכות של חבר ב- 18.6.19 ליום ההולדת

קורי ידידי,

ראשית ברכותיי ליום הולדתך ה 75!

אני מאחל לך עוד שנים רבות של שייט נהרות ושירים ישנים שירננו את חייך, וכמובן בריאות טובה!

יום ההולדת ה 75 שלי עבר לבקשתי בלי אירועים מיוחדים - ביקשתי לדחות הכל ליום ההולדת ה- 80...

שמח לראות שהיו לך חוויות כה נעימות. כן ירבו!!

מאחל מכל הלב,

תשובה שלי באותו היום

... יקירי, תודה לך על הדברים החמים, האמת שגם אנחנו לא חגגנו, במקרה הטיול יצא ביום ההולדת שלי, כל טוב, קורי

ברכות של חבר צרפתי באותו היום

Thanks, Jacques,

This song is indeed beautiful and the interprets you propose are so sweet to hear. Even over so many years!

Thanks also for le chef d'oeuvre de SOBOL, "Etrangers".  Je vais le lire avec enthousiasme le weekend prochain.

Lorsque tu le rencontreras, tu lui diras que je n'oublierai pas de si longtemps son excellente Conférence à l'INSEAD.

Toi, à 75 ans tu peux te féliciter de ta bonne santé et de ta capacité à encore explorer les jolis coins de notre pauvre planète.

Viens tu en Europe prochainement?

Je serai là pendant l'été sauf la première partie de Juillet (Singapour, Indonésie).

La famille va bien, pour l'instant.

Continue à prendre bien soin de vous deux.

Affectueusement,

ברכות של חבר איטלקי באותו היום

Bravo Maestro!

Un caro abbraccio

מכתב לחבר צרפתי ב- 20.6.19

Cher …,

Je viens de terminer d'un trait le livre magnifique que tu m'as envoyé - Le Dernier Khamsin - pour la première fois je vois un auteur Bat Ye'or (lis sur elle dans Wikipedia) qui décrit de vive voix ce que les juifs on souffert en Égypte. Jusqu'a maintenant je croyais que je prêche dans le désert, car tous mes amis égyptiens pensent que l'Égypte pour eux était un paradis (les juifs allemands et polonais aussi...) et ce livre met les faits dans leurs justes proportions.

Merci, Jacques

מכתב של חבר אלי ב- 23.6.19

הי קורי

אני רוצה לקנות עותק של הספר אם עדין יש לך עותקים.

תשובה שלי באותו היום

... יקירי, אני מוכן לתת לך כמה עותקים שתרצה וכמובן ללא תמורה. תגיד לי כמה אתה צריך ואו שאשלח לך או שניפגש בחיפה או בתל אביב. שם הספר הוא "הישמרו מדורון יווני" ([קישור לספר](http://www.businessethicscory.com/BewareInHebrew.html)) ובלטינית - TIMEO DANAOS ET DONNA FERENTES  ([קישור לאימרה](https://www.google.co.il/search?ei=ok8OXcPRDYyVkwWkzLG4CQ&q=timeo+danaos+et+dona+ferentes+yes+minister&oq=TIMEO+DA&gs_l=psy-ab.1.1.0l10.64220218.64222897..64235912...1.0..0.140.1098.0j8......0....1..gws-wiz.....6..0i71j35i39j0i67j0i131j0i203.LNBALXNt4DY)). תוכל בקישור לספר לראות את וידאו ערב ההשקה שהשתתפת בו ב- 2001. עברו למעלה מעשרים שנה מאז שכתבתי את הספר/מחזה והנושאים הנסקרים בו אקטואליים יותר מתמיד. אך לצערי יש פחות ופחות אנשים שעוסקים באתיקה ובקיימות ואנו אחרוני הצדיקים בסדום. כל טוב, קורי

תשובה שלו ב- 24.6.19

רוב תודות.

אשמח לקנות ממך עותק כי אני רוצה לתת אותו למישהו.

אנא שלח לי שני עותקים ל... ומסור לי פרטי חשבון הבנק ואעביר לך תשלום.

רוב תודות

תשובה שלי באותו היום

... יקירי,

אני שולח לך בדואר 3 עותקים של הרומן שלי "הישמרו מדורון יווני". זאת מתנה, יש לי עותקים רבים ותוכל לתת אותם למי שתחפוץ. לא אוכל לקבל תשלום מכמה סיבות: מעולם לא קיבלתי תשלום או תמלוגים על עשרת הספרים שלי שיצאו לאור ועכשיו לא הזמן "לקלקל" מסורת זאת. לפיכך כל 21 הספרים האחרים שלי פורסמו כספרים דיגיטליים להורדה בחינם באתר שלי ושל אוניברסיטאות מובילות כאינסאד, אוניברסיטת חיפה ועוד. גם כאשר היו לי הסכמי תמלוגים עם קלוור וספרינגר הם הפרו אותם בצורה בוטה. בספר שלי ACTIVIST BUSINESS ETHICS היה הסכם תמלוגים שנכנס לתוקף אחרי 500 עותקים. משום מה הדיווחים שלהם נתקעו ב- 497. אחרי שלמדתי מ- WORLDCAT שיש למעלה מאלף עותקים בספריות של אוניברסיטאות מובילות ברחבי העולם הם נתמלאו אלם ורק כאשר הגעתי ליושב ראש הדירקטוריון שלהם הודיעו לי שההסכם הוא על מספר עותקים למהדורה ובכל פעם שהגיעו ל- 500 הוציאו מהדורה חדשה.

את ספריי חילקתי לאנשים חפצי אתיקה וקיימות ושכרי הוא בהפצת רעיונותי לכמה שיותר אנשים בארץ ובחו"ל, המסתכמים יחד עם אלה שקנו או קראו אותו מהספריות באלפי אנשים. הרומן שלי נמצא בספריות רבות בשכונות, ברכבת, באוניברסיטאות ואפילו יש לי תמונה באתר שהוא נמצא בספריית המוצ'ילרוס בדרמסלה שבהודו. גם המחזה שלי שתורגם לצרפתית ויצא לאור שם הגיע לקצווי ארץ אבל טרם הועלה על הבמה, למרות שהיה הסכם על כך בתיאטרון חיפה שלא מומש כי הוא פשט את הרגל וכמעט והוא נבחר על ידי הקאמרי. הוא הועלה על ידי הסטודנטים של החוג לתיאטרון באוניברסיטה העברית בירושלים ועזרתי להם באינטרפרטציה של המחזה. המחזה והספר הם היחידים שנכתבו בישראל על אתיקה בעסקים בארצנו כי כולם חוששים מזעם הטייקונים.

קריאה מהנה וכל טוב,

קורי

תשובה של החבר ב- 6.7.19 בעקבות קבלת הספר

מצאתי בטיוטות מייל שבטעות נתקע לפני כשבועיים ולא נשלח... מוטב מאוחר מלעולם לא..

רוב תודות.

ממש הוצאות ספרים "ראויות"  להוציא ספר על אתיקה... זו רמאות לשמה!

אימייל שלי מה- 23.6.19 על ראיון שעבר הבן שלי, פרופסרו יוסי קורי, בתוכנית ברקוד על וילה אקולוגית שבנה וזכה עבורה ועבור מבנים אחרים שבנה בפרסים רבים

... שלום רב,

להלן קישור לכתבה ששודרה בתוכנית ברקוד ב- 20 ביוני 2019 על וילה אקולוגית שפרופסור יוסי קורי/גאוטקטורה בנה בארסוף עם הצגת הבית, ראיון עם יוסי ועם בעל הבית. יוסי זכה בשלל פרסים על בניה זאת ([קישור](https://eur01.safelinks.protection.outlook.com/?url=https%3A%2F%2Fgeotectura.net%2F2019.html&data=02%7C01%7Cplavie%40technion.ac.il%7C8333e57eee7648ea67e508d6f7feccfe%7Cf1502c4cee2e411c9715c855f6753b84%7C1%7C1%7C636969071071903111&sdata=bGkM6WVgFsTqeKKS7SmWgdTHVRuODWBlj6aDetPqF3w%3D&reserved=0)) ועל שאר המבנים שתכנן, אך מעל לכל - זכה לשביעות הרצון של הלקוחות שלו - הפרטיים והציבוריים - בארסוף, במכללת שנקר, באוניברסיטת תל אביב ועוד:

[https://13news.co.il/item/programs/barcode/episodes/barcode200619-280078/](https://eur01.safelinks.protection.outlook.com/?url=https%3A%2F%2F13news.co.il%2Fitem%2Fprograms%2Fbarcode%2Fepisodes%2Fbarcode200619-280078%2F&data=02%7C01%7Cplavie%40technion.ac.il%7C8333e57eee7648ea67e508d6f7feccfe%7Cf1502c4cee2e411c9715c855f6753b84%7C1%7C1%7C636969071071903111&sdata=ZboqLHQHpKeAvFM23iAaBQM0Swx32SRdgUU7RFWR1ro%3D&reserved=0)

הכתבה מתחילה אחרי 15 דקות ושלושים וארבע שניות מתחילת התוכנית של ברקוד. וילה זאת היא בין המבנים הכי אקולוגיים בעולם. אתם מוזמנים לקרוא פרטים מלאים על זאת באתר/קישור.

כל טוב,

קורי

תשובה של איש אקדמיה למייל הנ"ל ב- 23.6.19

שלום יעקב

תודה. אכן מקור לגאווה! עכשיו הוא בונה עבור החברה להגנת הטבע שאני היו"ר שלה את בי"ס שדה עין גדי...

מחיפה תיפתח התקווה

תשובה של ארכיטקט למייל הנ"ל ב- 23.6.19

קורי היי

ראיתי את הכתבה והפרויקטים

 מרשימים  יצירתיים וחדשניים

ומה שחשוב לנו וחובתנו  כארכיטקטים לעולם ולדורות הבאים זה המוטו  התכנוני שיוסי בחר כקו מוביל של משרדו

  הבניה הירוקה ותכנון הוליסטי רב מערכתי

למרות כל הקשיים להנחיל זאת לציבור  הרחב היזמים והמוסדות אין לי ספק שבסופו של דבר העולם יכיר בחשיבות הנושא

ויוסי כמי שמוביל את התחום בין אדריכלי ישראל

יזכה להכרה המתאימה

תשובה של ידיד באותו היום

ברכות לבן המבריק על המקוריות, המימוש ורמת הביצוע. גאווה וכף לכם ההורים!!

תשובה של ידיד למייל הנ"ל ב- 24.6.19

קורי,

אחד הכשלונות שלי בשנים האחרונות זה לגייס את יוסי לטכניון! אין לי כל ספק שהוא כוכב. אולי הנשיא הבא אחרי יצליח לעשות זאת.

אנחנו גאים בהשיגיו  (כשכנים...)

בידידות

תשובה של ידידה למייל על הבית האוקולוגי ב- 24.6.19

היי קורי

מרשים מאוד! בית מיוחד במינו. הן המראה החיצוני שלו והן המראה הפנימי שלו מענינים ומיוחדים ואם עוד בית כזה משיב כספים לבעליו, הרי זה משובח. כל הכבוד ליוסי, שאאגב, מאוד דומה לך.

להתראות

תשובה שלי באותו היום

תודה לך יקירתי על הפרגון והמילים החמות. באשר לדמיון אלי אני לא בטוח שזאת מחמאה... כל טוב, קורי

תשובה של ידיד למייל על הבית האקולוגי ב- 30.6.19

הי קורי,

מה שלומך!

שמח לשמוע ולראות את הצלחתו של יוסי

... יש לרותי ולך את כל הסיבות לגאווה! – בן פרופסור לאבא דוקטור!!!

תשובה שלי לידיד ב- 1.7.19

תודה רבה ... יקירי, אני שמח לקרוא אותך. שלומי טוב בערבון מוגבל. זה שהבנים והדור הבא יותר מוצלחים מאיתנו זאת דרכו של עולם וככה צריך להיות על פי תורת האבולוציה. פרט כמובן לטייקונים שכמעט בכל המקרים שאני מכיר הדור הבא והנכדים פחות ופחות מוצלחים, הולך ופוחת הדור. עוד יתרון בלא להיות טייקונים, או אולי שזה בגלל העבר האתי... אני מקווה שאתה ממשיך לשגשג והולך מחיל אל חיל ושילדיך גם כן מאפילים עליך. זה מגיע לך כי הרווחת כל גרוש ביושר ועל כך יעידו האירועים שכתבתי על עבודתנו המשותפת. תמשיך להצליח ולשגשג. קורי

מכתב לחבר צרפתי ב- 26.6.19

C'est tragique comment un pays si magnifique comme la France fait faillite par rapport a l'islamisme fondamental. Vous avez tellement peur d'être perçus comme racistes, coloniaux, islamophobes ou fascistes que vous permettez la fin de la laïcité et de la France qui a inventé liberté - égalité - fraternité. Alors que l'Islam radical préconise la servitude, l'inégalité et les guerres civiles. C'est à cause des Macrons que Trump devient président. Ma grand mère disait que trop de miel pue, trop de politically correct achève exactement le contraire. J'ai écrit tout ca dans mes livres mais les anciens ont peur de les commenter. Jac.

מכתב של חבר ארגנטינאי/ישראלי/אמריקאי אלי מה- 27.6.19

Dear Yaacov:

I hope to find you well.

Here's an article published in Haaretz that I think you should read. It is extremely insightful and it might give you a different perspective of Israel's dilemma.

Let me know what you think.

All the best to you.



תשובה שלי לאותו חבר באותו היום

... יקירי,

אני מאוד מודאג. אם אדם נאור כמוך יכול לחשוב שמאמר הטראש ששלחת אלי שעטוף אמנם במילים יפות אך מונע משנאה עצמית פתולוגית, כמו עיתון הארץ שאהבת ציון שלו גם בימי בן גוריון לא היתה בראש מעיניו, הוא נותן פרספקטיבה חדשה על ישראל על ידי השוואת ישראל לגרמניה הנאצית זה מדאיג אותי. סימן שגל השינאה שפוקד את האינטליגנציה במערב מחלחל אצל טובים ונאורים כמוך ואם בארזים נפלה השלהבת מה יגידו איזובי הקיר. גם מבחינה אקדמית כותב המאמר אומר שטויות כי אם הוא משליך על הרג ילד, משפחה או אפילו עשרות פלשתינאים על ישראל כולה זאת טעות לוגית ממדרגה ראשונה. יש מתי מספר הרבה פחות מאשר בכל מדינה נאורה, בטח לעומת ארצות הברית, אנגליה, צרפת, ארגנטינה או גרמניה, שעושים מעשים איומים אך זה לא מכתים את ישראל יותר מאשר רצח הילדים בנורבגיה משליך על הנורבגים, רצח הילדים בארצות הברית משליך על האמריקאים וכדומה. אם ישראל היתה נאצית או אפילו פשיסטית "הארץ" לא היה קיים והיא היתה מחסלת את כל הפרופסורים והכתבים הנאורים כביכול. אם היינו נאצים היינו מחסלים את כל שישה מיליון הפלשתינאים שהיו בשליטתנו כפי שהם עשו ליהודים. בכל מלחמות וכיבוש הפלשתינאים מתו אלפי פלשתינאים רובם מחבלים ומיעוטם היו במקומות שמהם נורו טילים על ישראל. הרג אזרחים בזדון כמעט ולא בוצע בטח לא בשום יחס למה שהצרפתים עשו באלג'יריה ובהודו סין, האיטלקים באביסיניה ובלוב והאמריקים בויטנאם, שם הם טבחו מאות אלפי אזרחים חפים מפשע. מה עם שלושים אלף הפלשתינאים שהרג חוסין בספטמבר השחור וירדן עכשיו מטיפה לנו מוסר על הומניזם. בגלל שאני אוהב אותך לא אספר לך על עוולות הפשיזם בארגנטינה כי אתה לא אחראי לכך, אבל עשרות אלפי ה- DESAPARECIDOS הם פי כמה ממה שישראל הרגה אי פעם פלשתינאים. אז ארגנטינה נאצית? אם תקרא את הספר תראה איך אני מתייחס לאורך מאות עמודים בעברית ובאנגלית על סוגיות אלה ותמצא שם את הפתרון לדילמות שאתה מציג. בינתיים אני שולח לך את דפי הסיכום למסה שלי על גזענות בספר שלי. תקרא את זה, זה הרבה יותר מדעי מהשטויות שכותב שונא ישראל שאתה מצטט. אני איש האמצע, לא פונדמנטליסט שמאלני חדור שנאה עצמית, לא פונדמנטליסט ימני גזען, אני דוגל בדרך הביניים האריסטוטלינית וכך לימדתי את הסטודנטים. אני מקווה שזה ישנה בצורה דרסטית את השקפותיך.

כל טוב, אני אוהב אותך ומעריך אותך כאחד האנשים הכי אינטליגנטים ומוכשרים שאני מכיר. תבוא קצת לישראל, תלמד על הבעיות האלה במו עיניך ואל תתרשם מתעלומה ברוח גבלס הנאצי...

קורי

ועל מנת לשים מסה זאת על גזענות בקונטקסט בינלאומי והסטורי ולהוקיע את ההכללה המבישה בין גזענות, פשיזם ונאציזם, אציין כי למדתי ביסודיות את ההסטוריה המדינית של אירופה בין שתי מלחמות העולם, הולדת הפשיזם והנאציזם, קראתי עשרות ספרים בנושא וגם אני מבין דבר אחד או שניים. ההכללה של "לאומנות, גזענות, פשיזם ונאציזם" באותה קלחת מביאה לכך שניתן להגיד על מרבית המפלגות במדינות הדמוקרטיות במאה העשרים שהן פשיסטיות ונאציות כי אם מפלגה הנגועה בגזענות מחזיקה בתפסית עולם נאצית – מה עם המפלגות בארצות הברית עד שנות השישים ויחסן לשחורים – האם הן היו נאציות, פשיסטיות, ניאו נאציות כי הן היו נגועות בגזענות?

מי לא היה "נגוע" בגזענות עד לסוף המאה העשרים? מפא"י שהקצתה שני שרים ספרדים במשרדי הדואר והמשטרה ושלחה לעיירות הפיתוח כמעט רק מזרחים? מפלגות השמאל בישראל שסגרו את האזרחים הערבים בכפריהם בזמן הממשל הצבאי עד שנת 1966? הותיקים היקים שרצו לסגור את מרכז "העיר" לרומנים. ומי אמר: "המטרה צריכה להיות החדרת רוח מערבית, ולא להניח להם לגרור אותנו לתוך מזרחיות בלתי־טבעית. אחד החששות הגדולים המייסרים אותנו... הוא הסכנה שמא עדיפותם המספרית של עולים ממוצא מזרחי תאלץ את ישראל להשוות את רמתה התרבותית לזו של העולם השכן" – ניאו נאצים מהונגריה? מאוסטריה? או אבא אבן?

כל דיבורי הסרק של פרופסורים שמתיימרים לדעת דבר אחד או שניים על פשיזם וכורכים אותו עם גזענות הם בשפה של נאנדרטלים לא יונים "קאלאם פאדי". הרצון הנפסד לקרוא לישראל, לליכוד, לנתניהו - נאצים, ניאו נאצים, חברים של נאצים, פשיסטים, אפרטהייד, סחף פשיסטי, סכנה לדמוקרטיה הוא לא רק מקומם, שיקרי, משמיץ, עושה דמוניזציה ודה לגיטימציה. הקריאה זאב זאב כבר שלושים שנה שעוד מעט הפשיזם ינצח וכלום לא קורא, התיוג של ישראל כמדינה מוקצה הוא מפלצתי, שבמדינה פשיסטית כבר מזמן היו מחסלים את אומריהן – ומה עושה המדינה הפשיסטית – נותנת להם פרס ישראל. כי ישראל היא מדינה דמוקרטית, אור לגויים, מדינה הנלחמת על חייה גם אחרי 70 שנה, שצריכה להתמודד עם דפמציה מבית ומחוץ, עם הצבא הכי מוסרי בעולם ועם עצבים של ברזל. איך יש למדינאים את עצבי הברזל להתמודד עם כל ההשמצות מבית והתוקפנות מבחוץ!

טוב, לא צריך להיסחף. אני נקרע בין הרצון שלי להגן על המדינה ומנהיגיה מפני האשמות שווא שהם פשיסטים, ניאו נאצים, יודו-נאצים ונאצים, לבין תיאור העובדות כהוויתן, כשבשבעים שנות קיומה היו תופעות מובהקות של גזענות, אך שאינן חורגות מתופעות מקבילות בארצות הברית ואולי אף פחות קשות מהן, כי אצלנו כמעט ולא היו מקרי לינץ' או רצח מכוון של יהודים בערבים ולא היה אפרטהייד כמו בדרום ארה"ב ובמדינות רבות באירופה.

ועל מנת להזים אחת ולתמיד את ההאשמה שישראל, מנהיגיה, המתנחלים או אפילו הימין הקיצוני הם נאצים, אביא להלן את ההגדרה המקובלת של נאציזים בויקיפדיה, אך הגדרות דומות נמצאות בכל אנציקלופדיה: "נ**אציזם**, הוא קיצור של **נאציונל-סוציאליזם**,  ב[גרמנית](https://he.wikipedia.org/wiki/%D7%92%D7%A8%D7%9E%D7%A0%D7%99%D7%AA): **Nationalsozialismus** או בקיצור **Nazismus** , הוא שמה של [אידאולוגיה](https://he.wikipedia.org/wiki/%D7%90%D7%99%D7%93%D7%90%D7%95%D7%9C%D7%95%D7%92%D7%99%D7%94) [גזענית](https://he.wikipedia.org/wiki/%D7%92%D7%96%D7%A2%D7%A0%D7%95%D7%AA)-[לאומנית](https://he.wikipedia.org/wiki/%D7%9C%D7%90%D7%95%D7%9E%D7%A0%D7%95%D7%AA) [טוטליטרית](https://he.wikipedia.org/wiki/%D7%98%D7%95%D7%98%D7%9C%D7%99%D7%98%D7%A8%D7%99%D7%96%D7%9D), שפיתחה [המפלגה הנאציונל-סוציאליסטית](https://he.wikipedia.org/wiki/%D7%94%D7%9E%D7%A4%D7%9C%D7%92%D7%94_%D7%94%D7%A0%D7%90%D7%A6%D7%99%D7%AA) הנאצית ב[גרמניה](https://he.wikipedia.org/wiki/%D7%92%D7%A8%D7%9E%D7%A0%D7%99%D7%94) ב[שנות ה-20](https://he.wikipedia.org/wiki/%D7%A9%D7%A0%D7%95%D7%AA_%D7%94-20_%D7%A9%D7%9C_%D7%94%D7%9E%D7%90%D7%94_%D7%94-20) ו[ה-30 של המאה ה-20](https://he.wikipedia.org/wiki/%D7%A9%D7%A0%D7%95%D7%AA_%D7%94-30_%D7%A9%D7%9C_%D7%94%D7%9E%D7%90%D7%94_%D7%94-20).  האידאולוגיה הנאצית דגלה במשטר טוטליטרי-לאומני. היא כללה השקפה גזענית בדבר [עליונותם](https://he.wikipedia.org/wiki/%D7%A2%D7%9C%D7%99%D7%95%D7%A0%D7%95%D7%AA) של  "[גזעים](https://he.wikipedia.org/wiki/%D7%92%D7%96%D7%A2_%28%D7%90%D7%93%D7%9D%29)"  אנושיים מסוימים על פני אחרים, ודגלה בדיכוי והשמדה של בני אדם המשתייכים ל"גזעים נחותים" , במיוחד [יהודים](https://he.wikipedia.org/wiki/%D7%99%D7%94%D7%95%D7%93%D7%99%D7%9D) ו[צוענים](https://he.wikipedia.org/wiki/%D7%94%D7%A9%D7%9E%D7%93%D7%AA_%D7%94%D7%A6%D7%95%D7%A2%D7%A0%D7%99%D7%9D_%D7%91%D7%9E%D7%9C%D7%97%D7%9E%D7%AA_%D7%94%D7%A2%D7%95%D7%9C%D7%9D_%D7%94%D7%A9%D7%A0%D7%99%D7%99%D7%94),  לעומת שמירת ה"טוהר" של "הגזעים העליונים". לצורך הגשמת מטרה זאת, הוצעה [תוכנית T4 - אותנסיה](https://he.wikipedia.org/wiki/%D7%AA%D7%95%D7%9B%D7%A0%D7%99%D7%AA_T4_-_%D7%90%D7%95%D7%AA%D7%A0%D7%A1%D7%99%D7%94),  ההשקפה הייתה כי יש לחסל בני אדם בעלי [לקות](https://he.wikipedia.org/wiki/%D7%9C%D7%A7%D7%95%D7%AA),  שכן אלו נחשבו ל"חלשים", לצד חיסולם של גברים בעלי [נטייה הומוסקסואלית](https://he.wikipedia.org/wiki/%D7%94%D7%95%D7%9E%D7%95%D7%A1%D7%A7%D7%A1%D7%95%D7%90%D7%9C%D7%99%D7%95%D7%AA),  ודיכוי אידאולוגיות אחרות, כגון [קומוניזם](https://he.wikipedia.org/wiki/%D7%A7%D7%95%D7%9E%D7%95%D7%A0%D7%99%D7%96%D7%9D),  ואת הדוגלים בהן. בהנהגתו של [אדולף היטלר](https://he.wikipedia.org/wiki/%D7%90%D7%93%D7%95%D7%9C%D7%A3_%D7%94%D7%99%D7%98%D7%9C%D7%A8),  החלה המפלגה הנאצית ליישם את עקרונותיה זמן קצר לאחר עלייתה לשלטון ב[גרמניה הנאצית](https://he.wikipedia.org/wiki/%D7%92%D7%A8%D7%9E%D7%A0%D7%99%D7%94_%D7%94%D7%A0%D7%90%D7%A6%D7%99%D7%AA) בשנת [1933](https://he.wikipedia.org/wiki/1933) , במהלך [השואה](https://he.wikipedia.org/wiki/%D7%94%D7%A9%D7%95%D7%90%D7%94) ובאמצעות תוכנית '[הפתרון הסופי](https://he.wikipedia.org/wiki/%D7%94%D7%A4%D7%AA%D7%A8%D7%95%D7%9F_%D7%94%D7%A1%D7%95%D7%A4%D7%99)' ". זאת אם כן ההגדרה.

מהגדרה זאת ברור לכל אדם משכיל שאינו חדור שנאה ודיעות קדומות שמדינת ישראל, מנהיגיה, צה"ל, המתנחלים ואפילו הקיצוניים שבהם אינם נאצים כי אינם דוגלים בהשמדת גזעים אחרים. כפי שאני מסביר פעם אחר פעם, יש הבדל תהומי בין גזענות שרבות מהמדינות וגם ישראלים רבים נגועים בה לבין נאציזם. המתנחלים הקיצוניים ביותר אינם סוברים שהערבים הם גזע נחות, לכל היותר שהם אויבים ושיש להילחם בהם, אך שאין להשמיד אותם, לרבות נשים וילדים כפי שגרסו הנאצים. האם כל אחד שמכנה את המנתנגדים שלו "מטפס על עצים" או "נאנדרטל" הוא נאצי, רואה את עצמו גזע או מוצא עליון בהשוואה לנחותים, למנשקי הקמעות, ל"כחלונים"? ברור שלא, הם גזענים ובעלי דיעות קדומות וכפי שאני לא אעז לקרוא להם נאצים כך זאת רשעות לקרוא ליהודים בישראל או לחלק מהם נאצים. זאת אפילו לא בורות כי כל אחד שמכנה אותנו נאצים יודע שאנחנו לא נאצים. הם רק מנסים לעשות לנו דה – לגיטימציה, ואני לא רוצה לעשות הקבלות בין האמצעים שהשתמשו בהם הנאצים על מנת לעשות דה-לגיטימציה ואי-האנשה של היהודים למי שמכנה יהודים אחרים יודונאצים, נאנדרטלים או פרימיטיבים. הפוסל במומו פוסל ואני חושד בכל מי שמכנה יהודי כלשהו נאצי שהוא הושפע מאידיאולוגיה נאצית.

יתירה מזאת, כל מי שעושה זאת ברשעות ובזדון יש לו כוונה לא דמוקרטית להשתלט על המדינה אחרי שהוא לא מצליח להעביר מהשלטון את הליכוד וראשיו. אלה שכותבים כתבות בהן הם מכנים את נתניהו, הליכוד, המתנחלים או ישראל נאצים גם קוראים לעולם להתערב ולהשליט שלום כפוי, לאו"ם "להגן" על הפלשתינאים, קרי – להילחם נגד ישראל כפי שהאו"ם ונאט"ו נלחמו נגד סרביה שדיכאה ועשתה טיהור אתני בשטחי יוגוסלביה. אלא שישראל מעולם לא עשתה טיהור אתני והרגה אזרחים רק אם הם היו מחבלים, או רצו לפלוש למדינה, או היו בשטחי אש מהם נורו טילים על ישראל. מעולם צה"ל לא הרג במתכוון אזרחים והמחתרת היהודית, לרבות גולדשטיין, רצחו כמה עשרות פלשתינאים, ללא שום קשר לרצח עם או נאציזם. קל וחומר, המתנחלים הרוצים לחיות בשלום עם שכניהם הפלשתינאים ובוודאי אינם רוצים לחסל אותם. אבל יש מי שבוחש, כי קשה לו עם השלטון שנבחר כחוק, עם המזרחים שתופשים עמדות מפתח, עם אידיאולוגיות ימניות ודתיות שאין בהן דבר עם נאציזם והן הרבה פחות רדיקליות מאידאולויגות דומות בעולם. כל מי שמכנה יהודים נאצים מהווה סכנה לדמוקרטיה, הוא גזען וחורג מהחרויות המקובלות בדמוקרטיה. יש להילחם בצורה נחרצת נגד כל מי שקורא לישראל ולחלק מאזרחיה נאצים, כי זה מעבר לחופש הדיבור, זהו פשע של שנאה שנועד להפוך סדרי שלטון.

הפונדמנטליזם היוני של חלק מהיונים, ואני מביא לכך דוגמאות ומסות למכביר כולל ציטוטים מפורטים של דבריהם ונאומיהם, הוא סכנה לדמוקרטיה לא פחות מהפונדמנטליזם האסלאמי וה- BDS ולא פלא שבעולם קיימת ברית אמיצה בין חוגי יונים/שמאל קיצוני לבין איראן, חמאס והרשות הפלשתינאית שמעולם לא הכירה בישראל כמדינה יהודית ועדיין דבקה באמנה הפלשתינאית הרוצה להשמיד את ישראל, בייחוד אם תתקיים זכות השיבה. אלא שבגלל המערובות הגדולה של חוגים אלה בתיאטרון, בתקשורת ובקולנוע יש להם השפעה ניכרת על תודעת הציבור בישראל, במיוחד הציבור האינטלקטואלי, תוך הדבקת סטיגמות ויצירת רגשי אשם על לא עוול בכפנו, בהיות ישראל המדינה עם הצבא הכי אתי בעולם, שהכיבוש נכפה עליה והיא עושה הכל על מנת לא לשלוט בעם זר, במיוחד אם תאומץ ההצעה שלי לפתרון הסכסוך. כך אנו שומעים הצהרות כי "בני עמי בחרו בדרך הטרור ואיבדו צלם אנוש" על ידי האזרח מספר אחד במדינה אחרי רצח נתעב של ילד פלשתינאי, אך בוודאי לא טרור יהודי שמתקרב ולו באלפית האחוז למימדי הטרור האיסלאמי. קל וחומר לא נאציזם כפי שגורסים שונאינו. שטיפת המוח היא מאוד יעילה אם היא מצליחה להדביק גם מנהיגים וגם רבים וטובים אחרים. ואני לא צריך להרבות בדיבור מי היה אומן בשטיפת מוח ומי טבע את המונח "שקר עוד ועוד עד שיאמינו שזאת האמת" בשנאת היהודים.

הגזענות היא מחלה קשה אך ניתנת לריפוי, קשה לחשוב על גזענות בדור של הילדים והנכדים שלנו עם נישואי התערובת, השירות המשותף בצבא והעבודה באותם מקומות עבודה. יש אולי דיעות קדומות שנובעות מבורות או מפערי השכלה, כשלצערנו עדיין קיים פער גדול בהשכלה בין האשכנזים למזרחים. אך למעט בחוגים מסוימים של היונים, של כמה מהחרדים האשכנזים שמדירים ספרדים מהישיבות שלהם וספרדיות מהאולפנות שלהם, של ערבים כלפי יהודים ויהודים כלפי ערבים בעיקר בגלל סוגיית הסכסוך, יש לדעתי כיום פחות גזענות בישראל מאשר בעבר. אבל הדרך היחידה לעקור אחת ולתמיד את תופעות הגזענות היא בקיום מסגרת חינוך אחת במקום ארבע, כשנכיר האחד את השני מקרוב, יהודים, ערבים, חרדים וחילונים, נלמד כתף אל כתף מגיל הגן, ייעלמו הדיעות הקדומות, הבורות והשנאה ותיווצר הלכידות הרצויה, כור ההיתוך השוויוני, האתוס המשותף בו כולנו מרקם אחד.

מכתב לחבר, אחד מבכירי הבנקאות הישראלית, ב- 1.7.19

האם העזיבה של שלושת מנהלי הבנקים הגדולים ועוד עשרה יושבי ראש ומנהלי חטיבות תוך שנה יחד עם קונצנזוס של 70% מגדולי הכלכלנים בעולם על פי FORTUNE שצפוי משבר ענק בשנת 2020 מצביעים על כך שמה שחזיתי עוד ב- 2009 בספר שפרסמתי בארצות הברית ושאני ממשיך לפרסם ולגבות מאז עם נימוקים למכביר שבשנת 2020 צפוי "משבר יום הדין" יקרה?

תשובה של החבר באותו היום

למיטב ידיעתי ומתוך שיחות עם חלק מהעוזבים למרות הציניות והלעג השכר היה גורם מרכזי .

אין ספק שלכולם יוצעו תפקידים בארץ ובחול ברמות שכר אחרות.

עיקר הבעיה לא רק ההגבלה אלא האפליה בין הבנקים לאחרים

צר לי לאכזב אותך אינני מצטרף להערכות על המשבר של 2020 זה לא עוד הרבה זמן

תשובה שלי ב- 2.7.19

אני מכבד את דעתך. גזרתי ותליתי בסלון את הערכתך כמו גם הערכות של חברים רבים שמסרבים לראות את הסערה המתקרבת. הלוואי ואתבדה ואתה תצדק. עוד פחות מחצי שנה. כל טוב, קורי

מכתב לחבר צרפתי ב- 2.7.19

Je suis du point de vue intellectuel un français et je préconise tout d'abord Liberté, ensuite Egalité, et finalement Fraternité. C'est pour ça que je suis contre toute forme de dictature et les intellectuels ont été dans la grande majorité des cas pour la liberté et contre le totalitarisme. Depuis les prophètes hébreux, Socrate, Voltaire, Zola, Hugo et je suis sur que les "communistes de salon" - Sartre etc. seraient devenus des Soljenitsynes s'ils auraient vécu en Russie.

מכתב מה- 11.7.19 על אמנות יפנית

זה מאוד אירוני שדווקא להרצאה המצויינת של שלמית בז'ראנו על הדפסי עץ יפנים, שכללה דוגמאות למכביר מתוך האוסף העצום של מוזיאון טיקוטין וסרט בנושא, כשהיא גם דיברה על התערוכה הקרובה שלכם בא קהל של... פחות מתריסר! אתם צריכים להיכנס לשיא גינס איך הוצאתם מתוק מעז ולמרות התעניינות השואפת לאפס לתערוכות שלכם המוזיאון מלא וגדוש במאות אנשים ששומעים הרצאות בכל נושא שבעולם ורק לא בנושאי האוספים של המוזיאון... וזה מביא אותי להצעה שעל מנת להגביר את ההתענינות בתערוכות שלכם כאשר ממילא יש לכם כל יום CAPTIVE AUDIENCE של עשרות עד מאות שומעי הרצאות תעשו אחת לשבוע סיור מודרך עם מדריך ברמה גבוהה בתערוכה בשעה שתים עשרה ורבע. אני חייב לציין שלמרות שאני מעריץ מאוד קטן של אומנות יפנית שלמית ריתקה אותי עם ההסברים שלה על הדפסי העץ והסיפורים סביב כל תמונה. אני בטוח שמדריך טוב יקרב את אוספי טיקוטין לקהל של מאות המבקרים.

אני כנראה אוהב במיוחד מרצים שלא מצליחים לרתק קהלים גודלים, כגון נעמה וילוז'ני, שלמית בז'ראנו או נינווה ויצחקי, אולי בגלל זה שגם את הספרים שלי קוראים רק מתי מעט... כל טוב,

[*הערת המחבר: הצעה זאת כמו הצעות רבות אחרות על סדרות הרצאות חדשות כתיאטרון ושנסונים התקבלו ובוצעו*]

מכתב לחבר ב- 14.7.19

כלכלן מאוד ידוע טוען כיום ([קישור למאמר בגלובס](https://www.globes.co.il/news/article.aspx?did=1001293248&utm_medium=referral&utm_source=newsletter&utm_campaign=7145)) מה שאני כותב בספריי ובמאמריי כבר עשר שנים שהכלכלה העולמית עתידה להתמוטט בשנת 2020 והוא מונה כמה מהסיבות שכתבתי בספריי. ההבדל בינינו הוא שהוא טוען את זה כיום שנה לפני המפולת בעוד אני צפיתי את המפולת עשור לפני שהיא תתרחש בשנת 2020. לכן, אני מאוד ממליץ שתצא מכל השקעותיך בבורסה.

מכתב בנושא רפרטואר הרצאות ב- 24.7.19

... היקרה,

בעקבות דבריה של רוחמה והשיחה בינינו עשיתי חשבון שיש לך יותר מרצים מזרחיים/ספרדים מאשר צופים לא אשכנזים, מה שמראה שאת חפה מגזענות: רוחמה אלבג, רועי עלוני, נינו אבסדזה, גליה פסח, רחל אסתרקין, דוד איבגי, ובעבר נעמה וילוז'ני, שלמית בז'רנו, זוהר נבון, עידן אבוהב, וליד כרכבי, ענת דנון סיון, ונראה לי שכמו שבמקרה אנחנו מגלים את המוצא של אלבג, אסתקרין או עלוני, כך לא אתפלא גם אם גליה דור או יריב פלד הם מזרחים, מה עוד שהם מרצים על המזרח הרחוק והמזרח התיכון. רק ידידנו מרדכי יושקובסקי הוא א"ט (אשכנזי טהור)...

אבל זה מביא אותי לבעיה כאובה מאוד - המרצים אולי מזרחים אבל כל נושאי ההרצאות שלהם הם מתרבות המערב באמנות, בספרות, בקולנוע, בפילוסופיה ואפילו בדתות. להרצאה על ארז ביטון באו 20 איש, להרצאה על הדפסי עץ יפנים באו תריסר ואם רועי עלוני שדיבר על סבתו העירקית היה מעז להרצות על מוסיקה עירקית לא היה בא אף אחד. אם תהיה הרצאה על מחמוד דרוויש יבואו המון אבל זה כי הוא חביב כמה 'יונים', בעיקר כי הוא רוצה לאכול את הישראלים ולגרש אותנו מפה. ועדיין לא היתה שום סידרה על פולקלור, מוזיקה, ספרות ואומנות מזרחית או ספרדית...

אני לא בא אלייך בטענות - עלייך להתחשב בטעם הקהל שהוא אינטיליגנטי, אשכנזי ויוני, ואני מיצר על כך שבין המאות יש רק בודדים שהם מזרחים או ספרדים (החבר שלי הטורקי ..., אני שנולדתי במצרים אבל בתוך תרבות צרפתית וספרדית, המחותנת שלי ... מעירק שמגיעה מדי פעם..., לא ידוע לי על ערבים ובטח שאין צעירים שאצלם המצב אולי יותר מאוזן). מעניין כמה יירשמו לסדרה על פולקלור וספרות לדינו או מזרחית המקבילה ליושקובסקי, על מיטב הקולנוע המצרי, על האנתולוגיה של סופרים ומשוררים מזרחים של יצחק גורן שקראתי בשקיקה...

ואני לא מדבר על כך אם תעזי להביא סדרה על מפעל ההתנחלות ביהודה ושומרון, על האיזון הדרוש בין שלוש הרשויות, על המלצות ועדת ביטון מיודענו להעשיר את תוכנית הלימודים בתרבות המזרח (צולבים אותי כל החברים שלי כשאני מעז לדבר בזכות ועדת ביטון)... אני התייחסתי הרבה לסוגיות גזענות בעולם העסקים ובחברה הישראלית (קראי בספרי האחרון אירוע עסקי בעמ' 709, מסה על גזענות בעמ' 695, מאמר על מזרחיות בעמי 724, שירים, סאטירות ועוד). הקהל שלך צרכן של תרבות מערבית, כמעט כולו אשכנזי, מבוגר ויוני והוא מקבל את מה שהוא רוצה...

לגבי - כולם היו בני! המזרחיות והספרדיות שלי הם רק שניים מתוך 30 מאפיינים שלי ובוודאי לא הבולטים שבהם. לי הרבה יותר חשוב חופש, אתיקה, יושרה, אינטלקטואליות, לאומיות, צדק חברתי, מלחמה בשחיתות ובצביעות, מציאת שביל הזהב בלי להתלהם, נאמנות, משפחתיות, חריצות, יצירה. אני אוהב את כולם - אשכנזים, ספרדים, מזרחים, ערבים ויהודים, יונים וניצים, דתיים וחילוניים, בתנאי כמובן שהם חפים מגזענות, מרצון להכתיב את דעתם, משנאה עצמית. אני שומע את כל הסדרות ואשמע גם סדרות על נושאים "רגישים", על תרבות מזרחית וספרדית, על הכל!

בידידות,

קורי

אימייל לחבר צרפתי ב- 26.7.19

Tu verras dans mon livre que tu vas sans doute lire aux vacances d'Aout que j'écris beaucoup sur le sens de culpabilité des Européens envers les Musulmans et les Africains, ce qui explique leur conduite honteuse envers l'Iran, les terroristes, les fondamentalistes, etc. Ils hurlent contre Trump mais pardonnent tout aux Iraniens et aux Imams. Ils excusent les terroristes, le Hamas, la Hizballah, ils condamnent Israel comme fascistes et nazis et absouent les pires crimes des régimes totalitaires. C'a vient d'antisémitisme, de culpabilité, de la haine de soi, a haut sur le baudet - Israel car les chacals ne sont pas responsables de la peste. Moi, je n'ai aucun sens de culpabilité, je me sens complètement éthique, Israel a l'armée la plus morale, et ceux qui nous accusent de nazisme le sont eux-mêmes. Je ne suis pas politically correct, je ne supporte pas l'hypocrisie de l'Europe, de la France, UK, Suède, qui font des Salam Aleik aux extrémistes musulmans, laissent infiltrer les mosquées par des terroristes, et admettent des dizaines de millions de refugiés qui n'admettent pas la culture européenne.

אימייל לחבר ב- 28.7.19

… היי, תודה על המאמר, שטיגליץ כיכב בתוכניות הלימודים ובספרים שלי לאורך השנים ובמיוחד מאז המשבר של 2008. אני כמובן גם לימדתי שיעור שלם עליו בכרמל ובאמצעותי מאות נחשפו למשנתו. יחד עם זאת הוא מתון מדי בהשקפותיו. לצערי כבר לא תספיק אבולוציה שהוא מטיף לה אלא רבולוציה נוסח הרפובליקה השניה שתבוא בעקבות משבר יום הדין בשנת 2020. יש לי הרגשה מוזרה שכל ההתפתחויות שחזיתי מתגשמות ואחרים "קוטפים" את הפירות. בשנת 2009 הייתי היחיד שחזיתי שהמשבר יפרוץ בשנת 2020 וכיום על פי פורצ'ן למעלה משלושת רבעי הכלכלנים המובילים חוזים אותו. כך היה גם בדבריי על דנקנר, עופר, תשובה וחבריהם, כשכולם האמינו שנדקנר הוא גאון פיננסי אני כתבתי מאמרים שחזו את מפלתו ואת השחיתות שלו.

הייתי הראשון שכתב ספרים אקדמיים ותזה לדוקטורט על אתיקה לבעלי מניות המיעוט ועכשיו כולם עוסקים בזה. אך בכל זאת נותרתי ייחודי בהצעות לפתרון עושק בעלי מניות המיעוט, ההתמודדות עם משבר יום הדין, אימוץ המודל הכלכלי סטטיסטי שמצאתי על המתאם בין אתיקה לשגשוג כלכלי וערכי, ולאחרונה גם בנושא הרפובליקה השניה. אף אחד לא מעז לאמץ פתרונות אלה ולכן המצב רק יילך ויחמיר. אני סבור שמצאתי כמה מודלים פורצי דרך בישראל ובעולם אבל "לא סופרים אותי", כמו לפקיסטני שמלחין את שירי הביטלס בסרט יסטרדי. אולי אני לא מסביר את עצמי טוב מספיק, אולי ספריי ארוכים ומנומקים מדי, אולי אני זקוק ל"אנגלס" שיפשט את המניפסט שלי, ואולי בכלל אני מקדים את דורי. לפחות השתדלתי בהולכי בדרך לאיתקה. שלך, קורי

מכתב הערכה למיקי דרור, מנהלת מחלקת אירועים ותוכן, מוזיאוני חיפה, האחראית בין היתר למגוון ההרצאות במוזיאון טיקוטין, בו אני שומע ארבע הרצאות בשבוע, עם עזיבת תפקידה – 29.7.2019

מכתב הערכה למיקי דרור

לעיתים נדירות פגשתי מנהלת כמיקי דרור, עם רמה כה גבוהה של מקצוענות, פרפקציוניזם והצטיינות. מיקי הצליחה בשנים הארוכות בהן היא מנהלת את תוכנית ההרצאות של מוזיאון טיקוטין, שאני צרכן נלהב שלה, להגיע לשלמות עם מגוון נרחב של מיטב המרצים בנושאים מגוונים ומעניינים מאין כמותם – אמנות, ספרות, תיאטרון, קולנוע, מוזיקה קלסית, אופרות, הסטוריה של ארץ ישראל, מסעות, תנ"ך, נצרות, דרום מזרח אסיה, אפריקה, אמריקה הלטינית, רוסיה, פסיכולוגיה, מדע, משפט, שנסונים צרפתים, שואה, מזרח תיכון, תרבות יידיש, ג'אז, פילוסופיה וכמובן יפן.

מיקי ניצבה בפני בעיה לא קלה – איך הופכים את מוזיאון טיקוטין, שהקהל החיפאי הדיר רגליו ממנו כי אינו חובב במיוחד אמנות יפנית, למרכז תרבותי שוקק חיים שמבקרים בו מדי יום מאות אנשים לשמוע הרצאות, לראות סרטים וגם לבקר במוזיאון. היא אף השכילה לעניין את מאות שומעי ההרצאות להשתתף בסיורים מודרכים בתערוכות של המוזיאון שהם חולפים בו בבואם להרצאות. המוזיאון הפך לרווחי כי מיקי הצליחה לשמור על מחיר סביר של 30 ש"ח להרצאה לרוכשי הסדרות שהם אזרחים ותיקים ואינם יכולים לשלם סכומים גבוהים בהרבה בסדרות הרצאות אחרות.

השלמות של מיקי ותוכנית ההרצאות שהיא מנהלת נובעת לא רק ממגוון נושאי ההרצאות, כי אם גם מהגיוון של המרצים – כמחצית נשים, אחוז ניכר מזרחים וספרדים, דתיים, ערבים וחילונים, בלי להתייחס לנושאים קונטרוברסלים, מתרבות הדיון שהיא השליטה בנחרצות ובנועם – הרצאה מלאה של שעה וחצי בלי שאלות על מנת לא לתת מקום לוכחנות ופלגנות המאפינים אירועי תרבות אחרים, עמידה על כך שהטלפונים הסלולרים יהיו מכובים, שלא יצלמו ולא ידברו, עם אכיפה קפדנית, רמה טכנית גבוהה של סאונד ותאורה, התחלה וסיום בדיוק בזמן, סדרנות ועוד.

מיקי לא משועבדת לטעם הרוב, אם כי היא מתחשבת בו. לצד המרצים המבוקשים ביותר שמרצים ברפפורט כאיבגי, יושקובסקי, דור, וולף והרני והמרצים הממלאים את אולם טיקוטין כבאר, עלוני, אברון, אבסדזה, לוריא, הורוביץ, אלבג, זיו, פלד ואסתרקין, היא מקפידה לתת במה גם למרצים מעולים כפרי, יצחקי ונינווה, המרצים בנושאים לא כל כך מבוקשים אך שיש להם קהל מסור של עשרות לג'אז, שואה, תנ"ך, ובעבר אמנות ישראלית, אמונות עממיות, אמנות יפנית, סיורים אדריכליים ותולדות מלחמת העצמאות. לגבי מיקי – כולם היו בניה והיא נותנת במה לכולם.

מוזיאון טיקוטין גם מצטיין במסעדה עם מחירים סבירים שבה מבלים עשרות לפני ואחרי ההרצאה או הסרט, בניקיון המופתי, בחוברות ובפרסום האפקטיביים, עובדי קופה לעילא, וכמובן גם בערבי טרום בכורה, ימי עיון, קונצרטים וסרטי איכות מדי יום ובמיוחד בפסטיבל הסרטים, שבו ניתן דגש מיוחד ליוצרי קולנוע ישראלים. מיקי מפנימה הצעות מהקהל שלה לסדרות חדשות, הערות בונות, ודואגת גם לצרכיהם של כבדי השמיעה עם אוזניות באיכות גבוהה, למתקשים בהליכה עם נגישות נוחה, תוך כדי שמירה על נועם הליכות, מצב רוח טוב, סבלנות אין קץ וחיוך מלבב.

ולבסוף נימה אישית – אחרי שיצאתי לגימלאות בגיל 70 לפני חמש שנים הקדשתי את הזמן הפנוי שלי לכתיבת למעלה מעשרה ספרים, קריאת מאות ספרים, נסיעות לחו"ל, ביקור בעשרות הצגות ומאות סרטים בשנה – בתאטרון, בפסטיבלים, באתרי אינטרנט וערוצי טלויזיה מובחרים וגם... שמיעת הרצאות במוזיאון טיקוטין. בהתחלה פעם בשבוע, אחר כך פעמיים, שלוש וארבע ואני עושה מאמץ עילאי לא לגלוש לחמש כי יש חיים מחוץ לטיקוטין. הפכתי לצרכן האולטימטיבי עם כ- 180 הרצאות בשנה ואני נהנה מכל רגע בחוויה אינטלקטואלית עוצרת נשימה בזכות מיקי דרור!

אין לי ספק שמיקי תצטיין בכל תפקיד שיהיה לה בעתיד ואקפיד לשמור איתה על קשר ולעקוב אחרי הישגיה. עם עזיבתה נפער בור עמוק שיקשה למלא אם בכלל. זאת אבידה קשה לעולם התרבות בחיפה וצחוק הגורל הוא שמיקי עוזבת אותנו כאשר הגיעה לאופטימום של תוכנית הרצאות מושלמת. היא לא נחה על זרי הדפנה ונכונו לה אתגרים חדשים קשים פי כמה. אנחנו נרגיש בחסרונה, העובדים המסורים שלה עצובים בלכתה, למרצים שאותם בחרה טיפחה במסירות אין קץ יקשה להתמודד עם עזיבתה. אך דבר אחד ברור – חיי התרבות של חיפה לא יהיו עוד כתמול שלשום!

ד"ר יעקב קורי

תגובת מיקי דרור למכתב ב- 29.7.19

אוי איזה מכתב מרגש ומדהים – אני באמת מתרגשת עד דמעות

אימייל שלי אליה ב- 4.8.19

... תתנחמי בכך שהבאת מזור למאות אנשים שההרצאות שארגנת הוו עבורם את נקודת האור העיקרית ביומם האפרורי. מעבר להצלחה שלך התרבותית בבחירת מיטב המרצים ונושאי הסדרות, הכלכלית ברווחיות הגבוהה של טיקוטין ובמחיר הסביר לפנסיונרים, הבאת רווחה, חברה, עניין וטעם לחיים לכולנו ועל כך אנחנו מודים לך!

ואני הפקתי מהסדרות שארגנת גם השלמת חוסרים בעשרות נושאים שלא הכרתי היטב - כמו אמנות יפנית ואמנות ישראלית - ומה שיותר חשוב השראה לרבים מהפרקים בספרי כמו זה שלהלן:

**אידאה פיקס, הבעיה הפלשתינאית, ישראל או שובך היונים הם מבצר**

רצה המקרה ודווקא בעת השיח ושיג על האידאה פיקס של היונים שמעתי הרצאה במסגרת הקורס על אמנות ישראלית (בגילי המופלג אני שומע קורסים בכל אותם נושאים שלא הספקתי ללמוד בצעירותי) ובה נאמר כי אחד הציורים הישראלים הכי מפורסמים הוא ציורו של משה גרשוני משנת 1977 "הבעיה של הציור היא הבעיה הפלשתינאית" – להלן. כלומר לא רק הבעיה של ישראל, אפילו הבעיה של הציור היא הבעיה הפלשתינאית...



 

ומי שלא מאמין יכול לקרוא בויקיפדיה - בערך משה גרשוני יש תת פרק שלם על הנושא. לא אכנס כאן לסוגיה מה ערכו האמנותי של הציור, אם כי הוא מאוד מפורסם, אומר רק זאת שכיום אחרי יותר מארבעים שנה טוענים גדולים וטובים בנאומים, בספרים ובמצעים שהבעיה של ישראל היא הבעיה הפלשתינאית וכמובן עוולות הכיבוש הנורא. וכפועל יוצא – אנחנו לא חיים בבית נורמלי כי אם במבצר צלבני, בגטו, סגורים בתוך עצמנו ומסרבים להכיר באמת ההסטורית שישו הוא המשיח (סליחה זה לקוח מסאגה אחרת) שכל הבעיות של ישראל הן בגלל הכיבוש. אלא שבאה האינתיפאדה השניה ביוזמת ערפאת חתן פרס נובל לשלום שלא הסתפק בהסכמי אוסלו ושלח מהבית שבנינו לו מרצחים שחיסלו למעלה מאלף אזרחים עד שנאלצנו להקים גדר או חומה. חתמנו על חוזה שלום עם מצרים בלי גדרות עד שהסתננו למדינה עשרות אלפי מהגרי עבודה או פליטים ואלמלי הקמנו חומה היו באים מיליונים כמו באירופה. חשבנו שאם ניסוג מרצועת עזה ונעקור אלפי מתיישבים מביתם נחיה בשלום עם הפלשתינאים והם שולחים לעברנו אלפי טילים שאלמלי כיפת (או חומת) ברזל היו מחסלים אלפי אזרחים, חופרים מנהרות מוות מבתיהם, מנסים לפרוץ את הגדר ולשלוח באוויר עפיפוני תופת שנועדו לשרוף ולהרוג, כאות תודה על הנסיגה, ועל פי חזון המופתי בן בריתו של היטלר לחיסול היהודים. אך הרי גם בארה"ב בנו חומה עם מקסיקו...

אז למי יש אידאה פיקס ומי הוא הפוסל שבמומו פוסל? האם מי שחי במבצר הם דווקא היונים שהפכו את השובך שלהם למבצר כביצירת תומרקין היונה – לעיל? יש להם את העיתון שלהם, אנשי התקשורת, הציירים, הפסלים, הסופרים, הקומיקאים, המזרחנים, השחקנים והפרופסורים שלהם, ההצגות, הספרים, הסרטים, האירועים, הטרמינולוגיה, אחוות האחים שלהם. הם חיים בשובך שלהם, הרחק מההמון הסוער שבו חי שאר עם ישראל ושכנגדו כמה מהאישים הבולטים שלהם משתלחים בחירוף נפש – המזרחים הנאנדרטלים מטפסי העצים ומנשקי הקמעות, הרוסים הפשיסטים, חרדים חשוכים ומתנחלים קלגסים. האם הם רואים את כל העולם במציאות מדומה, כאוכלי הלוטוס, עם אידאה פיקס שהבעיה של הציור (ושל ישראל) היא הבעיה הפלשתינאית, כבציור של גרשוני היונה לעיל, כבציור של דוד ריב "תל אביב - עזה" לעיל, כבחלק ניכר של היצירה הישראלית? מי כאן מצייר את הציורים, מי מפרש אותם, מי כאן הפסיכיאטר ומי בעל האידאה פיקס, מי מוציא דברים מפרופורציות, מי נורמלי?

בעקבות העברת מכתב ההוקרה לכמה מבאי ההרצאות הקבועים, התקבלו כמה תגובות ובהן התגובה ב- 30.7.19

אכן מרגש !!!

אין כמוך בכתיבת מכתבי הערכה, וכתיבה בכלל, מי כמוני יודעת.

לא פלא שהתרגשה עד דמעות. ביטאת את יכולותיה הנדירות להפוך את המוזיאון ממקום שומם למרכז תרבות

שוקק וייחודי , בעל ערך רב לתושבי העיר.

אין לי ספק שלאן שלא תפנה, יהיה המכתב שלך נכס עבורה וגם אם לא תזדקק להמלצה, הוא יהיה שמור אצלה למזכרת מחממת לב לעד.

אגב, הצלחתי להגיע להרצאה אחת שלך ביו טיוב, מ-2012 באוניברסיטת חיפה בנושא ״לקראת סיכום ועדת טרכטנברג.

היה מעניין מאוד.

אם יש לך קישורים להרצאות נוספות אשמח לקבל.

להתראות ביום חמישי.

ד״ש חמה לרותי

אימייל לידידה מה- 7.8.19

... באשר ללוצ'יה די למרמור היום הקדשתי לאופרה כמה שעות (בבוקר הייתי בהרצאה מעולה של יערה קידר על התלבושות של פרידה קאלו). אחרי שבדקתי כמה חלופות הלכתי על זאת של הסרט בנוף טבעי בסקוטנלד עם ANNA MOFFO כי זה היה הביצוע הטוב ביותר מבחינת שירה ומשחק. אבל סצנת השיגעון הייתה חיוורת למדי ולכן עשיתי מחקר מעמיק ושמעתי כעשרים ביצועים של מיטב הזמרות ממריה קאלאס ועד ג'ון אנדרסון ואדיטה גרברובה, שתי האחרונות היו מצוינות ואת קאלאס קצת קשה לי לשפוט כי זו סצינה שחייבים לראות בוידאו ואין שום וידאו שלה. אבל הביצוע המדהים ביותר הוא של LISETTE OROPESA ב - TEATRO REAL במדריד משנת 2018. לצערי יש רק קטעים מהמופע ששודר ב- LIVE אבל תראו את IL DOLCE SUONO, SPARGI D'AMARO  PIANTO. זאת חוויה מעולם אחר, אחד הביצועים האופראיים הטובים ביותר שראיתי בחיים שלי שמשלב גם שירה וגם משחק עילאי. שימי לב לדקות שבהן מוחאים לה כפיים ואילו הבעות פנים יש לה. אם יש את האופרה בביצוע שלה במדריד או בכל מקום אחר בעולם רוצו לשם, זה שווה נסיעה מיוחדת, אם כי אני לא מת על הפלצנות של התפאורה והבימוי, אבל היא מדהימה וכפי שתראו בראיונות גם מאוד חביבה. אבל בטח כבר ראיתם אותה לא פעם כי היא כיום נחשבת לאחת הזמרות הגדולות. איך שלא יהיה תודיעי לנו מחר מה החלטתם לגבי מפגש ביום שישי וכל פתרון שבו נישמע מקובל.

תשובת הידידה מה- 8.8.19

קורי יקר,

הרמה שלך בכל דבר שאתה עוסק בו מדהימה. קשה לעמוד בסטנדרטים הגבוהים שאתה מציב.

אקרא  המייל שלך שוב בעיון ואשתדל ללכת בעקבותיך....

נשיקות ולילה טוב!

היינו בקונצרט גאלה של קשת איילון והלב עלה על גדותיו למראה ולמשמע הנגנים הצעירים המוכשרים להפליא, שהגיעו מ-22 ארצות ויחזרו לארצות מגוריהם כשהם שגרירים גדולים של ישראל.

אספר לכם כשנתראה.

תשובה שלי מה- 17.8.19 למייל של הידידה שכתבה ששמעה הרצאה על המוזיקאים הקלסיקונים והרומנטיקאים

... היקרים, תודה, תיהנו מהליווי ומהקונצרט. אתם דור אחרון לקלסיקונים ולרומנטיקאים, אחרינו יבוא דור השטותניקים והתוהו ובוהו, אך מי יודע אולי הדור שאחריו יתחיל מחדש את האלפבית עם האנציקלופדיסטים והבליטריסטים... אוהב, קורי. נ.ב. בצוואה שלי ביקשתי שעל המצבה שלי יכתבו פ.נ. האדם האחרון שידע מי היו נפוליאון, הרצל, אמיל זולא, בטהובן ורנואר...

אימייל ששלחתי לכמה חברים ביום חתונת הזהב שלנו ה- 19.8.19 – פרודיה על חידוש הנדרים של סלבריטאים

אתם מוזמנים הערב למסיבת חידוש נדרים של רותי ושלי לכבוד חתונת הזהב. הערב לפני 50 שנה התחתנו בקרלטון בנהריה ואת מסיבת חידוש הנדרים נקיים בלאריסה, בה נולד סבי, במסיבה שתאפיל על זאת של עידן עופר במיקונוס ([קישור](https://www.youtube.com/watch?v=Vz_cmwGeuIo)). אני אופיע מחופש ליוליסס ורותי תהיה פנלופה וכל המוזמנים מתבקשים לבחור לעצמם דמות מתוך האודיסיאה של הומרוס. בבר יוגשו קנקני מים כיד המלך וקיגלה, קנישלה ורוגאלאך שרותי הכינה על פי מתכונים סודיים של סבתה. בתוכנית האמנותית קטעים מהרומן ["בחירתה של נלי"](http://www.businessethicscory.com/BewareInHebrew.html) המבוסס על האודיסיאה, ופרקים מתוך הספר האוטוביוגרפי [CORY'S GREEK AND LADINO HERITAGE](http://www.businessethicscory.com/Articles.html). לקינוח יוקראו קטעי שירה ביוונית עתיקה מתוך האודיסיאה. המסיבה תיסקר על ידי ועד הקהילה היהודית של לאריסה איתם חידשתי את הקשר בביקור מרגש לפני 3 שנים. עוד קווי דימיון בין עידן לביני - הוא נתן את התרומה הגדולה ביותר לבית ספר למנהל עסקים בבריטניה ולחיפה עירנו הוא נתן את התרומה האקולוגית הגדולה ביותר - את בתי הזיקוק. היה לי הכבוד להיות הראשון בארץ ללמד את שיטת השקשוקה באקדמיה באוניברסיטת חיפה ושנינו נולדנו במזל חמסה, הוא ב- 5.5.55 ואני ב- 5.6.44. אצלו הכל חמסה ואילו אצלי הסיכום הוא 18 ח"י. אני קיבלתי בירושה מאבי דירה בהדר והוא קצת יותר, אך הגדלתי בקריירה העסקית שלי את הרכוש שלי פי אלף והוא קצת פחות...

תגובה מידידה לאימייל שלי מה- 19.8.19

מחר ... נחגוג 47 שנות נישואין.

 אתם מוזמנים לכפר סבא לחגוג אתנו ועם הנכדים .

 התלבושות  בהשראת "סיפורי האחים גרים" כיד הדימיון....

 שמו הפרטי של עופר הוא עידן,ואין שום מידע במייל שלך על אופיו,אז איך אדע אם יש דימיון?

 לגבי יופיו,אני מוותרת....

 מזל טוב

תשובה שלי באותו היום

... יקירתי, מזל טוב גם לכם. זהו כל הדימיון שיש בין עידן וביני - כי הוא מחדש נדרים עם אשתו הרביעית, הוא חי בלונדון שם עיקר עסקיו כאות תודה על זה שהמדינה נתנה לו בחצי חינם את נכסיה. אותנו הוא השאיר עם בתי הזיקוק. הוא ללא ספק יותר יפה ממני - עם עיני הטרוטה, כתפי השבורה ואוזני הסתומה - אך גם נרקיס היה יפה וראה רק את עצמו במים. שיהיה לו לבריאות!!!

תגובה נוספת מידידה נוספת באותו היום

יקירי,

לא יכולה לחכות לראות אותך כיוליסס....

או דיוניסוס

או זאוס

או משהו:)

באמת היום חתונת זהב?

תשובה שלי לידידה באותו היום

יקירתי, היום כעת חיה התחתנו לצלילי התזמורת של הזמר האיטלקי סלבטורה פוליצי בלי גרוש על הנשמה אך עם הרבה אהבה. להבדיל מעידן הגענו לאן שאנו היום בעשר אצבעותינו ועם מצפון נקי. עידן מתחפש לאלים יוונים אבל ביצירות שלי עשיתי הקבלה בין גיבורי האודיסיאה לגיבורים אתיים בימינו ואם תרצי התחפשתי בספרים שלי ולא במסיבות שעולות 5M$ . כל טוב, קורי

תגובה של ידיד ב- 19.8.19

קורי יקירי,

זה יהיה מספיק אם אופיע כאגממנון ו... תהיה הלנה מטרויה?

מכל מקום ברכותינו החמות למלאת 50  שנים מאושרות ביחד ומאחלים לכם לפחות עוד 50 שנים כאלה. ויש עוד הבדל ביניכם לבין עידן עופר- הוא חוגג 10 שנים עם אשתו הרביעית (בחשבון פשוט זה שקול ל-40) ואתה חוגג 50 שנה עם אשתך הראשונה, אז לקחת אותו בגדול.

נשיקות לשניכם גם מ...

תגובה של ידיד אחר באותו היום

שלום קורי ותודה על ההזמנה לחגיגתכם.  לצערי לא נוכל להגיע למרות שיש לי כמה רעיונות למי להתחפש.

מכל מקום, אם אתה יוליסס, בסוף הערב אתה צריך להרוג את כל המחזרים של רותי -פנלופה, ורצוי בקשת וחיצים.

נתראה בשמחות אחרות

תגובה של ידידה באותו היום

רותי וקורי יקרים.

שמחים לאשר

השתתפותינו במסיבת חמישים שנה לנשואים.

מסיבה כזאת

ידובר עליה חודשים

ארוכים והשגתם את

שלכם.

החוויה לא תשכח

וידווח עליה באמצעי

התקשורת וזה יקדם

את מכירת הספרים

שלך ומתוזמן להרצאות בעולם.

רותי תתלווה אליך

ולא תצטרך לדאוג

לארגן טיולים בעולם

ההזמנות לכנסים

והרצאות יספקו לכם

הכרות עם ארצות

מענינות שלא הייתם.

מזל טוב

עד מאה ועשרים

בריאות טובה

מאתנו החברים

באהבה

תגובה של ידידה נוספת באותו היום

רותי וקורי יקרים שלי

לכבוד הוא לנו להענות להזמנתם,

בוודאי שנגיע.

יש לי רק שתי בקשות קטנות,

אני רוצה לבוא בלבושה של קליאופטרה

(תמיד אמרו לי שאנו דומות והנה ניתנת לי ההזדמנות להוכיח זאת)

וכן אני מבקשת שתואיל לדאוג למקום חנייה

נאות לדרקון שלי אנו נגיע רכובים עליו

(בזמן האחרון הוא מפחד להישאר לבד בבית)

להתראות בשמחה

שלכם באהבה💕

נ.ב.

את המתנה אבקשכם לתרום ליצירת

טייס רובוט שמיטיב לברך ולהלל את שרה׳לה שתחייה.

תשובה שלי לידידה הנוספת באותו היום

את אולי דומה לקליאופטרה אך יש לך לב של מרי פופינס...

תגובה של קרובת משפחה באותו היום

הוא כבר עם אשתו השלישית כנראה ואתה עם הראשונה. זה העקר. תהנו, אנחנו אתכם.

תשובה שלי לקרובת המשפחה באותו היום

אשתו הרביעית, שמת לב לתרומות שנתן לאנגליה ולחיפה? כל הפעילות, התרומות והבית שלו בחו"ל והילדים שלו חיים בחו"ל כאות תודה לנכסים שהוא קיבל מהמדינה בחצי חינם. קורי

תגובת קרובת המשפחה למייל התשובה שלי באותו היום

אני רק ניחשתי שמדובר ב3 נשים. אני אישית מזועזעת מהבזבוז   הנורא וכועסת על התקשורת שנותנת במה כה רחבה לכך.הגיע הזמן שיציגו מודלים אחרים בתקשורת. אנחנו מתדרדרים.

תגובה של ידידה באותו היום

קורי יקר!

כיף וטוב לשמוע ממך.

לא החלטתי עדין אם לצחוק או לבכות...

דרישת שלום חמה לרותי היקרה

איחולי מזל טוב, בריאות ואושר גדול!!!

שלכם,

אחרי שכמה מהמכותבים חשבו שמדובר בהזמנה אוטנטנית ואיחלו לנו מסיבה מוצלחת, הוספתי את הנ.ב. הבא

נ.ב. מכיוון שהיו לי הרבה קוראים שאיחלו לנו מסיבה מוצלחת, ברצוני להבהיר שרותי ואני נחגוג הערב בגפנו בביתנו הקט בלי רעש וצלצולים, כבשיר הצרפתי J'AI FAIT CA EN DOUCE

ולפרנקופונים צירפתי את מילות השיר שמבטאות בצורה מוחשית ביותר בין ראוותנות להצטנעות

Y a des enfants
Qui, dès en naissant,
Font les intéressants
Pour ces seigneurs
Il faut un docteur
Une nurse, un précepteur
Quand on les prend
C'est avec des gants
Si on leur colle une bise
Avant faut qu'on se stérilise
Moi, quand j'ai mis l' nez ici-bas
Je n'ai pas causé tout c' branle-bas !

J'ai fait ça en douce
Je suis v'nue je n' sais pas comment
Vas-y comme j' te pousse
Et j'ai même pas connu d' maman
J'ai grandi, malgré les gnons,
Comme un champignon
J'ai pas été en pension
Faire mon instruction

J'ai fait ça en douce
Et j'ai eu qu'un seul professeur
Tout c' qu' y a d' maousse
C'est un ancien cambrioleur
Je sais comme on chipe un pain
Quand, d'puis trois jours, on a faim
Et comment, pris par la Rousse,
On se manie l' train en douce

Y a des poules qui
Font des tas d' chichis
Quand elles se marient
Elles s' collent en blanc
Elles publient des bans,
Elles invitent l'arrière-ban
Il y a un lunch,
On bouffe et on guinche
Enfin, toute la France
Sait qu'elles vont perdre leur innocence
Quand j' me suis donnée à mon homme
Y avait pas d' cloches, ni d'harmonium

J'ai fait ça en douce
Sans toutes ces complications
En pleine cambrousse
Derrière les fortifications,
Pour perdre ma fleur d'oranger
J'ai pas dérangé
Le maire, le suisse, le bedeau
Et des tas d' badauds !

J'ai fait ça en douce
Et j'ai connu sur le gazon
La grande secousse
Et le fameux petit frisson
Et lorsque j'ai chaviré
J'ai rien dit, rien soupiré
Mais j'ai caché ma frimousse
Afin de pleurer en douce

Y a des piqués
Qui, une fois claqués,
Font encore du chiqué
Quand ils s'en vont,
Aux quatre coins, ils ont
Des plumeaux, des cordons !
Plus y a d' gens
Plus ils sont contents
Ils sont fiers quand ils meurent
D'arrêter les tramways, deux heures
Moi, pour pas qu' mon inhumation
Entrave la circulation

Je f'rai ça en douce
Et sans envoyer de faire-part
Pourquoi faire d' la mousse
Et des tas d' chichis quand on part ?
J' n'ai pas besoin de bagnoles
De monsieur Borniol,
Ni de toute sa ferblanterie
J' veux pas qu'on m' charrie !

Je f'rai ça en douce
Je n' veux pas, pour porter mon deuil,
Que l'on mette des housses
Aux pauv' chevaux ni aux fauteuils
Pas besoin d' bouquets ruineux,
Dans mon p'tit coin, j'aime mieux
Voir sortir, quand l'printemps pousse,
Une fleur ou deux en douce

תגובה של ידידה נוספת מה- 19.8.19

קורי יקירי, מזל טוב ענק לך ולרותי 😍 שיהיו לכם עוד שנים רבות של חגיגות בלריסה ואפשר גם במיקונוס למי אכפת העיקר שאנחנו נוזמן למסיבות .ונשתה לשכרה עדלאידע .  אפילו יותר מעופר🤔

אוהבים אתכם

תגובה של ידידה נוספת ב- 20.8.19

מוורשה שולחים לכם את אהבתנו ואת פירגוננו לעוד 50 שנות איכות ואושר ונחת וכל טוב אפשרי.

גם אני קראתי על החגיגה של עידן ואני קובעת חד משמעית שלא הייתי מחליפה איתך ב-20 עידנים אבל בהחלט הייתי מאחלת לך מקצת מעושרו האגדי ואני יודעת בביטחון שהיית עושה אתו המון דברים איכותיים ובטוב טעם. אתה אליטה אמיתית והוא רק אליטת ממון. עליי זה לא עושה רושם ולא מהלך עליי קסם.

נשיקות לשניכם ותחדשו את נדריכם בכיף.

תגובה של ידיד, איש רוח שהיה בסין, ב- 19.8.19

יעקב ורותי יקרים,

ממרחק 4000 ק״מ ומקירבה רגשית רבה אנו מאחלים לכם יום כלולות-זהב

מלא שימחה, סיפוק ואושר זה עם זו ושניכם ביחד עם יקיריכם.

הערב אנו מקדישים לכם את השיר Ma Liberté בביצועו של ז׳ורז׳ מוסטאקי,

האהוב עלינו משנות חיינו היפות בפאריז של שנות השישים,

ומשיקים איתכם כוס יין -

לחיים!

תשובה שלי לאותו ידיד ב- 20.8.19

תודה לכם על הברכות הלבביות, איך ידעתם לקלוע בול עם ז'ורז' מוסטאקי, שיש לנו אותו רקע- נולדנו במצרים, ממוצא יווני, עם תרבות צרפתית, כ- JUIF ERRANT ET PATRE GREC. ייתכן מאוד שאפילו נפגשנו בפריז בשנות השישים ואם הייתם במרד הסטודנטים אולי אפילו נפגשנו בסורבון או באודיאון במפגש עם ז'אן לואי בארו ומדלין רנו. את חגיגות החמישים ביליתי בבוקר בהרצאה במוזיאון טיקוטין על משפטי ראווה ואילו רותי ואחותה נסעו לקבר של הוריהן בנהריה להתפלל לשלום כל המשפחה ולנקות את הקבר, אחרי הצהריים ישבנו במרפסת הצופה לנוף לא פחות יפה ממיקונוס וקראתי ביוגרפיה של פרויד שכתובה מצויין על ידי אירווינג סטון, בעוד רותי שולחת צילומים מהחתונה שלנו למוזמנים שעוד בחיים והם לא רבים... את הלילה דווקא בילינו במיטה... בצפיה בסרט רומני בטלויזיה. אחרי יום זה של שיכרון חושים רותי התעוררה הבוקר לשמע רעש של שיטפון בכל הבית בגלל צינור שהתפוצץ. הפיצוץ היה היום, אך מים זה סימן לשפע!

ברכות לחתונת הזהב מחבר ב- 20.8.19

קורי מחמלי ורותי היקרה,

ראשית - מזל טוב לך עם הצטרפותך למועדון ה 75!!! כחבר המועדון מובטחים לך חיים טובים, בריאים, מהנים ומלאי נחת!

שנית, מצטער אך ראיתי את הזמנתכם רק היום כך שאיחרתי לטוס ליון לחגיגות חידוש הנדר...

ביגוד מתאים היה לנו וגם בקבוקי מים היו! חבל שלא הגענו לטיסה ליון בזמן. ביקשתי מהאל הרולד שייקח אותי לפחות עד האולימפוס שלא רחוק מעיירת הולדתך - אך הוא לא שעה לתחינתי.

עלי להודות כי אחת מחולשותיי היא מעקב רופף אחר הטלוויזיה והפייסבוק  כך שאת המקור של עופר לא ראיתי - רק שמעתי על כך לאחר מכן מחברים.

כל הכבוד על חוש ההומור (אלמלא היה כל כך עצוב - הדקדנציה בהתגלמותה, מתאים לימי רומא האחרונים).

... ואני חגגנו את 50 שנות נישואינו ללא "חידוש נדרים" וזיקוקי-דינור ראוותניים ובכל זאת - כפי שכתב שקספיר באחת מהסונטות המפורסמות שלו ( My mistress eyes)  ובכל זאת...  yet is she beloved as any she besmear with false compare ....

אנחנו חגגנו בסוף שבוע במלון קטן בנהריה (היכן שבילינו את ירח הדבש) וכן בסוף שבוע נוסף מקסים עם הילדים והנכדים. אבל, זה גורלם של הפלבאים הסולדים מהשקשוקות!...

תשובה שלי ב- 20.8.19

... אנחנו לא צריכים לחדש נדרים - לא אתה, לא אני ולא יהודה, אהבתנו טהורה וארוכה, ולא אהבה קצרה של עשר שנים עם האישה הרביעית. האמת שגם אני רציתי לעשות ירח דבש במלון בנתניה שם בילינו שני לילות כי יותר לא היה לנו כסף, אך המלון היה כה קטן ומצ'וקמק (מלון יהלום) שהוא כבר לא קיים. אני זוכר שהלכנו לראות הצגה של שירי אלתרמן צץ וצצה אך גם רוב השחקנים הלכו לעולמם. יחד עם זאת לפני שלוש שנים כשרותי הייתה בת 70 הזמנתי את כל המשפחה - כעשרים איש - למלון קרלטון בנהריה שם התחתנו ובילינו את ליל הכלולות במשך שלושה ימים מאוד נעימים. אנחנו צריכים להיפגש....

אימייל של חבר ב- 20.8.19 על ההזמנה לחתונת הזהב

**יקירי חתונת הזהב,**

**נענינו להזמנתכם.ביטלנו את התכנית בערב. התארגנו במהירות. בחרנו לעצמנו את הדמויות אתנה וטלמאכום וטסנו בטיסה מיוחדת ללאריסה.**

**ושם אבוי. לא קיבלו את פנינו. לא הוגש לנו כיבוד אפילו כיד המשרת.**

**ידידינו האתיים האם הבנתנו לקתה בהגזמת יתר???**

**העיקר הבריאות**

ולכך עניתי ב- 21.8.19

... אותנו האתיים לא צריך להאכיל בפרות ים ובשמפניה ורודה, אלוהים מאכיל אותנו במן והטייקונים במרורים...

אימייל שקיבלתי מחבר ב- 20.8.19

**היי קורי, הכתבה למטה עשויה לעניין אותך,**

|  |
| --- |
| [**סוף הקפיטליזם? רווח זה לא הכל**](http://trailer.web-view.net/Links/0XED30F87D35CE16120DA5B1A7B0884CC9B999291F0A6BB88121FAABA13483D9892FB382F012DD1B6744F3A3059BA467ECA010A7678A7557FF77A1F458AECEC7F20A2BFDDBE467C819.htm)[במסמך שפרסם "השולחן העגול העסקי", ארגון המאגד את החברות החזקות במשק האמריקאי, הם מתחייבים לפעול למען כל בעלי העניין בחברות שלהן, כולל העובדים...](http://trailer.web-view.net/Links/0X88E42288E12153F0D91938DC79EB9B8BF2775075505607665620829ADA015DFF13154EEC002D955344F3A3059BA467ECA010A7678A7557FF77A1F458AECEC7F20A2BFDDBE467C819.htm) |

|  |  |  |  |
| --- | --- | --- | --- |
|

|  |  |  |
| --- | --- | --- |
| [ארז ליבנה](http://trailer.web-view.net/Links/0XEADCE760FFC39EB499A23656C9F01714B82F84544A6DD0E014924A3CE3FDBCDC2D508EF3F263505444F3A3059BA467ECA010A7678A7557FF77A1F458AECEC7F20A2BFDDBE467C819.htm) | 20/08/2019 22:37     |   |   |

 |

ולכך עניתי ב- 21.8.19

היי ..., תודה על המאמר. אני מקבל אותו ברגשות מעורבים. מצד אחד זה בדיוק מה שאני אומר כבר 20 שנה ובשיעור הראשון שאבי אבות החטאת זו הקביעה שמטרת החברה למקסם את הרווח. אני גורס שמטרת החברה למצוא את האיזון הנכון בין האינטרסים של כל מחזיקי העניין. אבל אם הטייקונים אומרים עכשיו אותו דבר זה לא אומר שזה לא WINDOW DRESSING מן השפה ולחוץ, כי הרי הם גם כל הזמן גורסים שצריך להיות אתיים ובפועל עושים בדיוק ההיפך. המבחן הוא בבתי הספר למנהל עסקים והם כולם עדיין ניאו ליברליים. נמשיך לעקוב. כל טוב, קורי

ב- 28.8.2019 כתבתי אימייל על תכלית חיינו בגיל הרביעי, אחרי גיל 75, שעורר הדים רבים ביותר. חלקם מובאים בפרק המוקדש ליהודה כהנא, כי הטריגר למכתבי היה האירוע מוחי שיהודה עבר. להלן מובא האימייל:

כתבתי מכתב עידוד ליהודה כהנא שלקה באירוע מוחי, שמאוד ריגש את יהודה ואשתו. אבל האמת היא שכתבתי את המכתב עבורי לא פחות מאשר עבור יהודה. בגילנו המופלג אנחנו ממשיכים לחיות לא בשביל לשמוע 180 הרצאות בשנה במוזיאון טיקוטין או לראות 30 סרטי מופת בפסטיבל הסרטים בחיפה. בטח לא בשביל לאכול ארוחות גורמה או להשתתף בשמחתו של עידן עופר. אם יש סיבה לכך שזכינו להיכנס לרבעון הרביעי והמסכם בחיינו זה אך ורק על מנת להשתמש ברגעים האחרונים של חסד לעזור למשפחה, לחברים, לקהילה, למדינה ולאנושות. ולא מדובר בעזרה כספית כי נועיל הרבה יותר טוב ליורשינו אם נתפגר כאן ועתה ונוריש להם ירושה גדולה בהרבה בלי הכרסום של ההוצאות הרפואיות והטיפול הסעודי שעוד נכונו לנו. כוונתי לעזרה בעצה, במילה טובה, בדברי עידוד, לילדים, לנכדים, לחברים, שלא יראו בנו תרחים זקנים אוברבוטלס שנוזל מהם ריר מפה מעוות, יורדות להם דמעות מעין טרוטה, ואוטמים את אוזניהם שחדלו כבר לשמוע. לא פעם אני מסתכל באירועי התרבות שאני משתתף בהם, ובצוק העיתים מורכבים רובם ככולם מזקנים שאותות הזיקנה ניכרים בהם, עד כמה אין זה מחזה מרנין לראות זקנים הנרדמים בניגוד לרצונם ורצים כל רגע לשירותים. ואני תוהה האם יש טעם להמשך הקיום שלנו למרות הכיעור האסתטי, הסבל והכאבים. והגעתי למסקנה שיש טעם רק אם אנחנו תורמים יותר מאשר נתרמים.

הצטבר בנו ניסיון עצום שאנו יכולים להנחיל לסובבים אותנו, אנחנו יכולים למנוע מהילדים לעשות טעויות שעשניו בגילם, יכולים להעשיר את עולמם הרוחני של הנכדים מבעד למסכים המנוונים שהם שקועים בהם. אם הילדים לא זקוקים לנו ואנו רק תלויים בהם, אם הנכדים לא מוכנים להיות מושפעים מהאהבה שאנו מרעיפים עליהם, אם החברים שלנו מסתדרים בלעדינו - כי אז אין באמת טעם לחיינו. אבל מעבר לכך - אלה מאיתנו שזוכים לעזור לקהילה, לכתוב ספרים ומאמרים, להרצות בכנסים, לתרום תרומה משמעותית לקיימות כמו יהודה כהנא, להציג משנה סדורה איך לרפא את חוליי המדינה, או הקפיטליזם, להוכיח בצורה ברורה ומדעית שהאתיקה וטוב הלב משתלמים, שהאמפתיה מתגברת על כל הכשלים - מקבלים טעם לחיים, סיבה לקיום ברבעון הרביעי של החיים, למרות המחלות והקשיים. זה לא תענוג גדול להיות זקן, השורות הולכות ומדלדלות, במקרים רבים כאשר הטובים בינינו הולכים לעולמם, המחלות מתגברות, קשה לקום בבוקר אם אין לנו סיבה טובה לקום. לא יקרה שום אסון אם נארוז את הפקלאות ונעבור לעולם שכולו טוב או להיות מאכל לתולעים, אלא אם כן רגע לפני הסוף אנחנו עדיין יכולים לתרום לסביבתנו. ברבעון הרביעי מתנהל מאזן הסיכום - כמה אתה תורם לעומת כמה תורמים לך, כמה אתה עוזר לעומת כמה עוזרים לך, וכל עוד שהמאזן חיובי יש טעם לחיינו כי אנו משאירים חותם חיובי על החיים!

כל טוב ושנהיה בריאים ותורמים,

מחברכם הטוב, קורי

להלן כמה מהתגובות שלא נסקרו בפרק על יהודה כהנא כי דנו בסוגיות תכלית הזיקנה מעבר להקשר של יהודה

אימייל שקיבלתי מידידה ב- 28.8.19

קראתי את ההתכתבות שלך עם פרופ' יהודה כהנא. המכתב מרגש וכל כך מלא

אמפתיה והתחשבות.  כל כך חשוב להיות לצד אנשים שחווים את הנורא מכל - את

איבוד השליטה בחייהם.   אני חושבת כמוך שהייתי מעדיפה לא להיות כאן מאשר

לחיות בתוך לימבו ללא אפשרות לשנות את המצב.  כפי שידוע לך, עברתי שורה

שלמה של מצבים כאלה ברצף.   בו-זמנית קרה שאבי היה מאושפז בטורונטו,

קנדה, הארי רקנאטי בבית חולים בבואנוס איירס, ובעלי בבית חולים הלל יפה בחדרה.

לא ידעתי היכן להיות קודם.   טסתי לטורונטו ואחרי כמה ימים אבי נפטר.   טסתי

לבואנוס איירס והופעתי בפני 3 שופטות (בספרדית) על מנת לשכנע אותן שמקומו

של הארי בישראל.  הצלחנו להביא אותו הנה וסעדנו אותו במשך שנה ועשרה ימים.

בעלי נותר נכה לאחר שנעקץ על ידי יתושה וחלה בקדחת הנילוס המערבי ולתוספת,

חלה גם בסרטן בכליה. הוא נותח פעמיים - ללא הואיל ומת.   את גרושתו של הארי

רקנאטי, פולין, הבאנו לקבורה בארץ ואני דאגתי לזהות אותה ולקבור אותה

טרומפלדור בתל אביב.

בחודש מאי השנה הודיעו לי שגיסי במונטריאול גוסס ממחלת ריאות נדירה.  טסתי

למונטריאול ובמשך שבועיים ישבתי אצלו עם אחותי ונסינו להקל עליו את שהותו שם.

הוא היה צלול מאד ושוחחנו רבות על כל מיני דברים.  מדי יום הגיעו בני משפחה,

חברים ומדוע אני מספרת זאת?  כי זה מתקשר עם הדברים שדיברת עליהם.  יום

אחד אמר לי גיסי:  " את יודעת, ..., יש לי מזל שאני נוכח ומשתתף בשבעה של עצמי

ואני כל כך שמח שבאת.  הוכיתי בהלם ובאלם נוכח המילים האלה כי הן היו כל כך נכונות

ובאמת הקלו עליו את סבלו.   אני לא מכירה מקומות הוספיס, אבל המקום הזה שם ראוי לחיקוי.   שקט, נעים ואסתטי.  הכל בטוב טעם ושום לב עד לפרטים הקטנים ביותר

ולמשפחה.   מספר ימים אחרי שחזרתי לארץ, הוא נפטר.

רציתי לספר לך את קורותי אלה כי הם חלק ממה שאני עברתי בשנים האחרונות לצד

כל העשייה האחרת במוזיאון ואני אמשיך כל עוד אני יכולה.

יעקב יקר, אני רוצה לשלוח לך ספר שכתב עו"ד משה קשת שהיה עורך דינו של

הארי רקנאטי והיה חשוב לו מאד לכתוב אותו.   האם אני שולחת את הספר לכתובת:

רח' קוסטה ריקה 2, חיפה 34981.

הרבה בריאות וכל טוב,

מידידתך,

תשובה שלי לידידה ב- 28.8.19

מאוד ריגשת אותי במה שכתבת ומזלם של הקרובים לך ושל הארי שאת אדם כל כך טוב לב ואמפתי שיכולת לסעוד אותם ברגעים הקשים שלהם. זה נותן גם לך טעם לחיים, או כדברי המשורר הדגול VICTOR HEREDIA - RAZON DE VIVIR MI VIDA ([קישור](http://www.coveralia.com/letras/razon-de-vivir-victor-heredia.php)) - אם כי במקרה שלך קשה לך במיוחד כי בעלך לא לצידך לעגן את הרצון שלך לחיות אך יש לך סיבות אחרות -

Para continuar caminando al sol por estos desiertos. Para recalcar que estoy vivo en medio de tantos muertos; . אשמח לקרוא את הספר ואת יכולה לשלוח אותו לכתובת שציינת. לא ענית לי לשאלתי במייל קודם איך היה הערב לזכרו של הארי? האם הקראת את מה שכתבתי על הארי? האם יש הקלטה של הערב? אם כן - אשמח לקבל ולשמוע פרטים.

כל טוב ושיהיה לך כוח ורצון להמשיך במפעל הברוך שלקחת על עצמך. אני עומד לרשותך למתן עצה ופידבק ועד עכשיו יש לי רק תשבוחות לאיך שאת מנהלת את המוזיאון והפעילויות הנלוות.

תשובה של הידידה ב- 29.8.19

שלום יעקב,

תודה רבה על המילים היפות שכתבת.  ממש קטונתי.  אני עושה את עבודתי תמיד בהשתדלות

לעשות את המיטב שלי - לפעמים אני מצליחה ולפעמים לא.  אבל תמיד מתוך שאיפה שהציבור

ייהנה ממפעלו של הארי רקנאטי. ובאירועי התרבות (שעל זה הוא לא דיבר אף פעם) זו הייתה

יוזמה שלי ואני שמחה שגם בזה מצליחים כאן בגדול.  כשמנסים לשכנע אותי שכדאי ללכת

"עם הקדמה" ולהפוך את המוזיאון למוזיאון מודרני עם כל הטכנולוגיות החדישות, אני מהססת

ואומרת שאני רוצה לשמר את המוזיאונים שלו כמוזיאונים מיוחדים במינם כפי שהארי רצה ושלא

יהיו דומים לאחרים.  זה לא פשוט. מצד אחד צריך לצעוד קדימה על מנת לשרוד.  מצד שני הארי

רקנאטי יושב לי על הכתף ולוחש  באוזן שזה לא מה שהוא תכנן.

קראתי את השיר שכתב VICTOR HEREDIA, משורר שלא הכרתי, ממש מופלא ומתאר בצורה

הכי ישירה את מה שהבעת במכתבך לפרופ' כהנא ובמכתבך אלי.  שמחתי שבעתיים שהבנתי כל

מילה בספרדית מלבד המילה "FOGATA" שלא נתקלתי בה אף פעם.  אני אוהבת שירה אבל

בספרדית אני לא מכירה משוררים להוציא את לורקה, נאורודה וחואן בטנסוס סנטוס שהיה המורה

שלי לספרדית במונטריאול כשלמדתי באוניברסיטת MCGILL.

אני שולחת לך את הספר בדואר רשום היום אחה"צ או מחר בבוקר.

אכן יש לי הקלטות שלי של קטעי המוזיקה הנפלאים.  אשלח לך אותם בוואצאפ.  מצ"ב הנאומים

שלי בעברית ובאנגלית לטובת האורחים מחו"ל.  לא ציינתי דברים חיצוניים כי התבקשתי לא

להאריך יתר על המידה.

א-פרופו, עלה לי רעיון כרגע.   אני חברה ברוטרי קיסריה ויש לנו מידי פעם הרצאות מעניינות בנושאים

שונים ומגוונים.  אולי תרצה להרצות באחד המפגשים שלנו.  אני אשמח מאד להציע זאת.

ושוב אני מברכת אותך גם כן במפעל חייך - בחיפוש אחר צדק וההתנגדות לשחיתות בשלטון

שאנו עדים לה.  מי ייתן ויהיה שינוי עם הבחירות הבאות.  הלוואי ותהיה תקווה.

תודה על הכל,

בידידות,

תשובה שלי לידידה באותו היום

FOGATA היא מדורה ואת גם מוזמנת לשמוע ביצוע נפלא של הרדיה ומרסדס סוסה לשיר ביוטיוב. תודה לך על החומר ששלחת לי, הערב היה כנראה חוויה מיוחדת במינה. את צודקת לחלוטין שיש לשמור את המוזיאונים כמו שהם. יחד עם זאת, אמרתי להארי (וזה לא מצא חן בעיניו) כי המוזיאון החדש היה צריך להיות באמת מוזיאון למורשת הנפלאה של יהדות ספרד, כי אין אף מוזיאון כזה בעולם, ולא אוסף אקלקטי של ציורים. פה היה פספוס גדול, אבל לעולם לא מאוחר לתקן זאת. באשר לאוסף הענקי שלו אני לא מבין למה אתם לא מראים כל כמה חודשים את התמונות של מיטב הציירים באחת מהקומות, אם כי היו תערוכות של מגריט, דאלי וכדומה, אבל הייתי מנסה במחזור של עשר או עשרים שנה להראות את כל האוסף הענק של הארי על מנת לשתף את כל העולם עם העושר התרבותי העצום שלו ועם הטעם המעודן שהיה לו. תסלחי לי על ההערות, זה לא תלוי בך, אך כואב לי שאף אחד בארץ לא מכיר את מורשת ספרד והארי יכול היה לעשות זאת.

באשר לבחירות לא יהיה שום שינוי כי כחול לבן מצטיינים בסיסמאות שדופות של ישראל מעל לכל (כמו שביב אומר ימין חזק) ועוד דברים טריוויליים. רק אני נתתי על פני 1500 עמודים באנגלית ובעברית מצע מסודר ומפורט מה צריך לעשות במדינה שלנו על מנת לכונן את הרפובליקה השניה. עד שזה לא יקרה, לא יחול שום שינוי וימשיכו להיכנע למיעוטים קיצוניים כמו החרדים והערבים הלאומנים, החרד"לים וכדומה. עד שלא תהיה מערכת חינוך אחת כמו בצרפת לא תהיה אינטגרציה של ממש והפיצול לארבעת השבטים עוד יביא לחורבן המדינה. אבל אף אחד לא שומע. אני מתכונן להצביע למפלגת העבודה בגלל המשנה החברתית שלהם אבל אין להם סיכוי להשפיע, כי עד שלא תהיה פה רעידת אדמה לא ניתן יהיה לשנות דבר. דה גול הצליח לשכנע בשנת 1958 כ- 80% מהעם הצרפתי בצדקת דרכו וכך קמה הרפובליקה החמישית של צרפת שהפכה לסיפור הצלחה בלתי רגיל, כי אחרת צרפת היתה נראית כמו איטליה, יוון, בריטניה, ספרד או פורטוגל.

אני חשבתי שכתבתי שלוש יצירות מופת (אשתי אמרה בהומור שהיא מצפה שאקבל פרס ישראל או פרס נובל, אבל אני הסתפקתי בעיטור המופת של אומ"ץ שקיבלתי ב- 2015 מאריה אבנרי) - הרפובליקה השניה של ישראל שהוא הספר היחידי שנכתב אי פעם הנותן פתרון לחוליי המדינה; קפיטליזם - משברים ופתרונות, שחזה עוד בשנת 2009 שצפוי שפל יום הדין בשנת 2020 אחרי שלא הפיקו את הלקחים מהמשבר של 2008 ומציע דרכים מעשיות איך להימנע מכך וכיום 74% ממיטב הכלכלנים מאמינים שיחול משבר גדול בשנה הבאה אבל רק אני חזיתי את ההיקף שלו ואת דפוס המשברים מספיק מוקדם על מנת שלא תבוא ההתמוטטות בשנת 2020; ואולי פאר היצירה - הוכחתי שיש מתאם סטטיסטי מובהק בין רמת השגשוג הערכי והכמותי של 50 פרמטרים מובילים לבין רמת האתיקה של מדינות והמדינות הכי אתיות הן הכי משגשגות ולהיפך. זו היא הוכחה ניצחת שהאתיקה משתלמת ומתווה את הדרך איך צריכות לנהוג כל המדינות על מנת לשגשג.

כל שלושת הספרים עברו מתחת לרדאר, כמעט אף אחד לא התייחס אליהם, פרט אולי לכמה עשרות של חברים וקולגות קרובים. העולם נשלט על ידי הניאו ליברלים והטייקונים שלא יוותרו על שלטונם מרצונם ורק אם יחול אסון - והוא יקרה בקרוב גם בעולם וגם בישראל - הם יתשעתו ויתקנו את העולם כפי שקרה אחרי משבר 1929 ומלחמת העולם השניה. רציתי למנוע את המשבר אבל אף אחד לא שמע לי כי גם לא נתנו לי לפרסם את דבריי במיטב העיתונים והשתיקו את קולי במיטב האוניברסיטאות, אחרי שנוכחו לדעת מה הוא תוכן משנתי. אבל אני מתנחם בחברים קרובים כמוך, כל הרעיונות המהפכנים התחילו מציבור קטן של מאמינים - הפסיכואנליזה של פרויד, הציונות של הרצל, האימפרסיוניזם... לא שיש לי רגשי גדלות או משהו, אבל אני רואה שפעם אחר פעם התחזיות שלי מתגשמות כפי שהוכחתי בספריי וכך גם קיבלתי את הדוקטורט כי עד אז לא האמינו לי, וחבל שאין לי את החשיפה או הכישרון או המשאבים או היכולות לשכנע את העולם.

את מוזמנת לבקר אותנו,

מכתב מידיד מה- 28.8.19

קורי ידידי,

אני מסכים לכל מילה שלך. ... אני גם משתדל לתת דוגמא אישית ואני מתנדב כיום ב-5 עמותות ומוסדות (כולל בטכניון , בריאלי ואגודת ידידי רמב"ם) בתפקיד של חבר או יו"ר ועדת ביקורת (כי כאן התרומה שלי יכולה להיות המשמעותית ביותר) ובנוסף – עוד יום בשבוע בפעילות התנדבותית בלשכת רואי חשבון. אני נהנה מכל רגע וגם הגעתי למסקנה כי הפעילות ההתנדבותית תורמת לתורם לא פחות מאשר לארגון בו הוא פועל. לתחום אחד אני מסרב להיכנס כי הרפש בו כל כך רב וחוצה מפלגות – הפוליטיקה. כמעט התפתיתי על ידי חבר , בן מחזור שהגיע לדרגת תת-אלוף בחיל האויר וניסה למשוך אותי לפעילות במפלגת העבודה, מתוך מטרה לשנות את כל מה שאנחנו לא פוסקים "לקטר" עליו בכל הזדמנות. למזלי, עמדתי בפיתוי ונשארתי מחוץ לפוליטיקה, ומה קרה למפלגת העבודה ולפעילים בה רואים בכל יום. אפילו בפעילות שלי בלשכה, שהיא מקצועית גרידא (אני יו"ר המועצה המקצועית שהיא הגוף הבכיר בתחום התקינה בחשבונאות וביקורת), אני נתקל במחנאות וגחמות אישיות של אנשים שפוגעים בעבודה המקצועית, ובמקום לעסוק בסוגיות המקצועיות, אני מוצא עצמי מטפל במחלוקות אישיות (רוב הבעיות נוצרות ע"י אנשים עם אגו מנופח) וזה קצת מוציא את הרוח מהמפרשים, כי עברתי את השלב בחיים שצריך להילחם באחרים, עכשיו אני מחפש רק לתת ולתרום מניסיוני. חוץ מזה אני מודה בכל בוקר לבורא עולם ( או לכל צורה שתקרא לו) על הבריאות שמאפשרת לי עדיין להנות מהחיים הטובים – זמן פנאי לאשה, לבן ולנכדים, לקרוא ספר טוב, לאכול טוב ולנסוע לחו"ל. מי צריך יותר מזה?

בידידות רבה

אימייל לידידה ב- 29.8.19

אני מאוד שמח על התשובה המפורטת שלך שאני תמיד קורא בשקיקה, כי אין הרבה אנשים עם תובנות כה מעמיקות כשלך. המייל שלי אכן עורר תגובות מאוד אמפתיות כי הנושאים שהועלו בו נוגעים לכולנו. את צודקת לחלוטין שעבודה היא מרכיב חשוב בסם החיים, מה עוד שעבודתך מלווה גם במרכיב חברתי מדרגה ראשונה - להנעים את החיים ברגעינו האחרונים. אני מצדיע לאופטימיות שלך - חוץ מדוד שלי שמת בגיל 104 ודודה שמתה בגיל 97 ופה ושם כמה אבות של חברים שמתו בגיל 100 כמעט בכל המקרים שאני מכיר אנשים מתו לכל היותר בסוף שנות השמונים או תחילת שנות התשעים. אפילו פרס ונבון לא עברו את ה- 94. נראה לי שדווקא הדור שלנו לא יאריך יותר מדי חיים כי החיים שלנו היו מאוד עמוסים, עם הרבה מתח ולא מעט תסכולים. תראי את אריה שאפילו לא הגיע לשמונים. לכן כשאני מחלק את ארבעת התקופות בחיינו אני עושה זאת עם יובלות של 25 שנה- בהתחלה גיל הבוסריות כשלומדים ועד שמתחתנים, אצלי זה קרה בגיל 25, או על פי פירוש שאני נותן למשנתו של פרויד שקראתי את הביוגרפיה המצוינת שלו מאת אירוינג סטון - גיל ה- ID, היצרים, התת מודע, הרגשות. אחר כך גיל הבגרות עד גיל החמישים כשאדם בונה את הקריירה והמשפחה שלו עם זוגיות, ילדים ועבודה, בית ועושר - החיים החומריים או במונחי פרויד גיל ה- EGO, הרציונליות שמכופפת את היצרים ושולטת בהם.

אצלי זה קרה עד גיל 50, כאשר סמוך ליום ההולדת התפוצץ הסקנדל של המניות שגרם לפרץ האתיקה שלי. אחר כך גיל הבשלות, במונחים פרוידינים - ה- SUPER EGO, גיל המצפון, המוסר, שהביא אצלי לכתיבת 30 ספרים, קבלת דוקטורט והוראה של עשר שנים לאלפי סטודנטים במיטב האוניברסיטאות, הפעילות באומ"ץ והכרת אנשים מופלאים כמו סובול, אבנרי, בטיני, וכמובן אתך. זה מביא אותנו ליום הולדתי ה- 75 שחל ב- 5.6 ויום חתונת הזהב שחל ב- 19.8. ממצב זה לפרויד כבר אין גיל או תיאור מצב צבירה פסיכולוגי אך ניתן לקרוא לו גיל ה- הרמוניה - עד גיל 100, כאשר מוצאים את שביל הזהב בין ה-ID, EGO, SUPER EGO , ההרמוניה, כאשר אין כבר מאבק בין התת מודע למודע, בין הגוף לנפש, בין המצפון ליצרים, אלא יש הרמוניה וחכמה שבאה עם הזיקנה. זה גיל הבולטות, כי אדם יכול להתבלט בעשייתו דווקא בגיל זה (או במקביל לו, כי לפני דור או שניים חיו הרבה פחות) גדולי המנהיגים בדורנו הגיעו לשיאם בגיל זה - צ'רצ'יל - 70, בן גוריון - 76, דה גול - 78, פרס - 90, אדנואר - 87... בגיל הבולטות אדם מגיע לשיאו או שהוא מגיע לגיל הבלות, נעשה חולה מאוד או מת. זה נותן לנו תקווה שדווקא בגילנו המתקדם עוד נכון לנו עתיד גדול שימצה את היכולות שלנו במלואן. אומרים שהעולם הוא כיום עולמם של צעירים, אבל תראי לאן הם הביאו אותנו... כל הצוקרברג, הג'ובס, האובמה ממיתים חורבן על העולם!

את יכולה לראות במסיבה שערכה המשפחה לכבודי ליום הולדתי ה- 75 כיצד אני מנתח זאת [***J. Cory's 75th Bir.***](https://photos.app.goo.gl/9DYJDEnGhcSiQ5kD8) , ועם הרבה הומור חילקתי גם את ארבעת התקופות של גילי לארבעת השמות הנרדפים - JACQUES השם הלועזי שלי לגיל הבוסריות עד שהתחתנתי כאשר הייתי עדיין נטע זר שהכי התערה דווקא באינסאד בצרפת עם סטודנטים מכל העולם ולא היה שורשי ישראלי. 25 השנים הבאות היו גיל יעקב החומרי, מגיל 50 והפרץ האתי הפכתי לישראל - ששריתי אל...יטות, טיקונים, שועים ונגידים, בלי לפחד כלל. ועכשיו, הכל על פי המקורות, הגעתי לגיל ישורון (שם נוסף ליעקב וישראל) שמוצא את האיזון על פי מלבי"ם בין הגוף והנפש, בין היצרים לתודעה, בין יעקב לישראל. אני אמנם לא עובד במובן הרגיל של המילה, כי אני לא משתכר מגיל 70 אחרי שהתחרשתי, אבל אני מסכים איתך בהחלט שמי שיכול לעבוד, ורבים מחבריי, בעיקר העצמאיים, עובדים עדיין במלוא הקצב, זה גורם לו לאריכות ימים, או שלא... כי לפעמים העבודה הקשה, הנסיעות התכופות לחו"ל, המתח בעבודה, האינטריגות, יכולים לגרום לסרטן, מחלות לב או אירוע מוחי. לך תדע... משפחה, אהבה, אשה, ילדים ונכדים בהחלט מגבירים את תוחלת החיים, ולא פעם אני רואה כיצד בעל או אשה מתים זמן קצר אחרי שהאהוב שלהם נפטר, אמא שלי מתה פחות משנתיים אחרי שאבי נפטר, אבא של חברים שלנו מת כמה שבועות אחרי אשתו וכו'. או שלא...

אימייל לחבר ב- 30.9.19

... יקירי,

אתה כמובן צודק ואשתי שכידוע לך מעריצה אותך קראה כל שורה ואמרה: "תגיד לו שהוא צודק, הכל נכון, כל מילה בסלע..." התובנות שלי גרמו לתגובות מאוד ערות כי הן נוגעות במהות חיינו בגילנו המתקדם. כל מה שאתה אומר לא סותר את מה שאמרתי. כך למשל חברים שלי שממשיכים להשתכר (כי אנחנו גם עובדים למרות שלא מקבלים שכר) והם רבים אמרו לי שעבודה גם היא חשובה להארכת תוחלת החיים וכך אתה יכול להגיע לגיל 95 ועוד לעבוד כמו ידיד מתווך דירות שעדיין עובד במשרדו, עוזיה גליל בן 94 שיום יום יורד לעבודה שלו במת"ם, מטפל בסטרטאפים ואוכל צהריים עם החברה' הצעירים מאלביט, והמחותן שלי דני שכטמן שחורש את העולם ונותן הרצאות במאות מהודו ועד כוש. מבחינתי, וזה סוביקטיבי לחלוטין, אני לא יכול לעבוד בעקבות התחרשותי וגם אחרי שייבשו אותי גורמים שונים או עצם הנושאים שהעליתי ולא הגעתי לחשיפה הנאותה לקורסים שלי, לספרים שלי, עיתונים גדולים לא מוכנים לפרסם את מאמריי וכדברי שיר הערש בלאדינו - קיצצו את כנפיי והשתיקו את קולי (במקרה שלי - כתפי נשברה ואוזני התחרשו). אני ממשיך לכתוב ולנסות להגיע לפורומים גדולים אך הדברים החשובים שלי הם מתחת לרדאר.

אם יש שוני בינינו זה רק בכך שאני מאמין שסכום הסבל בזיקנה ובמחלות לא שווה את סכום ההנאה משמיעת הרצאות, טיולים בחו"ל או השתתפות בפסטיבלים. זה אולי בגלל שאני BLASE, שבע מאלפי הסרטים, ההצגות וההרצאות ששמעתי כך שעוד כמה הרצאות או סרטים לא ישנו דבר. כנ"ל לגבי חו"ל - תודה לאל שכבר ביקרתי ביותר משישים ארצות, עשרות פעמים בפריז, עשרות פעמים בניו יורק, הרבה מאוד בלונדון, סן פרנסיסקו, LA וכו'. אם אני אבקר עוד פעם שם ואראה עוד הצגה או עוד קונצרט או עוד תערוכה זה ממש לא ישנה ובוודאי שזה לא מצדיק עשרות אלפי שקלים שהיא כיום העלות של ביקור בן שבועיים במקומות אלה והפעם מכיסי ולא על חשבון העבודה כשעבדתי ביום ובלילה הייתי בהצגה וכמובן בסופי שבוע, כשרק שילמתי על ההצגות ולא על המלונות והטיסות והאוכל, וההצגות עלו רבע מאשר הן עולות כיום. אבל צריך למלא את היום - אז אני גמרתי עכשיו לקרוא ביוגרפיה של 850 עמודים על חיי פרויד, עכשיו אני קורא ספר בספרדית של CARLOS FUENTES, לפני זה קראתי את הספר FECONDITE של אמיל זולא, ספרי הגות, ביוגרפיות, רומנים בשפות שונות. בשנה שעברה כתבתי את הרפובליקה השניה של ישראל, שמעתי קורס של 4 שעות בשבוע על אומנות עתיקה במצרים ויוון באוניברסיטת חיפה, 180 הרצאות בשנה במוזיאון טיקוטין בכל נושא שבעולם, עשרות סרטים בפסטיבל הסרטים של חיפה, עשרות הצגות בשנה, קונצרט פרידה מזובין מהטה, הצגות פרינג' ואינספור הצגות, סרטים ואופרות ביוטיוב, נטפליקס, ברודווי HD ובטלוויזיה. בעוד יומיים אנחנו נוסעים לאוסטריה לטירול לשבוע (תתפלא אבל עוד לא היינו שם), ביוני היינו בגרמניה באתרים שעוד לא ביקרנו, ובשנה הבאה אנחנו נוסעים לגאורגיה ואולי בין לבין גם ניסע לסוצ'י, סמוצ'י...

אז מעניין לי, אבל זאת לא תוחלת חיי ואם אתפגר מחר לא ארגיש שהחמצתי משהו בגלל שלא ראיתי עוד סרט מופת. לא בגלל זה אני רוצה לחיות אבל כמובן אני לא אשים קץ לחיי כי אין להם תכלית ראויה. אני מרגיש שעדיין לא מיציתי את הפוטנציאל שלי, כי שלושת יצירות ה"מופת" שכתבתי על הרפובליקה השניה של ישראל, הקפיטליזם וההוכחה הסטטיסטית אקדמית שהאתיקה משתלמת ברמה של מדינות לא קיבלו את החשיפה הראויה. אני מקווה שהמציאות והעתיד יוכיחו שצדקתי ואז אולי אוכל להשפיע יותר, כשיבינו שהשיטה הדמוקרטית הקיימת היא לא בת קיימא ויחשבו על פתרונות גם כן דמוקרטים אבל אחרים כמו משאל העם של דה גול בשנת 1958 שקיבל תמיכה של 80% מהעם ובכך הקימו את הרפובליקה החמישית, פיזרו את הפרלמנט, הנשיא והממשלה התפטרו וקם משטר חדש. גנץ לא מספק את הסחורה וכמוהו לא ביבי, ליברמן או עמיר פרץ (למרות שאצביע עכשיו לעבודה). צריך לאתחל מחדש את המדינה ועוד יימצא הדה גול שלנו - בן גוריון, צ'רצ'יל, דה גול, פרס ואדנואר הגיעו לשיא כוחם דווקא בשנות השבעים, השמונים והתשעים שלהם. אם בשנה הבאה יחול שפל יום הדין כפי שחזיתי שיקרה בשנת 2020 עוד בשנת 2009 בספר שפירסמתי בארה"ב, אחרי שראיתי שלא מפיקים את הלקחים ממשבר 2008, אולי ייזכרו שאני היחידי שחזיתי זאת ואת היקף המשבר ואולי יאמצו את התרופות שכתבתי בספרים ובמאמרים שלי וישתכנעו סוף סוף מהמחקר פורץ הדרך שלי שמוכיח שהאתיקה משתלמת והארצות הכי אתיות הן גם הכי משגשגות ערכית וכמותית. כל מיני סלבריטאים משמיעים דברי הבל או אמיתות שדופות וכל העולם מצטט אותם ואילו אני כותב יצירות מהפכניות כמו "הקפיטל" של מרקס ואף אחד לא מצייץ. אז בשביל זה אני עדיין חי, בשביל עוד להשפיע, בשביל לעזור לחברים, למשפחה, לילדים, לנכדים - למצוא את הדרך להשפיע עליהם אפילו שהם לא פתוחים לכך כי הם שקועים במסכים שלהם אך בכל זאת אני מוצא מסילות לליבם, ולשמח את זוגתי רותי שתחיה...

כל טוב ושבת שלום,

קורי

תשובה של החבר מה- 2.9.19

קורי יקירי,

ראשית, הסמקתי למקרא דבריך על כי רותי מעריכה אותי. 😚 לכבוד הוא לי.

לעניין החשוב והמהותי בו אנו דנים:

ברור כי אין התנגשות בין הדברים!! אין לי ספק כלל כי תרומה ועשיה למען האחרים והחברה מהווים ממד חשוב ביותר בהווייתנו ובקיומנו בגילנו (שלדעתי, הוא לא כל כך "מתקדם"... יש עוד הרבה לאן להתקדם!). הרי שנינו לא "נמנענו" מלתרום לזולת ולחברה ולא הפסקנו לתרום מזמננו ומרצנו מתוך רצון לתרום (ולאו דווקא להיתרם).

אולם, לדעתי, הווייתנו ומשמעות חיינו אינה תלויה בכך! עלינו לצקת לחיינו את ההוויה והמשמעות ואל לנו "לתלות" אותה בעזרה לאחרים.

אמנם אני הייתי רק ב 56 מדינות בעולם, וקראתי לא מעט ספרים (חלקם חסרי ערך ממרום גילי עתה...) אך אמשיך לטייל לקרוא ולשמוע מוזיקה כל עוד אני יכול למצוא בכך חפץ ועניין! אני יודע, יש לי חברים שאומרים: "כבר ראיתי מספיק הרים, נהרות, ערים ומוזיאונים וכו' ומה כבר יש לחדש בעוד טיול?!" ולי קשה להבינם כי אני עדין מוצא עניין בכך. אך כאשר "גדשה סאתנו" במשהו, עלינו למצוא לעצמנו סאה חדשה להתחיל למלאה! זה לדעתי המפתח. לחפש ולנסות למצוא תחומי עניין אחרים ומגוונים אם תחומי העניין הקודמים תש כוחם... כל פעילות מעשירה את עושיה. בתנאי כמובן שאינה נעשית מתוך כורח ומחוסר עניין.

ברור שכשנית לשלב את ה"תרומה" העצמית עם תרומה ונתינה לזולת - זה מצוין! אך, צריך לדאוג למלא עצמך גם כדי שימשיך להיות מה לתת לזולת.

"נאום הגבר שתום העין"... 😋🤔...

תגובה של ידידה על המכתב שלי על הזקנה ב- 28.8.19

הי  קורי

תודה ששיתפת אותי....

המכתב ששלחת לו מאד מרגש והבנתי לאחר שקראתי עליו שזכה בו ביושר רב והוא אדם מיוחד מאד.

מסכימה עם כל מילה שכתבת כאן.

צריך כנראה להגיע לרבעון הרביעי ,כפי שאתה מציין, כדי להגיע לתובנות האלה.

מאחלת לך ולמשפחתך בריאות טובה ורק דברים טובים.

בידידות רבה

תגובה של הבת על המכתב שלי ב- 28.8.19

מאוד מרגש, אבוש!

אני בוכה ללא הפסקה בגלל המכתב הזה שכתבת לי (...). אני רוצה אותך איתי עוד הרבה מאוד שנים. לי אתה תורם המון בכל רגע והילדים שלי זכו בך.

אוהבת המון

תגובה של אחד הבנים על אותו מכתב ב- 30.8.19

אבא - מכתב מאוד מרגש ואנושי. אני מאחל לך ולנו עוד הרבה רבעונים לחיות כי אנחנו פשוט אוהבים אותך ולא באמת צריכים שום תמורה. רק נחת ואריכות ימים...

אימייל לידידה מה- 13.9.19 עם ביקורת על הביוגרפיה על הארי רקנטי ומאמר שבו אני מצטט את רקנטי

... היקרה,

קראתי היום בנשימה עצורה את ספר המופת של משה קשת "על הארי רקנאטי", אחת הביוגרפיות הטובות שקראתי, והביוגרפיות היא צורת הספרות האהובה עלי כשבחיי קראתי מאות רבות מהן.

משה הצליח לתאר לא רק את האיש כי אם גם את נשמתו, את מורכבותו, יכולותיו הנדירות, אך גם את תקופתו, את יהדות סלוניקי, את עולם הבנקאות, את הדילמות האתיות, שרבות מהן חוויתי.

על אף פערי הגילים יש דמיון מפתיע ברבים מתחומי העניין שלנו- האתיקה העסקית, השליטה בשפות רבות, האינטלקטואליות ואהבת הספרות, המוזיקה, האמנות והתיאטרון, אם כי העשייה שונה.

הארי מצא פורקן לתסכולים שלו מהשחיתות העסקית בהקמת מוזיאונים ואיסוף אומנות ואני הגעתי לקתרזיס בכתיבת 20 ספרים על אתיקה, תרבות, מורשת, רומן, מחזה ובראשם האחרון שבהם.

אני דווקא מוצא בביקורת הנוקבת של הארי על משפחתו ועל מוסר העסקים בישראל את גולת הכותרת של פועלו, כי רק כך ניתן לשנות מהיסוד ריקבון, הוא היה החלוץ ואני מנסה ללכת בדרכו.

"L’homme est un apprenti, la douleur est son maître, Et nul ne se connaît tant qu'il n'a pas souffert." De [Alfred de Musset](http://evene.lefigaro.fr/citations/alfred-de-musset) / La Nuit d’Octobre

פסוק אלמותי זה של מיסה היה הלייטמוטיב של הארי במחצית השניה של חייו, הוא חווה כאב עד לשד עצמותיו, ויש לציין לזכותו שמתוך קוצי הכאב צמחה שושנה יפהפיה ומבושמת במוזיאונים.

ולכן אני חש אמפתיה רבה להארי ויש בי הכרת תודה למשה קשת על שהנציח את דמותו של הרקנאטי היחיד שהיה אדם דגול ולא איש עסקים נכלולי כמו אחיו וטוב שבידל את עצמו מהם לעד.

ההיכרות שלי עם המשפחה, הבנק וחברת ההשקעות היא רבת שנים והכרתי כמה מאנשי המפתח של המשפחה, בהיותי בהנהלת אלביט וכמנהל פרויקטים, והם מככבים באירועים ובדוקטורט שלי.

ואסיים במאמר שלי המתייחס בדיוק לסוגיות המועלות ביצירת המופת של קשת, שבו אני מצטט את הארי, והמופיע גם בספרי האחרון "הרפובליקה השינה של ישראל", המבטא את הרגשתי בנדון.

מי האריסטוקרטיה האמיתית בישראל? מאת ד"ר יעקב קורי

אריסטוקרטיה במקור היווני היא שלטונם של הטובים ביותר. בימי אריסטו שימש המונח להגדרת שלטון בעלי המידות הטובות, השולטים למען הכלל, להבדיל מהאוליגרכים השולטים ברמה בישראל, ארצות הברית, בריטניה, יוון ורוסיה. האוליגרכים, שהם על פי רוב בימינו הטייקונים, מעדיפים לעיתים להישאר מאחורי הקלעים, אם כי הם תומכים ומקדמים פוליטיקאים הדואגים להיטיב עימם בהפרטת נכסי המדינה בנזיד עדשים, בהעלמת עין ממונופולים וקרטלים שלהם, מהתחמקותם לשלם מיסים, בקיום משטר ניאו ליברלי אוליגרכי כשבראש הפירמידה הם ממנים שחקן בסרטים דרג ב', מנהל שיווק של חברת רהיטים, אשת ברזל או גנרל עריץ כפינושה הצ'יליאני. האוליגרכים מקבלים גיבוי אידיאולוגי מנביאי שקר כמילטון פרידמן שיעץ לכולם, מפרופסורים המרביצים את תורתם הניאו ליברלית ונהנים ממשרות של דירקטורים בחברותיהם, מסופרים עם דיעות פשיסטיות כאיין ראנד.

לפיכך כל מי שהוא הכי טוב, בעל מידות טובות ומצליח, בין אם הוא איש עסקים, איש מדע, איש רוח, משרת ציבור ופוליטיקאי, שייך מעצם ההגדרה לאריסטוקרטיה של המדינה. ואילו טייקון הנכשל בעסקיו, פושט רגל או עושה תספורת הוא בהכרח "עמך", כי אין לו מידות טובות בגלל שהוא עושק את נושיו וגם נכשל בעסקיו. לעומת זאת אנשי העסקים האתיים והמצליחים,  כמו סטף ורטהיימר, גיל שויד או ווארן באפט, הם באריסטוקרטיה שלנו. כך גם הפרופסורים בעלי המידות הטובות שגם מצליחים במחקריהם. משרתי הציבור הדואגים לציבור, ולא עושים לביתם כשהם מועלים בתפקידם תמורת אתנן של משכורות מיליונים אצל הטייקונים, הם האריסטוקרטיה. אנשי הרוח כיהושע סובול, ארתור מילר או הנריק איבסן הכותבים מחזות מופת חברתיים שנועדו לשפר את פני החברה והם בעלי מידות טובות, הם האריסטוקרטים. ואילו פוליטיקאים כפרנקלין דלנו רוזוולט שעשו מהפך בחברה ובכלכלה האמריקאית הם הדגם של האריסטוקרטיה שצריכה להנהיג את העם ולא פוליטרוקים או אוליגרכים.

הארי רקנאטי עליו השלום, שהיה ידיד שלי, היה אומר לי לא פעם על הטייקונים של היום שהם BASHA KLASSA (מעמד נמוך, "עמך" בלאדינו, שפת אמנו), להבדיל מהאצילות השורשית שאפיינה את אביו, אותו ובנקאים ואנשי עסקים מהדור הישן, ונעלמה במידה רבה מנוף הבנקאות הישראלית אחרי שהודחו הוא ובנקאים אחרים, אנשי כבוד, הרואים בבנק ישות שמרנית שנועדה לשמור מכל משמר את פקדונות הציבור ולתת אשראי רק לגורמים אמינים ולא לטייקונים הרפתקנים המשקיעים את כסף החוסכים, בעלי המניות הקטנים והמחזיקים באגרות חוב בהשקעות ספקולטיביות. כולנו יודעים מה קרה בהמשך לבנקים בישראל שכמעט ומוטטו את המשק הישראלי בשנות השמונים ומה קורה בבנקאות העולמית משנות השמונים ועד היום ובעיקר בעת המשבר הגדול של 2008.

חשבתי על כך במיוחד לנוכח התספורות של מרבית הטייקונים, שרבים וטובים אמרו שהם לא יעשו לעולם תספורות והשקיעו באגרות החוב שלהם את כספי הפנסיה שלנו בחוסר אחריות. החבורה הזאת הפכה למיליארדרים, אבל כשהם צריכים להשקיע השקעות ספקולטיביות הם עושים זאת על חשבון החסכונות שלנו ואנחנו משלמים עבור מחדליהם, כשהם יכלו, אם היו אנשי כבוד, לכסות את כל ההפסדים מנכסיהם האחרים.

כל הטייקונים העושים תספורות של 50% ויותר לא התרוששו מהתספורות, רק אנחנו נשארנו קרחים בגללן והם העבירו פירורים מהונם בשביל לשמור על השליטה בנכסיהם, בחסות התייחסות אוהדת של השלטונות הניאו ליברלים שלנו, של הפקידות הממשלתית הבכירה העוברת לעבוד אצלם בשכר של מיליונים, של הרגולטורים שרמתם הולכת ויורדת עד שדמו לקופים שאינם רואים, שומעים ומדברים, וכמובן של הבנקאים החברים אתם במועדון האקסקלוסיבי של פושטי הרגל והעור שדואגים לבטחונות להלוואותיהם וגם אם אינם מספיקים הם מגדילים את העמלות, משלמים ריבית אפסית לפקדונות שלנו ולוקחים ריבית נשך על ההלוואות שנותנים לנו.

קראתי לאחרונה מחדש את "המחרוזת" של גי דה מופאסאן המביא סיפור על אשה פשוטה, הגברת לואזל, מהעם, המאבדת את הענק שהלוותה לה חברתה העשירה ובשביל לשלם עבורו, כי היא באמת אשת כבוד, היא עובדת בפרך ומחזירה את הכסף עם הריבית עד הפרנק האחרון. זאת ועוד, הנשים הפשוטות בבנגלה דש שלוקחות הלוואות של עשרות דולרים מבנק גרמין של מוחמד יונוס על מנת להקים עסקים זעירים מחזירות ב- 98% מהמקרים את כל ההלוואות עם הריבית, כי הן נשות כבוד ועומדות בדיבורן, למרות שאין להן כסף מהצד.

נוצר מצב משונה, כאשר דווקא פשוטי העם הם אנשי הכבוד, האריסטוקרטים, המחזירים את חובותיהם, משלמים את מלוא המיסים, עובדים בשכר ההולך ונשחק, חיים ברמת חיים ההולכת ויורדת, ואילו הטייקונים פושטי העור והרגל, המקרקפים אותנו על פי מיטב המסורת האינדיאנית, הם חסרי כבוד ובושה. אך האם החברה מוקיעה אותם, לא משקיעה בהם, לא עובדת אצלם, לא מלווה להם, לא נותנת להם הטבות מס? לא ולא - הם החברים הכי טובים של המנהיגים שלנו, של פקידי האוצר שלנו, הם ה"אריסטוקרטיה" הישראלית, ועלינו אומרים שאנו קומוניסטים ואנרכיסטים, הזויים וחוצפנים, בעוד אנחנו המוהיקנים האחרונים של רוח הקפיטליזם. כל עוד החברה תמשיך לחשוב כך, כל עוד היא תתן את קולה לניאו ליברלים המנהיגים את המדינה מאז שנת 1996, המאיימים עלינו בדוקטרינת ההלם עם האיום האירני, הבעיה הפלשתינאית, השוויון בנטל, המשסים את פלגי העם זה נגד זה, במקום לדרוש שוויון בנטל עם הטייקונים וחברות הענק המשלמים פירורים כמיסים, נהנים מההפרטות השערוריתיות, מקהים את חושינו עם תוכניות הריאליטי המטמטמות - לא יהיה טוב במדינה הזאת לרוב רובו של העם חפץ החיים.

ושוב תודה, ..., על ששיתפת אותי בספר ומסרי בשמי את תודתי למשה קשת, שאת מוזמנת להעביר לו את מכתבי זה. נראה לי שיש מקום לשלוח את הספר לרבים וטובים שיפיקו ממנו תועלת.

קורי

אימייל ב- 16.9.19 לכמה חברים באופן אישי על הבחירות עם פרפרזה של השיר "הליכה לקיסריה"

שלום רב,

רגע אחד לפני הבחירות אני תורם את תרומתי הצנועה לבוחר - עמוד אחד לא יותר - בצורת פרפרזה אקטואלית לשיר הליכה לקיסריה (אלי, אלי, שלא יגמר לעולם). קרא ואם תרצה - תפיץ לכל.

הליכה לקיסריה... של ביבי, פרפרזה אקטואלית לשירה של חנה סנש מאת ד"ר יעקב קורי

ביבי ביבי שלא יגמר לעולם- השלטון הטוב והמיטיב שלך מזה 13 שנה כי שיא הכהונה לא מספיקה לנו ורוצים עוד

הבו לנו לעד את מדינת ההלכה של סמוטריץ', חינוך נאור ופתוח לאחר של הרב פרץ, ואת אהבת הגר של בן-גביר

לא די לנו מהבריאות השווה לכל– לעני, לפירפריה ולזקנה במסדרון – של ליצמן, ומהעזרה למנהלת אוהבת הילדים

אנו רוצים עוד תרבות קלסית ומרחיבת אופקים של מירי רגב, תחבורה זורמת כמו יחסי החוץ המשגשגים של י. כץ

תנו לנו הרבה דמויות מופת כדרעי שומר המצוות, במיוחד לא תגנוב, וכח. כץ עם האישום על מרמה והפרת אמונים

התרגלנו והתאהבנו במדיניות השיסוי, ההפחדה, השחיתות, המלחמה בשומרי הסף, הפערים החברתיים והראוותנות

נאמין בשילוש הקדוש של האב, הבן המבריק, החכם עם כתבי השפר, והאם הצנועה, הרגועה והמשכילה (בא,מא).

... על החול והים, הלוקשים, העיתונות המגויסת (גם משמאל)- עוד לא אמרנו די, כי אהבנו את אדוני ואנו מקובעים

.. רשרוש של המים, של מתווה הגז מ- 2016 עם הטבות מפליגות לטייקונים בשדות הגז בים שלנו (מרה נוסטרום)

ברק השמים... של הטילים ובלוני הנפץ של מדינת הטרור חמסטן, שהממשלה התחייבה למגר ואנו עוד מקווים לזה.

תפילת האדם, שעם נאור, אור לגויים, ימשיך להאמין כקנדיד שהוא חי בעולם שכולו טוב, ולא יווכח שהמלך ערום.

הבו לנו ממשלה צרה – צרה צרורה – שתשליט את רצון המיעוטים על הרוב – רצון הטייקונים עושי התספורות ומקבלי נכסי המדינה בנזיד עדשים, ההנהגה החרדית השואפת להפוך את החילונים למשרתים של האברכים שילמדו תורה, לא יעבדו ולא יתגייסו, המשיחיים והמספחים כל שעל עם כבישים שוממים כשאנו נמקים בפקקים.

או שתשלחו את ביבי לקיסריה כדברי השיר, כי יש גבול לתעלול וצריך שהבוחר יחליט שאין לקבל פרדיגמות ששלטון הוא נצחי ולא ייגמר לעולם, ינהר בהמוניו לקלפיות – למען אחדות של כל הכוחות השפויים, הישרים, החברתיים, משמאל ומימין, השמים את הישראלים מעל לכל– לא את ישראל ולא את ביבי, לא את האדמו"רים ולא את פלשתין, לא את ההתנגדות לכיבוש ולא את ארץ ישראל השלמה, כי לרוב מכריע של האזרחים יש דיעה דומה.

אך לשם כך על החרדים להדיח את הנהגתם הרוצה לשמור אותם בתלותם בהנהגה, הערבים צריכים להדיח את הנהגתם השמה את פלשתין מעל לכל ולא דואגת לשלבם בחברה הישראלית, הליכודניקים צריכים להדיח את הנהגתם הדואגת רק להצלת עורם ולהשיב עתרה ליושנה כבימי בגין רודף השלום והחברתי, וגם להוקיע משיחיים.

על אנשי השמאל להפסיק את ההתנשאות מעל המזרחים גם בדפוסי ההצבעה שלהם כשכבר נבחרים מנהיגים מזרחיים, לחדול מהאידיאה פיקס שכל העוולות במדינה מקורן בכיבוש שהוא אחת משלושים הבעיות המעיקות על המדינה ולא החשובה שבהן, לפתוח לרווחה את השער הנעול בתרבות ובאליטה גם לבעלי דיעות שאינן שמאליות.

אין די שביבי ילך לקיסריה על מנת להבריא את תחלואי המדינה. לביבי היו הרבה זכויות והוא בוודאי לא המפלצת ששונאי ישראל בעולם עושים לו דמוניזציה. המנהיגים שצריכים להחליף אותו צריכים להיות עם תפישת עולם מגובשת, מאחדת, חברתית, מעבר לסיסמאות שדופות שמחליטים עבורם קופירייטרים, עליהם להיות טובים מביבי!

המנהיגים החדשים צריכים להקים ישראל טובה יותר מזו הקיימת, לציין מה המקורות התקציביים לכל השיפורים שהם רוצים להכניס בחינוך, בבריאות ובתשתיות – להפוך את ישראל למדינה משגשגת ואתית כסקנדינביה, עם מדיניות מיסוי מתאימה, עם הפרדת הדת מהמדינה, עם יצירת אתוס משותף לכולנו, עם פערים ועוני מינימליים, עם איכות חיים וקיימות כטובות שבמדינות, עם שוויון, חרות, אחווה וצדק, גם לרוב המכריע של האזרחים החפץ חיים.

כל טוב,

קורי

תשובה של ידידה ב- 16.9.19

הי קורי יקר

כל מילה זהב... - אז במי לבחור?..

תשובה של ידיד ב- 16.9.19

אמן ואמן. אם היית רץ, הייתי מצביע בעדך. ככה אצביע לפרץ (אמיר לא רפי כמובן) ואתם בטח עם ה"אליטה" – כחול לבן שהצבעתי להם לשעבר ותרמתי להיותם כמעט המפלגה הראשונה...

קון מזל אי טודו בואנו!

תשובה שלי לידיד ב- 16.9.19

אני בוחר הפעם מפלגת העבודה - גשר. במועד א' הצבעתי לכחול לבן אך התאכזבתי מאוד מהעדר עמוד השדרה ומסרים ברורים מצידם. בפעמיים לפני זה הצבעתי למפלגת העבודה. כל זאת בעיקר בגלל המצע החברתי כלכלי שלהם למרות שאני לא מסכים לאגדה של שתי מדינות לשני עמים, אבל מכיוון שזה לא אקטואלי זה לא רלבנטי. אני נתקל בהרבה תופעות של גזענות שלא מצביעים לפרץ בגלל שהוא מרוקאי, וגם אורלי ושמולי עירקי, 3 בכרטיס אחד גם אחר כך יש כמה משלנו זה יותר מדי עבור הפיינשמעקערים שלנו אז הם מצביעים לברק שהוא בדיוק ההיפך מחברתי אבל שם לפחות אין כמעט מזרחים וגם אין כמעט נשים. גם בכחול לבן לפחות בעשיריה המובילה אין כמעט מזרחים ונשים. המזרחים מעדיפים מפלגות אשכנזיות כי הם לא מאמינים במנהגלים מזרחים או שהם מצביעים לליכוד שגם שם אין כמעט מזרחים ונשים ב- 15 הראשונים. אני גם לא כל כך מאמין ביכולות של עמיר פרץ אבל מאמין יותר באורלי ובשמולי. כל טוב, קורי

תשובה של הידיד הזה ב- 16.9.19

מצוין. אני מקווה שלפחות האינטלקטואלים מבין המזרחים יחשבו כמוך וכמוני... הצרה היא שאנחנו פחות ממנדט כנראה, אבל אולי תהיה הפתעה נעימה...

תשובה של ידיד נוסף ב- 16.9.19

אין עליך,

במברק קצר הצלחת לציין את כל הנושאים החשובים הן בתוכן והן באופן הניסוח.

מרשים, כל הכבוד!

ספק רב אם יצמחו לנו מחר מנהיגים חדשים ? ואם כן האם יצליחו לממש את הסעיף האחרון שלך ?

חוששני שלא ובכל זאת מקווה לטוב...

כל טוב !

 תשובה של ידידה ב- 16.9.19

תודה רבה קורי,

תענוג לקרוא, למרות התוכן המייאש. אפיץ גם אפיץ.

להתראות

תשובה של ידידה נוספת ב- 16.9.19

הי

מקווה ,שמחר  הטוב ינצח .

מגיע לנו לחיות במדינה בבטחון וביושר .

אהבתי לקרוא את מה שכתבת .

תשובה של ידיד ב- 16.9.19

שלום קורי,

יופי שזכרת אותי ושיתפת את הטקסט שכתבת

אני מסכים עם רוב הדברים וברשותך אשתף גם את ...

בהזדמנות זו רציתי לשתף אותך בתכניות טיול שאנחנו מארגנים עם חברים למצרים. זו תכנית מודולרית לקהיר אלכסנדריה ולמצרים עלית

מדובר ביציאה ב-7 בינואר ואם יש לכם עניין אשלח לכם את ההצעה המפורטת

מקווה שכולכם בקו הבריאות, ד״ש לרותי ולהשתמע

תשובה שלי לידיד זה באותו היום

... היקרים, תודה על ההצעה שלך, אבל עזבתי את מצרים לתמיד בגיל 9 ואין לי שום כוונה לחזור אליה גם לא בתור תייר. מצרים שהכרתי לא קיימת יותר - קהיר ואלכסנדריה עם אוכלוסיה אירופאית של למעלה ממליון איש. הערבים סילקו את כולנו כי טענו שאנו עושקים אותם ובאמת הם הגיעו בלעדינו לשיאים לא יתוארו, כמו גם בסוריה, לבנון, אלג'יריה, עירק וכו'. קורי

תשובה של ידיד נוסף ב- 16.9.19

הי יעקב,

תודה על השירה הנפלאה, מבחינתי שיר ההלל הרבה יותר פשוט. שיר הלל לביבי שילך לעזעזל. אני רוצה לראות אותו בכלא ולא בקסריה ביחד עם אשתו שרה לה.

העברתי את תפילתך לחברים, הלוואי.

תודה

 תשובה שלי לידיד זה באותו היום

אתה יודע מה, אם הוא היה מוכן לפרוש עכשיו הייתי מוותר לו על הכלא. כל טוב, קורי

תשובה של ידיד נוסף ב- 16.9.19

קורי היי

 מסכים לכל מילה  בכל מה שנוגע

להכרח בהחלפתו של ביבי ומשפחתו הידועה כל מילה מיותרת.

להכרח להפסיק את  הפרוד השסוי תרבות השקר ההדתה הפגיעה בדמוקרטיה

ובשלטון החוק

 שהם הסכנה לקיומנו

לכונן מדינת רווחה מתקדמת אנושית ולא לקפיטליזם החזירי המחובר לעטיני השלטון

פרט לחלק המדיני שבו אנו חלוקים

אני איתך

תשובה של ידיד נוסף ב- 16.9.19

נחמד!

אני מקווה שביבי ישעה לעצתך!!

רק הערה קטנה לעניין ההתנשאות על המזרחיים בדפוסי ההצבעה: תרשה לי להזכירך כי פרץ כבר עמד בראשות העבודה בבחירות לכנסת ה- 17 וקיבל (המפלגה) 17 מנדטים.

הצבעה נגד העבודה בגלל המזרחיים היא שקר נפוץ: FAKE NEWS

ברגע שהופץ, כבר לא חשובות העובדות.

בהצלחה בבחירות מחר!

תשובה שלי לידיד זה באותו היום

אתה אולי צודק, אבל נתקלתי בהרבה אנשים גם בטיול האחרון וגם בקרב החברים שלא מצביעים לעבודה בגלל שלושת המזרחים שעומדים בראשה. כחול לבן, הליכוד והמחנה הדמוקרטי היו יותר מעשיים ובחרו שני מזרחי מחמל ושתי נשים בעשיריה הראשונה, בליכוד ב- 15 הראשונים הם עשו מכה כשמצאו שתי נשים שהן גם מזרחיות (פרט לשיריון של כחלון). הנכד שלי שעבד בעבר עבור בוסקילה במרצ דיווח לי על כך מכלי ראשון ומוסי רז הוא רק במקום ה- 12. אני מאשים קודם כל את המזרחים שלא מצביעים עבור מפלגה חברתית ואוהבים את אדונם ביבי. כל טוב, קורי

תשובה של הידיד באותו היום

כן, למרות שקשה לעשות הכללות, נראה שאתה צודק בהאשמה שלך - המזרחיים "אוהבים את אדונם" ויש לרצע את אוזניהם לפי חוקי התורה אליהם רוצה סמוטריץ לחזור...

אישית, יש לי הרהור קל בסתר לבי (אל תגלה לאיש)  שזה גם קשור לרמת ההשכלה שגם היא אינה מתפלגת שווה בין העדות. מזרחיים משכילים אינם מרבים - להערכתי - להצביע לביבי.

בכל אופן "המעשה נעשה", ולא נותר לנו לחכות לתוצאות אמת מחר ולדעת מה קרה...

תשובה של ידידה ב- 16.9.19 בשני מיילים שלה

כל הכבוד.כתיבה בהירה וברורה והלואי שיהיה שינוי.אגב מנסה כבר שעה לשיר.לא מצליחה...

יפה קורי.רק נדמה לי שהקרב אבוד...לימין יש כנראה יותר משישים מנדטים.. צרה צרורה

תשובה של ידיד ב- 16.9.19

שלום קורי,

יפה מאוד. אני לא יודע אם שמת לב. אבל אני חבר במפלגה שרצה לבחירות בשם צדק.

tzedek.co.il

שיהיה רק טוב,

תשובה שלי לידיד זה באותו היום

אני אמנם בחרתי במפלגת העבודה אבל מה זאת מפלגת צדק? לידיעתך, אמיל זולא כתב את ארבע יצירות המופת שלו האחרונות - FECONDITE, TRAVAIL, VERITE, אבל כשהיה צריך לכתוב את JUSTICE הוא נרצח ועד היום אנו לא יודעים מה היה אמור להיות בה. סבלו אותי באוניברסיטאות כל עוד הרציתי על אתיקה עסקית אבל כשהתחלתי להעביר קורסים על צדק חברתי סילקו אותי. למותר לציין מה קרה לתנועת המחאה בשנת 2011 - העם דורש צדק חברתי - ולמרות הכנס המצויין שארגנתי והצליח בזכותך, אין ולא יהיה בקרוב צדק. אבל בכל זאת בהצלחה!

תשובה של קרוב משפחה ב- 17.9.19

בוקר טוב,

מי לא זה ברור ואני מסכים

השאלה מי כן?

תשובה שלי לקרוב המשפחה באותו היום

ברור לי שהפתרון לתחלואי המדינה הוא בהקמת הרפובליקה השניה של ישראל כפי שהתוויתי בספרי האחרון. בצוק העיתים, בחרתי הפעם מפלגת העבודה - גשר. במועד א' הצבעתי לכחול לבן אך התאכזבתי מאוד מהעדר עמוד השדרה ומסרים ברורים מצידם. בפעמיים לפני זה הצבעתי למפלגת העבודה. כל זאת בעיקר בגלל המצע החברתי כלכלי שלהם למרות שאני לא מסכים לאגדה של שתי מדינות לשני עמים, אבל מכיוון שזה לא אקטואלי זה לא רלבנטי. אני נתקל בהרבה תופעות של גזענות שלא מצביעים לפרץ בגלל שהוא מרוקאי, וגם אורלי ואילו שמולי עירקי, 3 מזרחים בכרטיס אחד זה יותר מדי עבורם. גם כשיש כמה משלנו זה יותר מדי עבור הפיינשמעקערים שלנו אז הם מצביעים לברק שהוא בדיוק ההיפך מחברתי אבל שם לפחות אין כמעט מזרחים וגם אין כמעט נשים. גם בכחול לבן לפחות בעשיריה המובילה אין כמעט מזרחים ונשים. המזרחים מעדיפים מפלגות אשכנזיות כי הם לא מאמינים במנהיגים מזרחים או שהם מצביעים לליכוד שגם שם אין כמעט מזרחים ונשים ב- 15 הראשונים. הם עשו מכה כאשר הצליחו להרוג שני ציפורים בבת אחת - שתי נשים שהן גם מזרחיות (בלי שיריוני כחלון). אבל, אני לא כל כך מאמין ביכולות של עמיר פרץ ומאמין יותר באורלי ובשמולי. אם אתה מתכוון להצביע למרצ תחשוב פעמיים כי ברק הוא ההיפך מסוציאליסט, נהנתן, על גבול השחיתות האתית והוא עזב את העבודה לחבור לליכוד.

תשובה שלי לקרוב המשפחה באותו יום – יום הבחירות

אני עוד לא ממשתי את זכותי. אעשה זאת בצהריים. מסכים עם הניתוח של מפלגת העבודה.

לגבי ברק, הוא ממילא במקום העשירי שזה בודאות לא יקנה לו מושב בכנסת. נכון שהוא לא כוס התה של רבים אבל הוא היחיד שתוקף  את ביבי כי הוא מכיר את חולשותיו

תשובה של ידידה ב- 17.9.19

קורי,

אתה אלוף!!!! אין עליך!!!!!

בהערכה רבה

תשובה של ידידה נוספת ב- 17.9.19

קורי יקר, כתבת כל כך מיוחד ,נכון, מכאיב ומדוייק בכשרון המיוחד שלך ,

תרומתך יותר מצנועה.

תשובה של ידידה נוספת ב- 17.9.19

קליעה בול!

אשלח לכל מיודעי

יישר כח!

יום בחירות שמח ומוצלח👍

תשובה של קרוב משפחה ב- 17.9.19

ז'אק היקר,

תודה רבה. הכתיבה נהדרת ואני גם מזדהה עם הכתוב.

יום נפלא והצבעה נכונה...

בברכה

אימייל לידידה ב- 24.9.19

היום חשבתי עליך כששמעתי בהרצאה של רוחמה אלבג על אגי משעול את השיר סולו קוקוש בהונגרית ([קישור](https://www.youtube.com/watch?v=JWMxr5NhK8Q)). השיר מאוד ריגש אותי אבל ייתכן ואת מכירה אותו מקדמת דנא. לא שלחתי אלייך ערב הבחירות כמו לחברים רבים את המנשר שלי "הליכה לקיסריה... של ביבי" (לוטה), כי חששתי להרגיז אותך. הוא זכה להדים נלהבים ונשלח על ידי החברים לאלפי אנשים. מי יודע, אולי תרמתי את תרומתי הצנועה להחלפתו של ביבי. לא שאני נלהב מגנץ, שחלק יחד אתי את עיטור המופת מידי אריה אבנרי בשנת 2015. הצבעתי בשבילו במועד א' אך במועד ב' הצבעתי שוב למפלגת העבודה, בגלל הדרך החברתית יותר מאשר בגלל האיש. אני מאוד מקווה שלא נתאכזב מגנץ כמו מביבי, כבר היום אני מודאג מחבירתו לטייקונים, מטורבוביץ שיש לי המון ביקורת אליו, מזה שהוא מדבר בסיסמאות יותר מאשר במשנה סדורה, מההשפעה של לפיד שאותו אני ממש לא מחבב, מהדרת נשים ומזרחים בהנהגה- להבדיל ממפלגת העבודה, אבל נכון לרגע זה הם לא פשעו.

תשובה של הידידה ב- 28.9.19

היי קורי יקירי

באיחור קטן ( הכנות לחג! ) אבל אני מקווה שיסולח לי. את השיר סול אה קאקאש  SZOL A KAKAS , אני כמובן מכירה.  רק בגיל מבוגר יחסית נוכחתי לדעת שהשיר ההונגרי הפך לשיר חסידי.

שמעתי כמה גרסאות של השיר ביו טיוב, ומעניין אבל כמעט אף גירסה לא הוגה נכון את המילים ההונגריות, אלא הוגה אותן עם עוות , כפי שתראה כשתשווה את אשר אני כתבתי לנוסח שאתה רשמת. טוב, לא נורא, תמיד יש שגיאות מהסוג הזה, העיקר שחשבת עלי !

לגבי הבחירות: אני לגמרי מבואסת.  עוד יותר מכך, אני חוששת שהמשטר הנהוג בישראל יחד עם התפיסה הדמוקרטית- יורדים לטמיון.  בשעה שכולם מטילים חרמות על כולם, כל אחד מכריז מראש שלא ישב עם מפלגה אחרת, ובשעה שהערבים הופכים לכבדי משקל- בעיני הדמוקרטיה הישראלית פשטה את הרגל.  על אף שהליכוד והמרץ נשארו המפלגות הדמוקרטיות היחידות –עם בחירות פנימיות- התפיסה שביבי צריך להשאר בראש הליכוד- אינה מובילה לדבר.  כל יתר המפלגות אינן דמוקרטיות באופיין באשר אין בהן בחירות פנימיות אלא מינויים .

 לדעתי צריך מהר מאוד לשנות את שהשיטה ( מבחינתי לנשיאותית ולא פרלמנטרית הקיימת) .  החלפת ביבי היא אינה מדיניות ואינה מטרה עבור המדינה. בשלוש המערכות האחרונות, עבדה רק הסיסמה של החלפת ביבי, היא לא עבדה, והיא אינה מראה תוכן, כוון ותפיסה רעיונית.

שלושה רמטכ"לים שמונהגים על ידי טר"ש אחד-  שסיסמאותיהם כובלים אותם, אינם מהוים אלטרנטיבה לשום דבר. החרמת החרדים והעדפת הערבים על פניהם, היא לא יותר מאשר בגידה בחברה הישראלית/יהודית. גם החרדים הם חלק אינטגרלי של החברה השסועה שלנו, ובעיני הם יהודים שוי זכויות לכל דבר ועניין. נכון הוא שאת זכויותיהם העודפות הייתי מקצצת במקצת, אבל לא הייתי מחרימה אותם.  בעיני ליברמן אינו אלא אופורטוניסט זול, שאת חרמותיו הייתי מוסיפה על ערמת החטאים של כחול לבן. מפלגת העבודה בעיני אינה אלא תופעה שעבר עליה הכלח. כלומר: ההעדפה החברתית שלה מאוד מוצאת חן בעיני, אבל להעדפות אלה יש רק בסיס תאורטי. כל עוד היא לא מצטרפת לאף ממשלה ( במקרה דנן של הליכוד) היא לא תוכל  לחוקק ולבצע שום חקיקה חברתית. חברת הכנסת היחידה המוכשרת שלהם- שלי יחימוביץ עזבה, יש סיכוי קל שאיציק שמולי יעביר חקיקה- אולם כל זה יכול לקרות אם הם ישבו ליד שולחן הממשלה ויקבלו סמכויות! בלי סמכויות והסכם קואליציוני שעובד למען העבודה- אין להם סיכוי קיום באופוזיציה!  כוונתך היתה אולי טובה, אבל לצערי היא מוכיחה את עצמה כבלתי מעשית בתנאים הקיימים. אם יש לך השפעה כלשהי, נסה להביא את העבודה לשולחן הממשלה. זו הזדמנות פז – לפני שתעלם לחלוטין. הם לא יעמדו בסיבוב בחירות שלישי.

לדעתי ההצעה היוצאת מן הכלל טובה- בנסיבות הקיימות- של ריבלין היא פתרון זמני טוב, עד שיוחלט בפרקליטות עם נגד ביבי יהיה כתב אישום או לאו. בעוד ימים אחדים נדע ונהיה חכמים יותר.

בכל אופן, ההתפתחויות כפי שאני מפרשת אותן עכשיו, מובילות לצערי לאבדון.

שבת שלום לך ושנה טובה ומאושרת

אימייל לידיד ב- 27.9.19 עם סיום תפקידו

הסיפוק הגדול ביותר שאליו יכול לשאוף אדם הוא לא כסף ולא שררה, כפי שסוברים רוב רובם של האנשים ובראשם הפוליטיקאים ואילי ההון שלנו. מנסיוני הדל ועוד יותר מניסיונם של טובי הוגי הדיעות שלנו, הסיפוק הגדול ביותר הוא בעשייה למען הכלל, בהוראה ובנתינה. ובקריטריון זה אתה עומד יותר מאשר כל אחד אחר בישראל. הבאת את ..., המוסד הרדום והשוקט על שמריו, להישגים ולתנופת עשייה בכל התחומים מעל ומעבר לכל תקופה בתולדותיו. הצטיינת בהוראה, ניהול, שיתופי פעולה ותנופת פיתוח לא יאומנו, המעמידים את ... בקדמת הבמה העולמית. לא השתייכת אף פעם ל"נסיכים", בני הידוענים שכל הדלתות נפתחות בפניהם, לא היית אפילו "משלנו" - פרופסורים ל... שהיוו את השמנה וסולתה, כי באת מתחום ה... שלא היה במיינסטרים של העשיה ב.... אך דווקא בשל כך, השכלת לחשוב מחוץ לקופסה, לא היית מחוייב לקליקה, ויכולת לפעול בצורה מקורית שקידמו את ה... לרמת העל של מובילות עולמית.

כשכתבתי את ה"מגנום אופוס" שלי, המוכיח מתאם סטטיסטי מובהק בין רמת האתיקה והשגשוג הכמותי והערכי של מדינות, התחבטתי כיצד לכלול בין הפרמטרים להישגיות פרמטר של תרבות ואיך ניתן לדרג את מדינות העולם על פי פרמטר זה. לתדהמתי התברר שאין פרמטר כזה והייתי הראשון בעולם שהתווה אותו. על פי עצת ידידי יהושע סובול לא כללתי יצירות מופת ספרותיות, מוזיקליות ואמנותיות כי לא ניתן לקבוע מה טוב יותר הבהגווד גיטא או האודיסיאה. אבל בהחלט ניתן לכמת נתונים כמותיים על פרסום ספרים, עיתונים, סרטים חשיפה לאינטרנט... אך בראשם פרסום מאמרים אקדמיים בכל תחומי המדע, וכאן ישראל מצטיינת ובישראל – ה... הוא ראש וראשון, כשתרמת תרומה מכרעת לרמה האקדמית שלו, אך לא פחות חשוב לרמת ההוראה של המרצים, לרווחת הסטודנטים, למוטיבציה שלהם ולתרומה לקהילה - תחומים שלא עמדו בראש מעייני קודמיך בתפקיד. וזה מתאים לראיה ההוליסטית והרמונית שלך הרואה בכל אלה מקשה אחת.

אתה לא זקוק לי בשביל לייעץ לך איך ניתן למצוא תעסוקה תורמת ואיכותית אחרי הפרישה שלך בגיל 70 שהיה גם גיל הפרישה שלי - כתיבת ספרים, הרצאות או פעולה למען הקהילה... אבל אם בכל זאת תרצה לשמוע עצת ידיד, אתה לא צריך להתאמץ - תן קריאה מחלונך המשיק לחלוני ואשמח לבוא אליך מצוייד בשלל עצות. אך כמו שאני מכיר אותך - אתה עוד תייעץ לי! שנה טובה!

תשובה של הידיד באותו היום

קורי יקירי

התרגשתי מדבריך החמים. עשר השנים האחרונות היו מלהיבות ומאתגרות ואני שמח שהצלחתי להשאיר חותם על ספינת הדגל של האקדמיה בישראל. אני מסכים בכל לב שהסיפוק הגדול ביותר הוא מהנתינה, ובמיוחד כאשר היא יוצרת שינוי מבורך בצד המקבל. אני פורש מהטכניון בידיעה שהוא הופקד בידים נאמנות, אורי סיוון היה המועמד שלי ואין לי ספק שימשיך את שהתחלתי.  כעת נתפנק בסמסטר שבתון, מאתגר אף הוא. הוזמנתי לייעץ לאוניברסיטאות בפורטוגל, ונשלב זאת בחופש וניקוי ראש בליסבון. אגב שר החינוך והמדע של פורטוגל הוא מהנדס וחבר סגל באוניברסיטת ליסבון...

לאחר מכן, האפשרויות פתוחות.

מי יתן ותהייה לנו שנה טובה ובריאה, שנה של אחדות שכה חסרה לנו.

בידידות

שלך

אימייל לידיד צרפתי ב- 30.9.19

C'est les "amis" de la France, les iraniens qui veulent detruire tout les pays non shiites, comme l'Arabie Saoudite, les Etats Unis, l'Europe et Israel...

C'est pour ca que j'ai préconisé la deuxième république d'Israel avec une approche complètement nouvelle au système démocratique. Lis mon livre,

אימייל לעורך באתר "מחלקה ראשונה NEWS1" ב- 2.10.19 עם הצעה לפרסום מאמר חדש שלי

אני מתכבד לשלוח לך את המאמר הראשון שכתבתי בשנה האחרונה מאז שפירסמתי אצלכם את המאמר שלי על הספר "הרפובליקה השניה של ישראל". המאמר עוסק בבעיות השעה של הבחירות במועדים א' וב' ואולי ג' והשינויים המתחייבים במדינת ישראל ברוח הספר שלי שהפך כיום, הרבה יותר מאשר בעבר, לאקטואלי בהציעו פתרון הוליסטי לכל הבעיות והפילוג של מדינת ישראל.

תודיע לי אם אתם מעוניינים בפרסום המאמר ואם כן - לכשיפורסם. הוא משתרע על 3 עמודים ומכיל כאלפיים מילים. אני מקווה שהכל בסדר אתך ועם משפחתך. שנה טובה וגמר חתימה טובה.

מפלגת השבטים ניצחה את הבחירות ותהרוס את המדינה- יעקב קורי

בניגוד למה שרובנו חושבים שאת הבחירות ניצחו כחול לבן או הליכוד או שיצאו בתיקו, המנצחת היחידה בבחירות היא מפלגת השבטים והפילוג שקיבלה 36 מנדטים, 69 או 114 מנדטים – תלוי איך סופרים. ישראל השכילה לאחד בכחמישים שנותיה הראשונות בכור היתוך יהודים ממאה גלויות, עשרות שפות, כל השכבות הסוציו אקונומיות, מזרחים ואשכנזים, ספרדים, דתיים וערבים, אנשי שמאל וימין, גברים ונשים, משכילים וחסרי השכלה, פועלים וקפיטליסטים. לעומת זאת, בעשרים ושלוש השנים האחרונות שרובן היו בהנהגתו של בנימין נתניהו התהפכה המגמה ובמקום כור היתוך הוא ומנהיגי מפלגות רבות אחרות הנהיגו מדיניות של פילוג ושיסוי שפעלו בכוחות צנטריפוגליים, עם ארבעה אתוסים שונים במקום אתוס אחד. הנשיא ריבלין איבחן נכון את מחלת השבטיות, אך אף אחד אינו עושה דבר על מנת לרפא אותה. בבחירות האחרונות קיבלו המפלגות, המנציחות את השבטיות במקום לפתור אותה, את מרבית המנדטים ובמקום להקים רפובליקה שניה בישראל, כפי שהצעתי אשתקד בספר נגיש לכל, שתפתור את השבטיות, הקיטוב, הפילוג והשיסוי, הבחירות התכופות מעצימות את הפילוג במקום להביא לאיחוי.

מנהיגי הרשימה המשותפת שקיבלה 13 מנדטים אינם מקבלים את האתוס הציוני, את ההמנון והדגל, רואים עצמם פלשתינאים ומזדהים עם אחיהם היושבים בשלוש מדינות בארץ ישראל – ירדן, חמאסטן והרשות הפלשתינאית. בעקרונות היסוד של הרשימה המשותפת מופיע העקרון הראשון הקובע כי: "הרשימה המשותפת נאבקת למען שלום צודק באזור המתבסס על החלטות האו"ם; סיום הכיבוש של כל השטחים שנכבשו בשנת 1967, פירוק כל ההתנחלויות וחומת ההפרדה הגזענית, שחרור האסירים הפוליטיים, הקמת מדינה פלסטינית עצמאית ריבונית בגבולות ה-4 ביוני 1967, שבירתה ירושלים המזרחית, ופתרון צודק לבעיית הפליטים הפלסטינים, שמבטיח את זכות השיבה לפי החלטת האו"ם 194." רשימה זאת שמאגדת את מרבית ערביי ישראל דוגלת בהחרבת ישראל.

זאת, כי אימוץ זכות השיבה במלואה כפי שהם דורשים יחזיר לפה 5 מיליון פליטים ויהפוך את ישראל לסוריה, עירק, עזה, או לבנון. מנהיגי הערבים שהם הצביעו עבורם בהמוניהם רוצים מחד שלום צודק המתבסס על החלטות האו"ם שכמעט כולן נגדנו, אך גם את סיום "הכיבוש" (שאירע אחרי שמצרים, ירדן וסוריה רצו לכבוש את ישראל) - משמעו ויתור על הכותל, על ירושלים וחזרה לקווים שהזמינו את הערבים לנסות להרוס את המדינה. מה עוד שהחלטת 242 מדברת על נסיגה משטחים ולא מכל השטחים וכבר נסוגונו מסיני ועזה ובכך מילאנו אחרי ההחלטה לדעת רבים שמתנגדים לשליטה בעם זר, אך לא מנתגדים לכיבוש במלחמת הישרדות שהיתה ב- 1967. פירוק כל ההתנחלויות משמעו חזרה לישראל של למעלה מחצי מיליון מתישבים שנשלחו להתישבות על ידי ממשלות ישראל ומתן פיצויים של מאות מילירדי שקלים שיביאו לפשיטת רגל של המדינה, אם לא למלחמת אחים.

חומת ההפרדה "הגזענית" קמה אחרי שערפאת הארכי-טרוריסט חתן פרס נובל, שאחמד טיבי היה היועץ שלו, שלח חוליות מרצחים לטבוח באלף אזרחים. שחרור האסירים הפוליטיים משמעו שחרור כל הטרוריסטים שטבחו בנו אלפי קורבנות על מנת שיחדשו את ההרג כפי שקרה בכל פעם ששחררנו מחבלים, לרבות אחר עסקת שליט. הקמת מדינה פלסטינית ריבונית כלומר לא מפורזת משמעו הפיכתה לבסיס לטרור בדיוק כפי שקרה בעזה אחרי שנסוגונו בגלל יוזמה יונית של 'התנתקות', שממנה שולחים אלפי טילים, בלוני נפץ, מחבלים ומנהרות, שתהפוך מיד למדינת חמאס, כפי שקרה בעזה אם לא גרוע מזה, אם בכלל יתקיימו בחירות שלא מתקיימות לא ברשות ולא בעזה. בירת המדינה הפלסטינית, ירושלים משמעותה חציית ירושלים בגדרות כפי שהיה עד 1967 ומשם ירו עלינו הירדנים פגזים. פתרון צודק לבעית הפליטים - יודגש כי רק שלושים אלף עוד חיים, כל השאר לא מוגדרים כפליטים כי הם מעולם לא היו פה - ייתכן אך ורק על ידי ישובם במקומות שבהם הם נמצאים אחרי שקיבלו תקציבים של מילירדים שזרמו לכיסי ההנהגה הפלשתינאית המושחתת ולרכישת נשק וחפירת מנהרות במקום לפתור את בעית הפליטים.

ש"ס החרדית המזרחית קיבלה 9 מנדטים ויהדות התורה החרדית האשכנזית קיבלה 7 מנדטים, סה"כ קיבלו החרדים 16. ממשלות ישראל לדורותיהן לא השכילו לעסוק בתכנון לטווח ארוך בנושאי השלום, הכלכלה והחברה. אך המחדל החמור ביותר שלהן היה כיצד איפשרו להצמיח "שבט" השונה מהותית משאר חלקי האוכלוסיה, עם שוני גדול אף יותר מהשוני בין היהודים לערבים למרות ההקצנה שחלה בהנהגתם בגלל הסכסוך עם הפלשתינאים, שוני גדול אף יותר מהשוני בין העשירונים התחתונים לעשירון העליון למרות הגדלת אי השוויון בגלל המדיניות הניאו ליברלית, ובוודאי שוני גדול אף יותר מהשוני בין אשכנזים למזרחים שהוא השוני היחידי שהולך ומצטמצם.

החרדים שונים משאר הסגמנטים באוכלוסיה כמעט בכל דבר – בחינוך המדיר את לימודי הליבה ומתמקד כמעט אך ורק בלימודי קודש פונדמנטליסטים שנעצרו אי שם לפני כמה מאות שנים, בתעסוקה עם שיעורי התעסוקה הנמוכים ביותר כי האברכים ממיתים עצמם באוהלה של תורה ואפילו נשותיהם לא מצליחות להשתלב בגלל העדר השכלה מתאימה, בשירות המדינה כאשר הם כמעט ולא מתגייסים לצה"ל או לשירות לאומי ובעוד שלערבים יש אולי עכבות בהתגייסות לצה"ל הנלחם נגד אחיהם הפלשתינאים לחרדים אין שום תירוץ, בשיעורי הילודה שלא תורמים דבר למדינה ורק מכבידים על כלכלתה, בהתסגרות בדלת אמותיהם כמעט בכל תחום, בלבוש, בשפה, באתוס.

זה כמובן לא מחויב המציאות, כאשר בכל מקום אחר בעולם החרדים משתלבים היטב בכלכלה ובשאר התחומים, עובדים, משרתים ותורמים. אם הם היו מיעוט מבוטל כמו כת האיימיש בארה"ב יכולנו אולי לעבור לסדר היום. אך הבעיה אקוטית בגלל שיעורי הילודה הגבוהים, בגלל הכוח הפוליטי הרב שלהם במשטר קואליציוני בוודאי בשלטון הימין אך גם בממשלות השמאל, בגלל העוני הרב שלהם, בגלל יחסם המפלה לנשים ולמזרחים ותגובות הנגד של החרדים המזרחים, בגלל ההקצנה ההולכת וגוברת בקרבם המדביקה גם את היהדות הדתית הלאומית הציונית, בגלל הפעילויות המיסיונריות שלהם הגדולות בהרבה בשיעורן מכל פעולה מיסיונירת בנצרות, בגלל חוסר הדמוקרטיה התיאוקרטי, בגלל הכפירה בסמלי המדינה ובימי הזיכרון שלה, והכי חמור בגלל העובדה שמי שמממן התנהגות שערוריתית זאת הם החילונים המקרבים במו ידיהם את קיצה של ישראל הנאורה הדמוקרטית והמשגשגת.

ברור שהשילוב המיוחל לא יקרה כל עוד המשטר הוא כפי שהוא כיום. רק אם יחול שידוד מערכות, איתחול מחדש במסגרת הרפובליקה השניה של ישראל או שינוי דרסטי דומה, ניתן יהיה לבצע את השינוי המיוחל. אין לעשות דבר בכפיה על מנת לא לפגוע בדמוקרטיה. צריך רק להשמיט את הבסיס הכלכלי של הרס המדינה, כי זה לא מותרות אלא "לחיות או לחדול", מה עוד שהחילונים מממנים מכספם את קץ המדינה החילונית והנאורה והשתלטות משטר תיאוקרטי לא דמוקרטי המנוהל על ידי רבנים, עם ערכים של ימי הביניים, לא כלכלי, שיבודד אותנו עוד יותר בין מדינות העולם וינתק את יחסינו עם רוב רובו של העם היהודי שהוא חילוני, מסורתי, רפורמי או קונסרבטיבי.

היו ימים בהם המפד"ל היתה מפלגה מתונה שדגלה באחדות העם, שבת אחים גם יחד ולא שבט אויבים בנפרד. בגלל החטא הקדמון של קיום ארבע מסגרות חינוך נפרדות שמקבלות מימון מהמדינה – חילונית, ערבית, חרדית וממלכתית דתית – קמו לנו ארבעה שבטים עם הקצנה הולכת וגוברת שרואים כל שבט אחר כאויב ואין להם אתוס משותף. המדינה מממנת במו ידיה את המסגרות שיביאו להחרבתה. זה לא מחויב המציאות ולא קורה בצרפת עם מערכת חינוך אחידה וחילונית, בארצות הברית וברוב המדינות הנאורות. ימינה שקיבלה 7 מנדטים מורכבת ברובה מתנועות קיצוניות כסיעתו של סמוטריץ' הרוצה להקים פה מדינת הלכה, סיעתו של הרב פרץ שהיא משיחית בתפישתה, ועוצמה יהודית הגזענית שהיתה חלק מהתנועה במועד א' ולא השתלבה במועד ב' רק בגלל בעית מיקום. מפלגה זאת דוגלת בסיפוח כל יהודה ושומרון – דבר שיביא אם ניתן זכות הצבעה לפלשתינאים לקץ המדינה היהודית ואם לא ניתן להם זכות הצבעה לקץ המדינה הדמוקרטית. משנה לשנה רשת החינוך וההנהגה הולכת ומקצינה, דוגלת בהדרת נשים, הפלית להט"בים, הפנית משאבי עתק להתנחלויות ולתחבורה של כבישים כמעט ריקים ביהודה ושומרון, כאשר הפריפריה בנגב ובגליל ומערכת התחבורה בתוך הקו הירוק קורסים בהעדר תקציב.

בסך הכל יש לנו אם כן "מפלגה" של 36 מנדטים (13+9+7+7) שכשמה כן היא – היא מפלגת במקום לאחד, היא מנציחה את השבטיות שתביא בסוף התהליך, בגלל שיעורי הריבוי הטבעי הגבוהים במיוחד במרכיביה השונים – הערבים, הבדווים, החרדים, הדתיים הלאומיים לעומת החילונים עם משפחותיהם הקטנות - להחרבת המדינה. כבר כיום הם מהווים 30% מהכנסת אך לא ירחק היום ועם הילודה המוגברת שהציבור החילוני מממן הם יהוו למעלה ממחצית הכנסת ויבוא הקץ למדינת ישראל. אך זה לא מחויב המציאות ואין כל סיבה שהמדינה תממן קצבאות ילדים ליותר מארבעה ילדים שהם די והותר להרחבת האוכלוסיה בלי צפיפות יתר ודילול משאבים. מי שרוצה יותר ילדים יואיל בטובו לממן את כלכלתם מכיסו ולא להכביד על תקציב המדינה שלחוץ גם כך ועל החילונים שעובדים ברוב העבודות היצרניות לעומת החרדים שלומדים תורה על חשבון המדינה כשהחילונים צריכים לממן מכיסם את לימודיהם האוניברסיטאים. זאת ועוד – יש להנהיג שירות לאומי חובה של שלוש שנים לכל האוכלוסיה: גברים ונשים, חרדים וחילונים, ערבים ויהודים והזכויות האזרחיות והכספיות ינתנו רק למי ששירת את המדינה. לא ינתנו פטורים לאף אחד, גם לא לנשואים, כי גיל הנישואים יועלה לגיל 21 כשגבר או אישה יהיו עצמאים ולא תלותיים.

השבט הרביעי "החילוני" גם הוא לא נקי מאשם. כחול לבן מיצבה את עצמה כמפלגה חילונית אנטי חרדית המדירה את החרדים והשיגה 33 מנדטים, לא מעט בגלל המיצוב הבעיתי הזה ובכך מגיעה המפלגה של השבטים ל- 69 מנדטים (36+33). אם נוסיף לכך את ישראל ביתנו שדוגלת בממשלת אחדות, אך מדירה "חרדים, ערבים ומשיחיים" שקיבלה 8 מנדטים, מגיעים ל- 77 מנדטים. המפלגה הכי משסה, הכי מפלגת, הכי קוראת לשנאת חינם בין יהודים לערבים, מזרחים לאשכנזים, יונים לניצים, סמולנים לימנים, ומעודדת את תסביך הרדיפה של החרדים נגד החילונים (השבת בסכנה על משקל אל אקצה בסכנה) היא מפלגת הליכוד ובראשה "המשסה הראשי" בנימין נתניהו המנהיג הנצחי ששולט בנו הכי הרבה מכל ראש ממשלה אחר ולא יירד מכס השלטון עד אשר ישבור את השיא של המלכה ויקטוריה. תקצר היריעה מלצטט את דבריו על הערבים הנוהרים לקלפיות, הסמולנים החלשים (את החוזק שלו מול החמאס אנחנו מכירים...), מטפח את שנאת המזרחים והשכבות ה"חלשות" שהן חלשות באשמת הליכוד השולט בנו למעשה מ- 1977, השנאה לשמאל שכמעט ולא קיים יותר, כמו שאנטישמים מלבים את השנאה ליהודים גם במדינות שאין בהן כמעט יהודים. זכרו את עמלק (הערבים), את מפא"י (הסמולנים), האליטות האשכנזיות ששלחו אתכם למעברות, אך בליכוד (בלי שיריון כולנו) יש רק 2 נשים ומזרחים ב- 15 הראשונים...

ומי נשאר – מרצ שאיחדה כוחות עם הארכי קפיטליסט ברק ומפלגת העבודה שקיבלה 6 מנדטים והיתה נעלמת אלמלי איחדה כוחות עם אורלי לוי אבקסיס שפרשה מישראל ביתנו הימנית ודוגלת באג'נדה חברתית וניצית. על השבטיות של מרצ והשמאל שגם להם יש את העיתון שלהם, השופטים שלהם, אנשי האקדמיה שלהם, אנשי הקולנוע, התיאטרון, העיתונאים והמדיה שלהם, כבר דובר רבות, אבל גם הם מתייראים להיקרא שמאל ולכן הם כיום המחנה הדמוקרטי. רק מפלגת העבודה הרהיבה עוז לשמור על שמה, אם כי היא מוסיפה לו מדי פעם תוספות כמו מימד הדתית לייט, גשר הניצית לייט, המחנה הציוני וכדומה. היא לפחות לא מנסה להנציח את השבטיות כמו שעשו כל המפלגות האחרות בבחירות אלה אלא קראה לאחדות, לאג'נדה חברתית, בעד הפריפריה וצמצום הפער. העבודה-גשר היא אם כן הצדיקה היחידה בסדום עם 6 המנדטים שלה ואולי בגלל זה היא קיבלה רק 6 בעוד כל שאר המפלגות (77 דלעיל בתוספת 32 של הליכוד ו- 5 של המחנה הדמוקרטי) הן במפלגה השבטית עם 114.

ומה עושים נגד הפונדמנטליזם שהשתלט על ההנהגות שלנו – בציבור הערבי הרואה עצמו פלשתינאי ותומך באיסלם הקיצוני, בציבור החרדי שהם אנטי ציונים ושומעים רק בקול רבניהם, בליכוד הניאו ליברלי שבתקופתו הגיעו הפערים והעוני לשיאים ב- OECD, בשמאל שמדיר עצמו ממרבית הציבור האחר ונשאר בבדידות מזהירה ומזערית, במשיחיים הרוצים לספח כל שעל ולבנות בימינו את בית המקדש במדינת הלכה גם אם תהיה מלחמת דת? על ישראל להפריד את הדת מהמדינה כמו בכל המדינות הנאורות – מצרפת ועד סקנדינביה. הקמת מפלגות דתיות היא אם כל חטאת, כמו גם הקמת מפלגות ערביות, ויש לאסור בחוקה של הרפובליקה השניה קיום מפלגות החותרות תחת אושיות הדמוקרטיה והאתוס של המדינה ורוצות לפצל את האומה לשבטים שאין ביניהם דבר. תקצר היריעה מלפרט את כל מאות הצעדים המתבקשים על מנת לפתור את בעיות היסוד של המדינה ועשיתי זאת בהרחבה בספרי "הרפובליקה השניה של ישראל", שכאמור כל אחד יכול לקרוא במספר אתרים בארץ ובחו"ל.

משאל העם על הקמת הרפובליקה החמישית של דה גול קיבל בשנת 1958 80% מהקולות ובעקבותיו הונהגה חוקה חדשה הקיימת עד עצם היום הזה והפכה את צרפת מאומה שסועה ומפולגת עם שלטון לא יציב לאחת המדינות היציבות בעולם שמתמודדת בהצלחה באתגרים החברתיים, הכלכליים והמדיניים, למעט התמודדות אפקטיבית כנגד סכנת הפונדמנטליזם האסלאמי. גם בישראל יש אחידות דיעות בקרב 80%-90% מהאוכלוסיה, אך לא בקרב המנהיגים, הטייקונים, האלפיון, חלקים מהאליטות ו"המקושרים", אוכלי החינם... לגבי מרבית סוגיות הליבה, אתוס לאומי משותף של מדינת הלאום היהודי **ו**כל אזרחיה, אינטגרציה של חרדים וערבים בחברה ובכלכלה בישראל כך שלא יהיו יותר העניים ביותר אלא יתמודדו בהצלחה בשוויון הזדמנויות עם כל שאר חלקי האומה. לתנועה שתקח על עצמה את הקמת הרפובליקה השניה יש לקרוא מאחדת במקום מפלגה מפלגת, כי כולם היו בניה.

הגיעה העת לשלוח את ביבי לקיסריה, כי יש גבול לתעלול ואין לקבל פרדיגמות ששלטון הוא נצחי ולא ייגמר לעולם, שניתן להשליט לעד את רצון המיעוטים על הרוב. יש לאחד את כל הכוחות השפויים, הישרים, החברתיים, משמאל ומימין, השמים את הישראלים מעל לכל– לא את ישראל ולא את ביבי, לא את האדמו"רים ולא את פלשתין, לא את ההתנגדות לכיבוש ולא את ארץ ישראל השלמה, כי לרוב המכריע של האזרחים יש דיעה דומה.

אך לשם כך על החרדים להדיח את הנהגתם הרוצה לשמר את תלותם בה, בעוני, בלי כישורי עבודה ובלי לתרום למדינה, הערבים צריכים להדיח את הנהגתם השמה את פלשתין מעל לכל ולא דואגת לשלבם בחברה הישראלית, הדתיים הלאומיים צריכים להדיח את הנהגתם המשיחית הרוצה לספח כל שעל תוך הנצחת הכיבוש, הליכודניקים צריכים להדיח את הנהגתם הדואגת רק להצלת עורם ולהשיב עטרה ליושנה כבימי בגין הצנוע, המאחד והחברתי.

על אנשי השמאל היונים להפסיק את ההתנשאות מעל המזרחים גם בדפוסי הצבעתם כשכבר נבחרים מנהיגים מזרחיים, לחדול מהאידיאה פיקס שכל העוולות במדינה מקורן בכיבוש שהוא אחת משלושים הבעיות המעיקות על המדינה ולא החשובה שבהן, לפתוח לרווחה את השער הנעול בתרבות ובאליטה גם לבעלי דיעות שאינן יוניות.

אין די שביבי ילך לקיסריה על מנת להבריא את תחלואי המדינה. לביבי היו הרבה זכויות והוא בוודאי לא המפלצת ששונאי ישראל בעולם עושים לו דמוניזציה. המנהיגים שצריכים להחליף אותו צריכים להיות עם תפישת עולם מגובשת, מאחדת, חברתית, מעבר לסיסמאות שדופות שמחליטים עבורם קופירייטרים, עליהם להיות טובים מביבי!

המנהיגים החדשים צריכים להקים ישראל טובה יותר מזו הקיימת, לציין מה המקורות התקציביים לכל השיפורים שהם רוצים להכניס בחינוך, בבריאות ובתשתיות – להפוך את ישראל למדינה משגשגת ואתית כסקנדינביה, עם מדיניות מיסוי מתאימה, עם הפרדת הדת מהמדינה, עם יצירת אתוס משותף לכולנו, עם פערים ועוני מינימליים, עם איכות חיים וקיימות כטובות שבמדינות, עם שוויון, חרות, אחווה וצדק, גם לרוב המכריע של האזרחים החפץ חיים.

אימייל שנכתב באופן אישי למספר חברים ב- 6.10.19 בצירוף המאמר דלעיל שפורסם אחרי שעבר עריכה

חשבתי רבות על לקחי מערכות הבחירות השנה על רקע ספרי "הרפובליקה השניה של ישראל", וזועק לשמיים הניגוד בין נצחון מפלגת השבטים והפילוג, שמרכיבה את רוב סיעות הכנסת לעומת המסר המאחד, ההוליסטי, של איחוי הקרעים בספרי האחרון. המגמות של הפילוג בעם עם 4 אתוסים שונים שהצבעתי עליהן ושהנשיא ריבלין כינה "שבטיות" הולכות ומקצינות, למרות הדיבורים על אחדות, שגם אם תושג תהיה מדומה ולא תפתור דבר, כי היא תהיה ממשלת שיתוק שלא תוכל להוציא אל הפועל את השינויים המתבקשים בכלכלה, בחברה, בשלטון, לבצע אינטגרציה של החרדים והערבים, להביא לשלום בלי מדיניות אף שעל, בלי שליטה על עם זר ובלי פינוי מתנחלים, לצמצם למינימום את הפערים והעוני ולמצב אותנו בצמרת המדינות המשגשגות והאתיות.

לפיכך פרסמתי מאמר בן 3 עמודים ([קישור](https://www.news1.co.il/Archive/003-D-136697-00.html)) במחלקה ראשונה NEWS1 שעורר הדים רבים, אם כי כצפוי כל אחד נעלב מהביקורת על השבט שלו אבל אף אחד לא ראה שהביקורת שלי היא כנגד כמעט על סיעות הכנסת - הרשימה המשותפת, החרדים, החרד"לים המשיחיים, הליכוד המשסה ומפלג והשמאל המתנשא בבדידות מזהרת ומזערית. יחד עם זאת, נוצר חוסר איזון מסוים במאמר כתוצאה מהעריכה שהשמיטה את מרבית הביקורת שלי על השמאל וכך למשל במקום שיהיה כתוב "השמאל שמדיר עצמו ממרבית הציבור האחר" השמיטו את "השמאל" והצמידו את השאר למשפט על הליכוד..., נפל המשפט שעל השמאל "לפתוח לרווחה את השער הנעול בתרבות ובאליטה גם לבעלי דיעות שאינן יוניות", נפל המשפט "לביבי היו הרבה זכויות והוא בוודאי לא המפלצת ששונאי ישראל בעולם עושים לו דמוניזציה". בספרי אני מרחיב את הדיבור עוד יותר על השיסוי של השמאל כנגד המזרחים, החרדים, המתנחלים... שמרחיק מהם עוד יותר את רוב הציבור שלנו.

וזה מביא אותי למסר המאמר - לא בכדי מפלגת העבודה היא כיום הצדיקה היחידה בשמאל וקוראת לאיחוי הקרעים, עם אג'נדה חברתית, עם אחדות בעם, עם חבירה של ימין ושמאל למען פתרון הבעיות המעיקות ביותר על החברה והכלכלה תוך מלחמת חורמה כנגד הטייקונים והשחיתות. אמה הורתה של מפלגת העבודה היתה מפא"י שהיתה משסה ומפלגת עוד יותר מאשר הליכוד עם הסיסמה שלה "בלי חרות ומק"י", עם הדרת המזרחים מהשלטון עם שני שרים עלי תאנה במשרדי המשטרה והדואר, עם שליחת המזרחים "נישט פין אונזערע", שהם לא משלנו, ללמוד מסגרות ונגרות כדי שיהיו חוטבי עצים ושואבי מים, שיגורו בעירות פיתוח בלי עבודה ובעוני, עם שחיתות הגדולה אף מזאת של כמה ממנהיגי הליכוד והחרדים. כיום מפלגת העבודה היא המפלגה הכי ישרה, עם הייצוג הכי גדול של מזרחים ונשים, של פריפריה ושל כל זרמי האוכלוסיה. עמיר פרץ משדרות חבר לאורלי לוי אבקסיס שגדלה בבית שאן, שבאה ממפלגה ניצית יותר מחרות בה היה אביה דמות מובילה, עם אג'נדה חברתית סוציאליסטית הרבה שמאלה ממפא"י ההסטורית הבורגנית, אולי במתכונת של אחדות העבודה החברתית והניצית מתונה. הם היחידים שהפיקו את הלקחים.

אבל מפלגת העבודה שמהווה בקושי 5% מהכנסת לא יכולה לאחות את הקרעים ולהביא לאחדות בעם. דרושה תנועה רחבה שמאגדת 80%-90% מהעם, לא מפלגה מפלגת כי אם תנועה מאחדת, במתכונת התנועה של הגנרל דה גול שזכה במשאל העם לאישור החוקה של הרפובליקה החמישית לשמונים אחוז מהקולות. יש כאלה שתלו תקוות בגנרל בני גנץ, כפי שתלו תקוות בעוד גנרלים כאלה ואחרים שכולם נכשלו בפתרון בעיות היסוד של המדינה - עזר ויצמן, אריאל שרון, יצחק רבין, יגאל ידין, ליפקין שחק, רפול ואחרים. לכן אין זה הכרח שמי שיוציא אל הפועל את חזון הרפובליקה השניה יהיה גנרל עטור תהילה. קשה כיום למצוא מנהיג שלא יהיה פופוליסט כטראמפ, אנמי כאובמה, הססן כמקרון ורדוף אגו כפוטין וארדואן. אך לא צריך לחפש בעבר הרחוק בחיפוש מנהיגים כדה גול בצרפת ופרנקלין דלנו רוזבלט בארצות הברית. בעבר הקרוב היו מנהיגים עם חזון ועשיה שהטילו את חותמם על ארצם, כמו לי קוואן יו בסינגפור ואנגלה מרקל בגרמניה.

המאמר שכתבתי כיום והספר שפירסמתי לפני שנה אינם פסימיים אם כי הם מציאותיים. מטרתם לטעת תקווה בעם, לזרוע את הזרעים למדינה טובה יותר כי אני מאמין שעוד נכון לנו עתיד מזהיר!

שנה טובה וגמר חתימה טובה,

תשובה של איש רדיו ידוע ב- 6.10.19

אשמח לראיין אותך? האם מתאים הערב בסביבות 20....לאיזה טלפון להתקשר

תשובה שלי לאיש הרדיו באותו היום

תודה לך ... אבל מאז שהתחרשתי אני לא מתראיין. אתה מוזמן כמובן להתייחס לחומר הכתוב כראות עיניך. כל טוב, קורי

תשובה של ידידה ב- 6.10.19

קראתי.מסכימה עם כל מה שאתה אומר.בבחירות הראשונות והשניות בחרתי באורלי לוי .חשוב שתהיה אישה מזרחית וחברתית.חבל שלא מקשיבים לך מלמעלה...יכולת לתרום לשינוי...בגלגול הבא תקח אותי כאשת שווק....יותר מאוחר אקרא את המאמר.בינתיים כל טוב וחתימה טובה.ותודה שאתה משתף אותנו(גם ... קורא הכל..).

תשובה שלי לידידה באותו היום

... שהיה מנכ"ל הרדיו והתראיינתי אצלו בעבר רצה לראיין אותי היום בשמונה וסירבתי כי מאז שהתחרשתי אני לא מתראיין. תארי לעצמך איזו בושה יכולה להיות אם לא אשמע את המראיין ואבקש שיחזור עוד ועוד כפי שקורה לא פעם כשאני מדבר בטלפון. אבל יש בושה גדולה יותר כאשר אני חושב שאני שומע משהו ומתייחס לזה ומתברר שזה היה משהו אחר לגמרי.

וזה מזכיר לי בדיחה בספרדית על חרשת שרואה מהומה באמצע הרחוב...

תשובה של ידיד, איש רוח נודע, ב- 6.10.19

יעקב קורי יקר,

המייל שלך מוצא אותי בעיר הסינית וושי (Wuxi) במחוז טייהו, שבדרום מיזרח סין,

במרחק 135 ק״מ משנחאי.

עשיתי פה חזרות חידוש להצגת ... שביימתי בשנה שעברה בבייג׳ין.

אתמול התקיימה בוושי ההצגה הפותחת את העונה השניה של הרצת ההצגה, והקהל הרב

שמילא את האולם בן 1500 המקומות קבל את ההצגה בהתרגשות ובתשואות רמות בסיומה.

העיר וושי היא עיר עתיקה בעלת היסטוריה שמתחילה בימי המלך דוד שלנו. העיר שוכנת לחופי

אגם גדול שנהר היאנג-צה חוצה אותו, ובעבר היתה מרכז למיסחר בסוגים שונים של אורז שמגדלים

באזור, וכן היתה ידועה גם בייצור משי. כיום מונה מרכז העיר כשלושה מיליון תושבים, ובצירוף הפרברים שצמחו סביב המרכז בעשרים השנים האחרונות מגיעה האוכלוסי לשישה-וחצי מיליון בני אדם.

התיאטרון שבו העלינו את ... הוא אחד מ-64 אולמות התיאטרון שתאגיד הבניין והתעשיה ״פולי״ בנה ב-64 ערים הפזורות מצפון לדרום בחבלי הארץ המיזרחיים של המדינה הענקית הזו. בניין התיאטרון בוושי

שתוכנן בידי חברת ארכיטקטים שבדים, מהווה בצורתו החיצונית ערוב בין מארג צינורות מתכת שמדמים עמודי במבוק שעליהם מתנוסס גג בטון שמדמה גג של פגודה בודהיסטית. מבפנים זהו מבנה עכשווי של חמש קומות שמכיל אולמות חזרות רחבי ידיים, ובמה בגודל מיגרש כדורגל שמולה משתרע האולם על 1500 מושביו.

נראה לי שההשקעה הזו במיבני תרבות ואמנות באה בד בבד עם צמיחתו המהירה של מעמד בינוני צעיר וחדש שמצבו הכלכלי איתן, אם לשפוט לפי סוג המכוניות שממלאות את החניון התת-קרקעי הענק של התיאטרון לפני ההצגה, ואשר זורמות החוצה מהחניון אחרי ההצגה בשיירה בלתי פוסקת במשך דקות ארוכות.

מחר בבוקר אני נוסע עם הלקה ברכבת המהירה לבייג׳ין, שם יקיים התיאטרון ארוע תיקשורתי לקראת העונה השניה של הרצת ... וכן לחשיפה של תוכניות התיאטרון לשנה הבאה.

אשוב ארצה ב-15 בחודש.

לפני נסיעתי לסין הספקתי לביים בארץ את המחזה שלי ... עם בוגרי הסטודיו למישחק ״אימפרו״, והספקתי להעביר את ההצגה לאולם קאמרי 4. אשמח מאוד אם תוכלו לבוא לראות את ההצגה בקאמרי

ביום חמישי ה-17/10  או במוצ״ש ה-19 באוקטובר ב-21:00.

ובהזדמנות זו - תודה על הקלטת עם הרצאתי באינסאד שקבלתי מבתכם. הספקתי לצפות בה לפני נסיעתי

לסין, והתברר לי שאני מסכים עם כל הדברים שאמרתי באותו מפגש עם קהל צרפתי לא הכי אוהד-ישראל.

המצב בישראל מדאיג אותי מאד, עד כמה שאני קולט אותו מהתיקשורת שאני מצליח להתחבר אליה באינטרנט.

המהומה המתוגברת והגוברת עם התקדמות השימוע, מדיפה ריחות של סכנת פוטש נגד מערכת החוק והמשפט, כולל התלקחות של פעולות איבה בתוך העם המשוסה והמורעל מהסתה . כך לפחות נראים לי הדברים ממרחק של עשרת אלפים ק״מ. אני מקווה שאני טועה, ובסופו של דבר ההליכים המשפטיים בתיקי נתניהו לא ידרדרדו לשפיכות דמים.

אני מאחל לך וליקיריך שנה טובה, וגמר חתימה טובה.

תשובה שלי למייל הנ"ל באותו היום

... היקר,

איזה יופי! אני ממש מאושר מהצלחת המחזה שלך בסין ומהרנסנס שאתה חווה. הצלחת לתאר בצורה מוחשית כל כך את חווית העשיה ואני נפעם מהאתגר העצום שלקחת על עצמך ויכולת לו.

הגדולה של מחזאי או סופר היא באוניברסליות של היצירה שלו שמובנת ואהובה בסין כמו גם בארגנטינה, בשבדיה כמו גם בחוף השנהב. ... הוא ללא ספק המחזה הגדול ביותר שנכתב אי פעם בישראל ולכן הוא כל כך מצליח בעולם, כי הוא מעלה גם בקרב הסינים זכרונות מתקופת הכיבוש היפני, מההשפלה של החלש, מהעריצות של החזק. כך למשל סירנו דה ברז'רק שנכתב על ידי אדמון רוסטאן במשך שלושה שבועות עוסק בסוגיה כביכול רק צרפתית אבל בפועל אוניברסלית עם אהבה נכזבת, זהות שאולה, תסביך כיעור ודימוי עצמי נמוך שעובר קטרזיס לגדולת נפש.

לצערי לא אוכל לראות את ... בתל אביב ואחכה שיגיע לחיפה. אתה צודק שהמצב בארץ קרוב לפיצוץ ואני חושש שביבי או האויבים שלנו ישתמשו במבוי הסתום על מנת לפתוח במלחמה כשאנחנו מפורדים. אני לא כל כך בטוח שביבי יתעלה על עצמו במצב של סכנה קיומית כי הוא משחק תפקיד של מאצ'ו אך הוא לא נראה לי אמיץ גדול בשעת מבחן, לא עם החמאס ולא עם שרה. קיבלתי תגובות נלהבות על המאמר החדש שלי ואני רואה בכינון הרפובליקה השניה המאגדת במקום מפלגת את כל שכבות הציבור כמוצא יחידי מהמבוך ונקווה שזה לא יקרה בעקבות אסון נורא.

... כתב לי שהוא רוצה לראיין אותי הערב על המאמר והספר אבל נאלצתי לסרב לו כי אני לא מתראיין מאז התחרשותי. אני שומע רע מאוד עם רעש סביבתי, בטלפון, ומה שגרוע יותר אני שומע לעיתים משהו אחר לגמרי מהנאמר ועונה תשובות שנראות תמוהות. עניתי לו שכל מה שהיה לי להגיד כתבתי ויתיחס לתוכן המאמר. אבל שפר גורלי לעומת חברים כמו יהודה כהנא שקיבל אירוע מוחי קשה שבעקבותיו הוא איבד את יכולת הדיבור, חברים אחרים שלקו בסרטן, התקפי לב ו- ALS, שלא לדבר על אלה שהלכו לעולמם שהיו אף צעירים ממני. רק עשייה אינטנסיבית כמו שאתה חווה מסוגלת לשמור על הבריאות ולתת הרגשה טובה, ובמידה פחותה גם חווית הכתיבה שלי שבכל זאת משפיעה על רבים וטובים. זאת התרפיה הטובה ביותר - תרפיית כתיבה ובימוי.

ובהקשר לרוסטאן (שכזכור לך ראיתי את המחזה שלו L'AIGLON בקהיר כשהייתי בגיל שלוש וזה הזיכרון הראשון שלי ואירוע מכונן באהבת התיאטרון והאינטלקטואליות שלי), רוץ לראות את הסרט EDMOND ובעברית אדמון דה ברז'ראק על תהליך היצירה של סירנו בכאוס מוחלט שהוליד יצירת מופת - המחזה האהוב ביותר בכל העולם עד עצם היום זה. ושאלת טריוויה - איזה עוד מחזה נכתב במשך שלושה שבועות בהרגשת התעלות כאילו המוזה ירדה והשתלטה על המחבר והכתיבה לו מה לכתוב? עבדך הנאמן שכתב את נלי דורון, אך להבדיל- המחזה שלי לא הוצג מעולם.

לא נורא, עשיתי דברים אחרים, הייתי יזם בתחומים רבים ומגיל חמישים הפכתי לאחת מהדמויות המובילות בעולם בתחום האתיקה בעסקים עם כתיבה והוראה. גמר חתימה טובה, שלך בידידות,

קורי

אימייל לקרובת משפחה ב- 6.10.19

... היקרה שלום רב,

קודם כל שוב תודה על האירוח המופתי והשיחה המהנה והקולחת שנמשכה שלוש שעות ויכלה להימשך גם יום שלם. אני מאוד מעריך את הגישה החלוצית שלך בחינוך בהחדרת הקרבה הרגשית לבית הספר. אחת הבעיות הקשות היא הניכור של הדור החדש שמכור למסכים והדרך היחידה להוציא אותו מהם היא דרך הרגש כי ידע הם יכולים לקבל למכביר גם מהמסכים. אירועים שמתארים חחויות רגשיות במצבים מורכבים הנלמדים בבית הספר ובאוניברסיטה הם השיטה הכי אפקטיבית כפי שיכולתי להיווכח מעשר שנות הוראה במיטב האוניברסיטאות. זאת ועוד, הוראה עם סרטים והצגות אף מעצימה את הרגשות של התלמידים ורבים מהסטודנטים שלי חשו אמפתיה ואף בכו מעוצם החוויה של הפרוטגוניסטים שחוו דילמות קשות (בסרט שביתה למשל). אני מעריץ אותך על הניסיונות שלך להעצים את חווית הלימוד באמצעות הרגש - מי יודע אולי את תצילי את מערכת החינוך הקורסת בישראל ותהפכי את התלמידים לטובים יותר, אנושיים יותר, וגם תורמים לקהילה.

שלך בידידות, גמר חתימה טובה,

תשובה של קרובת המשפחה ב- 9.10.19

תודה קורי על המשוב הנעים.

כושר הביטוי שלך מעורר השראה. מקווה שרותי העבירה לך את תגובתי על המאמר שלך. מאד נהיניתי והסכמתי עם כל מילה.

צום נעים

תשובה שלי לקרובת המשפחה באותו היום (יום כיפור)

תודה רבה ... על המילים החמות. לא רק שאנחנו לא צמים אלא אירחנו אמש לארוחת ערב חברים. שיצומו אלה שחטאו, גנבו, פשטו רגל, עשו תספורות, שיסו את השבטים אלה נגד אלה, אוכלי החינם, המשתמטים משירות בצבא או בשירות לאומי, הממיתים עצמם באוהל תורה במקום לצאת לעבוד, העושים עשרה ילדים שאנחנו צריכים לממן, המדירים נשים ולהט"בים... אוהב, קורי

אימייל ששלחתי למכותב, דמות נערצת בישראל, ב- 6.10.19

... היקר,

אני מקווה שאתה לא כועס עלי אם במאמרים ובספרים שלי אני כותב דברי ביקורת על בנימין נתניהו שאני יודע שאתה מעריך ואוהב. אני מכבד את בחירותיך ומבין אותן ואם אתה בכלל מעוניין בכך - תתרשם מהחזון של הרפובליקה השניה שהתוויתי שהוא חזון מלכד ומאחד ולא חזון משסה ומפלג, כי יש לי ביקורת נוקבת כפי שתראה במאמרי האחרון ששלחתי לך על כמעט כל המפלגות בישראל שהנהגתן משסה ומפלגת - הליכוד וביבי מחד, אך במידה רבה גם השמאל המתנשא ומשתלח כנגד רוב העם שלא חושב כמוהו. אני להבדיל, אוהב את כולם, כולם היו בני, גם אנשי ימין וגם אנשי שמאל, יונים וניצים, גם ערבים וגם חרדים, ומייחל שתקום סוף סוף הנהגה בכל פלגי האומה שבמקום להדגיש את השונה ולהקצין מצבים יעשו הכל לקרוב לבבות כפי שגם אתה שואף...

Anyada buena i salu kumplida, te vi a la television i me emosioni muncho, todos te amamos i ke yegas a cien anios sano i rezio, kon tu familia kerida!

שלך,

קורי

התשובה למייל זה מה- 8.10.19

... היקר

אני קורא את דבריך בשקיקה תמיד

ומסכים עם האמור בכל ליבי

מאוד מכבד את נתניהו על השגיו

בתחום מדיניות החוץ

מאוד לא מסכים עם ה״הפרד ומשול״

שאימץ אותו מעמים  אחרים ועתיקים שאף משלו פה בארץ פעם

הלוואי והיה גם פחות נהנתן

מה שעושה את הדמות לכמעט טראגית

ולהפסד גדול לנו כולנו

אוהב את דבריך הכתובים ומעריך ומוקיר אותך אישית מאוד מאוד

היה לי ברוך ומבורך וחתימה טובה יקירי

אימייל ב- 6.10.19 של ידידה בת 90 ששלחה לי את התמונה שלה כשהיא מצביעה בבחירות

עכשיו מחכה לך;

שתמצא  מנהיג אמיתי שיוביל את העם בבטחה ובכשרון.

ואז יגיעו הימים הטובים, שכולנו מייחלים להם.

וכפי שאתה ואני מאמינים:  עוד יגיע העתיד המזהיר💥

תשובה שלי לידידה זו ב- 7.10.19

העתיד המזהיר נמצא כבר פה כשאני רואה אותך מלאת חיוניות, תמשיכי כך עוד שנים רבות ותני השראה לכולנו! אוהב, קורי

התיחסות של ידיד למאמר החדש ב- 7.10.19

יעקב שלום,

קראתי את מאמרך המרשים ואני מסכים בכל לב עם הניתוח שאתה מציג בו.

הבעיה היא שמרבית האנשים (וגם אני בתוכם) עוסקים רוב זמנם בעניניהם האישיים והמשפחתיים ובשונה ממך, אינם מקדישים זמן ומחשבה לעתיד העם והמדינה.

ובוודאי שאינם מנתחים כמוך את המצב , לכל היותר מקטרים קצת במסגרת מפגשי ערב שבת ...

התוצאה היא שהנהגת המדינה נותרת בידי הפוליטיקאים אשר (לצערינו ) דואגים  בעיקר למעמדם האישי או הכיתתי ואינם מוטרדים באמת ממצב המדינה.

הטובים שבהם משלים את עצמם במחשבה ש "מה שטוב לי טוב גם למדינה"  והיותר חזיריים מתנהלים בגישה  של "אחרי המבול"...

בקטע האחרון של מאמרך אתה מנתח יפה את מה שנדרש כדי שיהיה אחרת... הניתוח יפה השאלה שנותרת היא כיצד מגיעים לזה.

ברור שאין לזה סיכוי כל עוד אנחנו מונהגים ע"י ההנהגה הנוכחית .

לדעתי נדרשת לשם כך מהפכה!

רק ארוע תראומטי כגון מלחמה או קטסטרופה כלכלית, יכולים אולי לנער את העם באופן  שיצמיח מתוכו מנהיג בעל שיעור קומה כדוגמת בן גוריון, בגין, או דה-גול שמסוגל לסחוף את הציבור למהפכה כזו.

עד אז נמשיך כנראה להתבשבש בביצה הנוכחית...

וברמה האישית שתהיה לנו ולמשפחותינו שנה טובה, בריאות וגמר חתימה טובה.

תשובה שלי לידיד זה באותו היום

יקירי, תודה על המילים החמות. איך עושים את זה - כתבתי בספר עב כרס בן 1500 עמודים שיש לך את הקישור אליו ואתה יכול בו פרקים פרקים בהתאם לתוכן העניינים. גם אני כתבתי שלצערנו זה יקרה רק אם יחול אירוע טראומטי - מלחמה נוראה, רעידת אדמה, דיקטטורה, מלחמת אחים, פיגוע טרור המוני, שפל יום הדין שצפיתי כבר ב- 2009 שיקרה ב- 2020 וכדומה.

כל טוב, קורי

התיחסות ב- 8.10.19 למאמר

**קראתי את המייל הארוך והמפורט שכתבת.**

**בשלוש השנים האחרונות הייתי פעיל (ולעיתים אפילו פעיל מאוד) בשתי עמותות:**

* **המועצה לשלום ולביטחון, או בשמה המעודכן "קבוצת המומחים לשלום ולביטחון"**
* **תנועת המפקדים למען ביטחון ישראל**

**אני חושש שאתה רואה רק חלק מן התמונה ולכן לא בהכרח אתה יכול להגיע לתובנות המחוברות למציאות העגומה מאוד.**

**אני לא אופטימי, לחלוטין לא.**

**אני מוכן לבוא לחיפה ולשבת ביחד להחלפת דעות.**

**יוכל להתבצע רק בנובמבר.**

**מציע לעבור לתקשורת וואצאפ. מספר הנייד שלי הוא: ...**

**בברכת שנה טובה, בריאות ונחת וגמר חתימה טובה,**

תשובה שלי למייל זה באותו היום

אשמח להיפגש איתך כשתבוא לחיפה. תוכל להתקשר אלי בטלפונים שבחתימה. אני לא מתכתב בווטסאפ ששמור אצלי בעיקר למשפחה. מה רע במיילים שהם יותר נוחים לכתיבה? עקרונית אני לא נוסע לחו"ל בחודשים הקרובים כך שאני בחיפה. לא ברור לי מאיפה הגעת למסקנה שאני אופטימי לטווח הקרוב. אין סיכוי שמשהו ישתנה לטובה בלי שתהיה רעידת אדמה שתזעזע את אמות הסיפים כמו אסן טובע, מלחמה, שפל כלכלי כפי שאני חוזה משנת 2009 שיקרה בשנת 2020 בגלל אי הפקת הלקחים ממשבר 2008, מהומות וכדומה. אני דוגל באי אלימות כך שהמהפך שאני מייחל לו יקרה לטעמי רק כפי שקרה עם דה גול. אבל אם תזכור הוא עלה לשלטון רק אחרי מלחמת אלג'יר, מחתרת אלג'יר החופשית והתרסקות הרפובליקה הרביעית. גמר חתימה טובה, קורי

ב- 6.10.19 שלחתי לששת חברי מפלגת העבודה את המייל שלי עם המאמר על נצחון השבטיות עם הקדמה כלהלן

איציק שלום רב,

יעניין אותך לקרוא את המאמר האחרון שפירסמתי על "נצחון מפלגת השבטיות" שמסקנתו היא שמפלגתך היא הצדיקה היחידה בסדום שדוגלת באיחוי השסעים ולא בשבטיות כמו כל האחרות.

ולכך זכיתי לקבל תשובה מנומסת רק מהיועץ הפרלמנטרי של איציק שמולי ב- 24.10.19 כלהלן

קורי תודה רבה על דבריך,

אכן העלית נקודות מעניינות וחשובות לימים אלו.

**בתודה,**

**Ishai Bacari  |  ישי בקארי**

**יועץ פרלמנטרי לח"כ איציק שמולי** | מפלגת העבודה

**Advisor to MK Itzik Shmuli** |The Israel Labor Party

 ishai@ishmuli.com :טלפון: 02-6408064 | דוא"ל

משכן הכנסת, קריית בן גוריון, ירושלים, 91950

עוד תגובות למאמר על השבטיות

מידיד ב- 7.10.19

קורי,

התוכנית שלך היא במידה רבה אוטופית וארוכת טווח. הדבר הכי דחוף ברגע זה הוא למנוע סיבוב שלישי. נראה שרק תנועת מחאה עממית והמונית נגד סיבוב שלישי יכולה למנוע אותו. איך גורמים למחאה כזאת  לצאת לדרך?

גמר חתימה טובה,

מידידה ב- 16.10.19

הי ז'ק יקירי

קראתי, ואתה אכן צודק... אתחול מחדש הכרחי, עם עקרונות כפי שציירת.

אבל באין מנהיג / מהפכה שתגרום לזה לקרות, נועדנו להתנגש שוב ושוב אל מול הקיר, ומי יודע, אולי עוד בחירות.

אני בינתיים מרוצה מהבחירה שלי, במפלגת העבודה, במבנה החדש שלה, אם כי לא ברור מתי אם בכלל נזכה לפירות כלשהם מהבחירה הזו...

מועדים לשמחה,

חיבוק חזק

מידיד ב- 10.10.19

שלום יעקב

תודה רבה

אני מזדהה עם מטרותיך

גמר חתימה טובה

הערות מידיד על המאמר על השבטיות מה- 9.10.19

שלום יעקב,

קראתי את המאמר ואני מסכים לעיקרי הניתוח. אינני חושב שאתה צריך להתנצל על שכתבת דברים קשים על ביבי. הוא האחראי העיקרי לכך שביצוע הרפורמות שאתה מציע הולך ונעשה קשה יותר ויותר.

נעשו הרבה טעויות מאז מלחמת ששת הימים שהיתה יכולה להיות נקודת הזינוק להתפתחותה של ישראל אחרת. הויתור על העקרון שלום תמורת שטחים הוליד את בעיית ההתנחלויות שאינני רואה איך לפתור אותה בתנאים הקיימים. נכון שהכיבוש אינו שורש כל רע אבל הוא נטל שנעשה כבד יותר ויותר ומחליש את ישראל.

ההמלצות שלך לתיקון הן נכוחות אבל קשות מאד לביצוע. אם לא יקום מנהיג שיהיה האנטיתזה של נתניהו אינני רואה איך לאתחל את הרפובליקה השניה בישראל.

אני מסכים לדעתך ביחס למפלגת העבודה. הצבעתי בשבילם ללא שמחה. אני חושב שפרץ טעה כשסירב לנסות להרחיב את המסגרת באשליה שיוכל למשוך קולות מן הליכוד. גם התכנית הכלכלית שהציע בעייתית. אם תבוצע כלשונה תגרום נזקים קשים לכלכלת ישראל. אם לא תבוצע היא תפגע באמינותו.

למרות הקשיים ננסה לשמור על האופטימיות.

שנה טובה ומועדים לשמחה.

הערות מידידה ב- 8.10.19

קורי שלום רב

כל הכבוד קורי, נקווה שהצעדים שאתה עושה בארצנו הבעייתית בדרכך, אכן יחלו לשאת פירות.

מרגש לראות את האכפתיות שלך באמצעות זעקות שקטות.

אנשים כמוך מותירים תקווה כלשהיא.

גמר חתימה טובה לכל המשפחה.

אימייל תגובה למאמר ב- 17.10.19

שלום קורי יקר ותודה על שזיכיתני בדבריך

אלא שאיני רואה את הדברים כמוך

מפלגת העבודה ממש אינה צדיקה בסדום, ודאי לא היחידה, ויותר מכך עמיר פרץ שבעבר הערכתי התגלה כאדם קטן וחסר הבנה לתפקידו הלאומי המתבקש בסרבו להיעתר לפניות אליו לחבור לשמאל שהתרכז במחנה הדמוקרטי. בכך מנע אף טירפד הקמת אלטרנטיבה של ממש שהיתה יכולה למלא משימה לאומית ולממש תקוות שעדיין נותרו בקרב חלקים מהעם הזה.

גם לא ברור לי המשפט לזכותו של נתניהו שאתה מעיד שנשמט. ממתי בקורת קרויה דמוניזציה? המבקרים אותו ממש אינם שונאי ישראל. ההיפך. אני למשל.

שתהיה שנה טובה!

תשובה שלי למייל זה באותו היום

... יקירי שלום רב,

אני שמח על תגובתך ובהחלט מעריך ומוקיר אותה. לעניות דעתי פרץ נקט נכון שלא חבר לברק שהוא כל דבר פרט לאיש שמאל ולמרצ שהיא מפלגה קיצונית במידור מזרחים והצדקת הפלשתינאים תוך האשמת היהודים. האמת היא שאני בהשקפותי איש אחדות העבודה - שמאל חברתי כלכלי יותר ממרצ ונץ מתון יותר מהליכוד, אבל אין כבר אחדות העבודה ויגאל אלון וגלילי פסו מהארץ יחד עם תוכנית אלון. אני גדול המבקרים של נתניהו אבל לא עושה לו דמוניזציה כפי שעושים ברשעות גדולה בעולם "המצפוני" ורבים מהשמאל. ידידי יהושע סובול מבקר אף הוא את נתניהו אבל עושה זאת בצורה שקולה ועניינית ויש עוד מתי מעט צדיקים כמוהו בשמאל. ביבי אדם מורכב שיש לו הישגים רבים ביחסי החוץ והבטחון אבל הוא כישלון טוטלי בחברה ובשחיתות.

כל טוב ומועדים לשמחה,

קורי

אימייל לידיד ב- 9.10.19 על חוסר ההשפעה שהיו ליצירות שלי עד כה

... בוקר טוב,

גם אנחנו נהנינו בצורה יוצאת מהכלל מהערב. מדהים איך אנחנו מבלים ערבים משמימים עם ידידים משעממים וריקנים כשאנחנו יכולים לבלות ערבים מקסימים אתכם. צריך להיפגש יותר. הבעיה היא שרוב החברים האינטלקטואלים והמרתקים שלנו נמצאים בתל אביב, אבל אתם נמצאים הכי קרוב לנו בבית ובלב. עכשיו שיש לך יותר זמן אתה מוזמן לקרוא את ה"מגנום אופוס" שלי - הרפובליקה השניה של ישראל, שלפי מה שהתרשמתי אתה חולק עימי את מרבית החזון. בחלק האנגלי של הספר תוכל גם לקרוא את הפרקים העיקריים של שני הספרים המשמעותיים שלי באנגלית - ספר שכתבתי בשנת 2009 ובו חזיתי כיצד צפוי שפל יום הדין בשנת 2020 בגלל שלא הפנימו את לקחי המשבר של 2008 ולא ישמו את ההמלצות שלי למניעת השפל. כיום 75% מהכלכלנים המובילים בעולם צופים משבר קשה בשנה הקרובה עם התמוטטות הבורסות והכלכלות. עצתי לך היא שאם יש לך מניות או השקעות בנדל"ן מכור אותן עכשיו והישאר עם מזומן.

הספר השני שלי הוכיח עם מתאם סטטיסטי מובהק שהארצות הכי אתיות הן גם הכי משגשגות מבחינה כלכלית וערכית. לראשונה בעולם הוכחתי בצורה אקדמית שהאתיקה משתלמת ברמה של מדינות. מה שעצוב בכל הסיפור ששלושת היצירות שלי שלדעתי הן חלוציות, פורצות דרך ויכולות להציל את ישראל וכלכלות העולם לא קיבלו כמעט חשיפה. אולי יש לך רעיון איך לקדם אותם? אם היצירות היו חסרות ערך לא היתה לי בעיה עם כך. אבל מיטב הקולגות והחברים שקראו אותן גומרים עליהן את ההלל ומסכימים על חשיבותן. זה מזכיר לי, להבדיל, את ... שידע שהוא עשה תגלית פורצת דרך אבל האקדמיה "הרשמית" התכחשה לו. היה לו מזל והתמדה ובסוף הוא הגיע להכרה. אני לא משתייך לשום קליקה, לא חבר במוסד אקדמי ואין מי שיקדם את הרעיונות שלי. אני "פרש בודד" שיושב לי ברחוב קוסטה ריקה, יש לי זמן לחשוב אחרי שפרשתי לפני חמש שנים בעקבות התחרשותי ואני כותב ספרים. אבל איך זה יגיע לתודעת העולם ויעזור?

גם אני הזמנתי כרטיס לסרט. אני בטוח שנהנה. אם ניתן לראות ביוטיוב את הסרט שהבמאי עשה עליך אשמח לראות אותו. אם אתה רוצה לקבל יעוץ לגבי סרטים אחרים בפסטיבל אני יכול לשלוח לך את רשימת הסרטים שהזמנתי להם כרטיסים, אבל אולי תהיה בחו"ל. בסופו של דבר למרות האיסור של הדיקטטורית הנאורה שלי החרדה לבריאותי אני רואה הן בפסטיבל והן באינטרנט (יש עשרה סרטים ישנים שראיתי באינטרנט) 36 סרטים מעולים. במשך השנים פיתחתי כישרון לאבחן את הסרטים הטובים ביותר ואני חולק זאת עם כל החברים. גם שירלי ויוסי באים לפסטיבל ואמיר בפלו אלטו חובב סרטים גדול. אם יש סרט אחד שמציג עכשיו בקולנוע ושאני ממליץ עליו בכל פה זה הסרט "אדמונד דה ברז'ראק" על תהליל היצירה הכאוטי במשך שלושה שבועות של המחזה הכי מפורסם בעולם סירנו דה ברז'ראק על ידי אדמונד רוסטאן. הסרט הוא יצירת מופת ואם תהיה בפריז תוכל גם לראות את ההצגה שעליו מבוססת הסרט. כאמור, אני לרשותך בייעוץ.

כל טוב וגמר חתימה טובה. אמנם לא צמנו אמש, אבל אנחנו לעומת החרדים לא פשענו, לא אכלנו לחם חינם, לא הדרנו נשים ומזרחים, לא השתמטתנו מהצבא ומשוק העבודה ואלוהים אוהב אותנו.

קורי

הערות מהידיד ב- 10.10.19 על הזמן הדרוש להכרה ברעיונות חדשים

... לגבי הספרים והרעיונות כבר למדתי שיש תקופת הבשלה לא קצרה עד שרעיונות חדשים מחלחלים וכמובן שברגע שהם קונים מוניטין פתאום צצים הרבה אבות חדשים. את המאמר הקלסי שפתח את העידן המודרני של חקר השינה ב 1953 אף אחד לא קרא כמעט 10 שנים. קלייטמן, אבי התחום שפרסם אותו לא קיבל פרופסורה באוניברסיטת שיקגו עד סוף הקריירה שלו.....

אימייל לידידה ב- 12.10.19 על פסטיבל הסרטים בחיפה

... היי,

לוטה תוכנית פסטיבל הסרטים עם שמות ומועדי הסרטים ועם ציונים שנתתי להם **לפני שראיתי אותם,** על סמך התרשמות של מספר דקות מהטריילר, התמצית והביקורות. זאת, קודם כל כי אני נוקט על פי הדוגמא של שרת התרבות היקרה שלנו שפסלה את פוקסטרוט בלי שתראה אותו. אני לעומתה ראיתי את הזוועתון הזה, סבלתי בצורה בלתי רגילה עד הסוף ויכולתי לתת לכל דיכפין ביקורת קטלנית על הבמאי העושה חנדאלעך לשונאי ישראל בהצגה מוטה ושלילית שמביאה לו תקציבים והכרה בינלאומית. זאת הדרך להיות מקובל בחוגים "המצפוניים" בעולם שמעלימים עין מזוועות איראן, החיזבאלה והחמאס אבל יוצאים בשצף קצף נגד ישראל. יש גם אלוף גולן שמתעקש למצוא מקבילות למצב בישראל עם גרמניה הנאצית וזוכה להכרה בינלאומית חמה ומתקבל בזרועות פתוחות בזרועות השמאל, עד אשר נכנס עם הטיקט הזה לכנסת. מי שמחפש הקצנה שיחפש לצד הליכוד, המשיחיים, החרדים ועוצמה לישראל גם אצל הערבים, במרצ ובחוגי השמאל.

אבל הסיבה העיקרית שקבעתי ציונים היא שאני צריך לעשות סינון ולדרג את הסרטים כך שאדע במי לבחור לצפיה. כמובן שציוני הסרטים מוטים בהעדפות האישיות שלי - סרטים צרפתיים מככבים, סרטים המבוססים על אירועים שקרו וסרטים מגוונים ופסטיבליים. פעם הייתי רואה שישים סרטים בעשרה ימים, הפעם אני רואה רק 25 כי רותי דואגת לבריאותי, אבל אם נוסיף לכך את הסרטים הישנים המוצגים בפסטיבל שראיתי בעבר או שראיתי עכשיו באינטרנט אני מגיע ל- 36, פעמיים ח"י וזאת סגולה כנגד מרעין בישין. עם השנים, שכללתי את האבחון המוקדם שלי ואני קולע בול בכתשעים אחוז מן המקרים בין הציון שנתתי מראש לציון שנתתי לסרט בדיעבד. הלוואי שהייתי יודע לחזות ככה גם את התנודות במחירי המניות, הייתי הופך כבר מזמן למיליונר.

כל טוב,

קורי

אימייל שכתבתי למשפחה ב- 16.10.19

לאחרונה אירעו מספר מקרים של הטלת עונשים כבדים של שבע ועשר שנות מאסר על ישראלים שנעצרו בחניות ביניים במוסקבה ובאיסנטבול על אחזקת גת או כמה גרמים חשיש. אני נגד כל סם כידוע לכם (פרט לסרטים בפסטיבל, הצגות בברודווי, וסט אנד וקומדי פרנסז, הרצאות בטיקוטין, ביבליותרפיה וכתיבה יוצרת...). אבל העונשים לא פרופורציונליים על פי כל אמת מידה ומה שחמור מכך הם ניתנו על חניית ביניים כאשר הם בכלל לא התכוונו להבריח את הסמים לרוסיה של פוטין או טורקיה של ארדואן. אמרתי לכם לא פעם שאני מתנגד לנסיעה למדינות לא דמוקטריות או לא אוהדות ישראל שבהן אתם חשופים לצעדים ארביטרריים של משטרים סמכותיים שאינם אוהדים במיוחד את ישראל. אתה אף פעם לא יודע איזה חשבון יש לפוטין נגד ישראל בגלל הסגרה של האקר, או לארדואן בגלל מתקפה של ישראל על הגדר בעזה. אבל יש מאות אלפי ישראלים שטסים בטיסות זולות עם חניות ביניים במוסקבה ובאיסנטבול או בחברות התעופה של מדינות אלה.

אומרים לי שאין ממה לחשוש כי אלה חניות ביניים אבל זה לא נכון כי זאת טריטוריה ריבונית של מדינות עם משטרים סמכותיים ששולטים על רשויות אכיפת החוק ושלישראל יש השפעה מאוד מוגבלת עליהם. לא מהמרים על החיים שלנו ועל החירות שלנו בטח לא בשביל חיסכון של כמה עשרות או כמה מאות דולר בנסיעה למזרח דרך מוסקבה או לאירופה ואמריקה דרך איסטנבול. לכן אני חוזר ומפציר בכם לא לנסוע אף פעם בחניות ביניים או לשהות ארוכה יותר לטורקיה או רוסיה, שלא לדבר על דיקטטורות כמו ויטנם, קמבודיה, מדינות באפריקה, קובה, בוליביה או ונצואלה.

אני כבר רואה אתכם מגחכים ואומרים שהכי טוב להישאר בבית - אבל עדיין רוב העולם פתוח בפנינו כמו ארה"ב, אירופה, ארגנטינה, ברזיל וצ'ילה, אוסטרליה וניו זילנד, תאילנד, וגם... סינגפור.

אוהב ודואג,

אימייל לידיד ב- 18.10.19

רציתי לשתף אותך בסרט נפלא שראיתי היום - "בזמן מלחמה" על העימות בין הסופר מיגל דה אונמונו עם פרנקו והפשיסטים. זהו הסרט הטוב ביותר שראיתי עד כה בפסטיבל הסרטים בחיפה, אך ראיתי עוד כמה סרטים מדהימים - מי אתה חושב שאני, להתראות לילה, חולמת רק עליו, העורב הלבן, אליס וראש העיר, התקופה היפה בחיי, שנות חיינו היפות ותיק קוליני. סרט זה ימצא מאוד חן בעיניך כי UNAMUNO היה האינטלקטואל המבריק ביותר בספרד באותם הימים (יש לי בבית את אבל סנשז שלו בספרדית) וכמו אינטלקטואלים רבים הוא התלבט. הוא היה בעד הרפובליקה ונגד המונרכיה, אבל סלד מהמעשים הקיצוניים שעשו הקומוניסטים בראשית ימיה של הרפובליקה ותמך בגנרלים הימניים שהתמרדו בהתחלה עוד לפני פרנקו. כשפרנקו עלה לשלטון והוא נוכח לדעת שהפשיסטים לא פחות גרועים מהקומוניסטים הוא יצא בהתקפה מוחצת נגדם בנאום מפורסם בכנס פשיסטי שהתקיים באוניברסיטת סלמנקה שהוא היה הרקטור שלה. הסרט מדהים כי הוא מציג בצורה אוביקטיבית את הלבטים של כל הצדדים - פרנקו, הגנרלים הימנים, הפשיסטים, הרפובליקאים, האינטלקטואלים ובראשם אונמונו שהוא דמות שכאילו לקוחה מאחד מהמחזות שלך.

בפסטיבל זה אני רואה רק 25 סרטים (בנוסף ל- 11 שראיתי לפני זה באינטרנט ובעבר ושמוצגים בפסטיבל), סה"כ ל"ו סרטים, כולם צדיקים. בעבר נהגתי לראות 50-60 סרטים בכל פסטביל בן 10 ימים, אבל בצוק העיתים רותי החליטה שזה יותר מדי לגילי כי היא חוששת לבריאותי והקטינה את המינון של "הסם" בחצי. היא גם באה איתי לרוב הסרטים בשביל לוודא שאני שורד, לא נרדם, לא מתעלף, וחוזר הביתה בשלום. ואת שאר הסרטים אני רואה עם הילדים שתמיד שמחים לראות סרטי והצגות מופת אחרי שבכל ילדותם ונערותם היו לנו 6 כרטיסי מנוי לתיאטרון לכל המשפחה וגם לאחד מהחברים שלהם. עשיתי להם גם "סמינרי תרבות" בעולם שבהם הם ראו את מיטב הרפרטואר בפריז, ניו יורק ולונדון. ואיך אני מצליח לבחור את הסרטים הכי טובים למרות שלא ראיתי אותם? ברגע שמתפרסמת רשימת 200 סרטי הפסטיבל אני מקדיש כמה דקות לראות קדימון ולקרוא תמצית וביקורות על כל סרט וכך אני נותן להם ציונים א פריורי. ואם אתה חושב שזה לא ראוי - אני נתלה באילנות גבוהים ולמדתי זאת משרת התרבות שלנו שמבקרת סרטים בלי שתראה אותם. אך תתפלא, אחרי שאני רואה את הסרטים אני קולע בול בכ- 90% מהמקרים.

ואפרד ממך בשאלת טריוויה - מי הוא זה ששיחק בתור הכומר באופרה בגרוש, שזיזי ז'נמייר ישבה על ברכיו בקברט בפריז ושרה לו "אני מחפשת מיליונר" ושהופיע לאחרונה בסרט שקלוד ללוש ביים, צילם והפיק בעצמו? אל תתאמץ - זה עבדך הנאמן שהוא איש במה ידוע שבמאי ההצגה "אופרה בגרוש" ביקש ממני כשישבתי בשורה הראשונה לחתן את מקי סכינאי עם אהובתו ושלא הסמכתי לרדת מהבמה עד שקיבלתי נשיקה מהכלה, שזיזי ז'נמייר כל כך התרשמה מהחליפה שלי וממראה המיליונר שמכל קהל הקברט החליטה להתיישב דווקא על ברכיי ולשיר לי את השיר הידוע שלה. היא מאוד התאכזבה כשלשאלתה נאלצתי להודות שאני לא מיליונר. ואיך הגעתי לסרט של קלוד ללוש? מעשה שהיה כך היה. באותו פסטיבל הסרטים שבו עסקינן קלוד ללוש היה אורח הכבוד והציג את הסרט שלו "שנות חיינו היפות" שהוא המשך ל- "גבר ואישה" - מה קורה לגיבורי הסרט אנוק אימה וז'אן לואי טרינטיניאן אחרי 53 שנים. הוא מאוד התרגש מקבלת הפנים החמה של הקהל החיפאי וסיפר אנקדוטות מעניינות שבסופן אני קמתי ובעקבותי כל הקהל באודיטוריום עם אלף איש ועשינו לו STANDING OVATION שאותו הסריט ארוכות בסלולרי שלו.

[*השנה שוב קלעתי לדעת השופטים והסרט שהכי מצא חן בעיני – בזמן מלחמה – זכה בפרס הסרט הטוב בפסטביל*]

אימייל שכתבתי לידיד ב- 22.10.19

... יקירי,

אני מקווה שהחגים עברו עליך בשלום ובמנוחה. כבכל שנה אנחנו מבקרים בסוכות בפסטיבל הסרטים והשנה ראיתי "רק" 25 סרטים, "רק" כי בעבר ראיתי 50-60 סרטים, אך רותי דואגת לבריאותי והקטינה את המינון בחצי. יחד עם זאת, השנה הסרטים היו הטובים ביותר אי פעם ואני ממליץ במיוחד על "בזמן מלחמה", "העורב הלבן", "שנות חיינו היפות", "תיק קוליני", "סיברג".

מכיוון שיש לך עניין בספרים, במאמרים ובקורסים שלי, אני רוצה לשתף אותך בהתלבטות שלי - איך להגיע לחשיפה מירבית של הרעיונות המועלים בספריי על מנת לתרום את התרומה החזקה ביותר לכלכלה, חברה ומשטר של ישראל ולכלכלה העולמית. האירוע שקרה לידידנו יהודה כהנא מעלה בי מחשבות נוגות לארעיות פועלנו ותוחלת היצירה שלנו וצריך למצות את המירב מיידית.

בעשור האחרון מיולי 2008 ועד אוקטובר 2018 כתבתי למעלה מעשרים ספרים, רובם דיגיטליים, שכמעט ולא זכו לחשיפה, למעט הספר "סוגיות נבחרות באתיקה עסקית ובאחריות חברתית" שיצא לאור ב- 2008 בהוצאת מאגנס והוא כיום ספר הלימוד המרכזי באתיקה עסקית בישראל. מאז פרסמתי ספר עב כרס באנגלית באוקטובר 2009 בהוצאת אדווין מלן בארה"ב, הכולל חלקים נבחרים מהספר בעברית אך גם חלקים חדשים על התחזיות הפסימיות שלי על הכלכלה העולמית שתוך עשור בשנת 2020 יחול שפל יום הדין בגלל שלא הפנימו את הלקחים ממשבר 2008.

לצערי, ספר זה לא זכה כמעט כלל לחשיפה ונמצא רק בכמה עשרות ספריות ברחבי העולם, אם כי לימדתי לפיו במשך שנתיים באוניברסיטת תל אביב בתוכנית הבינלאומית למנהל עסקים. גם הספרים שפורסמו בצרפתית - התיזה שלי לדוקטורט על אתיקה לבעלי מניות מיעוט בהוצאת EU ב- 2012 והמחזה שלי בצרפתית שפורסם בהוצאת EDILIVRE באותה שנה כמעט ולא נמכרו.

רק ה"בסט סלר" שלי ACTIVIST BUSINESS ETHICS שיצא בזמנו ב- 2001 בהוצאת קלוור בניו יורק וב- 2004 בהוצאה בכריכה רכה של ספרינגר ארה"ב נמצא בלמעלה מאלף אוניברסיטאות ברחבי העולם, אם כי בחלקם הגדול במהדורה דיגיטלית. ספר קודם שיצא באותה הוצאה והרומן שיצא בהוצאת "בימת קדם" ב- 2001 נמכרו במאות עותקים כל אחד ולא יותר.

השקעתי מאמצים אדירים בהוצאת הספרים לאור במיטב הוצאות הספרים ומעולם לא קיבלתי אגורה תמלוגים וכשהחשיפה היתה ברובה מאות עותקים גם אם לימדתי על פי הספרים את הסטודנטים, אולי כי עקב המחיר הגבוה של 150$ לספרים האקדמיים בחו"ל ו- 150 ש"ח בארץ לספר של מאגנס קנו אותו רק ספריות אוניברסיטאיות ולפי מיטב הבדיקות הם גם לא מצוטטים.

אי לכך את כל הספרים משנת 2012 ואילך פרסמתי כספרים דיגיטליים שנמצאים כמעט כולם באוניברסיטת חיפה, חלקם באינסאד ובמוסדות וארגונים אחרים וכולם באתר שלי. תרמתי גם חלק מהספרים בהדפסה יחידנית לאוניברסיטת חיפה. יש בזה הרבה יתרונות - אין צורך בעריכה שכמעט תמיד לא תרמה, הם מוצעים חינם אין כסף, הם מתפרסמים מיד בלי הוצאות הדפסה ופרסום...

אך מאידך, גם מעט החשיפה שהייתה לספרים הקודמים שלי שיצאו במיטב הוצאות הספרים לא הייתה לספרים הדיגיטליים שלי. אני לא מצפה לחשיפה לספרים שכתבתי על גיאוגרפיה, ספרות, תיאטרון, שפות, מסעות, ספרים על רותי, מחזות, יצירה בלאדינו, מורשת, יומנים ותכתובות, ספרי ילדים ואוטוביוגרפיה באנגלית ובעברית. אבל כתבתי גם ספרים על צדק חברתי, כלכלי ושלטוני, קודים אתיים ואירועים על קודים אתיים, קבצי מאמרים ומסות על אתיקה ואחריות חברתית, מסות בספר אחריות ציבורית, קורסים, אירועים וכתיבה אתית בעברית ובאנגלית, שלא זכו לחשיפה.

הבעיה העיקרית היא שבאותו עשור כתבתי שלושה ספרים מאוד חשובים: 1. - ACADEMIC PROOF THAT EHTICS PAYS - 1179 עמודים, שמוכיח לראשונה שיש מתאם סטטיסטי מובהק שהאתיקה ברמה של מדינות משתלמת והארצות האתיות ביותר הן גם המשגשגות ביותר מבחינה כמותית ואיכותית במדד שמקבץ חמישים מדדים שנערכו על ידי טובי הארגונים בעולם. את החשיפה היחידה קיבלתי בזכות כהנא ובהשתתפותך בסמינר שנערך לפני כשנה ובעקבותיו קיימתי תכתובת עם פרופסור ספרדי שהיה בכנס להמשך המחקר שבסופו של דבר לא הגיע לידי מימוש.

2. הספר החשוב השני שכתבתי (מבחינתי שלושתם הם ה"מגנום אופוס" שלי) הוא ספר בעברית ובאנגלית "קפיטליזם: משברים ופתרונות - מסות, מאמרים, אירועים, קורסים" - 600 עמודים. הספר שם דגש על המשברים בקפיטליזם ההולכים ותוכפים בהיקפים הולכים וגדלים ומתבסס גם על הספר שכתבתי ב- 2009 שפורסם בארצות הברית ודן באותו הנושא (תמונת השער הממחישה זאת בהמשך המייל). כיום 75% מגדולי הכלכלנים חוזים שבשנה הבאה יהיה משבר קשה אבל אני הייתי הראשון שחזה זאת ל- 2020 עוד ב- 2009, אך אף אחד לא יודע בגלל חוסר החשיפה.

3. היצירה הכי חשובה לטעמי שיכולה להיות לה השלכות הכי מרחיקות לכת למדינת ישראל היא הספר "הרפובליקה השניה של ישראל" (1476 עמודים בעברית ובאנגלית) שפורסם בדיוק לפני שנה בצורה דיגיטלית ונמצא בספריית אוניברסיטת חיפה (גם בדפוס), אינסאד, באתר שלי ועוד. קראו אותו במלואו 12 איש, עוד כמה עשרות קראו חלקים נרחבים מתוכו ואולי כמה מאות קראו את המאמר על הספר בעברית ובאנגלית. יישום המלצות הספר היה יכול לשנות את פני המדינה מהיסוד ולפתור כמובן גם את המשבר המשטרי שבו אנו נמצאים. אך כאמור לא היתה לו חשיפה.

אז מה עושים? ספרים מודפסים בהוצאות ספרים יוקרתיות לא מביאים לחשיפה, גם ספרים דיגיטליים לא מביאים לחשיפה. השקעתי עשור מחיי ועוד עשור קודם לכן לכתיבה ומחקר על הספרים האחרים ואני לא מגיע לאלפית מהחשיפה שנערות בנות 16 עם מאות אלפי עוקבים מגיעה אליה על שטויות שהן עושות או דברי הבל שהן משמיעות. במקום לפרסם את היצירות שלי (עם ספרים של אלף פלוס עמודים, מחזה של חמש מערכות, מסות ארוכות ומאמרים של אלפי מילים) בסוף המאה ה- 19 אני מפרסם זאת בעידן הטוויטר כשמוטת הקשב של הציבור היא לכל היותר 6 דקות...

ואולי, להבדיל, אני זקוק לאנגלס שפרסם את היצירות של מרקס המסורבלות וקשות להבנה וכתב את המניפסט הקומוניסטי שסחף מיליונים? ניסיתי לתמצת את עיקרי הרפובליקה השינה של ישראל בעמוד אחד שפורסם בשנת 2009 ובפגישות שהיו לי עם אריה אבנרי (אולי בגלל זה זכיתי לקבל מידו את עיטור המופת בשנת 2015 יחד עם בני גנץ), סובול ורבים וטובים אחרים, אך זה לא עזר. כל הספרים שלי נמצאים באתר שלי ב- BOOKS. אזכורים וקישורים לספרים מופיעים גם בדף השער של האתר, המאמרים מופיעים ב- ARTICLES וב- HEBREW.

כל טוב, שלך, קורי



תשובת הידיד ב- 24.10.19

קורי ידידי,

מי כמוני יכול להזדהות עם תסכולך מכך שרעיונותיך וכתיבתך לא זכו להד ראוי.

אך, ראשית, ברצוני ללומר כי התפעמתי לראות כמה פורה היית בכתיבתך!! באמת מדהים ומעורר התפעלות. על כך מגיע לך ברכת ישר כוח!

ועתה לתמיהתך מדוע לא זכתה כתיבתך לתשומת לב ואיך אפשר להשיג תשומת לב ראויה זו.

ובכן, קטונתי מלהציע או לייעץ בעניין זה שכן אני "כשלתי" בעצמי בדבר, ממש כמוך! אמנם היקף כתיבתי קטן משלך אך עדיין הייתה תקווה (ואיננה עוד...) שתעורר תשומת לב (אם לא תחולל שינוי ממש).

לגבי הכתיבה האקדמית (מעל 70 מאמרים בג'ורנלים הטובים בתחום) הבדיחה המסתובבת בין עמיתיי היא שאנו כותבים עבור 3 אנשים בלבד: עורך העיתון ושני קוראים-שופטים שמחליטים אן לפרסם או לא. אחרי שמתפרסם, כמעט ואין קוראים... (בערך, פה ושם יש ציטוטים והתייחסויות). זה מתסכל. בכל מאמר אקדמי כזה - המתבסס על מחקר אמפירי - כרוך בעבודה של כשנה. בסוף זה מספר אמנם לצורך קידום אקדמי אך כמעט ואין אימפקט.

מבחינה רציונאלית אני יכול להבין את העניין: יש כזה שפע של חומר כתוב מאמרים וג'ורנאלים חדשים שאין אפשרות לעקוב ולקרוא הכל. עמיתיי מחפשים בפינצטה מה מתאים להם לצורך כתיבת המאמרים כדי לצטט ולעתים קרובות אפילו לא קוראים את המאמר כולו אלא מוצאים ומתייחסים לקטע הרלוונטי לצורכיהם. הראייה, כבר קרה לי לא פעם שראיתי שמאמר שלי צוטט בהקשר שבכלל לא קשור למאמר ומיוחסים לו דברים שכלל לא כתבתי...

קצת יותר מאכזב ומתסכל זה אותו חלק בכתיבה שהוא יישומי ולרלוונטי למערכות בישראל. לאחר שקיבלתי את דרגת פרופסור-מן-המניין כשכבר לא היה לאן להתקדם בדרגות, החלטתי להקדיש את עיקר זמני לכתיבה שתתפרסם בארץ (להבדיל מהכתיבה עד אז שנשלחה לפרסום בחו"ל לצורך האקדמי) ואולי תוכל לתרום לשיפור המערכות כאן: "קדחת"! כלום לא קורה ואיש לא קורא... 😖 המחקרים והמאמרים לגבי שיפורים במערכת המשפט לא זכו לשום תשומת לב - חוץ משני מקרים ראויים לציון (שאולי מפצים על כל השאר) בהם פעמיים מאמרים של (עם בר ניב שותפי) עצרו רפורמות במבנה בתי המשפט שהיו מביאות להחמרה קשה במצב. אחת, בתקופת דן מרידור כשר משפטים, ועדה שהוקמה לבדיקת המצב הציעה רפורמה שהייתה מחמירה את המצב עוד יותר. שלחנו למרידור מאמר שכתבנו בנושא שהתבסס גם על עמדות עורכי הדין בשטח, הוא הודה לנו וכתב שקרא בעיון ויתחשב בכך בקבלת ההחלטה והחליט לא לעשות את השינוי שהציעה הועדה. עשור לאחר מכן שוב הוקמה ועדה שאימצה את מסקנות הועדה הקודמת והמליצה על אותה שטות שוב. שר המשפטים היה יוסי ביילין. הוא קרא את המאמר וזימן דיון של יום שלם בנושא כשהביא אותנו לדיון ונציגים של התומכים והמתנגדים. היה דיון מעניין שליבן את הסוגיה היטב ובסוף ביילין קיבל את עמדתנו והרפורמה (קראו לה רפורמת אור) נפלה. (הערת אגב: קשה לי להאמין ששרים רבים בימינו הטרופים היו משקיעים כך זמן ומאמץ לפני קבלת הכרעה חשובה. הם היו פוגשים לוביסטים ומחליטים מה שיביא להם יותר כוח או טובות הנאה פוליטיות). היבטים אחרים שבמאמריי שיכלו לסייע למערכת כמו דרכים להקטנת העומס על בתי המשפט, שינוי המנגנונים לבחירת שופטים ושיפורם, ועוד - נשארו בגדר "זריתי לרוח אנחתי".

לעומת זאת המחקר המקיף והספר שיצא בעקבותיו על הרפואה השחורה בישראל (שהיה המחקר הראשון מסוגו בעולם ונשאר כזה שנים רבות) נעלם בקול ענות חלושה... לא זכה לשום הד. כפי שכתבת לגביך, הוא שוכב בספריות האוניברסיטאות וזהו. צובר אבק.

דוגמא שנייה היא דו"ח השחיתות בישראל שהכנתי במסגרת שבי"ל והשקעתי בו יותר משנתיים עבודה נמרצת של מחקר, ראיונות, דיוני שולחן עגול ועוד. איש לא קרא ואיש לא התייחס. אגב, התחזית שלי בדו"ח הייתה שהמערכת הפוליטית בעלת הדירוג הנמוך מבחינת החסינות משחיתות תנסה "למשוך למטה" את המוסדות החברתיים בעלי הדירוג הגבוה (כגון מערכת המשפט, ועדת הבחירות) כדי "ליצור איזון" כי פער גבוה בין המערכות מבחינת השחיתות לא יכול להתקיים. החלופה של להעלות את רמתן הן לרמת הדירוג הגבוה, לא נראתה סבירה כבר אז. התוצאה: בדיוק מה שהדו"ח חזה.... אבל, איש לא קרא....

אתה רואה, אני לא איש שיכול להשיא לך עצות בנושא. למדתי להסכין עם זה. התסכול המתמשך לא יביא אותי לשום מקום. אני את שלי עשיתי: כתבתי והתרעתי וזהו. אפשר להביא את הסוס.... וגומר.

אתה צודק בקביעתך כי כיום אין לרוב האנשים סבלנות (וזמן) לקרוא יותר מכמה שורות. רק ציוצים... הפכנו לציפורים עם מוח של ציפור! חחח

חוששתני שכיום גם אנגלס לא היה מצליח לעשות דבר עם ה"קפיטל" של מרקס. הוא היה נשאר כתוב באינטרנט ואיש לא היה קורא. כלומר, גם התזמון הוא דבר חשוב כנראה.

מצטער - לא ממש עזרתי לך...

שוב - ברכות מאליפות על שטף כתיבתך והיקפה העצום! ברור שגם על הרעיונות שגיבשת המובעים בכתיבתך.

כל טוב,

תשובה שלי לאימייל של הידיד ב- 24.10.19

... יקירי,

אני יודע בודאות שכשיבוא יומנו בעוד 45 שנה לפחות (או מחר...) יתקבצו כל יקירינו שהלכו לעולמם לפנינו לקבל את פנינו ויביאו אותנו על כנפי המלאכים לאצטדיון עם מאות אלפי מוזמנים והמלאך גבריאל יקריא בשבדית את כל מעללינו, יצטט מספרינו ומאמרינו, ישבח, ירומם ויפאר אותנו על הישגינו בתחום האתיקה, על המשפחות המפוארות שהקמנו, על המצפון הנקי והכיס הריק, ואחרי נאום חוצב להבות של כמה שעות (שרק קסטרו מאריך יותר) יקום כל הקהל העצום על רגליו ויעשה לנו STANDING OVATION של רבע שעה (משהו נוסח מסיבות הפרידה לזובין מהטה). ואנחנו נזיל דמעה ונגיד - היה שווה התסכול בעולם דלמטה כנגד הכרת התודה בעולם דלמעלה. או ש... השטן יקבל את פנינו עם סיגר קובני וכוסית וויסקי ויצחק בצחוקו הרועם כשהוא אומר "פריירים, לא יכולתם קצת למעול, קצת לספר תספורות, קצת לרמות חברים, קצת לבגוד בנשים, הייתם לפחות נהנים ומגיעים לגן עדן, כי על היותכם ישרים אתם נידונים לאש הגיהינום!!"

שלך,

קורי

תשובת הידיד ב- 25.10.19

**הללויה!!!**

🍾🍷🍹😈💥

אימייל ב- 25.10.19 על המורשת היזמית במשפחה עם מסמך שפורסם באתר שלי בנושא הפעילות היזמית שלי

... היי,

אני גאה בכך ששלושתכם יזמים וחלוצים כל אחד בתחומו, אך גם אביכם הזקן עסק לא מעט ביזמות והיה חלוץ בתחומים רבים בהם עסק. לוטה מסמך באנגלית המסכם את הפעילות היזמית שלי ועוד היד או העט נטויה. אני גאה במיוחד בהבראת אלביט שנעשתה בניצוחי, בהובלת ה- IPO בנאסדאק שהיה אחד הראשונים בישראל, בפריצה השיווקית ושל רכישות לחו"ל, בהכנת תוכנית עיסקית לחברת הזרע ומציאת משקיע בשווי פי כמה יותר משהבעלים קיוו לו, שהייתי הראשון בעולם שחקר את האתיקה לבעלי מניות מיעוט והוכיח מתאם סטטיסטי מובהק בין שגשוג לאתיקה ברמה של מדינות, בחזון של הרפובליקה השניה של ישראל, בחיזוי המשברים האחרונים בקפיטליזם ובמיוחד שפל יום הדין הצפוי לנו בשנה הבאה שחזיתי לפני עשור ל- 2020, בכתיבת הקוד האתי הטוב ביותר שנכתב אי פעם בישראל עבור סיב"ט, בכתיבת כ- 30 ספרים ובהם ספרי הלימוד הראשונים לאתיקה עסקית בעברית ובאנגלית על פי שיטות הוראה עם אירועים ומחזות, בארגון יום העיון המשמעותי ביותר על צדק חברתי וכלכלי עם יהודה כהנא, מאיר חת, אריה אבנרי, איציק ספורטא, אני ודפני ליף, בהקמת קונסורציום לתקשורת לווינים והשגה לראשונה של מענק מחקר ופיתוח גנרי, במחקרים פורצי דרך באמ"ן מחקר, כתיבת הרומן הראשון בעברית על אתיקה עסקית, כתיבת מחקרים רב תחומיים על תרבות, ארגון סמינרי תרבות איכותיים וזולים...

בעקבותי צועדים עכשיו רבים וטובים, מעט מאוד יודעים שהייתי החלוץ בכל התחומים האלה, אבל הסיפוק גדול שלפחות "החתול" יודע זאת, אבל אני משוכנע שההכרה עוד תבוא מחר או בעתיד.

אוהב,

אבא

PIONEERING ACTIVITIES OF JACQUES CORY

PIONEERING ACTIVISM IN BUSINESS ETHICS AND THE FUTURE OF CAPITALISM

1. First Ever Academic Dissertation (PhD with Distinction), Pioneering Research and Books Published at Kluwer/Springer on Ethics to Minority Shareholders (Now at 1000+ Libraries)

2. Pioneering and Breakthrough Research on Finding a Strong Correlation between Transparency International Ethics/Corruption Index of the 38 Most Ethical Countries and Prosperity/Cory Index, Integrating the 50 Most Salient Quantitative/Qualitative Parameters

3. Pioneering Writing of an Ethical Code, Case Studies and Implementation in Israeli MOD

4. First Academic Textbook in Hebrew on Business Ethics & Corporate Social Responsibility

5. First Academic Textbook in English with Pioneering Methods of Teaching Business Ethics

6. First Academic Textbook and Course in Hebrew on Capitalism: Problems and Solutions

7. First Novel/Play on Business Ethics in Israel, Based on a Businessman Personal Experience

8. Pioneering Books and Courses on The Future of Capitalism in a Sustainable Society, The Great Recession of 2007-2010, Correlation Between Ethics and Prosperity of Countries

9. Pioneering Methods of Teaching Business Ethics and Capitalism at International MBA

10. Pioneering Activities in Disclosing Unethical and Corrupt Conduct of Israeli Companies

11. Pioneering Courses in Business Ethics with Case Studies Based on Personal Experience, Role Playing of Ethical Dilemmas of Protagonists in Plays, Films, Novels & Documentaries

12. Pioneering Compound Courses on Business Ethics, Business, Turnarounds, CSR, M&A, Globalization, Sustainability, Leadership, Corporate Governance, Minority Shareholders

13. First Textbook in Hebrew on Social, Economic, Sustainable and Governmental Justice

14. Initiating a Proposal for the Award of Prizes in Social Justice, Economic Justice, Governmental Justice, Environmental Justice, Media Justice, Educational & Cultural Justice

15. Organization of a Pioneering Symposium on Social & Economic Justice at the University

of Haifa, with Leading Professors, Businessmen, Social Activists & Social Protest Leaders

16. Pioneering Lectures on Social & Economic Justice & Business Ethics at Business Forums

17. Pioneering Ethical Strategic Planning, Ethical Screening and The Institute of Ethics

18. Pioneering Articles and Essays on the Israeli Media, Columnist at the CPA Review

PIONEERING BUSINESS ACTIVITIES

1. Pioneering Business Activities Management at Elbit, the Largest Israeli Hi-tech Company, Major Contribution in Preventing Elbit's Bankruptcy in 1981, Management of a Pioneering Turnaround/M&A Plan and Making Elbit One of the Most Profitable Companies in Israel

2. Pioneering Introduction of Profitability & Feasibility Criteria in the Israeli Hi-tech Industry

3. Pioneering Management of 50% and more International Sales in the Israeli Hi-tech Industry

4. Pioneering Management of International M&A/Subsidiaries in the Israeli Hi-tech Industry

5. Pioneering Israeli IPO on Wall Street – Elbit, 1987, with Large US Investment Banks

6. Management of the First Pioneering Israeli Generic R&D Consortium - $27M, with IAI, Rafael, Elisra, Gilat and the Technion, in Collaboration with the Israeli Chief Scientist

7. Writing of more than 100 Business Plans with a Pioneering Approach and Structure

8. Pioneering Successful Activities in Obtaining Approved Enterprises, R&D Grants, Managing International Technology Transfer & Turnaround Plans with Large Multinationals

9. Business Plan, Pioneering Valuation and Finding a Strategic Partner to Israeli Hazera Seeds

10. Pioneering Global Strategic Planning and Consulting, M&A, Know-How Agreements, Turnaround Plans, Management of Subsidiaries of a Multinational US hi-tech company

11. Obtaining the then Largest Approved Enterprise- $270 million for a US Hi-tech Company

12. Pioneering Management of Finance and Sales As One Profitable and Streamlined Entity

13. Pioneering Sales With No Bribes to Corrupt Countries in Latin America and Other States

14. Pioneering Ethical & Transparent Management of Personnel, Sales, Finance, Reports, IPO

15. Pioneering Management of Profitable & Liquid Finance Activities With 500% Inflation

16. Pioneering Research as a Young Economist that Was Validated with Excellent Accuracy

PIONEERING AVOCATIONS AND WRITING OF BOOKS

1. A pioneering book "The Second Republic of Israel" on the new regime needed in Israel with a breakthrough economic, social, governmental, sustainable & ethical credo and values.

2. Initiated with the UN Administration, Edited and Participated (with Ladinokomunita) in the Translation of the United Nation's Universal Declaration of Human Rights into Ladino

3. Pioneering Books on Culture with Compound Styles – Essays, Articles, Literature, Fiction, Non-Fiction, Drama, Biographies, Languages, Economics, Business, Statistics, Lists, Politics, Philosophy, Poetry, Travel, Ethics, History, Music, Arts, Humor, With Thousands of Links

4. Pioneering Geography Book with Holistic Data/Parameters/Statistics on 300 Countries

5. First Book/Dissertation on a Culture and Media Index with Hundreds of Parameters/Tables

6. Pioneering Writing Against the Deprivation of Young Israeli Couples in Public Housing

7. Pioneering Studying at an International Tri-Lingual Business School - INSEAD, 1967/1968

8. Founding of Israel's Second Republic Movement With a Pioneering Platform

9. Devising and Implementing Holistic Comprehensive Cultural Trips to Europe

תשובת הבת ב- 25.10.19

אבוש!!

אין ספק שזכינו לדוגמא מצוינת ממך וזה הושרש בנו!

אתה המנטור שלי ואני אוהבת אותך!

אוהבת

ולכך הוסיף הערה הומוריסטית אחד הבנים באותו היום

וזה עוד כשאתה מנוטרל לשבועיים כל שנה בגלל פסטיבל הסרטים ;)

אימייל שנכתב ב- 28.10.19 לידידה שהיתה המורה של רותי אשתי ובו מכתב שכתבתי לרותי לפני כחמישים שנה

... יקירתי,

לאחרונה קראתי את המכתב שכתבתי לרותי ב- 6.5.69, לפני כחמישים שנה. ומה כותב בחור מאוהב שבועיים וחצי אחרי שהכרתי אותה ומספר ימים לפני שהצעתי לה נישואים? על אהבה, על נישואים, על ילדים? לא ולא, אני כותב לה על יסורי ורתר הצעיר ואולי הייתי הצעיר היחידי שהתבטא כך באותם הימים שהיו ריקנים במיוחד - דור הדיסקוטקים, הנהנתנות, הסמים ומוזיקת הרוק. אני מודה לך מאוד על החינוך הטוב שרותי קיבלה ממך, שרק בזכותו היא לא זרקה אותי לכל הרוחות, אלא העריכה ואהבה את האינטלקטואליות שלי ואת הלבטים הפילוסופים שהיו לי בימים ההם.

וכך כתבתי לה מתל אביב שבה גרתי לנצרת שבה היא שירתה כמורה חיילת:

רותי יקרה,

את אשר אני יודע                Was ich weiss,

יכול כל אחד לדעת -             kann jeder wissen -

אולם לבי -                        mein Herz habe ich

מיוחד רק לי.                      allein.

מאת גתה מתוך                   Johann Wolfgang von Goethe

"יסורי ורתר הצעיר".           Die Leiden des Jungen Werther

הנפלא ביותר בקריאת ספר מעולה הוא שהוא נוסך בנו הרגשה של התחדשות, של לימוד והקנית ערכים חדשים, של הבהרת דברים שעד כה לא היו נהירים לנו. כך למשל מרגיש אני בימים אלה עת אני קורא בספרו המעולה של גתה על יסורי ורתר וכמעט בכל עמוד אני נתקל ברעיון מבריק, באמת גדולה! המשפט המהווה הקדמה למכתבי הוא זה אשר נחרט עמוק ביותר בזכרוני בגלל פשטותו וגדולתו. אכן, נכון הדבר: אין לנו שום סיבה להתהדר במה שאנחנו יודעים. כל השכלתנו וידיעותינו הן כאין וכאפס לעומת המידע בעולם ואפילו לעומת אוצר הידיעות של הזולת. כי מה אני יודע ככלות הכל - מעט כלכלה מהאוניברסיטה, מעט ספרות ודרמה והשכלה כללית, כמה מושגים בפוליטיקה וידיעות שטחיות על מוסיקה ואמנות. כלום בזאת אוכל להתהדר, כלום זה יכול לייחד אותי? והרי גם אם אדע הכל - לא יהיו אלה דברים שאני המצאתי, שאני חשבתי עליהם, כי אם פרי למידה מכנית ותוכית מתוך אוצר ידע אוביקטיבי הפתוח בפני כל.

לא, רק הלב, רק הנפש, רק רגשותינו הם שלנו בלבד. הם אשר עושים אותנו יצורי אנוש בעלי יחוד, הם הנותנים לנו את האפשרות להתבטא בצורה המיוחדת רק לנו, ורק באמצעותם ניתן להיות מאושר. והרי אותו גתה הגה את נושא פאוסט המתאר אדם שלמד וידע והכיר הכל, אך לבו נדם, רגשותיו כבו והוא היה אומלל. וברוב יאושו מכר את נשמתו לשטן בעבור מעט אהבה, נעורים ורוך.

גם אני רותי הייתי מספר פעמים קרוב למצבו של פאוסט. תקופות רבות בחיי, רבות מדי לצערי, נמצאתי ללא חברה, ללא אהבה, ללא ידידים וברוב יאושי פניתי אל אוצרות הידע על מנת למצוא בהם מפלט - למדתי הרבה, קראתי המון, הרחבתי את אפקי אך לבי נשאר אילם ולא יכולתי למצוא מרגוע.

התברר לי יותר ויותר כי המפלט הוא רק חלקי ואין הוא יכול לשאת את גלי החום המציפים אותי ונשברים אל מול דפי הספר היבשים.

אז, נתקף הייתי התרגשות גדולה למחשבה שפעם, אי פעם גם אני אחוש את הרגשות הנעלים, את האושר הגדול שחשו גיבורי המחזות אותם קראתי. התבטאתי במילותיהם, אך דיברתי לקירות.

וכאשר ראיתי שגם מפלט זה הוא משענת הקנה הרצוץ, חשבתי כי אחד גורלי, להיות אומלל כל ימי חיי. נעתי בין קיצוניות האידיאליזם - כאשר חשבתי להתמכר לכתיבה, ללימודים או לפעילות פוליטית וחברתית לבין קיצוניות המטריאליזם - כאשר חשבתי להתעשר בכל מחיר, להתמסר לעבודה לרדיפת בצע, להתחתן עם בחורה עשירה ולרכוש כח ועמדה באמצעות הממון של הזולת....

רק לעיתים נדירות, נדירות ביותר הבזיקו ניצני אהבה, נגלה אור רגעי בשמי חיי הקודרים. גלי חום החלו מציפים אותי, אולם תמיד עד כה תקף אותי יצר של הרס עצמי אשר ציווה עלי לחנוק את האהבה בעודה באבה, אשר שמה מחנק בגרוני לנוכח החום שמסביבי. משהו עמוק עמוק בתת מודע לא נתן לי ליהנות מהאושר, ללת לי להסחף בזרם האהבה. כאילו כפני השד שמתי שוב ושוב קץ למעט הרגעים המאושרים הללו ובכל פעם בתום רצח וולד אושרי שהיה באבו, אפפתני הרגשה של שמחה גדולה לנוכח ההרס, לנוכח ההשתחררות שלי מהכבלים, כבלי האושר שהחלו קושרים אותי... הייתי מרוצה להיות שוב חופשי, שוב בודד לעצמי, שוב אדון לגורלי. אדון לגורל ל- אוי! לאיזה גורל, לגורל אומלל של דיכאון, של שעמום ושיגרה, של יאוש קודר. כלום יש טעם בעצמאות מעין זו, האם לא טובים אלף מונים כבלי האהבה?

אך לא עוד!! לא עוד אתן לשטן שבי להרוס את מעט הטוב שניתן לי משמים. עלי לקחת את גורלי בידים ולאלץ את עצמי להיות מאושר, להישאר מאושר, בעל כורחי, על אף ולמרות הכל. עלי לעבור את השלב הזה של אנתיתיזה שעוד טרם הצלחתי לעבור אותו. אחרי התיזה של ההתלהבות והאנתיתיזה של האכזבה, של ההרס העצמי והמחנק, חייבת לבוא הפעם הסינתזה - הסינתזה של האהבה המתמשכת לאורך זמן על מי מנוחות מתוך אמון הדדי.

רותי האם יש בך הכוח לקחת על עמצך תפקיד קשה זה, האם את מסוגלת לאלץ אותי להיות מאושר, להרעיף עלי אוהבה וחום כך שלא אוכל להינתק ממך גם ברגעים הקשים, רגעי הדכאון שבוודאי יבואו. עליך לאחוז בי חזק בכל כוחך ולא לתת לי ללכת שבי אחר קול השטן שבי שוודאי יפתה אותי להינתק ממך, לחלוף הלאה, אל פני עתיד מעורפל ואומלל.

רותי אני אוהב אותך. האם את שומעת את זעקתי? אני אוהב אותך כי את הסיכוי האחרון שלי עלי אדמות להיות מאושר, לעלות על דרך המלך של חיים מסודרים, בריאים ומבוססים.

הנה במעט שורות הצלחתי להביע דברים שעד כה לא היו ברורים לי דיים, היו מעורפלים ולא יכולתי לתפשם עד עכשיו. לנוכח אהבתנו, אהבתנו הממיסה את ערפילי הכרתי העצמית אני יכול לראות נכוחה, אני יכול לדעת מה רע, מה מעיק עלי, ועל אילו קשיים יהיה עלינו להתגבר.

תודה לך רותי על זה שהצלחת להבהיר לי דברים אלה ועוד יותר תודה אם תצליחי לעזור לי להתגבר על עצמי.

יש בך כל התכונות לעשות זאת כי את ראשונית, את טהורה, את מלאת מרץ ותאוות חיים. את קיצונית באהבתך ויש בך החומר ללכת עד הסוף אם תיווכחי לדעת שאת חייבת לעשות זאת. תבחרי כל אמצעי, תאמצי כל שיטה על מנת שנהיה מאושרים. כי עתה ניטש מאבק, מאבק אחרון בין כוחות השחור וכוחות הטוב בין ה"אני" וה"אנטי-אני" הטבוע בנו וה"אני" חייב לנצח, ה"אני" החיובי, הקונסטרוקטיבי.

אני דובר אלייך כך, כפי שלא דיברתי מעולם אל שום נפש חיה, כי אני מאמין בך, כי אני יודע שבך טמון אושרי. שיופיך, שכלך וגופך יעזרו לי לצאת מהמבוך, ממבוך הבדידות בו אני שרוי.

רותי - עזרי לי!!!

ועכשיו לעצם מכתבך - הייתי מאושר לקבל אותו היום כי נדמה היה לי ששוב את נמצאת לצידי ומחייכת. יש לך סגנון כל כך רענן כל כך ישר וחמוד - אני מרגיש בחום הנשי שאת קורנת אלי ממרחקי נצרת ונעשה לי טוב שוב, למרות הלבטים והספקות שהם מנת חלקי היומיים.

ואל נא תחשבי כי אני "מקונן" מטבעי, שתמיד אני בוכה על מר גורלי, על זה שלא מבינים אותי, שאני בודד ועצוב ושהחברה מתאכזרת אלי... רק לעיתים נדירות אני כזה. על פי רוב אני מלא מרץ ורוח חיים, תוסס ועליז וקורן אל הבריות. אך אני יודע שבמעמקי נפשי עוד חסר לי סיפוק אחד וזה הסיפוק הרגשי - לו אני מייחס חשיבות כה גדולה. עד כה חיי רצופים כשלונות למכביר בנושא זה ורוצה את לדעת מה הנורא מכל - שאני, כן אני - רותי - אחראי במרבית המקרים לכשלונות. אני הוא אשר חתכתי לשלילה יחסים נהדרים שהיו באבם או אפילו שהיו בשיא פריחתם כמו אצל ... רק בנושא זה אני מרגיש חלש ומדוכא וכאן את חייבת לבוא לעזרתי, ואל תרתעי מפני הקשיים אם את אוהבת אותי בכל הלב, כי אני מבטיח לך שהסוף יהיה נפלא, שכל המעינות שהיו גנוזים בי ושהצטברו שנים על גבי שנים בלי שיהיה להם צינור מפלט - יתפרקו לפתע פתאום וישטפו אותך בזרם אדירים של אהבה ורוך. את ורק את תצאי נשכרת מכל זאת, כי אני בתול, אני בתול למעשה מבחינה רגשית והאשה אשר תפתח אותי תהנה מכל הטוב הגנוז בתוכי.

וזה ממשיך הלאה והלאה, גולש לעיתים לפרטים אינטימיים, בלהט יצרים, על פני עמודים רבים. כל יום לעיתים כמה מכתבים. וכשאת חושבת שרק הכרנו שבועיים ומיד הצעתי לרותי בסוף השבוע ההוא נישואים ניתן לדמיין באיזו סערת רגשות נמצאנו שאצה לנו הדרך, שרצינו לקבע את אהבתנו לפני שיצר ההרס העצמי ישמיד אותה כשהיא באיבה. התחלתי אמנם מיסורי ורתר, המשכתי ליסורי קורי וסיימתי באהבה לרותי, כך שלמרות שהמכתב נכתב בלי תכנון מוקדם ובזרם התודעה, היה בו הגיון פנימי שהמסקנה שלו הובילה לרצוני להתחתן. אני אדם מאוד שקול, אבל במקרה זה נתתי לתת מודע להוביל אותי, לרגש להשתלט על השכל, לאומץ להתגבר על החששות. וההימור הוכיח את עצמו, אחרי 50 שנה האהבה שלנו טהורה וגדולה כביומה הראשון וכך יהיה..

כל טוב,

קורי

תשובה של הידידה, המורה של רותי, ב- 29.10.19

קורי יקירי

אתמול זכיתי לקבל את אחד המכתבים היפים והכנים שקיבלתי בחיי,

מה הפלא שרותי כל כך אוהבת ומסורה לך.

אני בטוחה שאישיותה הנפלאה, אהבתה וכוחה כי רב,

יתמידו ויחזיקו -

ותמשיכו ותצופו מעל כל הייסורים והמכשולים,

ותהנו ותתמכו אחד בשני

ותאהבו ותחייכו ותמצאו יחדיו את שערי גן העדן,

ותאכלו מפרי הגן

ותהיו מאושרים באהבתכם - לעד!

אוהבת אתכם מאוד

שלכם בתודה

תשובה של רותי ושלי לידידה באותו היום

... היקרה,

ריגשת אותנו מאוד. אנחנו אוהבים אותך ולא מעט מאושרנו נובע מהחינוך לעילא שנתת לרותי.

אוהבים,

רותי וקורי

אימייל שנכתב למנהלת החדשה של מחלקת אירועים ותוכן, מוזיאוני חיפה, ב- 30.10.19

שלום רב,

הרשי לי לברך אותך בשנית למינוי שלך ולאחל לך הצלחה רבה בתפקיד. מעבר לחשיבות המקצועית והכלכלית של התפקיד יש לו ייעוד חשוב ביותר - לתרום תרומה משמעותית לאיכות החיים ולעשיה התרבותית של תושבי חיפה ולהביא רגעים של אושר וסיפוק בחייהם של מאות אזרחים ותיקים שההרצאות בטיקוטין מהוות עבורם את שיא הפעילות התרבותית שלהם. מיקי קודמתך עשתה גדולות ונצורות, אך נותר עוד הרבה מקום לעשיה ולשיפור כי בתרבות בכל פעם שמגיעים לפיסגה נוכחים לדעת שיש פיסגה עוד יותר גבוהה שניתן לטפס אליה, והאתגר רק הולך ומתעצם.

כידוע לך אני שומע כ- 180 הרצאות בשנה, מספר שיא, נהנה מאוד מרמת המרצים ומתכני ההרצאות וטיקוטין הפך לפנינת תרבות בנוף החיפאי. בעברי הייתי איש עסקים בתחום ההיי טק, עשיתי דוקטורט באתיקה עסקית והרציתי עשר שנים באוניברסיטת חיפה בכמה חוגים, תל אביב, הטכניון, אינסאד, האקדמיה הימית ומכללות. פרשתי בגיל 70 עם התחרשותי ומאז כתבתי ספרים רבים. כפי שביקשת, להלן כמה הצעות לשיפור ושינוי, העשויות להביא למהפך בפעילויות התרבות, להכפלת מספר שומעי ההרצאות ורווחיותן, להרחיב את בסיס אוכלוסית היעד, מספרה, גילה וגיוונה:

1. **שתי הרצאות ביום במקום הרצאה אחת**

כבר כיום מתקיימת כל יום מחמשת ימי השבוע הרצאה במוזיאון טיקוטין או באולם רפפורט ולפעמים בשני האולמות במקביל. איני נכנס כאן לסוגיה האם ניתן להוסיף הרצאות בשני האולמות במקביל, והרצאות גם בימי שישי ושבת בבוקר, הרצאות אחרי הצהרים ובערב. ההצעה שלי היא מאוד פשוטה - מכיוון שיש עודף של מרצים איכותיים על פני הקיבולת של האולם, אני מציע לקיים שתי הרצאות ברצף שיתחילו בשעה 10:00 עד 11:30 ולאחר חצי שעה הפסקה הרצאה נוספת מהשעה 12:00 עד 13:30. טווח זמן דומה לימים שבהם מתקיימת הרצאה וסרט ברצף. הכל בהנחה שיהיה קהל למספר הרצאות כפול, מטרה שניתן לעמוד בה כפי שיוסבר להלן. ההצעות שאני מביא הן הצעות הוליסטיות שניתן ליישמן כמיקשה אחת. גם אין בעיה מבחינת היצע המרצים.

מועדון הותיקים של רפא"ל מקיים פעמיים בשבוע שלוש הרצאות של שעה וחצי כל אחת ברצף וזה לא מהווה עומס גדול מדי על השומעים. מבחינת המרצים - ישנה אפשרות שאותו המרצה יעביר שתי הרצאות ברצף וזה בוודאי יהיה נוח לו, כי הוא בא בדרך כלל מתל אביב או המרכז, או ששני מרצים יתנו הרצאות ברצף, רצוי באותו תחום כמו אומנות, מוזיקה, גיאוגרפיה וכדומה. מניסיון אני יכול להעיד כי אין כל בעיה למרצה להרצאות שתי הרצאות ואפילו שלוש הרצאות ברצף. מבחינת השומעים יש בכך יתרון עצום לאלה שמעוניינים לשמוע מספר רב של הרצאות. הלוגיסטיקה לחיפאים שאינם גרים במרכז הכרמל, וזה רוב רובם של השומעים, היא שעה וחצי לפחות על שעה וחצי הרצאה, כלומר זמן כפול. כי זה הזמן הדרוש הלוך וחזור - 45 דקות לכל כיוון - לחכות ולנסוע באוטובוס, או לנסוע ברכב פרטי, למצוא חניה ולחכות עד לתחילת ההרצאה. אם יש שתי הרצאות חוסכים את הלוגיסטיקה של ההרצאה השניה. מבחינת טיקוטין יש יתרון עצום כי מכפילים את מספר השומעים את ההרצאות מבלי להזדקק לאולם נוסף או ללוגיסטיקה גדולה. זה מגדיל את הרווחיות, המרצים יסכימו לקבל מחיר נמוך יותר להרצאה אם יתנו שתי הרצאות ברצף וכדומה.

2. **הרחבת מגוון ההרצאות**

כבר כיום מגוון ההרצאות הוא מאוד מרשים. יחד עם זאת, ניתן להרחיב את מגוון ההרצאות אם יהיו שתי הרצאות ליום, מעבר להרצאות נוספות באותם תחומים של אמנות, ספרות ומזיקה, גם לתחומים של מדע, ארכיטקורה, קיימות, פילוסופיה ותרבות. ניתן לתת הרצאות על תרבות לפי ארצות. למשל תוכנית תרבות צרפת תכלול עשר הרצאות על ספרות צרפתית, שירה צרפתית, פילוסופיה צרפתית, ציור צרפתי, פיסול צרפתי, ארכיטקטורה צרפתית, תאטרון צרפתי, מוזיקה קלסית צרפתית, מוזיקה פופולרית צרפתית, האופנה הצרפתית, ואולי המטבח הצרפתי ואני לא מדבר כלל על הסטוריה וגיאוגרפיה צרפתית, דתות בצרפת, פוליטיקה צרפתית ועוד כהנא וכהנא. אותה מתכונת, ויש המון מרצים בנושאים אלה, ניתן לעשות לתרבות אנגליה, ארצות הברית, ספרד, פורטוגל, סקנדינביה, גרמניה, רוסיה, איטליה, יוון, אמריקה הלטינית ועוד. אם נרחיק מעבר לאירופה ניתן להרצות על תרבות הודו, אפריקה, אסיה, אם כי כבר היו תוכניות על תרבות סין ויפן. אני לא מציע לך נושאים שלא יביאו קהל כאתיקה עסקית, קמעות ואמונות עממיות בלבנט או הדפסים יפנים. אני מציע לך נושאים כפי שהצעתי למיקי - תיאטרון, שנסונים צרפתים, עם קהל שיא.

3. **הרחבת בסיס שומעי ההרצאות - גיל, גיוון, דיעות**

הדיעה הרווחת, ואולי אני טועה, היא שקהל שומעי ההרצאות במוזיאון טיקוטין הוא כמעט כולו אזרחים ותיקים (קרי זקנים בני 70 ומעלה), אשכנזים (אין כמעט מזרחים וערבים), יונים (אין כמעט ניצים). אני מציע קודם כל לפתוח את שערי טיקוטין לצעירים - על ידי התקשרות עם מוסדות אקדמיים ומכללות שקורסים מסוימים של 8-10 הרצאות ייחשבו למקצועות לימוד במספר פקולטות, שקורסים אלה ייחשבו כהשתלמות מקצועית עבור מורות, עובדי מדינה ועיריה וכדומה, אפילו ניתן לעשות הסדרים עם מספר בתי ספר תיכוניים. יש לנסות למצוא מסילות לנשים שאינן עובדות, למקומות עבודה בעיקר בתעשיות ההיי טק שמעוניינות במסגרת שירותי הרווחה להוסיף גיוון לעובדים, וכדומה. צריך להשקיע מחשבה יצירתית על מנת שלפחות 30% משומעי ההרצאות לא יהיו אזרחים ותיקים ושטיקוטין לא ייראה כשלוחה של בית אבות. בנוסף, עד כמה שידוע לי ואני מכיר אישית עשרות מבאי ההרצאות והיכרות שטחית עם מרבית השאר, נראה לי שהאוכלוסיה היא כמעט כולה אשכנזית. את בוודאי לא חושבת, כפי שאני בוודאי לא חושב, שאין בחיפה לפחות אלפים מבני עדות המזרח שהם אינטלקטואלים ושוחרי תרבות, אך משום מה הם לא באים לטיקוטין.

אם הם לא גרים בכרמל, ניתן לארגן הסעות במיוחד אם יהיו שתי הרצאות ברצף, אך ניתן גם להוסיף מגוון של הרצאות בנושאים שמעניינים אותם אולי יותר, כמו תרבות המזרח - קולנוע מצרי וערבי, מוזיקה קלסית ערבית - אום כולת'ום וכו', סופרים ומשוררים מבני עדות המזרח - ויש כאלה למכביר באנתולוגיה של בימת קדם אבל הם כמעט ולא מוכרים למרות שהם מעולים, אמנות האסלאם, הסטוריה וגיאוגרפיה של המזרח התיכון, וכדומה. אני אישית חובב לאדינו, שפת אמי, וניתן לארגן הרצאות עם מרצים מעולים כשמעון פרנס, קובי זרקו ואחרים, על ספרות, שירה, פולקלור, מוזיקה, הסטוריה של היהודים הספרדים ויהדות ספרד. רק להזכיר לך שההצגה הכי פופולרית בכל הזמנים הייתה בוסתן ספרדי. לבסוף, אני לא אטעה אם לפחות 80% מבאי טיקוטין מנויים על העיתון הפונדמנטליטי היוני "הארץ" עם אג'נדה יונית קיצונית שמקוממת למעלה מ- 95% מהציבור הישראלי. אני מציע לפתוח את שערי ההרצאות בטיקוטין לקהל שהוא לא רק יוני אלא גם ניצי - עם הרצאות על מפעל ההתנחלות - שבחלקן הגדול הוקמו על ידי השמאל מאחדות העבודה ועד מפא"י, הרצאות על יהדות (אין כמעט חובשי כיפות בקהל) אבל לא קיצוניות וכו'.

היתה פעם סדרת הרצאות מעולה של חובש כיפה על מלחמת העצמאות, אבל לא עוד, הרצאות מאוזנות על מצב הדמוקרטיה בישראל שמתרחקות מפונדמנטליזם יוני, ניצי או משיחי, אלא אוביקטיביות - עם הפרדת רשויות בלי אקטיביזם שיפוטי מחד וערעור מוסדות השיפוט מאידך. מהערות אגב של מרצים רבים, כאפי זיו ופרופסור באר, ושל רוב הקהל, ניתן להבין לאן נושבת הרוח, אבל אם רוצים להנגיש את טיקוטין לכל חלקי האוכלוסיה, צריך לגוון גם את נושאי ההרצאות ואת ציבור המרצים. אותו דין חל גם לגבי ערבים, אבל לא להיתפש ללאומנים פלשתינאים שיאדירו את שמו של שונא ישראל מחמוד דרוויש ודומיהם, אבל שיספרו על מצוקות אמיתיות של הציבור הערבי - האלימות, הדרת נשים, גזענות מצד היהודים, תקרת זכוכית בהתקדמות, אבל מתוך רצון לאינטגרציה ולא לבידול. בקיצור, החזון שלי לטיקוטין הוא של מועדון הרצאות שמייצג את חיפה - סובלני, תרבותי, מכיל את כל האוכלוסיה, אליטיסטי רק ברמה התרבותית, אך מגוון.

4. **אולם הקולנוע**

אני עדיין לא הצלחתי לפצח איך אולם הקולנוע עממי המיושן שהוקם לפני תשעים שנה מלא ואילו אולם הקולנוע המשוכלל של טיקוטין כמעט ריק. הסרטים כמעט אותם סרטים, רוב באי הסרטים גרים דווקא בכרמל ולא בנווה שאנן המתחרדת, בשני האולמות החניה לא בשפע. לכן אני מציע לשלב את מה שאתם יודעים לעשות טוב - להביא מרצים עם צפיה בסרטים. יש כמובן טרום בכורה אבל זה שולי ורק אחת לחודש. אני מעוניין למלא את אולם הקולנוע אם לא כל אחרי הצהריים והערב, אז לפחות בהצגה אחת ביום או בשתיים שלוש בשבוע. אפשר לשכור את שירותיו של איש קולנוע חיפאי ויש רבים כאלה שיתן הרצאה של חצי שעה עד שעה לפני כל סרט פעם ביום או כמה פעמים בשבוע. אבל לא לדרוש מחיר של 45 ש"ח, כי אם מחיר סביר יותר של 30 ש"ח, למשל בימי שלישי שבהם סרט עולה 10 ש"ח - עם הרצאה הוא יעלה 30 ש"ח, שהוא מחיר שווה לכל נפש. ההרצאה תהיה על נושאי סרטי האיכות המוצגים בטיקוטין ונראה לי שהקהל יהיה מוכן לבוא אם לא בהמוניו אז לפחות במספרים הרבה יותר גדולים מאשר באים כיום לסרטים, כאשר האולמות כמעט ריקים. אפשר גם להציג חלק מהסרטים של הסינמטק למנויי הסינמטק בטיקוטין.

5. **הנגשת האולם לחרשים ובעלי מוגבלויות**

...

די להפעם, יש לי עוד רעיונות רבים, כמו הקמת אולם הרצאות נוסף בטיקוטין במימון מתאים, מגוון נוסף של הרצאות, פעילויות תרבות אחרות וכדומה. אשמח להתייחסות שלך להצעות. כל טוב,

קורי

תשובת המנהלת באותו היום

קורי היקר,

ראשית תודה, מקווה להמשיך ולשרת את קהל שוחרי התרבות והדעת בחיפה ברמת האיכות והמקצועיות כפי שעשתה קודמתי מיקי.

ברשותך אבקש ימי חסד, העלית כאן נקודות מאוד חשובות שעלי ללמוד ולהכיר. מבטיחה לבחון כל נושא לעומק ולשקולו בכובד ראש, אך קודם עלי להבין איך פועלת המערכת הקיימת.

מבטיחה לענות ברגע שאדע שתשובתי מבוססות ומדוייקות.

תודה מראש, מלאת הערכה על כל מילה שהעלית על הכתב,

בברכה

אימייל שנשלח ב- 31.10.19 לידיד על ספר הקורספונדציה

מאז שפרסמתי את ספרי "הרפובליקה השניה של ישראל" לפני כשנה לא חיברתי כביכול שום יצירה, אלא שהייתי עסוק מאוד בפעילויות רבות אחרות ובראשן קורספונדנציה עשירה עם עשרות מכותבים שהיתה לא פחות חשובה מכתיבת ספרים או מאמרים. על מנת להנביט את הזרעים שזורעים בדימעה בספרים יש לדאוג להפצתם לאוכלוסיה איכותית ומגוונת באמצעות מכתבים, הרצאות או מאמרים. הצלחתי לפרסם רק שני מאמרים עם תובנות מעמיקות על עקרונות הספר ומצב האומה בשנה של בחירות ואובדן כיוון. מאמרים רבים אחרים נדחו ומפורסמים כאן לראשונה כי הדלת כמעט נעולה לכותבים שאינם משתייכים ל"כת" מסוימת - יונים פונדמנטליסטים בהארץ, תומכי ביבי שרופים בישראל היום, וחוג סגור של ידוענים בידיעות אחרונות, ופועל יוצא גם ב- YNET ובדה מרקר. אני מתאר בספר הקורספונדנציה הלוטה את הלבטים והדחיה של המאמרים גם כאשר נתמכו בביקורות נלהבות של יהושע סובול למשל. מדהים להיווכח ברטרוספקטיבה עד כמה עניפה ומגוונת היתה התכתובת שלי בשנה האחרונה והקובץ המוגש שמכיל כמה מאות עמודים מתאר רק חלק שאני חושב שיעניין את ציבור הקוראים, עם תובנות מעמיקות של המכותבים הרבים.

למה קורספונדנציה? האם זאת לא צורת התבטאות שאבד עליה הכלח? כמו גם כתיבת ספרים עבי כרס, מחזות בחמש מערכות, אוטוביוגרפיות וספרי מסע, שמיעת הרצאות, הצגות, קונצרטים ואופרות, והתעסקות באתיקה? בגילי המופלג, 75, אני משתייך לבודדים שנולדו במחצית הראשונה של המאה שעברה, עם מחנכים שנולדו בסוף המאה ה- 19 ושהספיגו בי את ערכיהם הארכאים. וכשאני מתבונן מי המחזאי האהוב עלי - איבסן, הסופר האהוב עלי - אמיל זולא, המלחינים והמשוררים האהובים עלי, מתברר לי שאני ספוג היטב בערכים של סוף המאה ה- 19, והתפשרתי מעט מאוד עם המודרנה - עם סופרים כסרטר ועגנון, מחזאים כארתור מילר, משוררים כפרבר, מלחינים כאירוינג ברלין, או בימאים כאינגמר ברגמן. אני מאוד אוהב להתכתב, ועוד בילדותי התכתבתי עם ילדים מכל קצוות תבל, בנעורי המשכתי להתכתב עם חברים וחברות, בצעירותי כתבתי מכתבי אהבה עם תובנות על החיים לרותי אשתי, שאף פירסמתי אותם עם תשובותיה המאלפות של רותי בספר שהקדשתי לה, ומאז אני ממשיך להתכתב עם חברים וידידים במאות מכתבים לשנה, ועוד יותר מאז שפרשתי בגיל 70 וניסיתי להפיץ את תובנותיי בישראל ובעולם בקורספונדנציה.

גדולים וטובים ממני בחרו לפרסם את ההכתבות שלהם ואני קורא בשקיקה את הגיגיהם. אך אהוב עלי במיוחד רומן המכתבים המפורסם מכולם - 'יסורי ורתר הצעיר' של גתה, שהיה אחד הספרים הראשונים שקראתי בגרמנית. אני מצטט מתוך ספר זה באחד המכתבים שכתבתי לרותי לפני כחמישים שנה, סמוך להצעת הנישואים שלי ושבועיים וחצי אחרי שהכרנו... מי זה כתב אז מכתבים פילוסופיים של עשרה עמודים לאהובתו בהם הוא מצטט את גתה בדור של הדיסקוטקים, הסמים ומוזיקת הרוק? מי מתכתב כיום עם עשרות חברים אינטלקטואלים בסוגיות ברומו של עולם בדור של הטוויטר והפוסטים? כנראה רק אחד שקורא את אלטנוילנד של הרצל בפעם נוספת בלאדינו בכתב רש"י ומתמחה בלימוד שפות נכחדות כפריולית ופריזית ושפות מלאכותיות כאינטרלינגווה ואידו, שמדברים בהן כמה אלפי אנשים בלבד. מיושן? לאו דווקא! כי קורספונדנציה היא צורת הספרות הכי חופשית, בלי חוקים, בלי חריזה כבשירה, בלי אחדות הזמן, מקום ועלילה כבמחזה. היא ספונטנית כטוויטר אבל לא מוגבלת ל- 280 תווים אלא יכולה להשתרע על פני כמה עמודים והיא גם מודרנית כי ניתן לשלוח את אותו האימייל לעשרות אנשים תוך הקפדה לפניה אישית לכל נמען.

בגילי יש כאלה ששולחים ווטסאפים עם בדיחות גזעניות על תימנים, מרוקאים, כורדים ונשים פולניות לתפוצת נאט"ו, עושים כושר או יושבים בבתי קפה כמה שעות ביום, או רובצים וזוללים בקרוזים מפנקים. אני מעדיף לנהל קורספונדנציה על מצב האומה והכלכלה הקפיטליסטית לחברים מובחרים. וזאת בנוסף לשמיעת ארבע הרצאות בשבוע שמרחיבות את האופקים שלי בכל התחומים, צפיה בעשרות הצגות, מאות סרטי איכות, פסטיבלים, בהופעות חיות, באינטרנט ובטלויזה, קריאת ספרי מופת בשפות רבות והכי חשוב - חשיבה שקטה וניסוח תובנות בספרים ומאמרים. עד לפני מספר שנים גם נתתי הרצאות, השתתפתי בסימפוזיונים ולימדתי עשרות קורסים בשבע אוניברסיטאות לאלפי סטודנטים, אך עקב התחרשותי נאלצתי להפסיק זאת ולהתמקד בקריאה, צפיה וכתיבה. ואולי היעוד החשוב ביותר שלנו הוא לעזור למשפחה, לחברים ולציבור הרחב בתובנות ובחכמת החיים שלנו, כאשר אני מפיק הנאה ותכנים לא פחותים מהמכתבים והתגובות שאני מקבל ממך ומעשרות חברים וחברות אחרים. כך אני משלים עם הזיקנה, בעיות הבריאות, הבשורות הקשות של מחלות ומוות של החברים והידיעה שהסוף לא יהיה טוב וכולנו ניעלם בקרוב.

אך מה התכלית לפועלנו? מי בכלל קורא את הספרים והמאמרים שלנו? איזו הכרה יש לנו, על מי אנו בכלל משפיעים? האם אנו לא נלחמים במאבקים דון קישוטים לתיקון פני העולם, עד כי ייתכן וצריך לקבוע פרס נוסף - פרס ישראל, נובל או דון קישוט - לאביר המטרות האבודות, לאתיקה ותיקון עולם. אך במקרה שלי אני לא האביר בן דמות היגון כי אם האביר טרוט העין, שמוט הכתף וסתום האוזן. האם במקום יסורי ורתר הצעיר אני כותב עתה על יסורי קורי הזקן? כשערכתי את ספר הקורספונדנציה התברר לי שאני מבכה לכל אורכו על מצבה של ישראל, משברי הקפיטליזם והעדר האתיקה. האם זהו המסר של פועלי? מסר נטול תקווה ומלא יאוש? אבל להבדיל מורתר שהתאבד בסוף רומן המכתבים, מעולם לא שקעתי ביאוש ותמיד התמודדתי בגאון אל מול הקשיים, ניסיתי להתוות דרכים להתגבר עליהם וכך גם בספריי, במאמריי ובמכתביי, בקורסים, בהרצאות ובשיחות - אני מתווה דרכים חדשות: רפובליקה שניה לישראל, פתרון חוליי הקפיטליזם אל מול המשברים התכופים שיגיעו לשיאם ב- 2020, והוכחה סטטיסטית לראשונה בהסטוריה שהאתיקה משתלמת ברמת מדינות והמדינות המשגשגות ביותר, איכותית וכמותית, הן גם האתיות ביותר.

ואם אני מתבטא בצורות ארכאיות/מודרניות/אלטנוילנד/אלטנויווג/דרך ישנה-חדשה, מה יותר מתאים מאשר לסיים מכתב זה בציטוט פתגמים מהעולם, המבטאים בצורה הטובה ביותר את תוכנות הספרים שלי? ונתחיל בפתגם ערבי, בשביל לבטא את ההערכה הרבה שלי לאומה הערבית ולשפתה, בניגוד למלעיזים המוצאים פסול בגינוי שלי לתופעות קיצוניות באיסלאם שאין להשליך מהן לאומה כולה. חיי החלו במצרים, למדתי ערבית בצעירותי בבית הספר הצרפתי החילוני הליסה שבו למדתי, ומאז למדתי עוד ועוד שפה חשובה זאת, שלצערי אני לא שולט בה עד עצם היום הזה:

1. أول الشجرة بذرة – העץ מתחיל בזרע – ערבית

ההתחלה היא בזרע, ואם הערבית של בית הספר עוד בזכרוני – אוואל אלשאג'אראת ביזאראת. ברעיונות המובאים פה העשויים להניב פירות אם רק ייזרעו בקרקע המתאימה. באחד הימים הייתה סופה בשכונה בה אני גר בחיפה. כשיצאתי החוצה ראיתי שהעציץ שבו צמח עץ אראוקריה ננסי בשביל המוביל אל ביתנו בכרמל נשבר בסופה והעץ היה מונח על השביל. חשבנו לזרוק את העץ לפח אבל אז עלה במוחנו הרעיון – מדוע שלא ננסה לטעת אותו בגינת ביתנו? עשינו זאת והעץ צמח לגבהים לא ייאמנו. כך הרעיונות המובאים בספריי שאם יגיעו לקהל הנכון יהפכו ליער עבות.

מכיוון שכל הספרים הדיגיטליים שלי מוצעים חינם אין כסף התלוצצתי שאני עושה תחרות לא הוגנת לסטימצקי שמציעה "4 במאה" ואני מציע 4 באפס. אבל שכחתי אולי את הפתגם הטורקי העתיק שלימד אותי אבי ובטורקית המשובשת שלי נשמע כך: BU KADAR PARA BU KADAR BOYA, כמו שאתה משלם כך אתה מקבל את צחצוח הנעליים, אלא שבמקרה שלי הכוונה הייתה שמה שמוצע בחינם כנראה שלא שווה דבר. מכל מקום, העתיד יוכיח אם יש ערך למתנת חינם. כי אני מאמין בפתגם טורקי לא פחות חשוב - Ne ekersen onu biçersin – מה שאתה קוצר זה מה שאתה זורע, ואם זרעתי נטעים של עתיד טוב יותר נראה שניתן יהיה לקצור את היבול, לא עבורי, כי אני מציע את תובנותי בחינם, כי אם עבור ילדיי ונכדיי, ישראל והאנושות.

ונמשיך בנורווגית, השפה באחת מהארצות הסקנדינביות שצריכות להיות דוגמא לפועלנו בהיותן המשגשגות והאתיות ביותר בעולם. אפילו למדתי נורווגית בשביל להבין טוב יותר את איבסן...

2. Morten: Men hva skal vi gjore nar vi er blitt frie og fornemme menner da?

Doktor Stockmann: Da skal I jage alle grabenene over til det fjerne vesten, gutter!

 (Ibsen, En Fokefiende, Femte Akt)

מורטן: ומה נעשה, אחרי שתעשה מאיתנו אנשים ליברלים ומעולים?

ד"ר שטוקמן: או אז תסלקו את כל הזאבים מהארץ, ילדיי!

(איבסן, אויב העם, מערכה חמישית) נורווגית

במחזה 'אויב העם' יש יותר תובנות מאשר במאות ספרים. מעל לכל הוא מחזה מחנך, וכך השתדלתי לחנך את אלפי הסטודנטים והקוראים שלי ברוחו, כשלימדתי את איבסן במטרה להפוך אותנו לאנשים טובים יותר. אך כמו שלא היה קל לד"ר שטוקמן כך גם לא קל לי ולכל הלוחמים, כי הזאבים לא עוזבים מרצונם ויש לסלק אותם מהארץ, למען רווחתם של 99% מהאנושות העשוקה.

ואני דווקא מאמין שיש שכר ועונש בטווח הארוך, כדברי האימרה בארמית "על דאטפת – אטפוך, וסוף מטיפיך – יטופון", שהרביתי להשתמש בה בקורסים שלי, אם כי היו כאלה שחשבו שהיא עוסקת בטפטפות. ופירושה: "על שהצפת הציפוך, וסופם של מציפיך לצוף", ומשמעה: משום שרצחת אדם, וגרמת ל[גולגלתו](https://he.wikipedia.org/wiki/%D7%92%D7%95%D7%9C%D7%92%D7%95%D7%9C%D7%AA) לצוף בנהר – קרה לך אותו הדבר, וסופם של רוצחיך גם כן יהיה כזה. למרות כל האסונות והמלחמות ההסטוריה צועדת בכיוון הנכון. אין זה קץ ההסטוריה כפי שחזה פוקויאמה, אבל בכל זאת אימפרית הרשע הקומוניסטית קרסה, הפונדמנטליזם האיסלאמי מקבל מכות חזקות, העולם צודק יותר, משכיל יותר, בריא יותר, עם פחות מלחמות מאשר בעבר. כי האשמים נותנים את הדין, על פי רוב, וסופם – יטופון. אבל צריך לדאוג כל הזמן לבלום את הקיצוניות.

ומנורווגית נעבור לרוסית, לא בגלל שרוסיה צריכה להיות מודל שלנו, אבל בגלל שהספרות, המוזיקה וחוכמת החיים הרוסיות הן מהמעולות בעולם. אפילו למדתי רוסית בשביל לקרוא את טולסטוי.

3. Я не я, и ло́шадь не моя́ – רוסית

או בתעתיק מילולי – יא ניה יא, אי לושד ניה מיא – כלומר, אני לא אני והסוס הוא לא שלי. יש לי נכד חכם (כולם חכמים) שסיפרתי לו סיפור כשהיה בן שלוש – כספיון הידוע לטוב. הוא ביקש שאספר לו עוד ועוד ומרוב התלהבות להפוך את העמודים של הספר קרע אחד מהם. אני מאוד אוהב את הנכדים שלי אבל לא מרשה להם לקשקש על הקירות ולקרוע ספרים. שאלתי אותו בחיוך מי קרע את הספר והוא אמר – לא אני, או ברוסית – יא ניה יא – אני זה לא אני. כששאלתי אותו – אז מי קרע אותו, סבתא שלי? הוא שתק. המשכתי עוד ועוד לספר לו ולפתע הוא שואל אותי – איך קוראים לסבתא שלך? אני בתמימותי עונה לו ששמה היה שרה. ואיפה היא גרה? היא לא גרה, היא מתה. אז איפה היא בכל זאת? היא בשמיים. אחרי כמה דקות אנחנו מגיעים שוב לדף הקרוע ואני שואל אותו בתמימות – מי קרע את הדף? והוא עונה לי בבטחון (הוא בן 3) – סבתא שלך שקוראים לה שרה ושגרה בשמיים, כי היא לא אוהבת לקרוא ספרים אלא לקרוע אותם! זה מצחיק כשהנכד בן 3 אבל זה כלל לא מצחיק כשמדובר באנשים מבוגרים שמתנערים מכל אשמה גם עם ראיות אקדח מעשן, כולם אשמים רק לא הם.

וכך מנהיגי הליכוד נשבעים לנו שכל הצרות שלנו בעולם זה בגלל הסמולנים והארגונים שתומכים בהם, הם לא אשמים במשבר הדיור, ביוקר המחיה, בעוני, בפקקים בתחבורה, למרות שהם בשלטון זה עידן ועידנים. זה לא הם והמדינה היא בכלל לא שלהם. כמה מהיונים ("הם") לעומתם מאשימים בכל העוולות דווקא את הימין והמתנחלים, מין היפוך של יא ניה יא – כלומר הם טלית שכולה תכלת, הם בכלל לא גרים במדינה, הם לא נהנים מכך שהצבא המוסרי שלנו מונע מעשרות אלפי פורעים ומחבלים לפלוש למדינה מרצועת עזה שנסוגונו מכל שעל שלה, שבגלל צה"ל לא טובחים בהם, כי למחבלים לא משנה אם הם הורגים יהודי יונה או נץ. הם גם פולשים לקמפוסים, לאו"ם, למוסדות האיחוד האירופי ומסבירים לכל אנטישמי מצוי שהיהודים כאן פשיסטים, נאצים, רוצחי ילדים. אם חייל אחד התנהג באלימות כלפי ערבי הם הופכים את זה כאילו שזה הכלל. אם טרוריסט יהודי רוצח ילד פלשתינאי זה כבר הופך את כולנו לטרוריסטים ורוצחי ילדים. ואם לא כל ישראל, אז לפחות המתנחלים, חצי מיליון, שהם קלגסים, נאצים ורוצחי ילדים. מעניין ממי הם למדו את השיטות האלה של "הכה ביהודי", האשם אותם בכל פשע אפשרי, כשהוא לא אשם כלל, בתקווה לעשות דה לגיטימציה לישראל. "הם" קוראים להטלת חרם כלכלי ואקדמי, להוקעת המדינה, בשאיפה שאולי העולם יתעשת וישלח את כוחות נאט"ו והאו"ם להפציץ את ישראל ולשחרר את השטחים הכבושים, שזו כמובן הסיבה לכל הצרות שלנו. לא הטייקונים שעוזרים להם ומממנים אותם והם ממעטים לתקוף אותם בספריהם ובקורסים שלהם, אם בכלל, לא ממשלות השמאל שזרעו את הנבטים של שנאת האחים.

ויש כמובן את החרדים שמסבירים שכל הצרות שלנו, המלחמות, השואה זה בגלל שנטשנו את הדת (רוב רובם של הנספים בשואה היו דתיים, אך העובדות מעולם לא עניינו אותם). הם לא אחראים למצב הביש שבו נמצאת ישראל, לעוני, להגדלת הפערים, יא ניה יא – אני זה לא אני, אני לא בשלטון יחד עם הליכוד מזה עידן ועידנים, אני לא משתתף במשיסה של גווית מדינת הרווחה. כל צרה זה בגלל החילונים ואם כולם יחזרו בתשובה יבוא לציון גואל. אך מי יממן את כל תלמידי הישיבה, או שאלוהים ישלח לנו שוב מן מהשמיים, מי יציל אותנו מהמן – האברכים הגיבורים הממיתים עצמם באוהלה של תורה? וכמובן יש את המנהיגים הערבים שמאשימים את היהודים בכל מעשי הרצח המבוצעים בכפרים ובערים הערביות, בפשעי שנאה, נקמת דם, כבוד המשפחה, מלחמת כנופיות. יא ניה יא – אני זה לא אני. אני לא לוחץ על ההדק אומרים בהתחסדות ראשי הרשימה המשותפת, הסוס הוא לא שלי, כלי הנשק הם לא שלי – הם הרי נגנבו על ידי ערבים ממחנות צה"ל ומי אשם בכך - הגנבים? לא – צה"ל שלא שומר מספיק.

כולם מאשימים את כולם ואף אחד לא רואה את הדבשת של עצמו, כדברי הפתגם הידוע. אני נוקט בדיוק במדיניות הפוכה, בחיי תמיד פעלתי כאילו שיש לי אחריות אבסולוטית על כל מה שקורה לי, גם אם אני לא אשם. אם קורה דבר מה – אין הזמנות, הלקוח לא משלם, אני נופל או מתחרש, אף אחד לא קורא את הספרים שלי, אני לא מחפש תירוצים וכך גם לא איפשרתי לעובדים שלי ולסטודנטים שלי למצוא תירוצים, אלא לקחת אחריות ולהתמודד עם כל מצוקה, עם כל בעיה, לא לחפש אשמים, לא למצוא תירוצים, אלא לבדוק איך יוצאים מהמיצר איך חוזרים לשיגרה למרות הנכויות, לא למה לא, אלא למה כן.

טוב, פורטוגזית לא למדתי בשביל לקרוא את ז'ורז'ה אמאדו או אסה דה קירוס, זה בא לי בקלות אחרי ששלטתי בכמעט כל השפות הלטיניות, וחוץ מזה בעקבות מסע השורשים שלי התחוור לי שבהיות המשפחה שלנו כנראה מקוריה חצינו לפני 500 שנה את הגבול הקרוב לפורטוגל והפכנו אולי לאנוסים בעל כורחנו שרק דונה גרציה גאלה אותנו. אך עדיין לא ביקשתי אזרחות פורטוגלית.

4.Cada um por si e Deus por todos - כל אחד לעצמו ואלוהים עבור כולם – פורטוגזית

פתגם ברזילאי זה שהוא עתיק כמו האנושות מייצג תפיסת עולם נהנתנית ואנוכית שכל אחד צריך לדאוג רק לעצמו ולא לזולת, לעשות הכל בשביל להתעשר, גם בדרכים לא אתיות, גם על חשבון כל מחזיקי העניין. במקרים רבים זה גם מלווה באדיקות גדולה, כאשר מבקרים בכנסיה, במסגד ובבית הכנסת ומתפללים חזק חזק שאלוהים ידאג לכולם, רק לא אנחנו. לעיתים הם גם עוזרים לאלוהים ונותנים, לא בסתר אלא ברעש וצלצולים לא מעשר ואפילו לא אחוז אחד מרווחיהם, כמה פירורים לקהילה, לנזקקים, והכל מהללים את הגביר ושוכחים איך הוא נעשה גביר.

ואם בעשירים עסקינן, אין כמו הפתגם ביידיש לבטא אמת גדולה או פייק ניוז, הכל בעיני המתבונן ובגודל חשבון הבנק שלו. "מער עוישער מער חאזער" – יותר עשיר יותר חזיר. אם נצרף פתגם זה למורשת שלי הדומה מהבית, שספגתי בלאדינו, אפשר להגיד שגדלתי בלי דיעות קדומות על עשירים... האמת היא כמו תמיד באמצע, כאשר זכיתי להכיר עשירים משכמם ומעלה, אצילים אמיתיים, כמו הברון אדמונד דה רוטשילד שנתן לי מלגה מלאה לאינסאד ושינה לעד את הקריירה שלי, כמו הארי רקנטי שתרם את כל הונו ועוד בחייו הקים רשת של מוזיאוני ראלי עם מיטב האומנות שהכניסה אליהם חינם אין כסף, ורבים ממתעשרי ההיי טק כמו סטף ורטהיימר שתורמים בנדיבות ליעדים רבים. עלי לעשות אבחנה ברורה בין פילנתרופיה של צדיקים, שעשו את הונם בצורה אתית לפילנתרופיה של רשעים ומושחתים שעשו את הונם בדרכי מרמה, תוך ניצול חולשות האדם, לעיתים תוך חבירה אל הפשע, תוך תספורות ופשיטות רגל, הונאה של בעלי מניות מיעוט, הלקוחות, הנושים, הספקים, העובדים, הקהילה, תוך הרס איכות הסביבה והרעלת האוויר, המים והקרקע, כשבמקביל הם תורמים לאגף בבית חולים או לקתדרה ומבנים באוניברסיטה.

אין כמו רומנית, עבורי זאת שפה נפלאה, כי היא שפת האם של רותי אשתי האהובה. בזמן הקצר שעבר מאז שהכרנו עד שהתחתנו החלטנו החלטה אסטרטגית ללמוד את שפות המקור - רותי למדה צרפתית ולאדינו ואני למדתי רומנית ויידיש. והילדים שלנו יודעים רק עברית ואנגלית... כך יכולתי לתקשר באופן חופשי עם החותנים - סגולה טובה לזוגיות מאושרת וכך נחשפתי לעדה נפלאה.

5. Lup în piele de oaie. – רומנית

זאב בעור של כבש. טוב, אולי לא צריך להרחיק עדות עד רומניה כשיש לנו מונח דומה בעברית. אבל העיקרון הוא זהה – צריך להיזהר מזאבים בעור של כבש, שנשמעים תמימים, שמוכנים כביכול רק להשקיע בהשקעות אתיות, להיזהר ממתנות של יוונים או כדברי ורגיליוס באנאיד בלטינית – TIMEO DANAOS ET DONA FERENTES – הישמרו מדורון יווני – ככותרת הרומן שלי שדן במקבילות ישראליות מודרניות לאודיסיאה. הזהרו ממי שמציע לך מתנות ומטרתו להונות אותך בגדול, ממיילים שהיו פעם מאפריקה אך כיום מקבלים כסות אירופאית על דוד עשיר שהוריש לך מיליונים ואם רק תתן את פרטי הבנק שלך תקבל את הירושה, מהבטחות בחירות, מדירות בהגרלה, והמלעיזים יוסיפו בוודאי מחלומות באיספמיה כמו חזון הרפובליקה השניה, שיתגמשו בבוקרה פיל מישמיש או בנעכטיגער טוג. עצה טובה, עצת חינם כמובן – תבדוק טוב טוב מה האינטרס של כל מי שמציע לך את הירח וגם את הרפובליקה השניה ואם הוא לא מפיק דבר מהחזון שלו אולי כוונותיו אכן טהורות. ותיזהר גם מהמצאות גאוניות כמו הפייסבוק שניתנות לך בחינם כי אולי יש בכל זאת מחיר מאוד כבד לשימוש שלך החינמי, בהשתעבדות, בחשיפת פרטים אישיים ואינטימיים... היזהר מהטלפון הסללורי שלא עולה לך כמעט דבר מדי חודש, שמה אתה משתעבד אליו, הופך לעבד נרצע שלו, ומפסיק לקרוא ספרים, ללכת להצגות ולהיפגש עם חברים.

אני אוהב את כולם, אך אני חש אמפתיה רבה ליוון, יוונית והיוונים, לא רק בגלל סבי שנולד בלאריסה, אלא בגלל התרבות המפוארת שנתנו לנו - האודיסיאה שהוותה את ההשראה לרומן ולמחזה שלי, הפילוסופיה של אריסטו שאותה אימצתי במשנה האתית שלי, ובגלל המוזיקה הנפלאה, הנופים המרהיבים, אהבת החיים, המחזות הקלאסיים והשפה שלמדתי והיא מקור השפות האירופיות.

6. λάθε βιώσας – Lathe biosas – יוונית, אימרה המיוחסת לאפיקוראים ביוון, "חיה באלמוניות"

כל חיי ניסיתי לחיות על פי עיקרון זה, גם לפני שלמדתי עליו בגיל 17, בהרצאות הנפלאות של שלמה אבינרי על פילוסופיה יוונית באוניברסיטה העברית שעיצבו במידה רבה את אישיותי. פירוש האימרה הוא שבשביל להיות מאושר עליך לחיות הרחק מההמון הסוער, בצל, במחשכים אבל לא במובן של בהחבא אלא יותר במובן של לא להיות באור הזרקורים, וכמובן לא להיות סליבריטאי ומפורסם. חייה כך שלא ישימו לב אליך, שלא תהיה במוקד או על המוקד, ללא כוח, עושר ותהילה, באלמוניות. זה תאם את אופיי הביישני, אבל כשהצלחתי בעולם העסקים ואחרים לקחו לי את התהילה הייתי זקוק למעבדה ליחסי אנוש של המכון לפריון העבודה על מנת לטעת בי מספיק ביטחון עצמי שאדרוש את השכר והקרדיט המגיע לי. וכך הפכתי סמנכ"ל ומצאתי את שביל הזהב בין הכרה בערכי על ידי ועל ידי הסביבה לבין השאיפה להימנע מאור הזרקורים. למזלי (?) גם לא התעשרתי בצורה מוגזמת עד כדי איבוד כל אמת מידה אלא מספיק על מנת לחיות ברווחה ולהתמסר לפעילות אתית וכתיבת ספרים.

לא זכיתי בשום פרס או הגרלה, וההכרה היחידה שקיבלתי היא מהעובדים הנאמנים שלי, ממשפחתי הנהדרת, מהסטודנטים ובתעודה על המרצה המצטיין בכל אוניברסיטת חיפה. לא היו לי 10$ בשביל לרכוש את התמונה שבה אני מקבל את תעודת התואר השני מאינסאד מידי דיויד רוקפלר בטקס מפואר בניו יורק. את תעודת הדוקטורט בהצטיינות מ- CNAM קיבלתי בדואר בלי כובעים מצחיקים וגלימות רנסנסיות. התהילה שלי מסתכמת בכך שפעם אחת בחיים זכיתי בעיטור המופת של אומ"ץ, עיטור האתיקה הגבוה ביותר בישראל, מידי חברי אריה אבנרי שהלך לעולמו כמה חודשים מאוחר יותר. אני בשנתי ה- 75 ונראה לי שאזכה להמשיך לחיות באלמוניות בשארית חיי, כי מנסיוני אני רואה שהתהילה והעושר לא עשו טוב ברוב המקרים שאני מכיר, כך שהאפיקוראים צדקו. גם לא נראה לי שספר על הרפובליקה השניה של ישראל יהפוך לרב מכר עם התובנות הכלכליות, מדיניות, חברתיות ופילוסופיות שלו על פני 1500 עמוד בעברית ואנגלית בדור שבו נשיא ארה"ב ואחרים מיטיבים להתבטא בטוויטר ועלמות חן בגיל העשרה הן עם מאות אלפי עוקבים שמתים לדעת מה ההגיגים שלה, מה היא לובשת ועל מה היא חושבת.

את ספר הקורספונדציה כתבתי בעיקר בעברית, אך ניתן למצוא בו גם מכתבים רבים באנגלית ובצרפתית, עם נגיעות בספרדית, לאדינו, איטלקית וגרמנית, ומי שלא מבין שפות אלה מוזמן ללמוד אותן, הוא לא יצטער. על מנת להוסיף צבע, גם הבאתי בסיכום דבריי פתגמים ותובנות בשפות רבות אחרות שגם אותן למדתי אך אני שולט בהן הרבה פחות מאשר בשבע השפות המקוריות.

Un lingua es nunquam bastante – Interlingua

ולנוכח התוהים על מבול הפתגמים והאמרות בשלל שפות ומשלל תרבויות, אענה באינטרלינגווה (השפה הכי קלה שלמדתי, ולמרות זאת רק כאלף מדברים בה) – ששפה אחת אינה מספקת. אתה לא יכול לשקוע בחזרת ולחשוב שהיא כל עולמך. רק אם אתה קוסמופוליט אתה יכול לקבל את הפרספקטיבות הנכונות. יש הרבה פתגמים שדומים בכמה שפות וזה טוב – כי זה מצביע על האוניברסליות של העקרונות שאני מטיף להם. אבל הרבה יותר פתגמים, ספרים, מחזות, ספרי הגות, שונים בצורה מהותית מתרבות לתרבות ומוסיפים לך עושר עצום אם אתה לומד את שפתם, מבקר בארצם, מתעניין בתרבותם. יהיו אולי כאלה שייחסו לי נטיות לאומיות או לאומניות לנוכח העובדה שאני לא פוסט ציוני, אלא ציוני נאמן, שרוצה רק לשפר את ציון. אבל אני רחוק לחלוטין מלאומנות, כי ישראל היא בהחלט לא מרכז העולם, ואדם הוא גם כלל אנושי בן תרבות, גם בן הלאום שבו הוא חי וגם איש המשפחה שהקים. וכל 3 המרכיבים משלימים ולא סותרים זה את זה.

הפתגמים והאימרות הם בערבית, נורווגית, לטינית, יידיש, רוסית, פורטוגזית, רומנית, ארמית, טורקית, אינטרלינגווה ויוונית. ובסך הכל - 18 שפות, ח"י, עם תובנות רבות וחשובות לחיים טובים יותר, אם כי בספריי כתבתי בעשרות שפות אחרות. אבל אני לא מנסה להרשים בידיעת השפות שלי כי למרות האוניברסליות של הרעיונות שלי שכן (בארמית) סדנא דארעא חד הוא - בני האדם דומים ברצונותיהם ובאופים - אני גדול המאמינים במלחמת בני אור בבני חושך ואני לא נוטה לראות את העולם ובני אדם בצבע אפור, כמקשה מונוליטית, ולהתייחס בסבלנות לכל פגיעה באתיקה, בדמוקרטיה ובצדק. יש חוט מקשר בין כל העשייה והמחשבה שלי, בין כל ספריי, מאמריי ומכתביי ואני מנסה ללכת בדרכי רבים וטובים ממני, שנשמעים כיום ארכאים אבל המסר שלהם לא פחות אקטואלי - עמוס, אריסטו, קנט, זולא, טולסטוי, איבסן, ולמצוא את הקו המחבר בין הרצל לדה גול! ולכן ספר הקורספונדנציה מנסה להיות מורה נבוכים, להתוות דרך חיים לאלה שהם חפצי חיים.